
Tietokoneiden historiaa koettuna 


Tämän julkaisun tekemisen motiivina oli Tiedetilan tietokonemuseolla 
'entisten nörttien’ kanssa käydyt keskustelut. Minulle on ehdotettu 
mikrotietokoneiden alkuaikojen tapahtumien dokumentointia. Projek- 
tin alussa huomasin, että objektiivinen lähestymistapa oli minulle lä- 
hes mahdoton - siksi kirjasta muotoutui omaelämäkerrallinen kuvaus 
siitä, miten olen ymmärtänyt tietokoneiden tulon ja kehittymisen osa- 
na yhteiskunnan yleistä kehitystä. Kirjasta tuli henkilökohtainen mat- 
kakertomus seikkailusta tietokoneiden maailmassa. 

Matka alkaa siitä, kun äiti painosti ottamaan tietojenkäsittelyopin si- 
vuaineeksi yliopisto-opintoihin. Matkan varrelle mahtuvat omat lapset 
ja pohdinta tietokoneiden ja lasten yhteiselosta. Johtopäätöksenä 
tästä pohdinnasta oli: tietokone on lelu muiden lelujen joukossa. 

Työ kasvatustieteiden tiedekunnassa innosti kehittämään opetuksen 
ja tutkimuksen sovelluksia. Kehityksen kohteena olivat laitteistot ja 
ohjelmistot. Kiinnostus tietokoneisiin ja niiden käyttöön vei erilaisiin 
työryhmiin ja opetustilanteisiin. Johtopäätöksenä tästä kehitystyöstä 
oli: tietokone on yksi esitystekniikan laite muiden joukossa. 

Halusin tietää ja oppia enemmän, yliopiston mahdollisuudet eivät riit- 
täneet minulle - piti perustaa yritys kehittämään uusia ideoita. Toi- 
mialaksi tuli ohjelmistotuotanto ja myöhemmin tietokoneiden myynti, 
kokoaminen ja maahantuonti. Yritystoiminnassa oli mahdollisuus ko- 
keilla tietokoneiden rajoja uusissa sovelluksissa. Yritys mahdollisti 
myös tietokonekokoelman perustamisen - käytöstä poistuneina his- 
toriallisesti merkittäviä mikrotietokoneita säilöttiin mummolan vintille 
- nyt ne muodostavat Tiedetilan tietokonemuseon peruskokoelman. 
Johtopäätöksenä tästä oli: tietokone on työkalu siinä missä muutkin. 

Habermasin toinen tiedonintressi puhuu kommunikaatiosta ja ym- 
märtämisestä. Nykyään netti tarjoaa hyvät kommunikaatiomahdolli- 
suudet, mutta monissa ryhmissä keskustelu on epäymmärrystä ja 
lähentelee vihapuhetta - onko odotettavissa aika, jolloin ymmärtämi- 
nen syrjäyttää toisten ihmisten halveksimisen. 

Lukijalle 


Kirjan otsikko Tietokoneiden historiaa koettuna' kertoo olennaisen kirjan sisällöstä. 
Kirjasta tuli väkisinkin omaelämäkerrallinen Mikrovuo ja Oulu-painotteinen aikalais- 
kertomus, joka pohjautuu omaan ja Tiedetilan arkistoon. Jossain kirjoittamisen vai- 
heessa yritin keksiä objektiivisempaa lähestymistapaa, mutta noista lähtökohdista se ei 
oikein onnistunut. Tarkoituksenani ei ole esitellä laitteita, vaan ajatuksia, joihin mikro- 
tietokoneiden käyttö on perustunut. 

Olen kirjoittanut omia kokemuksiani, mutta kaikki esittämäni faktat olen tarkistanut. 
Apuna on ollut Tiedetilan arkisto, jossa on suuri määrä erilaista materiaalia kuten 
asiakirjoja, käsikirjoja, koulutuskansioita, tietokonealan lehtiä ja kirjallisuutta. Olen 
myös joissain kohdin viitannut aikalaiskertomuksiin, joita on myös kirjattu nettiin. Sil- 
loin olen käyttänyt tekstissä muotoa kerrotaan ja se tarkoittaa, ettei dokumentteihin 
perustuvaa faktaa ole ollut käytettävissä tai kyse on 'vain' muistitiedosta. Hyvät tarinat 
kuvastavat ihmisten kokemusta parhaimmillaan. 

Lähdeviitteiden merkinnässä en ole noudattanut minkäänlaisia ohjeita. Olen tuonut 
käyttämäni lähteet selvästi esille jo tekstissä, vaikka joidenkin mielestä se voi häiritä 
'lukemisnautintoa' ja yliopistoihmisten mielestä niin ei vaan saa yksinkertaisesti tehdä. 
Perusteena tällaiselle lähteitten merkitsemiselle on se, että olen käyttänyt paljon käsi- 
teltävänä aikana kirjoittamiani artikkeleita tekstissä sellaisenaan ja olen halunnut ko- 
rostaa tekstin kirjoitusaikaa. Kirjan lopussa on lisäksi luettelo käytetyistä lähteistä. 

Teksteissä, kuten mainitsin, on pitkiäkin omia 'aikalaiskirjoituksia'. Olisin voinut ly- 
hentää ja tehdä niistä referaatteja, mutta silloin olisin suurella todennäköisyydellä hu- 
kannut alkuperäisen pohdintani ja kirjoittanut historiaa uudelleen. Muiden kirjoittamia 
tekstejä olen referoinut ja yrittänyt löytää keskeisen sanoman. Mukana on myös filo- 
sofisia pohdintoja. 

Mikrotietokoneiden alkuaikoina minua pyydettiin puhumaan moniin tilaisuuksiin - 
usein paikalla oli jonkin lehden toimittaja. Olen muutamassa kohden referoinut sitä, 
mitä toimittaja on kirjoittanut puheestani tai haastattelustani. On ollut mielenkiintoista 
havaita, millaisia asioita toimittajat ovat nostaneet esiin. On voinut seurata oikeasti sil- 
loisia kysymyksiä mikrotietokoneiden käytöstä ja sitä miten tietokoneista keskustel- 
tiin. 

Olen jakanut tekstin lukuihin siten, että jokainen luku on luettavissa irrallaan muista. 
Tästä seuraa, että tekstiin tulee muutamia päällekkäisyyksiä ja toisaalta joitakin asioita 
on esitetty 'läpäisyperiaatteella', joista saa kokonaiskuvan vain lukemalla koko kirjan. 

5 



Esimerkiksi Mikrovuo, yritys, jonka osakkaana olin, on ollut kokemusteni kannalta 
keskeisessä roolissa. Siitä on oma luku, mutta useimmissa muissa luvuissa viitataan 
Mikrovuohon. Toisaalta Mikrovuon historiasta voisi kirjoittaa Näyttö-lehtineen ja tai- 
degallerioineen oman kirjan. Tässä kirjassa monet tärkeätkin asiat sivuutetaan mainin- 
nalla. 

Olen yrittänyt tuoda tekstissä selvästi esille, mitkä ovat olleet ajatukseni ja yleinen kä- 
sitys mikrotietokoneiden alkuaikoina sekä mitkä ovat tämän päivän ajatuksia (vuonna 
2016). En ole aina malttanut pitäytyä historiassa vaan olen laajentanut näkökulmaa tä- 
hän päivään ja tulevaisuuteen. 

Lukemisiin 

Kari Kotiranta 

Johdanto 


Vuonna 1947, jolloin keksittiin transistori ja jolloin minä ja moni muu suomalainen 
syntyi - maailma oli hyvin erilainen kuin nykyään. Sodan aikaista elintarvikkeiden 
säännöstelyä purettiin vähitellen. Sokeri ja kahvi vapautuivat säännöstelystä 1954. 
Uusien autojen tuonti vapautui vasta 1962. 

Lapsilla ei ollut juurikaan leluja. Minulle ostetut lelut rajoittuivat mustaan kumipal- 
loon, joka oli pesäpallon kokoinen sekä punaiseen puiseen autoon. Maalaislapsella oli 
sen sijaan runsaasti materiaalia mistä tehdä kaikenlaista - oli laudankappaleita, naulo- 
ja, rautalankaa yms. Oli purettavia laitteita: herätyskelloja, vanhoja putkiradioita ja 
erilaisten moottoreiden tutkimista. 

Elektroniikka oli kiehtovaa. Asiaan liittyi yksi vakava ongelma - ei ollut kuin yksi 
vahva virtalähde, Valmet 20 traktorin 6 voltin akku. Sähköä ei meillä minun lapsuu- 
dessani ollut eikä puhelintakaan. Elektroniikan tinaamiseen tarvittiin kolvi. Uunissa 
lämmitettävä oli kömpelöjä epätarkka. Äiti oli menossa Helsinkiin ja ostoslistalla oli 
6 voltin kolvi ja se löytyi Annankadulla olleesta komponenttiliikkeestä, Elektrofotosta. 

Kirjallisuutta löytyi postimyynneistä ja varsinainen aarre oh Elektrofoton luettelo ja 
tietysti Jäämään 'Nuorten kokeilijain ja keksijäin kirja'. Tämän Jäämään kirjan voitin 
jonkin lehden kilpailusta. Keskikoulun aikaan tilasin monisteen, jossa oli erilaisia kyt- 
kentöjä, mm. vakoilulähetin. Taloon oli ostettu ensimmäinen paristokäyttöinen radio. 
Paristokäyttöisen levysoittimen olin tilannut postimyynnistä. Vakoilulähettimestä ja 
levysoittimesta syntyi 'radioasema’, jonka äänilevylähetyksiä saattoi kuunnella radios- 
ta pihamaalla. 

Armeijaan mennessäni meillä oli jo sähköt ja puhelin - sotkusta pääsi soittamaan ko- 
tiin. Puhelu tilattiin ensin ja sitten kuulutettiin, että sotamies sille ja sille oli puhelu. 
Kotiseudulleni, Pihlajavedelle oli vain kaksi linjaa - siis oli mahdollista välittää vain 
kaksi puhelua samaan aikaan. 

Armeijan jälkeen pääsin opiskelemaan Jyväskylän yliopistoon. Ylioppilasky Iässä Jy- 
väskylässä oh joka asunnossa puhelin, mutta taksat olivat niin korkeita, että puhelut 
käytiin soittamassa Jyväskylän keskustassa olleesta lennättimestä - menetelmä oli sa- 
ma kuin sotkussa, paitsi puhelun tilaajalle annettiin numero, jolla soittaja kutsuttiin jo- 
honkin viidestätoista puhelinkopista. 

Äitini seurasi talouslehtiä ja Helsingin lehdistä 'Uutta Suomea' ja oh hyvin infonnoitu 
maailman tapahtumista, mm. tietokoneiden kehityksestä. En ole varma, olinko minä 

kiinnostunut niistä tuohon aikaan. Tiesin, että tietokoneet olivat tehokkaita laskenta- 
tehtävissä, ne olivat isoja ja erittäin kalliita. 

Aloitin psykologian ja filosofian opinnot 1969. Seuraavana vuonna piti aineyhdistel- 
mää täydentää kolmannella aineella. Tietojenkäsittelyopin opetus oli alkanut pari 
vuotta aikaisemmin ja äiti painosti minua ottamaan sivuaineeksi juuri tietojenkäsittely- 
opin. Tietojenkäsittelyyn olin tutustunut jo ensimmäisenä opintovuonna tilastotieteen 
proseminaariesitelmän tutkimusaineiston analysoimisen myötä. 

Kun aloitin tietojenkäsittelyn opinnot 1970, yliopistolla ei silloin vielä ollut omaa kes- 
kustietokonetta. Yliopisto osti tietokonepalveluja Valmetilta. Harjoitustyöajot tehtiin 
myös Valmetin Rautpohjan tehtaalla. Tälle koneelle tiedot syötettiin reikäkorteilla, jot- 
ka laitettiin laatikkoon, jonoon yliopistolla ja tulostukset saatiin seuraavana päivänä 
jatkolomakkeella. Sääntö oli, että vain yhden harjoitustyöajon sai tehdä päivässä. Kes- 
keinen menetelmä oli 'pöytätcstaus' - levitettiin lävistetyt kortit pöydälle ja selvitettiin 
ohjelman toimivuutta. 

Vuonna 1970 Jyväskylän yliopisto sai Sitran rahoittamana oman tietokoneen Ho- 
neywell 1644 ja siihen oli liitettynä useita tietokonepäätteitä, mm. psykologian laitok- 
sella oli pääte. Suomeen rakennettiin myös yliopistoverkko, jonka keskuskone Univac 
1108 oli Helsingissä. Linjanopeudet olivat joko 1200 tai 2400 baudia (tässä tapaukses- 
sa bittiä sekunnissa). Näiden uudistusten myötä tietojenkäsittely tuli saavutettavaksi ja 
helpommin käytettäväksi. 

Miten käytämme tietokonetta - riippuu teknologiasta 


Tämä luku kertoo henkilökohtaisesta matkastani tietokoneiden käyttäjäksi. Matka al- 
kaa tilastotieteen opinnoista Jyväskylän yliopistosta. Proseminaariesitelmän tekeminen 
ryhmässä valmiista aineistosta edellytti reikäkorttien lävistämistä ja ajojonojen teke- 
mistä. Tietokone oli kaukainen - pöytä, jossa oli laatikko reikäkortteja varten ja val- 
miit ajot nipussa pöydän toisella reunalla, edusti minulle tietokonetta. Yliopiston oman 
tietokoneen puuttuessa harjoitustyötkin kävivät ajettavina Valmetin tietokonekeskuk- 
sessa, josta yliopisto osti tietokoneaikaa tutkimuksen, hallinnon ja opiskelijoiden 
käyttöön. Tietokoneena oli IBM 1130, joka toteutti laskennat eräajoina. 

Matka jatkuu kohti henkilökohtaisia tietokoneita (Personal Computer). Ehkä tulevai- 
suuden haaveena oli oma henkilökohtainen tietokone. Vuonna 1969 ei oltu vielä kek- 
sitty mikroprosessoreita. Mikroprosessorin (Intel 4004) keksimisvuotena pidetään 
vuotta 1971 - sama vuosi, jolloin menin naimisiin. 

Mikroprosessori tuli mahdollistamaan mikrotietokoneet ja sen myötä oman tietoko- 
neen suurimmalle osalle ihmisiä. Laitteet sinänsä eivät avanneet tietokoneiden maail- 
maa vaan sovellukset, jotka liittivät tietokoneen ympäröivään maailmaan. Nykyisin 
(vuonna 2016) internet on perussovellus, joka yhdistää ihmisiä, mutta myös aiheuttaa 
riitoja ja tuskaa. 

Tätä kirjoitettaessa, vuonna 2016 maailma on radikaalisti muuttumassa. Työt korvau- 
tuvat tekoälyllä, autot kulkevat itsekseen ja IoT (Internet of Things) ja nettiin yhdiste- 
tyt laitteet osaavat hoitaa asioita ja huolehtia turvallisuudesta. 

Tietojenkäsittelyn varhaiset vaiheet 


Kuten olen kertonut, aloitin tietojenkäsittelyopin opinnot vuonna 1970. 'Laskentakes- 
kuksessa' oli lävistyskoneita, joilla opiskelijat tekivät reikiä reikäkortteihin. Reikäkor- 
tissa oh 80 saraketta ja jokaisen sarakkeen reikiin koodattiin yksi merkki. Kortit 
koottiin ajojonoksi, joka lähetettiin ajettavaksi ja tulostettavaksi toiselle puolelle kau- 
punkia ITUfikSU-i lS EQOAL TO SPACE THDTKftC HUÖrtftUTO: N ipk'U-3: 


0 0 0 0 0 0 0 0 0 0 0 0 0 0 0 0 0 0000 000 000 00 00000 000000 000 000 000 00000 0000000000 
111111111111111 1111 1111111 1111111 11111111111111111 11111111111 1111111111111 
2222722222222222 77277 2722222222 22272222222222777777722 2 272222 72272772222 

i jiijj n mummiin nm muin imin 

44444444444444 444 44444444 44444444444444444 44444 4 4 4 4444444 444 4444444444 

mmsmmmmmm mmmm m 555 mmmmmsmmmmm 

646666666446 0 0 0 0 0 6 0 i 0 i 0 i t 0 0 » i M 0066(66006600 66666 66666666(6 6(66666666666*66 

7777?77?777777777777777777777777777 77777777777777777777777777777777777777777777 
0(000010000000080006(80680 800(8(0(0(0(80 0(000(08 8 8 8 8 0 8 8 0 8 8 8 8 8 8 8 0 8 8 8 0 0 8808880 
m m n m n m m n m m m m n m m m m m m m n m m m m m m n 


Reikäkortti, jolle on 
lävistettynä COBOL- 
ohjelmointikielellä 
kirjoitettu käsky. 

Peruskurssilla oli oppikirjana Malisen 
(1971) teos 'Tietojenkäsittely', joka oli 
itse asiassa erillispainos 'Tiedon por- 
taat' -kirjasarjasta. Kirjan ensimmäisen 
luvun alussa Malinen visioi: ”Kun ih- 
minen tekee havaintoja ympäristös- 
tään, hän saa tietoja kanssaihmisistään, 
esineistä, asioista, tiloista ja tapahtu- 
mista. Ihmiset välittävät toisilleen tie- 
toja puheen ja kirjoituksen keinoin. Eri 
tapahtumia ja yksilöitä koskevia tietoja 
vertaillaan, yhdistellään, ryhmitellään 
ja lajitellaan. Tämän tietojen muok- 
kauksen tuloksena saadaan informaa- 
tiota organisaatioiden, kuten yritysten, 
laitosten tai yhdyskuntien toiminnas- 
ta.” 

Malisen visio vastaa hyvin nykyistä 
(vuosi 2016) käsitystä lisättynä yksi- 
löistä kerätyn tiedon merkityksellä. 

Palvelut, kuten Google ja Facebook 
hyödyntävät käyttäjistään keräämiään 
tietoja raaka-aineena kaupallisille so- 
velluksille. 

Tiedon siirtämisestä tietokoneelle Malinen esittelee silloin (vuonna 1970) käytössä ol- 
leet tallennusvälineet: "reikänauha, reikäkortti, magneettinauha tai paperi, jolle tiedot 
on kirjoitettu sellaista menettelyä käyttäen, että niiden tunnistaminen koneellisesti oli 
mahdollista.” 

Tietokoneelle hän näki kolme tarkoitusta: rutiinitehtävien automatisointi, suunnittelu- 
tehtävät, ja johtaminen tietokoneen avulla. 

Peruskurssiin kuuluivat myös FORTRAN-kieliset harjoitustyöt. Ohjelmointikielten 
osaaminen oli olennainen taito, koska ns. valmisohjelmia, joita nykyisin (vuonna 
2016) nimitetään sovelluksiksi ei juurikaan ollut ja jos oli, niihin joutui tekemään 
muutoksia ja lisäosia itse. Tutkijat saattoivat antaa tutuilleen tekemiään ohjelmistoja. 

Jyväskylän yliopisto sai oman Honeywell 1644 tietokoneen vuonna 1970. Siinä oli ai- 
kajakokäyttöjärjestelmä (time sharing) ja siihen sai liitettyä useita päätteitä ja niitä oli 
ympäri yliopistocampusta. Uuden tietokoneen myötä myös oma käyttö sai uusia ulot- 
tuvuuksia, ei tarvinnut enää mennä tietokonekeskukseen lävistämään reikäkortteja, 
vaan voi mennä vain psykologian laitokselle. Siellä oh pääte, jonka psykologian opis- 
kelijakin saattoivat varata käyttöönsä. 


tietoienkäsittety 


• PEKKA MALINEN 

Pääte oli interaktiivinen Teletype malli 33 
KSR, jolla kommunikaatio tietokoneen kans- 
sa tapahtui paperille kirjoittamalla - siis käs- 
kyt kirjoitettiin paperille ja tietokone vastasi 
samalla tavalla. Psykologian opiskelijan kan- 
nalta keskeisin sovellus oli tilasto-ohjelmisto 
(SURVO). Sen käyttö päätteeltä oli paljon 
helpompaa kuin reikäkorttien käyttö - tarvitsi 
vain vastata tietokoneen esittämiin kysymyk- 
siin. SURVO oli tamperelaisen tilastotieteen 
professorin Mustosen kehittämä. Ensimmäi- 
nen versio valmistui vuonna 1966 ja aikajako- 
versio Honeywellille julkaistiin vuonna 1970. 

SURVOlla tehtiin sekä proseminaariaineisto- 
jen tilastoajot että laudatur- töitä varten kerät- 
tyjen tietojen analysointi. 

Pääte laitoksella toi uusia ideoita siitä, miten 
käyttää tietokonetta opetuksen ja tutkimuksen 
apuna. Oli esimerkiksi mahdollista tehdä ko- 
keita, joihin opiskelijat vastasivat tietokoneen 
avulla. Tietokone analysoi myös tulokset. 

Valmiita ohjelmistoja tällaisiin tarkoituksiin 
ei ollut. Tutkijat ja opettajat tekivät ohjelmat itse toteuttaakseen uusia ideoitaan. No- 
pein ja helpoin tapa tehdä ohjelmia oh käyttää BASIC-ohjelmointikieltä, vaikka BA- 
SIC (Beginner's Ali purpose Symbolic Instruction Code) -kieltä pidettiin alan 
ammattilaisten piireissä alkeellisena ja sekavana - sanoipa eräs tietojenkäsittelyopin 
professori, että BASIC tuhoaa aivot. Tieteellisten, laskentaa vaativien ongelmien rat- 
kaisemisessa käytettiin useimmiten FORTRAN-ohjehnointikieltä. 



Valmiit sovellukset - opiskelu ja työ eri yliopistoissa 


Ensimmäisiä yleiseen (opettajille) käyttöön tarkoitettuja tietokoneohjelmia oli Mikko- 
nen&Mikkosen (1971) julkaisema OPSAM (Oppisaavutusten mittaaminen). Sen tar- 
koituksena oli toimia välineenä oppisaavutusten mittaamisessa ja koulumenestyksen 
analysoinnissa. Se oli pieni tilasto-ohjelma, jonka avulla pystyi laskemaan erilaisia lu- 
kuarvoja oppilaiden suorituksista. 

Viitisen vuotta myöhemmin toteutti Mi kk onen (1975) opetusmenetelmien tarkasteluun 
keskittyvän ’OVV -opetusmenetelmien vertailuja valinta’ -ohjelmiston. Sen avulla oli 
tarkoitus valita opetusmenetelmä käsillä olevaan opetustilanteeseen. Annettujen al- 
kuarvojen perusteella tietokone valitsi opetusmenetelmän. Tuloksena saatiin vastaus 
kysymykseen - pitäisikö käyttää piirtoheitintä, jakaa monisteita, luennoida vai pitää 
harjoituksia. 

OPSAM ja OVV olivat toteutukseltaan melkoisen vaatimattomia, jos asiaa tarkastelee 
muutaman vuoden viiveellä. Aikanaan ne tuntuivat suhteellisen vaikeakäyttöisiltä. 
Niillä oli kuitenkin merkitystä siinä, että ne laajensivat tietokoneen käytön opetukseen 
ja osoittivat, että oppisaavutuksiin ja opetusmenetelmiin voidaan luoda uudenlaisia nä- 
kökulmia algoritmisen ajattelun avulla. 

Tietokoneen käyttö antoi myös uusia ideoita leikkimiseen ja viihteeseen - koodattiin 
kuvia, jotka tulostettiin rivikirjoittimella. Ehdottomasti paras sovellus oli ohjelma, jon- 
ka avulla toteutettiin Tietokonetanssit'. Jyväskylän tietojenkäsittelyopin opiskelijat, 
Dumppi r.y. järjesti pari kertaa tietokone tansseja 1970-luvun alkuvuosina. Idea oli lä- 
hes samanlainen kuin rusettiluisteluissa - erona oli se, että tietokone valitsi annettujen 
tietojen perusteella osallistujille vastakkaista sukupuolta olevan parin. 

Käytännössä jokainen tietoko- 
netansseihin osallistuja täytti 
etukäteen yli kolmekymmentä 
kohtaa sisältäneen kyselylo- 
makkeen ja tietokone haki pa- 
rit samankaltaisia vastauksia 
antaneista naisista tai miehistä 
sukupuolesta riippuen. Valitun 
partnerin vastaukset sai etukä- 
teen tanssipaikalle mennessä. 
Minun parini vastauksista sel- 
visi, että hän luki sanomaleh- 
tiä, viihdekirjoja ja romaaneja. 
Hän tykkäsi kuvataiteista ja että jatkot vietettäisiin puistossa kävellen. Tilaisuus järjes- 
tettiin Ilokivessä, jossa jokaiselle oli varattu pöytään oma numero ja partnerin numero. 
Osallistuin kaksi kertaa tilaisuuksiin ja molemmilla kerroilla tietokone oh onnistunut 
valitsemaan minulle mukavan seuralaisen. Ensimmäisissä tansseissa minä olin mies 
262 ja parini oli nainen 056. 

Tietokonetanssien periaatteilla tehtyjä treffijärjestehniä on myöhemmin tullut käyttöön 
useita. Tunnetuin näistä on maatalousnäyttelyissä pyörinyt IEVA-kone eli Tsännän ja 
Emännän Valintatietokone’. Se oli ensi kertaa esillä Oulun maatalousnäyttelyssä vuon- 
na 1982. Nyt (vuonna 2016) televisiossa menevä ’Ensitreffit alttarilla’ on jatkoa tälle 
idealle, formaatille. 

Psykologian opinnoissa keskityin ihmisen autonomisen hermoston mittaamiseen. Da- 
tojen analysointia varten tutustuin liikuntatieteellisen tiedekunnan minitietokoneeseen. 
Minitietokoneeksi nimitettiin laitetta, jonka keskusyksikkö oli vain jääkaappi-pakastin 
yhdistelmän kokoinen. Kone oli tyypiltään HP 2 1 16C. 

Operaattori käynnisti aamulla tietokoneen syöttämällä kytkimillä latausohjelman, joka 
oli BBL (Basic Binary Loader). BBL syötettiin koneen etupaneelissa olleiden 12 vipu- 

kytkimen avulla, ohjekirjan opastamana. Se koostui noin 50:stä 12 bittisestä tietoko- 
nesanasta, jotka syötettiin laittamalla kytkimiä ylös ja alas ja painamalla sitten syöttö- 
näppäintä. Tämä operaatio toistettiin siis 50 kertaa, jonka jälkeen kone saatiin käyntiin 
lataamaan varsinainen käyttöjärjestelmä MTS (Magnetic Tape System). Sovellusohjel- 
man lataamisen jälkeen voitiin sitten jo käsitellä varsinaisia käyttäjän datoja. 

HP2116C-tietokonetta suunniteltaessa ei ollut käytettävissä vielä pysyviä ROM-muis- 
teja, joihin käynnistysohjelmat olisi voinut tallettaa. Tällaisen tietokoneen käyttö opet- 
ti paljon siitä logiikasta, miten tietokone toimii. Itse asiassa 2000-luvun tietokoneet 
toimivat samalla tavalla, mutta toiminnot 
on automatisoitu. 

Vuosina 1974 ja 1975 opiskelin tietojen- 
käsittelyoppia Turussa. Turun yliopistos- 
sa oli käytössä IBM 1130 -tietokone - 
siis samanlainen kuin Jyväskylässä Val- 
metilla. Suurimman osan harjoitustöistä 
tein kuitenkin metodiikan laitoksella, jos- 
sa oli HP 2100 -minitietokone. Tietoko- 
neessa oli lähes samat ominaisuudet kuin 
HP 2116C:ssä, jota käytin liikunnalla Jy- 
väskylässä. Metodiikan laitoksen HP:a 
käytettiin pääasiassa tilastoanalyysien te- 
kemiseen ja ohjelmointiharjoitusten teke- 
miseen. 

HP:ssa oli käytössä magneettinauhayk- 
sikkö ja reikänauhanlävistin, reikänau- 
hanlukija ja kirjoitin. Reikänauhanlukija 
päästi eri korkuisia ääniä riippuen luetta- 
vasta materiaalista. Koneen hoitaja, operaattori oh luppoaikoina koodannut reikänau- 
halle käskyjä, jotka luettaessa soittivat musiikkikappaletta 'Itä on punainen’. Samaa 
musiikkia soitti myös Kiinan ensimmäinen satelliitti kiitäessään avaruudessa vuonna 
1970. 



Metodiikan laitoksella tuli vietettyä useampia öitä, koska varsinaisena työaikana tieto- 
kone oli kiinni laitosten töissä. Me (minä ja pari kaveria) saimme neuvoteltua oikeu- 
den käyttää tietokonetta yöaikaan. Vastapalvelukseksi teimme laitokselle pieniä 
testiajoja. Suurin osa ajasta kului kuitenkin omien projektien tekemiseen. Omalta koh- 
daltani voisin sanoa, että se oli antoisaa aikaa - tietokone kokonaan omassa henkilö- 
kohtaisessa käytössä. 

Sain työpaikan Oulusta psykologian assistenttina vuonna 1976. Siellä oli Honeywell 
1642 -keskustietokone. Laskentakeskus sijaitsi Linnanmaan campuksella ja meillä 
kasvatustieteiden tiedekunnassa oli tietokonepääte, Nokia NOP 30, jolla saatiin yhteys 
keskustietokoneeseen. 

Aikaa oli kulunut viisi vuotta Sitran rahoittamasta yliopistojen tietokonehankinnasta 
vuonna 1971. Honey well oli siis jo vanha ja monessa suhteessa vanhanaikainen. Kas- 
vatustieteissä tietokonetta käytettiin edelleen pääasiassa tilastolaskentaan SURVO-oh- 
jelmistolla. NOP 30 päätteenä oli paperille kirjoittava, kuten Teletypekin, mutta siinä 
oli käytössä isot ja pienet kirjaimet ja tulostusjälki kiekkokirjoittimen ansiosta oli hy- 
vä. 


Tekstinkäsittelykoneet tekivät tuloaan konekirjoittajille, mutta tutkijoilla ei ollut mah- 
dollisuutta sellaisten käyttöön. Siksi päätimme kokeilla, miten voisi päätettä käyttää 
kirjoituskoneena. Muutaman päivän kokeilun jälkeen meillä oli ohjelmoituna yksin- 
kertainen tekstieditori. Editori ei ollut suuri, mutta se oh parempi kuin nonnaali kirjoi- 
tuskone. Tekstiä voi kirjoittaa, tallentaa ja tulostaa. Tekstieditoria käytettiin ainakin 
yhden isomman julkaisun kirjoittamiseen. Toinen mielenkiinnon kohde oli tietokonea- 
vusteisten psykologisten testien tekeminen tietokoneen ja päätteen avulla. 

Honeywell:in aika oli päättymässä. Opiskelijat olivat löytäneet siitä haavoittuvuuden. 
He loivat ison tiedoston ja sitten useampi opiskelija haki päätteeltään ko. tiedoston 
käyttöönsä samanaikaisesti ja siitä seurasi, ettei tietokoneella ollut aikaa lukea ja pa- 
lauttaa työtä 4 sekunnin aikajaon puitteissa. Tuloksena oli tietokoneen 'kaatuminen' ja 
noin tunnin palvelukatkos. Kyse oli oikeastaan senaikaisesta palvelunestohyökkäyk- 
sestä. Nämä seisokit olivat yksi syy ja peruste hankkia uusi keskustietokone. 

Uusi tietokonelaitteisto Univac Sperry 1100 hankittiin Ouluun vuonna 1978. Hankinta 
suoritettiin yhteishankintana Tampereen ja Jyväskylän yliopistojen kanssa. Oululaiset 
kannattivat UNIVAC-laitteistoa kun taas Jyväskylä ja Tampere olisivat halunneet 
DEC-20 -laitteiston. Ilmeisesti kauppapoliittisista syistä OPM päätyi kuitenkin UNI- 
VAC-laitteistoihin. 

Kun päätös uudesta Univac tietokoneesta saatiin tiedoksi - joku opiskelija oli kirjoitta- 
nut laskentakeskuksen ilmoitustaululle: "Bye bye Honey - welcome UNIVAC". 

Henkilökohtaisesti en enää käyttänyt uutta Univac-tietokonetta, koska käyttäytymis- 
tieteiden laitokselle alettiin hankkia mikrotietokoneita ja mikrotietokoneet täyttivät lä- 
hes kaikki tarpeet, joihin aikaisemmin olin tarvinnut keskustietokonetta. 

Yksi vaihe yliopistojen keskustietokoneiden historiassa oli päättynyt. Yliopistoissa oli 
ollut viisi Honey well tietokonetta ja se oli hyvä alku. Ne edustivat modernia suurtieto- 
koneliiketoimintaa - mukana ajatus palvelusta, joka oli keskitetty laskentakeskukseen. 
Tällainen lähestymistapa on tullut ajankohtaiseksi uudelleen tällä vuosituhannella 
(2010-luvulla) 'pilvipalvelujen' kehittymisen myötä. 

Kokemuksia keskustietokoneiden aikakaudesta 


Keskustietokoneen ideana oli käsitellä datat yhdessä paikassa, konesalissa. Ositus- 
käyttöjärjestelmä laajensi käytön tutkijoiden ja opiskelijoiden työpaikoille, ainelaitok- 
sille. Edelleen ohjelmistot ja datat olivat tallennettuna laskentakeskuksen 
tietokoneelle. Aluksi päätteet olivat paperille kirjoittavia päätteitä. Myöhemmin päät- 
teet muuttuivat näyttöpäätteiksi, siis kuvaruuduksi ja näppäimistöksi. 

Järjestelmät toimivat hyvin aikana, jolloin lähes kaikki tieto koodattiin ASCII-merk- 
keinä (American Standard Code for Infonnation Interchange). Ongelmia tuli suomen 
kieleen kuuluvista ÄäÖöÄä -kirjainmerkeistä, jotka eivät kuuluneet alkuperäiseen 
ASCII-merkistöön. Ratkaisuja oli ainakin kaksi, jotka tulostettaessa antoivat erilaisen 
tuloksen. Uusista päätteistä tai kirjoittimista ei voinut varmasti tietää tulostuvatko 
'ääkköset' oikein. 'Ääkkös'-ongelmaa ei ole vieläkään (vuonna 2016) ratkaistu täydelli- 
sesti. 

Päätteiden linjanopeudet rajoittivat siirrettävien tiedostojen kokoa. Esimerkiksi Tele- 
type model 33 KSR siirsi dataa 10 mer kk iä/sek (110 baudia). Keskuskoneiden väliset 
(yliopistoverkko) yhteydetkin olivat vielä 1970-luvulla hitaita, 1200/2400 baudia. Täs- 
tä oli seurauksena, että järkevästi voitiin siirtää ainoastaan ASCII-koodattuja tietoja. 
Kuvien ja äänen siirtäminen ei ollut niihin aikoihin ajankohtaista. 

Keskustietokone, keskitetty tietojenkäsittely muuttui hajautetuksi tietojenkäsittelyksi 
edellä mainittujen ongelmien vuoksi. Toisaalta henkilökohtaiset tietokoneet pystyivät 
moniin tehtäviin, jotka aikaisemmin oli tehty keskitetysti. Toisaalta keskitetty tietojen- 
käsittely on pitänyt näihin aikoihin saakka pintansa erityisesti hallinnollisissa järjestel- 
missä. Nykyisin (vuonna 2016) yhteydet intemettiin ovat parantuneet. Kuvaa, ääntä ja 
videoita on sen vuoksi järkevä käyttää tiedonsiirron välityksellä, keskitetty tietojenkä- 
sittely on saamassa uusia sovelluksia. Näitä järjestelmiä kutsutaan pilvipalveluiksi. 

Tietokoneet ovat muuttuneet käyttäjäystävällisemmiksi, nykyisin (vuonna 2016) on 
vaikea päästä lähelle tietokoneen rakennetta - tietokoneen, tabletin tai älypuhelimen 
toiminta on etääntynyt laitteen konkreettisesta toiminnasta käsitteelliselle tasolle. Ei 
ole merkitystä prosessorilla, muistilla tai talletuskapasiteetilla - on vain erilaisia toi- 
mintoja. 

Tietokoneiden alkuaikoina kaikki operaatiot olivat paljon konkreettisempia. Esimer- 
kiksi ohjelman kääntäminen HP 2100 -minikoneella tapahtui seuraavasti: Ensin syö- 
tettiin kääntäjä joko magneettinauhalta tai reikänauhalta, sitten syötettiin ohjelmoijan 
lävistämä reikänauha, joka sisälsi lähdekoodin (SOURCE). Tämän jälkeen tietokone 
lävisti vapaasti sijoitettavan käännetyn koodin (RELOCATABLE) ja sitten syötettiin 
sekä reloko itävän koodin sisältävä reikänauha että kirjastoreikänauha. Lopulta kone 

lävisti absoluuttisesti sijoitettavan (ABSOLUTE) reikänauhan, jota sitten voitiin käyt- 
tää suoritettavana ohjelmana. Reikänauhojen koot kertoivat sisällöstä. Absoluuttinen 
koodi oli kaikkein suurin nauharulla. 

Työskentelyjä harrastelu 'isojen’ tietokoneiden kanssa antoi minulle konkreettisen ko- 
kemuksen tietojenkäsittelylaitteista, ohjelmistoista ja datojen käsittelystä. Operaattori, 
siis henkilö, joka käytti tietokonetta, teki niitä asioita, joita käyttöjärjestelmä, monito- 
riohjelma tekee nykyään - käyttöjärjestelmää nimitettiinkin jossain vaiheessa auto- 
maattiseksi operaattoriksi. 

Mielenkiintoista varhaisessa tietojenkäsittelyssä oli se, että aina oli tiedossa kuka tie- 
tokonetta käyttää. Jokainen käyttäjä tarvitsi käyttöluvan. Nykyisin monissa tapauksis- 
sa riittää, että maksaa linjamaksun ja senkin voi tehdä anonyymisti. 


Mikrotietokoneiden alkuaika 


Byte Magazine alkoi ilmestyä vuonna 1975. Muistaakseni tilasin sitä alusta alkaen - 
myös viimeiseen numeroon saakka. Byte esitteli mikroprosessoreiden mahdollisuuksia 
ja jopa ajatuksia kotiin soveltuvista tietokoneista. Suomalaiset elektroniikkalehdet, ku- 
ten 'Yleiselektroniikka/Elektroniikka uutiset' ja 'Elektroniikka' olivat hyvin mukana 
kuvioissa. Vuosi 1977 oli minun kannaltani ratkaiseva, silloin Osmo Kainulainen 
suunnitteli Telercasille Telmac-mikro tietokoneen rakennussarjan ja kirjoitti perusteel- 
lisen seitsemän osaisen juttusarjan 'Elektroniikka' -lehteen. 

Samaan aikaan (1977) Apple, Commodore ja Tandy Radio Shack esittelivät ensimmäi- 
set kotitietokonemallinsa. Vuotta myöhemmin tuli mar kk inoille ruotsalainen "hemda- 
tor”, ABC80-mikrotietokone. Näillä kaikilla oli vaikutusta Suomen mikrotietokone- 
kulttuuriin. Jokaisella merkillä oli omia intohimoisia kannattajia. Oma valintani oli 
Telmac 1800 vuonna 1977. Valintaperusteena oli hinta ja kotimainen harrasteli)' ayhtei- 
sö sekä tietokonekerho. 

Perheeseeni oli syntynyt juuri kaksi poikaa vuoden välein ja asuntolainan hoitoon me- 
ni lähes koko yliopiston assistentin palkka - mutta mikroprosessori piti saada. Tilasin 
Telmac "mikroprosessorin", kuten mikrotietokoneita siihen aikaan kutsuttiin. Mainok- 
sen mukaan Tehnacissa oli RCA 1802 prosessori, RCA monitori (alkeellinen käyttö- 
järjestelmä), pseudokonekieli ja TinyBASIC-tulkki. Ratkaisu tiesi ylimääräisiä 
opetuskeikkoja Raaheen, Ylivieskaan, Rovaniemelle ... 

Rakennussarjan tulo oli tapahtuma. Kokoaminen vaati runsaasti juottamista, mutta tie- 
tokoneen rakentaminen meni lasten hoidon siivellä. Isompi, yksivuotias Atte istui sy- 
lissä ja pienempi Tuukka, nu kk ui vieressä korissa. Isä luki ääneen tietokoneen 
rakennusohjeita (toimi oikein hyvin nukutussatuna) - ongelmana oli kuitenkin, että 
pienet kädet pyrkivät aina sekoittamaan komponentit. Kaikesta huolimatta muutaman 
päivän päästä tietokone oli koottu. 

Tietokone tuli valmiiksi - mutta se ei inahtanutkaan. Ei auttanut muu kuin soittaa Os- 
molle. Ongelma ei selvinnyt puhelimessa ja piirikortti lähti matkalle Helsinkiin. Lievä 
pettymys väreili ilmassa kunnes posti toi paketin ja tietokone palasi kotiin. Se toimi. 
RCA:n monitoriohjelma, CHIP-pseudokonekieli ja TinyBASIC avasivat uuden ulottu- 
vuuden tietokoneiden sielunelämään. CHIP -kielellä pystyi tekemään tosi hienoa gra- 
fiikkaa sen ajan mittapuun mukaan. 

Aikaisemmin tietokone oli jossakin päätteestä lähtevän johdon tai korttilaatikon taka- 
na - nyt se oli tuossa pöydällä. Tietokoneessa oli muistialueita, jonne voitiin tallentaa 
ohjelmia ja datoja. Näyttönä oli AS An 12” Minivisio ja massamuistina tavallinen ka- 
settinauhuri. Näppäimistönä oli piirikortti, jossa oli näppäinten paikalla kontaktipin- 
nat, joita kumitutilla (sellaista käytettiin pankissa rahojen laskemiseen) koskette- 
lemalla voitiin kirjoittaa. 

Koulukaverini Esko Häkli tuli käymään kylässä muutama päivä tietokoneen valmistu- 
misen jälkeen. Tutkittiin tietokonetta - löydettiin muutamia yksinkertaisia pelejä, jotka 
oli tallennettu samalle kasetille, jolla monitoriohjelma oli. Koskaan aikaisemmin ei ol- 
lut mahdollista pelata sellaisia pelejä ja soittaa 'Säkkijärven polkkaa' kotona omalla 
tietokoneella. Koko yö meni pelatessa ja ohjelmoidessa - tietokoneen lumo vei men- 
nessään. 

Psykologian assistenttina minulla oli paljon käyttöä tietokoneelle. Tosin verottaja ei 
ymmärtänyt mitä tietokoneella ja siihen liittyvällä kirjallisuudella tehdään. ”Ei ole 
yleisesti tiedossa, että psykologian assistentti tarvitsee työssään tietokonetta” oli tyly 
vastaus verovähennyksiä anellessani. 

Ensimmäinen työhön liittyvä kehitelmä oh ristiintaulukointiohjelma, joka oli alku 
myöhemmin Juhani Lindqvistin kanssa kehitetylle PATO-tilasto-ohjehnalle. Lasken- 
nan lisäksi psykologisten ilmiöiden esittely sai myös uutta ulottuvuutta. Otin tietoko- 
neen mukaan luennoille ja esittelin opiskelijoille tekemiäni ohjelmia kuten 
havaintoharhoja, reaktioaikatestin ja yksinkertaisia persoonallisuustestejä. 

Mikrotietokone osoittautui tarpeelliseksi ja käyttökelpoiseksi tutkimuksen ja opetuk- 
sen apuvälineeksi. Siksi kollegani Juhani Lindqvistin kanssa esitimme Oulun yliopis- 
ton kasvatustieteiden tiedekunnalle kahden mikrotietokoneen hankkimista. Tällöin 
elettiin vuotta 1978 ja ensimmäiset toimivat kaupalliset mikrotietokoneet olivat tulleet 
mar kk inoille. Valinta osui Luxor ABC80-tietokoneeseen. Tietokoneen ostaminen ei ol- 
lut yksinkertaista, koska ostoon tarvittiin opetusministeriön lupa. Anomus tehtiin ja 
parin kuukauden päästä pöydälläni oli mikrotietokoneen ostolupa, jonka opetusminis- 
teri Pär Stenbäck oli omakätisesti allekirjoittanut. 

Ensimmäiset opetuskokeilut 
tehtiin normaalikoulun ala-as- 
teen oppilaiden kanssa vuonna 
1979. Ala-aste oli samassa ra- 
kennuskompleksissa kasvatus- 
tieteiden tiedekunnan kanssa. 

Matematiikka valittiin opetusai- 
neeksi - tietokone tuotti yksin- 
kertaisia laskutehtäviä ja antoi 
palautetta vastauksista. Oikeista 
vastauksista annettiin positiivi- 
nen palaute ja väärä vastaus 
tuotti tuuttauksen. Tietokoneita 
oli kaksi ja oppilaat työskentelivät tietokoneella kolmen oppilaan ryhmissä. Muut op- 
pilaat tekivät harjoituksia perinteisesti. Ryhmiä kierrätettiin tietyn aikataulun mukaan. 
Oppimisesta en tiedä, mutta kaikki olivat innolla mukana ja hauskaa oli. 

Tutkimuksen tueksi tarvittiin tilastomenetelmiä - meidän mielestämme tilasto-ohjel- 
miston voisi tehdä mikrotietokoneelle. Kouluhallituksella oh oppimateriaalin tuotta- 
miseen tarkoitettuja määrärahoja. Anomus tehtiin, mutta rahaa ei tullut. Soitin rahojen 
myöntäjälle pettyneenä ja tivasin hylkäämisen syytä. Vastaus oli suurin piirtein seuraa- 
va: me täällä mietittiin, että noista mikrotietokoneista ei ole oikein mihinkään oikeisiin 
töihin - ei niihin kannata sijoittaa rahaa eikä työtä. Mutta kouluhallituksen arvailuista 
huolimatta mikrotietokoneet tulivat jäädäkseen. 

Kesälle 1981 suunnittelin ensimmäiset tietokonekurssit opettajille. Kurssien järjestäjä- 
nä toimi Pohjois-Pohjanmaan kesäyliopisto. Koska koulutus oli uutta, niin jotkut yri- 
tykset sponsoroivat kursseja antamalla tietokoneita lainaksi. Kaikki tietokoneet olivat 
BASIC-ohjehnoitavia eikä niissä ollut erillistä käyttöjärjestelmää. Ohjelmat ladattiin 
levykkeeltä tai kasetilta. Opetus koostui tietokoneen rakenteen opiskelusta ja ohjel- 
moinnista. Tehtiin pieniä BASIC-kielisiä ohjelmia. 

10 FOR 1=1 to 10 
20 PRINT "Hello World" 

30 NEXT I 
40 END 



18 




Ohj elmistoproj ektit 


Mikrotietokoneiden alkuaikoina ohjelmistojen tuottaminen ei ollut aivan yksinkertais- 
ta. Jokaisella valmistajalla oli oma levykeformaatti, jollain tavalla erilainen ohjelmoin- 
tikieli ja ympäristö. Ohjelmatiedostot joutui usein siirtämään hitaan sarjaliitännän 
kautta. Kaiken huipuksi sarjaliitännän kytkennätkään eivät olleet standardin mukaisia. 
Ohjelmistojen siirrettävyys parani ratkaisevasti IBM PC:n mar kk inoille tulon jälkeen. 
PCDOS (MSDOS) -käyttöjärjestelmästä tuli de facto -standardi. 

Ohjelmistojen tekemisen ongelmista voi ottaa esimerkik s i kehittämämme PATO -tilas- 
to-ohjelmiston, jonka ensimmäinen kaupallinen versio julkaistiin 1982. Ohjelmistosta 
tuli suosittu kasvatustieteiden ja monien muiden oppiaineiden piirissä. Suosion myötä 
ohjelmisto sovitettiin mm. HP, Tandy, Luxor ABC, Metric, MikroMikko, Commodore 
-tietokoneille. Jokainen uusi tietokonekonesovitus vaati paljon uutta ohjelmointia. Sa- 
mankaltainen tilanne on ollut 2010-luvun alkupuolella matkapuhelimen käyttöjärjes- 
telmissä. On ollut erilaisia järjestelmiä, kuten esimerkik s i Symbian, Android, MeeGo, 
iOS, Windows Phone jne. 

Tätä kirjoittaessani käytössäni on (vuonna 2016) tekstikäsittelyohjelmisto. Mikrotieto- 
koneet, henkilökohtaiset tietokoneet mahdollistivat jo melko varhaisessa vaiheessa 
tekstinkäsittelysovellusten käytön. Tekstikäsittelystä onkin tullut yksi tietokoneen tär- 
keimmistä työkaluohjelmista, koska se on ollut ylivoimaisesti parempi kuin aikaisem- 
pi tapa - kirjoituskoneella kirjoittaminen. Erilaisten raporttien ja tutkimusten julkai- 
seminen on yksinkertaistunut. 

Juhani Lindqvistin kanssa koodaamamme ensimmäinen kaupallinen versio Edito 
-tekstinkäsittelyohjelmistosta valmistui ABC80:lle vuonna 1982 - omassa käytössä se 
oli ollut silloin jo pari vuotta. Se oli ensimmäisiä tekstikäsittelyohjelmia Suomessa. Se 
oli laajalti toimittajien ja tutkijoiden käytössä. Toinen suomalainen tekstieditori oli 
TEKO. TEKO:n julkaisi Valtion Tietokonekeskus. TEKO:a käytettiin julkishallinnos- 
sa. Suosittu ulkomainen kilpailija oli WordStar. Useiden mikrotietokoneiden, kuten 
Osbornen ja Kaypron mukana tuli WordStar ja muitakin ohjelmistoja, kuten Supercalc 
ja dBase samaan hintaan. 


Henkilökohtainen tietojenkäsittely kaikille 


Keskustietokoneissa, kuten Honeywell ja Univac, ohjelmistot olivat sovelluksia tiet- 
tyyn toimintaan. Yrityksissä käytettiin ohjelmistoja, jotka mahdollistivat yrityksen toi- 
minnan. Yliopistoissa keskiössä olivat hallinto ja tutkimustoiminta. Valmiina 
ostettavien ohjelmistojen kirjo oli rajallinen ja siksi monissa yrityksissä oli ohjelmoijia 
ja yliopistoissa monet tutkijat kehittivät tarvitsemansa ohjelmistot itse. Tietokone oli 

pääasiassa tehokas laskukone, jota voitiin käyttää myös tietojen kokoamiseen ja järjes- 
tämiseen. Useimmiten tietokoneen käyttöön tarvittiin tietojenkäsittelyalan ammattilai- 
nen. Ei voi sanoa, että keskustietokone päätteen kauttakaan käytettynä olisi ollut 
henkilökohtainen työkalu. 

Tietokoneiden muuttumista henkilökohtaisiksi tietokoneiksi voidaan kuvata viiden in- 
novaation kautta: 



Ensimmäinen oli avoin hardware, joka tuli IBM PC:n myötä vuonna 1982. On luulta- 
vaa, että avoin hardware IBM:n toteuttamana oli jonkinlainen vahinko. Tiedetään, ettei 
IBM uskonut PC:n mahdollisuuksiin menestyä ja ehkä siksi ei katsottu tarpeelliseksi 
suojata PC:n rakennetta patenteilla tai vastaavilla, tai yksinkertaisesti toimenpide 
unohtui. Seurauksena oli, että monet yritykset alkoivat tehdä IBM PC:n kaltaisia tieto- 
koneita, joita alettiin nimittää PC-klooneiksi. Keskeisin maa, josta kloonit tulivat 
markkinoille, oli Taiwan. Kloonien myötä syntyi myös käsite IBM yhteensopivuus, jo- 
ka tarkoitti ohjelmistojen ja oheislaitteiden yhteensopivuutta. Tämä puolestaan mah- 
dollisti yleisohjelmistot ja niiden massatuotannon. Ensimmäisiä yleiskäyttöisiä 
ohjelmistoja, joita nimitettiin myös työkaluohjelmiksi, olivat tekstinkäsittely-, tauluk- 
kolaskenta- ja tietokantaohjelmistot. 

Toinen innovaatio oli graafinen käyttöliittymä, joka alunperin kehitettiin Xeroxin Palo 
Alton tutkimuskeskuksessa. Ensimmäinen graafista käyttöjärjestelmää käyttänyt tieto- 
kone oli Aito. Se julkistettiin 1. maaliskuuta 1973. Sitä valmistettiin noin 2000 kappa- 
letta. Kerrotaan, että tietokoneen kehittäjät ehdottivat 'koko kansan’ graafisen 
käyttöliittymän tietokoneen rakentamista, mutta isot johtajat olivat sitä mieltä, ettei 

graafista käyttöliittymää kukaan tarvitse. Tarinan todenmukaisuudesta voidaan olla 
montaa mieltä, mutta Xerox ei tullut markkinoille ko. mahdollisuudet omaavalla tieto- 
koneella. 

Graafinen käyttöliittymä tunnettiin hyvin Silicon Walleyssä ja sitä pidettiin tulevaisuu- 
den tietokoneen ominaisuutena. Apple ja ennen kaikkea Steve Jobs ymmärsivät GUI:n 
(Graphical User Interface) merkityksen ja hän teki sopimuksen Xeroxin kehittämästä 
konseptista. Applen insinöörit vierailivat kaksi kertaa tutustumassa Aitoon. Kerrotaan, 
että he saivat vapaasti tutustua Aito tietokoneeseen, mutta eivät saaneet tehdä muis- 
tiinpanoja. Tuloksena vierailuista oli vuonna 1978 aloitettu Lisa-projekti, joka tuotti 
tulosta yrityskäyttöön tarkoitetun Lisan julkaisemisen myötä tammikuussa 1983. Li- 
sassa oli luonnollisesti graafinen käyttöliittymä. Macintosh-projekti aloitettiin vuotta 
myöhemmin vuonna 1979 ja Macintosh julkistettiin tammikuussa 1984. Macista tuli 
ensimmäinen kaupallisesti menestynyt graafisen käyttöliittymän kone. 

Tiedetään, etteivät Steve Jobs ja Bill Gates olleet parhaimmissa mahdollisissa väleissä. 
Kerrotaan, että Macin tultua markkinoille, Bill Gates oli vähintäänkin harmistunut. 
Kerrotaan myös, että hän käski työntekijänsä käydä ostamassa Macintosh ja antoi sit- 
ten ohjeen insinööreilleen: ”pöllikää kaikki, mikä on mahdollista”. Windows tuli 
mar kk inoille 1985. Graafinen käyttöliittymä oh nyt kaikkien saatavilla. 

Jälkinäytös: Maaliskuussa 1988 Apple Computer haastoi Microsoftin oikeuteen käyt- 
töliittymänsä ulkoasun kopioinnista. Oikeuteen haastettu Microsoft voitti jutun 1993. 
Kesken Applen ja Microsoftin oikeudenkäynnin Xerox haastoi Applen oikeuteen graa- 
fisen käyttöliittymän kopioinnista, mutta tämäkään haaste ei menestynyt, Apple voitti 
jutun. Oikeudenkäynneissä oli kyse käsitteestä ”look and feel” - siis käyttökokemuk- 
sesta, jota ei päätösten mukaan voitu pitävästi määritellä. 

Kolmas innovaatio oli internet ja sen edeltäjät. Muistan, kun eräänä tiistai-iltapäivänä 
istuskelimme Turussa yliopiston kahviossa vuonna 1974 odottamassa tietoliikenne- 
luennon alkua. Keskusteltiin niitä ja näitä ja joku heitti idean maailmanlaajuisesta tie- 
toverkosta. Kaikki maailman tietokoneet olisivat yhteydessä toisiinsa ja tietoa voisi 
hakea eri puolilta maailmaa. Skeptikot olivat sitä mieltä, että se ei ole mahdollista, 
koska tietoliikenne on hidasta eikä kapasiteetti riitä. Joku intti vastaan, että kokoajan 
tapahtuu kehitystä. Epäilystä herätti myös se, miten oikeat paikat saisi yhteyteen tois- 
tensa kanssa ja kui nk a suuria tietokoneiden pitäisi olla, että ne pystyisivät palvele- 
maan lähes ääretöntä käyttäjämäärää. Hetken mietinnän perusteella tulimme siihen 
tulokseen, ettei se ole mahdollista. 

Yliopistojen verkko FUNET (Finnish University and Research Network) rakennettiin 
1980-luvulla ja Suomi liittyi sen kautta internettiin vuodenvaihteessa 1988/89. Aluksi 
käyttö oli hankalaa pitkien osoitteiden vuoksi. Tilanteeseen tuli ratkaiseva muutos, 
kun nettiselaimet tulivat markkinoille. Ensimmäinen selain oli Mosaic vuodelta 1992. 

Paikalliset puhelinyhtiöt alkoivat myydä internetyhteyksiä vuosien 1993-95 aikana. 
Ensin yhteydet olivat modeemiyhteyksiä ja sitten ISDN ja ADSL -yhteyksiä - maailma 
oli auki ja jokainen kotitietokone voitiin liittää maailmanlaajuiseen nettiin WWW 
(World Wide Web). 

Neljäntenä innovaationa olivat ohjelmistot, joita oli helppo myydä ja jaella standardi- 
soituneiden alustojen, samanlaistuneiden tietokoneiden myötä. Ohjelmistoista tuli 
massatuotteita. Tässä muutoksessa computerista eli laskukoneesta tuli information 
machine eli tietokone. Laskeminen ei ollut enää ykkössovellus vaan henkilökohtaisten 
tietokoneiden käytetyimmäksi sovellukseksi nousi tekstinkäsittely. Tekstinkäsittely loi 
pohjan myös muiden ohjelmien kuten internet-selaimen ja muiden tekstin kirjoittamis- 
ta vaativien ohjelmien käytölle. Tärkeä edistysaskel oli myös se, että keskeiset ohjaus- 
toiminnot standardoituivat vähitellen. Tietyt ominaisuudet löytyivät kaikista 
ohjelmista samanlaisina ja samasta paikasta. 

Viides innovaatio olivat vapaat ohjelmistot, joiden lähdekoodi oli saatavissa ja kaik- 
kien muokattavissa. Nämä ohjelmistot ovat myös kaikkien tietokoneiden käyttäjien 
ulottuvilla ilman maksua. Tähän samaan ryhmään käyttäjien kannalta katsottuna kuu- 
luvat ohjelmistot, joita jaetaan ilmaiseksi, vaikka niiden koodia ei voi muuttaa. Vapai- 
ta ja ilmaiseksi jaettavia ohjelmistoja on nykyään (vuonna 2016) lähes kaikkiin 
käyttötarpeisiin. Tätä kirjaa kirjoitan LibreOfficella, taiton teen Scribus-taitto-ohjel- 
malla ja kuvat käsittelen Picasa sekä Gimp-kuvankäsittelyssä. Kaikki em. ohjelmistot 
voi hakea maksutta internetistä. 


ASCII Table 


Dec 

Hex 

Oct Char 

Dec 

Hex 

Oct 

Char 

Dec 

Hex 

Oct 

Char 

Dec 

Hex 

Oct 

Char 

0 

0 

0 

32 

20 

40 

[space] 

64 

40 

100 

@ 

96 

60 

140 


1 

1 

1 

33 

21 

41 

J 

65 

41 

101 

A 

97 

61 

141 

a 

2 

2 

2 

34 

22 

42 

" 

66 

42 

B 

98 

62 

b 

3 

3 

3 

35 

23 

43 

# 

67 

43 

103 

C 

99 

63 

c 

4 

4 

4 

36 

24 

44 

$ 

68 

44 

104 

D 

100 

64 

144 

d 

5 

5 

5 

37 

25 

45 

% 

69 

45 

E 

65 

e 

6 

6 

6 

38 

26 

46 

& 

70 

46 

F 

66 

f 

7 

7 

7 

39 

27 

47 

1 

71 

47 

G 

103 

67 

g 

8 

8 

10 

40 

28 

50 

( 

72 

48 

110 

H 

68 

150 

h 

9 

9 

11 

41 

29 

51 

) 

73 

49 

111 

1 

105 

69 

151 

i 

10 

A 

12 

42 

2A 

52 

* 

74 

4A 

112 

J 

106 

6A 

152 

j 

11 

B 

13 

43 

2B 

53 

+ 

75 

4B 

113 

K 

107 

6B 

153 

k 

12 

C 

14 

44 

2C 

54 


76 

4C 

114 

L 

108 

6C 

154 

1 

13 

D 

15 

45 

2D 

55 

- 

77 

4D 

115 

M 

109 

6D 

155 

m 

14 

E 

16 

46 

2E 

56 


78 

4E 

116 

N 

110 

6E 

n 

15 

F 

17 

47 

2F 

57 

/ 

79 

4F 

117 

O 

6F 

157 

0 

16 

10 

20 

48 

30 

60 

0 

80 

50 

120 

P 

112 

70 

160 

P 

17 

11 

21 

49 

31 

61 

1 

81 

51 

Q 

71 

q 

18 

12 

22 

50 

32 

62 

2 

82 

52 

122 

R 

114 

72 

162 

r 

19 

13 

23 

51 

33 

63 

3 

83 

53 

123 

S 

115 

73 

163 

s 

20 

14 

24 

52 

34 

64 

4 

84 

54 

124 

T 

116 

74 

164 

t 

21 

15 

25 

53 

35 

65 

5 

85 

55 

125 

U 

75 

u 

22 

16 

26 

54 

36 

66 

6 

86 

56 

126 

V 

118 

76 

166 

V 

23 

17 

27 

55 

37 

67 

7 

87 

57 

127 

w 

119 

77 

167 

w 

24 

18 

30 

56 

38 

70 

8 

88 

58 

130 

X 

120 

78 

170 

X 

25 

19 

31 

57 

39 

71 

9 

89 

59 

131 

Y 

121 

79 

171 

y 

26 

IA 

32 

58 

3A 

72 


90 

5A 

132 

z 

122 

7A 

172 

z 

27 

IB 

33 

59 

3B 

73 


91 

5B 

133 

[ 

123 

7B 

173 

{ 

28 

1C 

34 

60 

3C 

74 

< 

92 

5C 

134 

\ 

124 

7C 

174 

1 

29 

ID 

35 

61 

3D 

75 

= 

93 

5D 

135 

] 

125 

7D 

175 

} 

30 

IE 

36 

62 

3E 

76 

> 

94 

5E 

136 


126 

7E 

~ 

31 

1F 

37 

63 

3F 

77 

? 

95 

5F 

137 


127 

7F 

177 



Kuvalähde: VVikimed 

Lapsi ja tietokone 


Tähän lukuun olen koonnut 1980-luvun ajatuksia sekä lasten tietokoneiden käytöstä 
että kehityspsykologiasta. Lapset kehittyvät tietyn biologisen järjestyksen mukaisesti 
ja psyykkisten kykyjen kehittyminen vaikuttaa siihen, mitkä asiat tietokoneissa kiin- 
nostavat ja mitä asioita voidaan oppia. Tietokoneet ovat muuttuneet, mutta lapset kas- 
vavat ja kehittyvät periaatteessa samalla tavalla. 

Aihealue, lapsi tietokoneen käyttäjänä on varsin haastava. Historialliselta kannalta kat- 
soen lapsen ja tietokoneen suhde tuli akuutiksi vasta 1980-luvun puolivälin tienoilla, 
koska vasta silloin tietokoneita alkoi tulla koteihin - Commodore 64:n ja Atarin eri 
mallit yms. saivat sijansa myös lastenhuoneessa. 

Ohjelmien pelien jakelu alkoi 1980-luvun alkupuolella - esimerkiksi MikroBitti -lehti 
julkaisi jokaisessa numerossa pelien listauksia lehden sivulle painettuna. Näitä lapset 
ja nuoret kirjoittivat sitten koneelleen tuntikausia - kun joku kaveripiirissä sai ohjel- 
man, pelin toimimaan, se tallennettiin kasetille ja kasettia kierrätettiin kaverien kes- 
ken. 



Pelien syöttäminen tietokoneelle oh puuduttavaa, mutta kehittävää hommaa. Jotta pe- 
lin olisi saanut toimimaan, piti tietää jotakin BASIC-tulkista ja kirjoittaminen harjaan- 
nutti näppäimistön käyttöä. Yksikin kirjoitusvirhe saattoi viivästyttää tunneilla pelin 
valmistumista ja se lisäsi ymmärrystä tietokoneen toimintalogiikasta. 

Tietokoneohjelmien lähettämistä radion kautta kokeiltiin jo vuonna 1982 Maija Typen 
ja Pekka Lehtiön toimittamassa Kansanmikrokerho-ohjehnassa. Vuonna 1985 Risto 
Nurmen toimittamassa Kouluradion Radio Rexissä lähetettiin Kai R. Lehtosen ja Eero 
Syrjäsen laatima ohjelma, joka laski kahden annetun päivämäärän välin. Kokeilu on- 
nistui ja sen pohjalta irrotettiin kouluradiosta tuotantoryhmä, joka tuotti Siliconi-nimi- 
sen ohjelman joka vii kk o. Se oli suunnattu mikrotietokoneiden käyttäjille ja 
ohjelmassa lähetettiin (suristettiin) myös kuuntelijoiden laatimia merkkikohtaisia BA- 
SlC-ohjelmia. 

Seuraava vaihe ohjelmien jakelussa olivat kasetit ja levykkeet. Alkuun päästyään 
myyntikanavat kehittyivät nopeasti. Lisäksi kehittyi ns. shareware-jakelu - pelistä 
maksettiin, jos siitä tykättiin. 

Alkuvaiheessa lasten pelaaminen ja ohjelmien ymmärtäminen kulkivat käsi kädessä. 
Tultaessa 1990-luvulle lapsille tarkoitetun sisällön tuotanto oli vahvasti kaupallisten 
toimijoiden hallinnassa. Pelit näyttelivät keskeistä roolia tässä kehityksessä. Pelien ar- 
vomaailma ja sisältö on ollut kautta mikrotietokoneiden historian varsin sotainen - eh- 
kä siksi, että varhaisia sotapelejä oli suhteellisen helppo toteuttaa. Väkivaltaisuus on 
herättänyt keskustelua tietokonepelaamisen hyödyistä ja haitoista. 


Tietokoneet osa lapsen kehitystä? 

Osallistuin Tokiossa Japanissa 1987 pidettyyn International Society for Study of Beha- 
vioural Developmentin yhdeksänteen kongressiin. Kongressi jakaantui useisiin sym- 
posioihin, joissa käsiteltiin keskeisiä lapsen kehitykseen vaikuttavia tekijöitä. 
Käsiteltäviä aiheita olivat mm. kulttuurin vaikutus lapseen, lapsen ympäristön havait- 
seminen, minäkäsitys ja tietokoneiden vaikutus lapsen kehitykseen. 

Kirjoitin kongressin tieteellisestä annista Näyttö-lehteen (Näyttö 1/87) art ikk elin. 
Teksti oh otsikoitu 'Tietokoneet osa lapsen kehitystä’. Arti kk elissa esittelin senaikai- 
sia näkemyksiä tietokoneiden käytöstä lasten opettamisessa. Alkuperäisen arti kk elin 
osat on kirjoitettu kursiivilla. 

Tietokoneet ja lapsen kehitys -symposiumissa käsiteltiin kahta tapaa käyttää tietoko- 
netta opetuksen apuvälineenä - tietokonepelejä ja tietokonetaitoa. Tietokonetaitoa 
käsiteltiin LOGO-kielen avulla. 

Professori Greenfield kuvaili tietokonepelien logiikkaa ja pelaajan käyttäytymistä tie- 
tokonepeliä pelattaessa. Tietokonepeli oli rakennettu siten, että pelaaja itse joutui sel- 
vittämään pelin olioiden käyttäytymissäännöt. Pelin edetessä käyttäytymiseen tuli 
lisää sääntöjä - peli vaikeutui. 

Greenfieldin mukaan on tärkeää havaita, että peli on tilanne, jossa pelaaja tutustuu 
uusiin asioihin. Pelaajan täytyy keksiä itse oma toimintastrategiansa. Tässä mielessä 
tietokonepelien palaaminen muistuttaa tieteellistä työskentelyä. Voidaan olettaa, että 
tietokonepelien pelaaminen kehittää kykyä löytää uusia asioita. 

Tietokonepelien vaikutuksen selvittämiseksi Greenfield teki kokeita yliopisto-opiskeli- 
joilla. Heidän kykynsä löytää uusia asioita (yhdistellä elektronisia piirejä) tutkittiin ja 
tämän jälkeen heidän annettiin pelata tietokonepeliä, jossa oli viisi vaikeustasoa. Jo- 
kainen taso toi mukanaan uuden ongelman ratkaistavaksi. Kokeen lopuksi opiskelijoi- 
den kyky löytää uusia asioita testattiin uudestaan. Ennen koetta saatuja testituloksia 
verrattiin kokeen jälkeen saatuihin tuloksiin. Kokeen tulosten perusteella Greenfield 
teki johtopäätöksen, että tietokonepelien pelaaminen vaikutti positiivisesti kykyyn kek- 
siä uusia ratkaisuja. Toisin sanoen oli positiivista siirtovaikutusta. Nämä tutkimukset 
osoittivat, että tietokonepelit tutustuttavat tieteelliseen ajatteluun ja ne harjoittavat 
ongelman ratkaisun taitoja. 

Keskustelussa epäiltiin kuitenkin tietokonepelien hyödyllisyyttä, koska monet pelit pe- 
rustuvat ampumiseen ja sotaan ja ovat tästä syystä eettisesti arveluttavia. Voiko tieto- 
konepelejä suositella lapsille vain sillä perusteella, että ne ovat tiedollisesti kehittäviä 
- pitäisikö niiden alla myös eettisesti kehittäviä? Tähän ongelmaan nähtiin vain kaksi 
ratkaisua: tietokonepelien valmistajien tulisi kiinnittää asiaan vakavaa huomiota ja 
kuluttajien pitäisi valita, mitä pelejä lapsilleen hankkivat. 

Toisaalta lapset oppivat erottamaan varsin varhain, mikä on mielikuvitusta ja mikä on 
totta. Fiktion ja toden eroa vanhemmat voivat selventää omalla suhtautumisellaan. 

Toinen aihealue käsitteli LOGO-kieltä. LOGO-kieli on Seymour Paperiin ja työryh- 
män kehittämä lapsille suunnattu ohjelmointikieli, jonka käyttöön liittyy kiinteästi kil- 
pikonna, turtle. Kilpikonnan lii kk eitä ohjataan LOGO-kielen käskyillä. Tavoitteena on 
oppia perusasioita ohjelmointikielen toiminnasta sekä oppia matematiikkaa. Turtien, 
kilpikonnan liikkeet konkretisoivat lapsille tietokoneen käyttöä. 

Japanissa Yasuko Suzuki Shirayuri Collegesta kokeili LOGO:n käyttöä 90 opiskelijan- 
sa kanssa. Keskeisenä havaintona oli, että opiskelijat olivat kiinnostuneita ja kertoivat 
löytäneensä myös matematiikan uudelleen ohjaillessaan kilpikonnaa, turtlea. 

Opiskelijoitaan varten Yasuko Suzuki teki yksinkertaiset ohjeet. Alla olevassa kuvassa 
ovat ohjeet Suzukin kongressiesitelmäänsä varten englanniksi kääntäminä. Ohjeista 
voidaan päätellä, että LOGO on käytettävissä ilman erityistä ohjehnointiosaamista. 

Japanilainen Nishimiya oli selvittänyt sitä, miten LOGO-kieltä voidaan käyttää apuna 
luonnon ymmärtämisessä. Hän oli oppilaiden kanssa tutkinut eri puiden lehtien kas- 
vua - mitannut lehtisuonten välisiä kulmia jne. Tämän jälkeen lehdet piirrettiin LO- 
GO-kielen avulla kuvaruudulle ja tutkittiin tietokoneen avulla kasvuprosessin 
etenemistä. 


Keskeinen havainto tutkimustuloksissa oli se, että lapset ymmärsivät kasvuprosessin 
paremmin tietokoneen ja LOGO-kielen piirrosten avulla tutkittaessa kuin muulla ta- 
valla opeteltaessa. 

Symposiumissa pidettyjen esitelmien ja käytettyjen puheenvuorojen perusteella on 
pääteltävissä, että tietokoneiden merkitys osana lapsen kasvuympäristöä on havaittu 
kaikkialla maailmassa. Sovellusten ongelmana on tutkimustiedon vähäisyys ja tutki- 
musten teon vaikeus. Tietokone sinänsä on lapsia kiinnostava asia ja siksi kasvatuksel- 
listen sekä opetuksellisten sisältöjen arviointi irrallaan tietokoneesta on vaikeaa. 
(Näin siis vuonna 1987.) 


Lapsi, luovuus ja tietokone 


Pidin esitelmän Tietomaan järjestämässä Grafi-kongressissa Oulussa vuonna 1987. 
Esitelmässäni käsittelin luovuutta, lasta ja tietokonetta. Käytin aika paljon aikaa ja ti- 
laa luovuuden pohtimiseen - silloinkin luovuus nähtiin ihmisen tärkenä ominaisuute- 
na. Nostin keskusteluun kysymyksen - vaikuttaako tietokoneen käyttö lapsen 
luovuuteen. Seuraavassa otteita esitelmästä: 

Arkikielessä luovuudella tarkoitetaan kykyä keksiä uusia asioita tai uusia käyttötapoja 
vanhoille esineille ja asioille. Psykologisessa mielessä luovuus on osa ihmisen persoo- 
nallisuutta. Useat tutkijat ovat selvittäneet luovuuden olemusta. On kehitetty lukuisia 
teorioita, joiden tarkoituksena on ollut selittää luovuutta. Kuitenkin luovuuden tarkas- 
telu psykologisten luovuusteorioiden valossa on jokseenkin hämmentävää. Tämä joh- 
tuu siitä, että on olemassa useita erilaisia tulkintoja, jotka ovat osittain erilaisia, 
osittain toisiaan täydentäviä. 

Parhaiten tunnettuja luovuusteorioita ovat psykoanalyyttiset näkemykset luovuudesta. 
Niiden mukaan luovuus on yhteydessä yksilön seksuaaliseen ja aggressiiviseen viettie- 
nergiaan ja on ilmausta viettienergian uudelleensuuntaamisesta. Luovuus on siis ta- 
vallaan viettienergian, seksuaalisuuden tai aggressiivisuuden suuntaamista toisiin 
asioihin. 

F äktoriaalinen lähestymistapa pitää luovuutta usein älyllisten tekijöiden tuotteena. 
Tämän teorian mukaan ihmisen ajattelu jakaantuu kahteen osaan: divergenttiin ja 
konvergenttiin. Divergentti ajattelu tuottaa uusia lähestymistapoja, uusia näkemyksiä, 
kun taas konvergentti ajattelu pitäytyy vanhassa. 

Biologinen luovuusteoria selittää, että luovuus on biologinen ominaisuus, joka ilme- 
nee monin eri tavoin. Luovaa toimintaa on taulujen maalaaminen tai säveltäminen. 
Prosessi on sama kuin lasten laittamisessa. Kyseessä on ihmisen itsensä monistaminen 
tavalla tai toisella. 

Sitten on vielä ainakin assosiatiivinen näkemys, jonka mukaan luovuus on toisilleen 
etäisten asioiden yhdistelyä. Humanistisen näkemyksen kannattajat pitävät luovuutta 
yksilön potentiaalisena kykynä. Holistisen näkemyksen kannattajat painottavat avoi- 
muutta ulkoisille kokemuksille. Ympäristöpainotteisen näkemyksen kannattajat väittä- 
vät, että luovuus on seurausta ympäristötekijöiden vaikutuksesta. 

Luovuuden ymmärtämisen kannalta on mielenkiintoista havaita, ettei mikään luovuus- 
teoria ole osoittautunut riittäväksi. Kokeellisten tutkimusten tulokset on voitu tulkita 
siten, että ne tukevat samanaikaisesti useita teorioita ja ettei mikään teoria kuitenkaan 
yksinään selitä luovuutta, vaan ainoastaan osan siitä. Kaikissa luovuusteorioissa on 
yhteisiä piirteitä, jotka määrittävät luovuutta kuten omaperäisyys, asioiden joustava 
yhdistelykyky tuottaa uusia kokonaisuuksia ja avoimuus uusille kokemuksille. 

Tietokone luovuuden välineenä 

Jotta ihminen voisi toteuttaa itseään tarvitaan välineitä. Taiteilija tarvitsee siveltimen 
ja väriä - säveltäjä soittimen, kynän ja paperia. Mutta välineet eivät saa aikaan luo- 
vaa taiteellista tuotosta - tarvitaan lisäksi teknistä taitoa, taitoa käyttää välineitä. Tie- 
tokone on uusi väline. Se on rinnastettavissa siveltäneen ja välipurkkiin taiteilijan 
työvälineenä. Kuitenkin tietokone välineenä on erilainen kuin sivellin. Sen käyttö vaa- 
tii erilaisia taitoja kuin maalaaminen siveltimellä ja väreillä. 

Siveltimen käyttö vaatii hyvää psykomotorista koordinaatiota, kykyä hallita käden liik- 
keitä. Maalaaminen vaatii siis käden taitoja. Tietokoneen käyttö siirtää painopisteen 
kognitiiviseen toimintaan, ajatteluun. Keskeistä on se, miten kuvattavat asiat mielle- 
tään - toteutus voidaan siirtää tietokoneohjelmalle. 

Tietokone vapauttaa ja tietokone orjuuttaa. Tietokoneen avulla taiteilija voi ylittää to- 
dellisuuden rajat. Tietokoneen muistiin voidaan periaatteessa luoda täysin fiktiivinen 
maailma vailla minkäänlaisia kontakteja reaalitodellisuuteen. Orjuuttavia tekijöitä 
ovat laitteistokokoonpanot, käyttöjärjestelmät ja ohjelmistot. 

Orjuuttavista tekijöistä johtuen vaihtoehtoisen, fiktiivisen maailman rakentaminen on 
työlästä ja taitovaatimukset ovat erittäin suuret. Tietokoneella luovuuden välineenä ei 
ole arvoa, jollei ole ihmisiä, jotka osaavat toteuttaa itseään sen avulla. 

Lapsen luovuus 

Usein kuulee kerrottavan lasten luovuudesta. Alle kouluikäinen lapsi piirtää mielel- 
lään. Piirrokset eivät esitä kuvattavaa kohdetta. Ne sisältävät outoja luovia elementte- 
jä, jotka ovat peräisin lapsen mielikuvituksesta. Kouluun tulon jälkeen piirtämistaito 
köyhtyy, piirrokset esittävät alkeellisella tekniikalla kuvattua todellisuutta. Tämän il- 
miön on katsottu johtuvan koulun negatiivisesta vaikutuksesta luovuuteen. 

Kehityspsykologinen tarkastelu antaa kuitenkin yksiselitteisen vastauksen: lapsi saa- 
vuttaa 7-8 vuoden iässä kehitysvaiheen, josta seuraa, että piirrokset esittävät sitä mitä 
lapsi näkee, ei sitä mitä lapsi ajattelee. Lapsen luovuuden ilmeneminen on sidoksissa 
kehitysvaiheisiin. Kaksivuotiaan luovuus on erilaista kuin nelivuotiaan luovuus. 8- 
vuotiaan luovuus on erilaista kuin 1 5-vuotiaan luovuus. Lapsenkaan luovuus ei toteu- 
du, jollei ole tarjolla välineitä luovuuden ilmaisemiseksi. Tässä välineillä tarkoitetaan 
paitsi konkreettisia esineitä, kuten soittimet myös taitoja, kuten liikkeiden hallinta. 

Lapsen luovuuden tukeminen on yksi keskeisiä päämääriä koulussa. Luovuuden opet- 
taminen ymmärretään kuitenkin usein väärin. Harjoitellaan irtautumaan olemassa 
olevasta todellisuudesta, mutta unohdetaan, että uuden luominen vaatii sen lisäksi tai- 
toa toteuttaa uudet ideat. Esimerkiksi, jos lapsi piirustustunnilla koulussa saa toteutta- 
miskelpoisen idean, muttei osaa siirtää sitä paperille - seurauksena on turhautuminen 
ja motivaatio keksiä uusia asioita vähenee. Oppilas saattaa jopa alkaa häiritä muita 
oppilaita. 

Lapsi tietokoneen käyttäjänä 

Itse asiassa, kun tarkastellaan lapsen ja tietokoneen suhdetta, on kysymys lapsen ja 
leikkikalun välisestä suhteesta. Tietokone on rinnastettavissa mihin tahansa leikkika- 
luun. 

Kaksivuotias lapsi tutustuu tietokoneeseen maistamalla - imemällä näppäimistöä tai 
koskettelemalla - takomalla kämmenillä näppäimistöä. Nelivuotias haluaa seurata toi- 
minnan vaikutuksia painelemalla näppäimiä ja seuraamalla mitä kuvaruudulle ilmes- 
tyy. Piirtelee mielellään hiiren avulla. Kuusivuotias tapailee kirjoittaa sanoja ja petaa 
yksinkertaisia tietokonepelejä. Piirtelee mielellään ja haluaa kokeilla erilaisia mah- 
dollisuuksia piirrosten toteuttamiseen. Kahdeksanvuotias käyttää tietokonetta peliväli- 
neenä ja jos saa ohjausta, kirjoittaa lyhyitä tekstejä. Piirrokset ovat jäsentyneitä ja 
niillä kuvataan todellisia asioita. 

Kaikki tietokoneella tehtävät toiminnot voisi tehdä myös muilla leluilla. Tietokoneen 
merkitys leluna korostuu vanhemmilla lapsilla siksi, että sen avulla voidaan rakentaa 
arkielämästä poikkeavia mielikuvia. 

Luovuus ja tietokone 

Se, millaisia näkemyksiä esitetään tietokoneiden vaikutuksesta lapsen luovuuteen riip- 
puu siitä, millaisista teoreettisista ja eettisistä lähestymistavoista asiaa tarkastellaan. 
Jos lähtökohtana on käsitys, että vain aidoista materiaaleista tehdyt lelut kehittävät 
lapsen todellista luovuutta, johtopäätöksenä voi olla vain se, että tietokoneet vaikutta- 
vat haitallisesti lapsen luovuuteen. 

Tutkimuksissa on osoitettu, että ne kouluikäiset lapset, jotka ovat vähemmän riippu- 
vaisia ympäristövihjeistä oppivat paremmin kirjoittamaan yksinkertaisia tietokoneoh- 
jelmia. On myös todettu, että tietokoneen käytöllä ja tietyillä kyvyillä on yhteyttä 
toistensa kanssa. 

Luovuuden kannalta tarkasteltuna tietokoneen käytölle voidaan löytää ainakin kaksi 
pahaa puutetta. Tietokone ei problematisoi esitettyjä asioita - tietokone esittää asiat 
ikään kuin ne olisivat tosia. Tietokone ei edistä sosiaalista vuorovaikutusta. On tosin 
mainittava, että lasten tietokoneen käyttö on yleensä kaveripiirissä tapahtuva sosiaali- 
nen tapahtuma. 

Positiivisina piirteinä tietokoneessa luovuuden kannalta tarkasteltuna voidaan pitää 
mahdollisuutta luoda todellisuuden ulkopuolisia maailmoita. Tämä antaa joustavuutta 
lapsen ajatteluun. Toiseksi tietokone on väline, jonka avulla voi toteuttaa itseään. 
Huonommankin kädentaidon omaava oppilas saa tietokoneen ja hyvän ohjelman avul- 
la aikaan näyttävää jälkeä. Lapsi voi toteuttaa itseään tietokoneella tuotettujen kuvien 
ja äänen avulla. 

Tämän esitelmän otsikko olisi myös voinut kuulua lapsi, luovuus ja lyijykynä. Tietoko- 
ne on väline niin kuin lyijykynäkin. Mitään itseisarvoa tietokoneella ei ole. 


Tietokone lapselle 


Grafi-kongressissa oli mukana myös toimittajia ainakin Kauppalehdestä ja Kalevasta. 
Seuraavassa esittelen niitä asioita, joita he löysivät siitä, mitä sanoin Grafi-kongressin 
esitelmässäni. Tavoitteena on tässä esitellä muutamalla kommentilla niitä asioita, jotka 
toimittajien mielestä olivat tärkeitä vuonna 1987. 

Seppo Tuomi otsikoi Kauppalehden juttunsa (Seppo Tuomi 26.1.1987 Kauppalehti) 
'Matka maailman ulkopuolelle'. Hän löysi todellisuuden ulkopuoliset maailmat, tieto- 
koneen leikkikaluna ja tiedon esittämisen tietokoneessa. 

Hän poimi myös ajatuksen tietokoneen haitallisuudesta tai hyödyllisyydestä. Kerroin 
esitelmässäni, että tietokoneen haitallisuus tai hyödyllisyys luovuudelle riippuu teo- 
reettisista ja eettisistä lähtökohdista. Huomatuksi tulivat myös tietokoneen puutteet 
luovuuden ja sosiaalisuuden kannalta tarkasteltuna - tietokone ei problematisoi asioi- 
ta, vaan esittää ne ikään kuin tosina eikä tietokone aina lisää yhteydenpitoa muiden 
lasten kanssa, koska sitä käytetään yksin. 

Kalevan toimittaja (Kaleva 19.1.1987) löysi lähes samat asiat, mutta otsikoi juttunsa 
'Lapsi käsittelee tietokonetta samoin kuin muitakin lelujaan' 

Kerroin esitelmässäni tietokoneesta yhtenä leluna muiden joukossa ja se tuli huoma- 
tuksi samoin eri ikäisten lasten tietokoneen käyttö. Kalevan toimittaja oli poiminut 
mukaan myös tietokonepeleihin kuuluvan sosiaalisuuden. Sanoin esitelmässäni, että 
tietokone ei välttämättä edistä sosiaalista vuorovaikutusta - on tosin mainittava, että 
lasten tietokoneen käyttö on yleensä kaveripiirissä tapahtuva sosiaalinen tapahtuma. 

Oman kokemuksen mukaan lapset mielellään kokoontuivat jonkun kaverin luokse 
pelaamaan tai nykyään (vuonna 2016) pelaavat nettipeliä, jossa on useampia pelaajia. 
Kuitenkin keskeistä on, että pelaajia on useampia. Seuraavassa kuvassa on 
mielenkiintoinen asetelma. Strategiapeliä pelaa varsinaisesti vain yksi, mutta muut 
antavat ohjeita toimenpiteistä, mitä seuraavaksi pitää tehdä. Kaikki lapset ovat 
aktiivisesti mukana pelin pelaamisessa ja keskustelevat pelin tapahtumista. 

Myönteisenä asiana tietokoneiden käytöstä löytyi myös se, että tietokoneen avulla voi 
toteuttaa itseään. Huonommankin kädentaidon omaava lapsi voi tehdä koneella näyttä- 
vää jälkeä. 

Pitkän esitelmän tiivistäminen puoleen sivuun vaatii karsintaa ja valikointia. Useim- 
miten valintaa tehdessä perusteena ovat asiat, jotka lii kk uu ajassa ja lukijoiden voisi 
olettaa olevan kiinnostuneita. Kuitenkin toimittajat nouda ttelivat esitelmäni painotuk- 
sia - siis ajatuksia, joita pidin tärkeinä. Tämän tulkitsen siten, että esitelmässä esitetyt 
olivat niitä asioita, joita oli siihen aikaan esillä muissakin yhteyksissä. 

Pidin myös esitelmän Mannerheimin lastensuojeluliiton kasvatuspäivillä Oulussa. 
Vuokko Räty kirjoitti esityksestä Kalevaan (Kaleva 8.2.1986). Kirjoituksen otsi kk ona 
oli Tietokone tottelee tyttöä'. Seuraavassa ote ko. jutusta, jossa käsitellään osuuttani 
kasvatuspäivillä. 

"Vanhemmat tuijottavat olohuoneessa televisiota ja pureskelevat hermostuneina kynsi- 
ään. Mikä lasta vaivaa. Miksi se ei leiki. Miksi se ei lue. Miksi se ei urheile. Ei lapsi 
jouda. Lapsi ohjelmoi. Ohjelmointi on verrattavissa mihin tahansa keskittymistä ja ai- 
kaa vaativaan harrastukseen, vaikkapa postimerkkien keräilyyn tai valokuvien valmis- 
tukseen”, totesi assistentti Kari Kotiranta. 

Miksi tietotekniikka on vanhempien mielestä vaarallisempi kuin vanhat "hyvät” har- 
rastukset? Kari Kotiranta tietää syyn. Vanhemmat pelkäävät tietokonetta. He pelkäävät 
tuntematonta. "Kaikkea uutta torjutaan. Siihen suhtaudutaan epäluuloisesti.” Näin on 
ollut maailman sivu. Ihminen on aina suhtautunut torjuvasti ja ennakkoluuloisesti uu- 
den omaksumiseen riippumatta siitä, onko uudistus hyvä taikka huono. Nyky-yhteis- 
kunnassa kasvaneelle lapselle tietokone on itsestäänselvyys. Se on ollut aina. Kohta 
sillä ei viitsi edes leikkiä. 

Kari Kotirannalla on kaksi poikaa, kahdeksan- ja yhdeksänvuotiaat. Pienempinä pojat 
kirjaimellisesti nukahtivat tietokoneen ääreen. Isä nukutti heitä sylissään ja teki samal- 
la töitä. Muuan ilta lapset innostuivat muistelemaan menneitä. Heidän kysymyksensä 
olivat kuin suoraan margariinimainoksesta: ”Isä, mitä silloin tehtiin kun tietokoneita ei 
vielä ollut? Miten silloin tultiin toimeen?” 

Isä kaivoi komerosta vanhan räpsyn kirjoituskoneen ja selitti, että tällä, lapset, tällä 
tultiin toimeen silloin kun tietokonetta ei vielä ollut." 


Omat lapset - retrospektiivinen tarkastelu vuonna 2016 


Ennen käytettiin vertausta, että lapsi on syntynyt vaikkapa kangaspuiden alle. Tällä 
tarkoitettiin ammattitaidon ja näkemysten siirtymistä sukupolvelta toiselle. Pojillani 
on ikäeroa noin vuosi - molemmat pääsivät mukaan tietokonemaailmaan ensimmäisis- 
tä elinkuukausistaan lähtien. Syntyivät siis tietokoneen viereen. 

Psykologiasta tiedetään, että ensimmäisinä elinvuosina koetut asiat häviävät muistista 
suurimmaksi osaksi lähes kouluikään saakka, mutta ilmeistä on, että varhaiset koke- 
mukset jättävät merkkinsä ihmiseen suhtautumisena ja asenteina ilmiöitä kohtaan. 
Kummallakin pojalla on omassa ammatissaan tietokone keskeisenä apuvälineenä. 

Mitä taitoja opittiin 



Näppäimistön hakkaaminen 1-2 -vuotiaana kertoo ymmärryksestä miten käyttää näp- 
päimistöä. Motoriikan kehityttyä oli mukava etsiä kirjaimia. Oman nimen kirjoittami- 
nen oli ykkösasia. Senaikaiset pelit, joiden aika tuli 3-5 -vuotiaana vaativat 
näppäimistön käyttöä, mikä puolestaan harjoitutti silmä-käsi -koordinaatiota. 

En muista tarkkaan missä iässä Aliensin peluu aloitettiin. Pelissä avaruusoliot hyök- 
käävät ja niiden invaasio yritettiin torjua ampumalla. Peli vaati kykyä siirtyä näppäi- 

miä painamalla oikealle ja vasemmalle ja lisäksi oli ampumanäppäin. Alle kouluikäi- 
sen senajan (1980-luvun alku) pelejä olivat Pingis, Slalom, Kuuhun laskeutuminen 
yms. Näiden jälkeen joystick toi uutta eloa peleihin. 

Lukutaidon myötä tekstien merkitys peleissä kasvoi. Käsitteet ja roolit tulivat mukaan 
peleihin. Englannin kielen opetuksen alku toi mukanaan uuden kielen, jonka huteruut- 
ta tuettiin sanakirjalla ja joskus vanhemmilta kysymällä. 

Kieleen perustuvista peleistä tuhma PC-peli Larry sai suosiota noin 10 vuoden iässä. 
Pelissä oli kysymyksiä, joihin piti antaa oikeat vastaukset. Pojat kirjoittivat kaikki ky- 
symykset (useampia kymmeniä) paperille ja vastaukset myös - englanniksi, koska peli 
oli englanninkielinen. Seurauksena oh, ettei englanti tuottanut ongelmia kouluaineena- 
kaan. Sama on todettu nykyisissä tutkimuksissa - pelaavien poikien englanninkielen 
taito on hyvällä tolalla, jopa parempi kuin tytöillä. 

Vuoteen 2016 tultaessa pelien kirjo ja välineet ovat muuttuneet - peleistä on tullut in- 
teraktiivista videota ja peliryhmät ovat ylittäneet valtakuntien ja mantereiden rajat. Pe- 
livälineitä on älypuhelimista tehokkaisiin tietokoneisiin. Pelien myynti tapahtuu 
pääasiassa nettipalveluiden välityksellä. 

Varmaan nykyisetkin pelit edistävät kognitiivisia kykyjä, mutta erkaantuminen tieto- 
koneesta pinnalla leijuvaksi datavirraksi etäännyttää varsinaisesta tietokoneosaamises- 
ta, mutta toisaalta tietokoneosaaminen voi olla ihan muuta. 

Tietokoneet tulevat kouluihin 

Esitystekniikan laitteet 


Koulut ovat omaksuneet aina vallalla olevan esitystekniikan osaksi opetusta. Tähän 
ovat vaikuttaneet tekniikan kehitys, tarve tehostaa opetusta ja yhteiskunnan tarpeet. 
Kautta historian on ollut aktiivisia opettajia, jotka ovat tuoneet uusia ideoita ja välinei- 
tä koulukäyttöön. Kehitystä tukee myös se, että opettajat Suomessa ovat läpi koko 
koululaitoksen historian olleet aktiivisia oppimateriaalien kirjoittajia ja tuottajia. 



Kuvassa vasemmalta lukien episkooppi, rainakone, rainakoneen takana diaprojektori, piirtohei- 
tin sekä äärimmäisenä oikealla videoprojektoreita. Pöydän alla on lisäksi televisio. 


Esitystekniikka kouluissa alkaa 'taikalyhdystä' eli episkoopista, jonka ensimmäiset 
versiot juontavat juurensa 1500-luvulle. Ilmari Jäämään kirja 'Nuorten kokeilijain ja 
keksijäin kirja' vuodelta 1948 (kymmenes painos) antaa seikkaperäiset ohjeet 'taika- 
lyhdyn' tekemiseen. Vielä viisikymmentä vuotta sitten episkooppi oli käytössä lähes 
kaikissa kouluissa. Joissain erikoistilanteissa sitä käytettiin vielä 1990-luvulla. Muis- 
tan korjanneeni yhden oppilaitoksen käytössä olleen episkoopin 1990-luvun alussa. 


Rainakoneet käyttävät rullalla olevaa läpi heijastettavaa filminauhaa, jota näytettin ku- 
va kerrallaan. Rainakoneen ja rainojen valtakautta oli 1950-luku. Kouluille rainoja 

myivät useat yritykset ja ne olivat sidoksissa oppiennätyksiin ja muihin oppimateriaa- 
leihin. Rainoja käytettiin myös yrityksissä esiteltäessä tuotteita suuremmalle joukolle. 

Rainakoneesta kehittyneempi muoto oli kaitafilmi tai 16 mmm elokuvaprojektori, joka 
filminauhasta 24 kuvan sekuntivauhtia näytti liikkuvaa kuvaa valkokankaalla. Eloku- 
vaprojektorit eivät olleet kai kk ien koulujen välineistöä, vaikka opetuselokuvia oli mel- 
ko helposti lainattavissa ja vuokrattavissa. 

Diaprojektorit tulivat kouluihin korvaamaan rainakoneita. Kun rainakoneen lamppu 
paloi, tilalle ostettiin diaprojektori. Se on toimintaperiaatteeltaan samanlainen kuin rai- 
nakone, mutta näyttää irrallisia kehystettyjä filmin palasia. Jotkut opettajat leikkelivät 
rainanauhat palasiksi ja kehystivät ne dioiksi. Uudemmat diaprojektorit voitiin liittää 
johdon päässä olevaan kaukosäätimeen ja se paransi niiden käytettävyyttä koululuo- 
kassa. Diaprojektoreille tehtiin myös paljon oppimateriaalia ja sitä käytettiin paljon 
kouluissa 1960-luvulta alkaen. Vielä tälle vuosituhannelle tultaessa diaprojektoreita oli 
käytössä. Viime vuonna 2015 kansalaisopistossa yksi opettaja kyseli diaprojektoria - 
olisi näyttänyt dioja ryhmälleen. 


"Kalvoton opettaja on kelvoton opettaja." Piirtoheitin, yliolanheitin tuli kouluihin 
1970-luvulla. Fresnel-linssin läpi valo keskitettiin valaistavaan kohteeseen, kalvoon ja 
sitten peilin ja linssin kautta seinälle. Piirtoheitin oli monikäyttöinen väline. Opettaja 
voi tehdä kotona käsin kirjoittamalla tunnilla tarvitsemansa piirtoheitinkalvot tai ko- 
pioida kopiokoneella esimerkiksi kirjan sivun tai kirjoittaa tussilla tunnin aikana kal- 
volle puhumansa asiat - siis käyttää liidun ja taulun korvikkeena. 


Elävämmän kuvan kaipuu toi piirtoheittimiin 
lisälaitteen - siirtoheittimen 1980-luvun puolen 
välin tienoilla. Siirtoheitin oli LCD-näyttö, jon- 
ka läpi valo kulki. Uusi ulottuvuus oli se, että 
sen avulla opettajan tietokoneen kuva voitiin 
heijastaa valkokankaalle. 

Videonauhuri ja videokamera löysivät paikkan- 
sa 1980-luvulla kouluissa. Suurimmassa osassa 
nauhureita käytettiin VHS- tai Beta- järjestel- 
mää. Videonauhuri tarvitsi esityslaitteen ja sen 
myötä myös televisiovastaanottimet tulivat 
koululuokkiin. Useissa kunnissa oli oppimate- 
riaalikeskuksia, joista opettajat voivat lainata 
kasetteja oppitunteja varten. Oli nauhoitettuja 
koulutv -ohjelmia, itse tuotettuja ja ostettuja. 

Kielten opetuksen avuksi tuotiin kielistudiot. 
Varhaisimmat versiot 1970-luvun alussa olivat 
pelkkiä kuuntelulaitteita. Ääntämisen opettami- 



Audiotronic-kuuntelulaitteisto 8 oppilasta 

sen mahdollistavat kielistudiot yleistyivät 1970/80 -lukujen taitteessa. Keskeinen edis- 
tysaskel oli opetuksen yksilöllistäminen. 

Videoprojektorit, dokumenttikamerat ja älytaulut toivat tietokoneet jokaisen luokan 
esitysvälineiksi. Aluksi CD: lie tai DVD: le tallennetut materiaalit korvasivat aikaisem- 
mat rainat, diat, 16 mmm elokuvat, piirtoheitinkalvot ja videonauhat, ts. aikaisemman 
kaltaista materiaalia siirrettiin uudelle välineelle. 


Oman ryhmänsä opetusvälineiden kehityksessä muodostivat opetuskoneet - niitä kehi- 
tettiin ainakin 1920-luvulta lähtien. Suomessa opetuskoneet eivät saaneet suosiota, 
mutta on ollut muutamia oppikirjoja, jotka on tehty opetuskoneen mallin mukaisesti. 
Opetuskoneet ja ohjelmoidut kirjat perustuvat ärsyke-reaktio -kytkentöjen vahvista- 
miseen. Seuraava opetuskonetta käsittelevä kappale on otettu artikkelistani Tietoko- 
neen käyttö ja tietotekniikka koulussa' (Tietokone 2/1983) 

Behavioristisessa lähestymistavassa käyttäytyminen nähdään ärsyke-reaktio -kytkeyty- 
minä. Tämän näkemyksen mukaan ihmisen käyttäytymistä, oppimista ja toimimista oh- 
jaavat ulkoiset ärsykkeet. Oppimiskoneiden tarkoituksena oli mahdollisimman suuren 
oppimistehokkuuden saavuttaminen. Tästä ohjelmoidun opetuksen tekniikasta katsot- 
tiin olevan seuraavia etuja: 


- Jokainen oppilas voi edetä omaa tahtiaan. 

- Oppilas voi siirtyä vaativampaan materiaaliin vasta selvitettyään edellisen vaiheen. 

- Vähittäinen eteneminen ja vihjeet auttavat oppilasta vastaamaan miltei aina oikein. 

- Oppilas saa jatkuvasti palkkioita onnistumisestaan. 

- Osiot on laadittu siten, että ne käsittelevät keskeisimpiä kurssin kohtia. 

- Käsitteet esitetään useiden esimerkkien avulla. 

- Oppilaiden vastaukset antavat ohjaajalle tietoa uusien suunnitelmien kehittämiseen. 



voidaan laatia yksi nk^, 1 ^ OKoet 
vaann -tehtävinä tai vaalina 


m opeiuxsen evaluoinnissa — lanan 

saakka ei mitään' 

Siksi Otavassa on kehitetty Otamatic 
kokeiden korjausautomaatti. Se antaa 
nopean palautteen opetuksen perille- 
menosta. luotettavat tiedot oppimis- 
tuloksista — se helpottaa evaluoinnin 
suorittamista ratkaisevasti 


edellyttää esimerkiksi laajin?*!? 
peruslinjojen oivaltamiin «Mk 
saantojen hallintaa tai matama 
laskutoimitusten oikeaa suomti 

Otamatic on helppokävtti 
"pienoistietokone" 

Otamatic soveltuu koululuoka 
kokoisten ryhmien ja sitä suur 
vastaajajoukkojen kokeiden W 
miseen. 


Otamatic tarkastaa monivalinta- 
tyyppisiä kokeita ja tehtävistöjä 


Monivalintakoe on nopea, monipuoli- 
nen. objektiivinen, luotettava, helppo 
tai vaikea seka formatiivisissa että 
summatiivisissa kokeissa Moni- 
valintakokeessa vastataan valitse- 
malla yksi tai useampi annetuista 
vaihtoehdoista. Sillä voidaan mitata 
perusasioiden ja myös lisätiedon 
hallintaa Vastaaja saadaan suoritta- 
maan arviointeja, opitun soveltamista. 

Ohjelmoidun opetuksen on katsottu vaikuttavan ratkaisevasti opettajan työn kuvaan. 
Teknisten laitteiden käyttöönotto johtaa siihen, että yhä suurempi osa opetuksesta siir- 
retään opettajalta eri apuvälineille. Mikroelektroniikan kehitys on mahdollistanut to- 
dellisten oppimis koneiden rakentamisen suhteellisen pienillä kustannuksilla. 
Kuitenkaan tietokoneiden tuloa kouluihin ei enää nykyään perustella opetustekniikan 
kehittymisellä vaan yhteiskunnan kehittymisellä. Koulun tulee antaa valmiuksia yhteis- 
kunnassa selviytymistä varten. 

Nyt, vuonna 2016 internet korvaa suurimman osan edellä esitetyistä laitteista ja ta- 
voista käsitellä oppimateriaalia. Internetin kehityksen myötä myös laitteistojen erityis- 
ominaisuudet ja oppimateriaalit ovat tulleet nopeasti kaikkien koulujen saataville. Tek- 
nologisen kehityksen kautta on saatu alustoja opetukselle, mutta opetusvälineiden 
käyttö on ollut riippuvainen opettajien osaamisesta ja poliittisesta päätöksenteosta. 
Vaikka teknologiat ovat halventuneet vuosi vuodelta, ovat uudet opetusvälineet ja täy- 
dennyskoulutus aina sijoituksia päätöksentekijöiden näkökulmasta. 

Se, ovatko 1980-luvun alussa kaavaillut esitystekniset ratkaisut toteutuneet, riippuu 
tulkinnasta. Varsinaisia opetuskoneita ei ole käytössä ainakaan suuressa mittakaavassa. 
Opetuskoneet ovat korvautuneet oppimisalustoilla, kuten Moodle, WebCT ja kymme- 
niä muita. Lisäksi on tullut videoita ja ääntä välittäviä ohjelmistoja kuten Skype, Ado- 
be Connect Pro ja paljon muita. 

Esitystekniikan käyttöön ovat vaikuttaneet myös uudet tieteelliset lähestymistavat. 
Tietokoneohjatut opetuskoneet perustuivat behavioristiseen tieteen paradigmaan, joka 
on korvautunut kognitiivis-konstruktivistisella -paradigmalla. Tämä tarkoittaa siirty- 
mistä yksittäisten tietojen oppimisesta kokonaisuuksien hallintaan. 


Opettamisen näkökulmat 


Meillä Tiedetilalla on pieni esitysteknologian näyttely. Syksyllä 2016, tätä kirjoitet- 
taessa kävi lukion psykologian oppilaita tutustumassa esillä oleviin illuusioihin ja tie- 
tokonemuseoon. Esitellessäni esitystekniikkaa koulussa historiallisista laitteista 
tunnetuin oli piirtoheitin. Kysymykseen käyttävätkö opettajat vielä - vastaus oli, että 
joo. Niin ja yksi opettaja käyttää samoja, ainakin 10 vuotta vanhoja kalvoja - olivat 
kuulemma kuluneita. 

Mikrotietokoneet ovat koko historiansa ajan jakaneet kansan kahtia: niihin, joiden 
mielestä ne ovat pelastus ja niihin, joiden mielestä ne ovat sivistyksen tuho. Tämä pä- 
tee myös opettajiin: osa opettajia on innostuneita ja näkevät tietokonelaitteet mahdolli- 
suutena ja osa odottaa 'eläkkeelle pääsyä'. Näin siis vähän tuntemuksia kärjistäen. Niin 
sanottu digitalisaatio, jonka pitäisi näkyä opetuksessa lähiaikoina, muuttaa opetuksen 
painopisteitä tavoilla, joita on vaikea ennustaa. 

Oma mikrotietokonetarinani opetuksessa alkaa vuodesta 1977, jolloin ostin Telmac 
1600 -mikro tietokonerakennussarj an. Vuoden 1978 alussa kannoin sen psykologian 
demonstraatioihin käyttäytymistieteiden laitoksella Oulun yliopistossa. Olin ohjelmoi- 
nut koneelle muutamia illuusioita ja reaktioaikatestin. Tämä ensimmäinen parin tunnin 
kokeilu antoi mielikuvan jostain uudesta ja käyttökelpoisesta. 

Kokeilu vakiintui, kun laitokselle ostettiin kaksi mikrotietokonetta vuoden 1978 lo- 
pussa. Seuraavana vuonna otettiin kokeiluun mukaan myös OKL:n (Opettajankoulu- 
tuslaitoksen) opiskelijoita. Tehtiin opetuskokeita matematiikan opettamisessa - 
tietokone tuotti päässälaskutehtävän ja antoi erilaisen äänipalautteen sen mukaan oliko 
vastaus oikein vai väärin. 


Kansainväliset vaikutteet 


Lisätäkseni tietämystäni mikroelektro- 
niikasta, mikrotietokoneista osallistuin 
perättäisinä vuosina Lontoossa järjes- 
tettyihin mikroelektroniikkaa ja kasva- 
tusta käsitelleihin kongresseihin: 'First 
Micro Electronics in Education’ 21.- 
22.5.1979 ja 'Second Micro Electro- 
nics in Education’ 2.-3.6.1980. 

Mi kr otietokone käsitteenä oli lähes 
tuntematon - puhuttiin mikroprosesso- 
rista. Mikroelektronii kk a viittaa sellai- 
siin laitteisiin kuin laskimet, mikro- 
prosessorit ja esitysvälineet, jotka on 
toteutettu ko. teknologioita hyväksi 
käyttäen. Suurtietokone tai keskustie- 
tokone tarkoittaa useamman jääkaap- 
pi-pakastin yhdistelmän kokoista lait- 
teistoa, jonka kapasiteettia jaettiin 
useille käyttäjille - kapasiteettia tosin 
ei ollut kovin paljon nykyisen vuoden 
2016 mittapuun mukaan. Pääte tarkoit- 
taa kuvaputkinäytöllä varustettua näp- 
päimistöä tai paperille kirjoittavaa 
laitetta. 


Ist INTSRNATIONAL 



CONGRESS 


"Microprocessor Technology is one 
of the most sigmficanf developments 
of our time ' 


"Few spheres of human activity are 
likely to remain untouched by 
microelectronics " 


"Is education preparing our children 
for future shock?" 


LONDON HILTON 

Monday 21st and Tuesday 22nd May 1979 



Organised by European Study Conferences Limited 


Kirjoitin työnantajaani, Oulun yliopistoa varten matkakertomukset, joissa kerroin 
kongressien tieteellisestä annista ja havainnoista, miten tietokoneet on otettu mukaan 
opetukseen muualla maailmassa. Muutamalla seuraavalla sivulla esittelen ko. matka- 
kertomukset. Teknologioista puheen ollen täytyy vielä todeta, että käsillä olevista sel- 

38 



vityksistä ensimmäinen oli alunperin kirjoitettu mekaanisella kirjoituskoneella. Toista 
kertomusta kirjoitettaessa apuna oli mikrotietokoneja yksinkertainen tekstieditori. 

Seuraavat matkakertomustekstit antavat käsityksen siitä, mitä ko. kongresseissa pidet- 
tiin tärkeänä ja siitä, mitä minä pidin tärkeänä. 

Mikroelektroniikka kasvatuksessa 1 (kirjoitettu vuonna 1979) 

Mikroelektroniikka on nykyisin tullut yleiseen tietoisuuteen automaation ja sen aiheut- 
tamien työllisyysvaikutusten vuoksi. Se mahdollistaa 'älykkäiden' koneiden rakentami- 
sen halvalla. 

Keskeisimpänä tuotteena tässä kehityksessä on ollut mikroprosessori, joka vastaa pie- 
nessä mittakaavassa tavanmukaisen tietokoneen keskusyksikköä eli sitä osaa, joka 
suorittaa laskutoimitukset, loogiset vertailut jne. 

Mikroelektroniikka ja siihen liittyvät koneiden ja laitteiden ohjausmahdollisuudet ei- 
vät sinänsä ole uusia, vaan keskeisintä on ollut hinnan kehitys, mikä on mahdollista- 
nut uusien tuotteiden syntymisen sekä eräiden vanhojen tuotteiden korvaamisen 
mikroelektroniikan sovelluksilla. Nykyisin mikroelektroniikka on liitetty kiinteästi eri- 
laisiin laitteisiin kotona, koulussa ja työpaikoilla. Parhaimpia esimerkkejä mikroelek- 
troniikan soveltamisesta ovat pienet taskulaskimet, joiden käyttö on yleistynyt parin 
kolmen viime vuoden aikana. 


NYT ABC 30 TEHOKKAASEEN OPETUSKÄYTTÖÖN 
UUSILLA KOTIMAISILLA LIITÄNTÄYKSIKÖILLÄ ! 

Microektroniikan suhdetta kasvatukseen ja opetukseen voidaan tarkastella useista eri 
näkökulmista. Peruslähtökohtana on pidettävä tulevaisuuden yhteiskuntaa ja niitä teh- 
täviä, joita ihmiset silloin joutuvat toteuttamaan. Tulevaisuuden maailma perustuu 
suurelta osin teknisten laitteiden lisääntyvään käyttöön ja samalla mikroelektroniikka, 
joka ohjaa laitteita, lisääntyy. Tämä näkökulma näyttää antavan opetustyölle uuden 
tehtävän: on annettava oppilaille valmiuksia selviytyä yhä teknistyvässä yhteiskunnas- 
sa. 


Mikroelektroniikan ja kasvatuksen välistä suhdetta voidaan tarkastella myös opetuk- 
sen tehostamisen näkökulmasta. Suhteellisen halpoja mikrotietokoneita voidaan käyt- 
tää opetuksen apuna. 

Näiden näkökulmien lisäksi on vielä kolmas näkökulma ja se liittyy laajempaan koko 
koululaitosta koskevaan tarkasteluun. Koulutusjärjestelmän merkitys painottuu enti- 
sestään, koska yksinkertaiset mekaaniset työt korvautuvat itseään ohjaavilla koneilla, 
automaateilla. Ihmisten tehtäväksi tulevat työt ovat keskimäärin monimutkaisempia 
kuin mitä työt ovat nykypäivän yhteiskunnassa. 


April 

1979 

1 Microelectronica : 

4 Support staff 

DES proposal 

in ed. tech. 

1 FESSET 

6 Use of research 

2 Microcomputers: 

in ed. tech. 

how to choose? 

7 OLS workshops 

3 Scott ish resources 

8 Prestel 



Council for Educational Technology for the U.K. 


Money for micros 

On March Sth the Department of Education and Science issued a paper 
containing proposals for a £12. Sm development progrcanme on microelectronics 
in education. The govemment 's plane are designed to help echools and 
Further Education colleges become more aware of miero electronics and qo 
enable them to make the best use of the opportunities these developments 
pre8ent. The DES paper hae been sent to a Wide range of educational and 
other institution s who have been asked to Comment by I2th April. 

At it8 meeting on March 6th the Council formally accepted the 
Department ’e invitation to undertake the administrative servicing of the 
programme 3 and welcomed the propoeal that it should be involved in the 
Management Committee to be set up by the Secretaries of State to Control 
the programme. CET will also be undertaking particular areae of work 
within the programme. 

JM Coate8 

Micro Elektronics in Education -kongressissa keskustelun lähtökohtana oli ajatus: mi- 
ten nuoria voidaan valmistaa yhteiskunnan muutoksiin ja miten kasvatuksessa ja kou- 
lutuksessa pitäisi suhtautua uuteen teknologiaan ja sen sovellusmahdollisuuksiin. 
Tämän lisäksi keskusteltiin siitä, miten eri maissa hyödynnetään mikroelektroniikkaa 
tämän hetken koulutuksessa. Esitelmissä tuli esille mm. Englannin, Saksan liittotasa- 
vallan, Hollannin ja USA:n tilanne mikroelektroniikan soveltamisesta koulukäyttöön. 
Näiden keskustelukohteiden lisäksi oli esitelmiä, jotka käsittelivät mikroprosessoritek- 
niikkaa ja koulukäyttöön sopivia ohjelmistoja sekä niitä ongelmia, joita esiintyy sitä 
sovellettaessa. 

Miksi mikroprosessoreiden pitäisi tulla kouluihin? 

Yhteiskunnan muuttuminen maatalousyhteiskunnasta teollisuusyhteiskunnaksi tapah- 
tui Englannissa 1800-luvun alkupuoliskolla. Tämän muutoksen seurauksena tarvittiin 
teollisuustyöväestöä, joka osasi käyttää koneita. Tätä kehitysvaihetta en nimitetty 
i teolliseksi vallankumoukseksi' . On ilmeistä, että mikroelektroniikan kehitys tulee ai- 
heuttamaan muutoksia yhteiskunnassa, koska mikroprosessorit mahdollistavat huokei- 
den automaattisten ohjausjärjestelmien kehittämisen, mikä vähentää työvoimaa 
teollisuudessa. Tätä kehitysprosessia on alettu nimittämään \ toiseksi teolliseksi vallan- 
kumoukseksi Yhteiskunnallisten muutosten suuruutta ja nopeutta ei voida tarkasti en- 
nustaa ja tämä herättää ihmisissä pelkoa. Tulevaisuuden yhteiskunnassa yhä 
useammat ihmiset joutuvat käyttämään monimutkaisia teknisiä laitteita ja tietokoneita. 

Charles Sweeten hahmotteli esitelmässään tietokone- ja prosessorikoulutuksen kasva- 
tusperiaatteita seuraavasti: 

1. Kaikkien oppilaiden pitäisi tietää, mikä on tietokone tai mikroprosessori ja 
miten se toimii. 

2. Kaikkien oppilaiden pitäisi tietää, mikä on ohjelma ja miksi sitä käytetään. 

3. Kaikkien oppilaiden pitäisi tietää, milloin kannattaa käyttää tietokonetta tai 
mikroprosessoria ja milloin niiden käyttö on tarpeetonta. 

4. Kaikkien oppilaiden pitäisi tietää, kuinka tietoja käsitellään kaupan ja 
hallinnon aloilla, kuinka voidaan simuloida ilmiöitä ja suunnitella malleja sekä 
tuntea älykkäät ohjausjärjestelmät. 

5. Kaikkien oppilaiden pitäisi tietää dokumenttien laatimisen tarve kaikissa 
ongelmanratkaisun vaiheissa. 

6. Joillakin oppilailla pitäisi olla mahdollisuus tutkia tarkemmin tietokoneiden ja 
prosessorien teoriaa ja sovellusten yksityiskohtia. 

Edellä esitetyt tähtäävät siihen, että oppilas pystyisi ymmärtämään kehittyvää mikro- 
prosessori- ja tietokonetekniikkaa sekä selviytymään uuden teknologian vaatimuksista. 

Toinen yhtä tärkeä syy sille, että mikroprosessorit tulevat kouluihin on opetukseen liit- 
tyvä. Niitä voidaan käyttää opetuksen apuvälineinä ja ne ovat rinnastettavissa tavan- 
mukaisiin audiovisuaalisiin opetusvälineisiin, kuten kuvanauhoittimiin ja kielistu- 

dioiden laitteisiin. Osa vanhantyyppisistä opetusmateriaaleista voidaankin muuttaa 
mikroprosessorien avulla toteutettaviksi. Tämän lisäksi voidaan tuottaa myös aivan 
uudentyyppistä opetusmateriaalia. 

Mikroprosessorien käytön lisäämiselle kouluopetuksessa on esitetty useita syitä; seu- 
raavassa J.A. Easleyn argumentteja: 

1. Elektroniset ilmiöt sinänsä motivoivat oppilaita. 

2. Tietokoneen hallinta lisää oppilaiden itseluottamusta. 

3. Tietokoneen käyttäminen antaa oppilaalle mahdollisuuksia myönteisiin 
kokemuksiin ongelmien ratkaisussa. 

4. Elektronisia laitteita pidetään usein mystisinä, mikä estää niiden käytön - 
käyttö opetuksessa vapauttaa oppilaan tästä ongelmasta. 

5. Taloudelliset syyt. 

Edellä esitettyjen lisäksi voidaan hahmottaa kaksi lisäargumenttia. 

1. Mikroprosessoripohjaiset järjestelmät mahdollistavat joustavan opetuksen 
eriyttämisen. 

2. Mikroprosessorit auttavat opettamaan niitä oppilaita, joilla on oppimisvaikeuksia. 

Mikroprosessorien ja tietokoneiden käyttö kouluissa 

Mikroprosessorien ja tietokoneiden käyttö kouluissa ei rajoitu pelkästään tietokoneo- 
petukseen tai tietokoneiden hyväksikäyttöön matemaattisten tehtävien ratkaisemisessa. 
Niitä voidaan käyttää apuna lähes kaikkien kouluaineiden opetuksessa. Seuraavassa 
muutamia esimerkkejä: maantieteessä mikroprosessorin tai tietokoneen avulla voi- 
daan demonstroida pinnanmuodostusta piirtämällä kolmiulotteisia kuvioita. Musiikin 
opetuksessa sitä voidaan käyttää esimerkiksi elektronisen musiikin tuottamiseen. Ku- 
vaamataiteeseen voidaan löytää sovellus ns. tietokonetaiteesta. Kielten opetuksessa 
mikroprosessoria voidaan käyttää yhdessä nauhurin kanssa opettamaan sanoja ja oi- 
keaa ääntämistä. Tällaisessa sovelluksessa mikroprosessori tuottaa materiaalin ja 
tekstin. Alkuopetuksessa mikroprosessori voi toimia tavaamaan oppimisen apuvälinee- 
nä. Yhteisenä piirteenä edellä esitetyille mikroprosessorin sovelluksille on se, että ne 
voidaan toteuttaa leikin ja pelin omaisesti, mikä lisää oppimismotivaatiota. 

Koulukäyttö asettaa mikroprosessorille ja tietokoneille aivan uusia vaatimuksia. Seu- 
raavassa John Mannin esittämät vaatimukset, jotka koulukäyttöön tarkoitetun tietoko- 
neen tulisi täyttää. 

1. Tietokoneen täytyy olla luotettavaa, helposti käyttöön saatavissa ja helppo käyttää. 

2. Laitteita (päätteitä tai mikroprosessoreja) täytyy olla riittävästi. 

3. Täytyy olla hyvä ohjelmakirjasto, joka liittyy oppikurssien käyttöön. 

4. Käyttöön täytyy olla varattuna riittävästi rahaa. 

5. Ohjelmia ja muuta apua täytyy alla riittävästi saatavissa. 

Verrattaessa mikroprosessoripohjaisia mikrotietokone] ärjestelmiä vanhoihin suuriin 
tietokonejärjestelmiin, joihin on liitettynä useita päätteitä havaitaan, että mikropro- 
sessorit ovat hinnaltaan päätteitä halvempia ja riippumattomampia käytöltään. Usein 
myös mikroprosessori] ärjestelmät ovat huomattavasti yksinkertaisempia ja helpommin 
käytettäviä kuin päätteiden kautta käytettävät suuret tietokoneet. Kehitettäessä koulu- 
käyttöön soveltuvia mikroprosessori; ärjestelmiä tai tietokonejärjestelmiä, keskeisellä 
sijalla järjestelmien kehittämisessä on juuri käytettävyyden parantaminen. Mikropro- 
sessorien ja tietokoneiden käyttö opetuksen apuna asettaa myös opettajalle uusia vaa- 
timuksia. 

Miten mikroprosessorit vaikuttavat opettajan työhön 

Mikroprosessorien ja tietokoneiden käyttö opetuksen apuna asettaa opettajille uusia 
tiedollisia ja taidollisia vaatimuksia. Opettajien täytyy hallita mikrotietokoneiden tai 
ti etokon epäätteiden käyttö. 

Opettajankoulutuksen kannalta asiaa tarkasteltaessa voidaan todeta, että mikropro- 
sessorikoulutuksen tarve on vaikeasti ennakoitavissa. Tähän vaikuttaa ensinnäkin se, 
että tekniikka kehittyy nopeasti ja sovelluksien ennakointi jopa parin kolmen vuoden 
tähtäimellä on vaikeaa. Siksi opettajille pitäisi pyrkiä antamaan perustiedot, joiden 
pohjalta he voisivat lisätä omaa ammattitaitoaan myös uuden teknologian sovellusten 
parissa. Toinen opettajien koulutukseen vaikuttava tekijä on yhteiskunnallinen päätök- 
senteko - missä määrin koululaitoksessa aiotaan hyödyntää mikro- elektroniikan so- 
velluksia. Uuden teknologian tulo kouluihin lisää entisestään opettajien täydennys- 
koulutustarvetta. Englannissa opettajien täydennyskoulutus on toteutettu erilaisten 
mikrotietokonekurssien, kerhomuotoisten työtyhmien ja kirjallisen materiaalin avulla 
sekä lähettämällä opettajille tietokoneita, mikroprosessoreita käsitteleviä uutiskirjeitä. 

Toinen mikroelektroniikkakongressi vuonna 1980 sisälsi suurelta osin samankaltaisia 
asioita kuin ensimmäinenkin vuotta aikaisemmin. Nyt oli kuitenkin käsittelyssä enem- 
män kokemusperäistä tietoa opetustilanteista. Oli mietitty, millaisia koulussa käytettä- 
vät tietokoneet konkreettisesti ovat. Olipa mietitty sitäkin, mitä tapahtuu opiske- 
lumotivaatiolle, kun kaikki tieto on näppäimistön ulottuvissa. 

Mikrotietokoneet kasvatuksessa 2 (kirjoitettu 1980) 

Toinen mikrotietokoneet kasvatuksessa -kongressi pidettiin Lontoossa 2.- 3. kesäkuuta 
1980. Kongressi oli tarkoitettu kasvattajille, kasvatusalan päätöksentekijöille, tutkijoil- 
le, laitteiden valmistajille ja ohjelmistojen tuottajille. Tarkoituksena oli luoda eri int- 
ressipiirien yhteinen tapaaminen, jossa mikrotietokoneitten käyttöä opetuksessa voi- 
taisiin käsitellä monipuolisesti ja jossa eri osapuolten näkemykset tulisivat keskustelun 
kohteiksi. Kongressissa pidettyjen esitelmien aihepiirit käsittelivät seuraavia alueita: 

- Mikrotietokoneiden ja tietokoneiden käyttö eri maiden kouluissa 

- Mikrotietokoneiden koulukäytön tulevaisuuden näkymiä 


43 



- Tekniikan kehittymisen vaikutus 
koulusovelluksiin 

- Mikrotietokoneiden vaikutus 
koulutyöhön 

- Koulukäytön mikrotietokoneille 
asettamia vaatimuksia 

- Ohjelmistojen merkitys koulu- 
käytössä 

- Oheismateriaalin, kirjojen yms. 
saatavuus 

Tietokoneiden nykyinen käyttö kouluis- 
sa rajoittuu suurimmalta osin erilai- 
siin tutkimusprojekteihin, joiden ta- 
voitteena on selvittää erilaisten tieto- 
koneohjattujen opetusjärjestelmien 
käyttökelpoisuutta kouluopetuksessa. 

Tämä johtuu siitä, että vain pienellä 
osalla kouluja on käytettävissä tietoko- 
nepäätteitä, mini- tai mikrotietokonei- 
ta. Niissä kouluissa, joissa on tieto- 
kone, sitä käytetään usein erilaisiin 
hallintotehtäviin, kuten esimerkiksi lukujärjestysten tekoon. 

Tulevaisuuden näkymiä 

Mikrotietokoneiden ja mikroelektroniikan tulevaisuuden näkymistä piti Bremenin yli- 
opiston prof. Klaus Haefner esitelmän, jossa hän käsitteli teknologian kehitystä ja sen 
vaikutusta kouluun ja oppilaiden asenteisiin. Hänen ennustuksensa mukaan erilaiset 
massamuisti] ärj estelmät kehittyvät 80-luvun alkupuolella siten, että niiden avulla voi- 
daan tallettaa suuria määriä tietoa. Hänen mukaansa tässä suhteessa näyttää lupaa- 
valta videolevy, jonka talletuskapasiteetti on noin 60 minuuttia videota. Tämän 
ennusteen mukaan voitaisiin normaali yliopiston kirjasto tallettaa 200-300 levylle. 

Haefnerin mukaan tietokonelaitteiden laskentakapasiteetti ja muistikapasiteetti vaikut- 
tavat tulevaisuudessa oppilaiden opiskelumotivaatioon. Tästä on seurauksena kasva- 
tuksen kriisi. Ongelmia voidaan kiteyttää seuraavasti: 

- ongelmien ratkaisuun voidaan käyttää kaupasta ostettavia laitteita ja 

- tarvittavat tiedot on saatavissa erilaisista tiedostoista päätteiden avulla. 

Tästä on seurauksena: 

- oppilaat eivät halua opiskella ja 

- opettajilla on vaikeuksia motivoida oppimistilanteita. 



Kuvalevy, laserlevy on kooltaan 12" (30.48 cm). 
Tallennuskapasiteetti on joko 60 tai 120 min. 
Käytetty viimeksi karaokelevyinä. 

Haeffnerin mukaan tämä tapahtuu: 

- kun teknologia on saavuttanut niittävän korkean tason, 

- kun teollisuudessa ja hallinnossa on saavutettu tietty automaation kyllästymisen aste 

ja 

- kun mikroelektroniikan haittavaikutukset työmarkkinoihin ovat tulleet merkittäviksi. 

Näiden ongelmien ratkaiseminen vaatii koululta tilanteen uudelleenarviointia; opetus- 
suunnitelmissa täytyy ottaa huomioon tekniikan kehitys. 


Millaisia laitteita kouluihin 



Apple II vuodelta 1977. 

Kuva: Marein VVichary, Creative Commons 


Englannin mikrotietokonemarkkinoita hallitsee 4 tietokonemerkkiä Apple, Pet, Re- 
search Machine 330Z ja TRS80. Tanskassa markkinoita hallitsevat tanskalaisten val- 
mistamat mikrotietokoneet, kuten Comet. Tietokoneen valinnassa täytyy ottaa 
huomioon useita erilaisia seikkoja: 

- täytyy identifioida ne tehtävät: joita varten tietokone hankitaan, 

- täytyy harkita, tarvitaanko laajennuksia ja lisäyksiä mikrotietokoneeseen ja jos, 
niin kuinka helposti ne voidaan tehdä, 

- täytyy tutkia, millaisia koulukäyttöön sopivia ohjelmistoja on tarjolla eri koneisiin ja 
millainen kirjaimisto koneessa on. 


45 


Tanskan tilannetta lähinnä laitteistojen ja ohjelmien osalta esitteli tohtori Torsten Jen- 
sen. Hän yhtyi kokouksessa lähes yksimielisesti vallinneeseen käsitykseen siitä, ettei 
BASIC -ohjelmointikieli ole paras mahdollinen kieli opetettaessa ohjelmointia kou- 
luissa. Basic- ohjelmasta tulee väistämättä ’ risukasa ’. 

Tanskalaisilla oli tarjolla myös vaihtoehto BASICille, nimittäin COMAL (Common Al- 
gorithmic Language). Hänen mukaansa Tanskassa ei kannata yrittää myydä kouluille 
konetta, jossa ei ole COMAL -tulkkia. 

Koulut isojen tietokoneiden käyttäjinä 

Useissa maissa koulut voivat liittyä isojen tietokoneiden käyttäjiksi. Tavallisimmin lii- 
tyntä tapahtuu mikrotietokoneen tai päätteen välityksellä. Välittömästi mikrotietoko- 
neen hankkimisen jälkeen isoa tietokonetta käytettiin runsaasti: mutta vähitellen oman 
ohjelmiston karttuessa keskustietokoneen käyttö on vähentynyt ja miltei loppunut. Täs- 
tä johtuen monet esitelmöitsijät pitivät itsenäisiä mikrotietokoneita erittäin sopivina 
koulukäyttöön. 


Aikuisten kouluttaminen 


Mikrotietokoneiden käyttöönotto peruskoulussa ja lukiossa aiheutti monenlaisia haas- 
teita ja ne tulivat akuuteiksi 1980-luvun alusta. Tarvittiin mm. tietokonetaitoisia opet- 
tajia. Tarvittiin myös tietotekniikan didaktiikkaa jäsentämään opetustilanteita. Uusi 
opetusväline aiheutti uudenlaisia opetustilanteita. 

Mikrotietokoneiden käyttöönottoon tarvittavia taitoja ope- 
teltiin myös yritysmaailmassa. Tekstinkäsittelyohjelmat, 
taloushallinto, laskenta, suunnittelu yms. tekivät tuloaan ja 
työntekijät olivat ymmällään. Juuri kukaan ei ollut omana 
opiskeluaikanaan saanut mikro tietokonetaitoja. Niitä täy- 
dennettiin työn puitteissa järjestetyissä koulutuksissa ja 
myös vapaa-aikana opiskeltiin puuttuvia taitoja. Toiset pel- 
käsivät uutta teknologiaa ja sitä, ettei enää opi käyttämään 
tietokoneita. Jotkut pelkäsivät työpaikkansa puolesta ja toi- 
set odottivat kiihkeästi eläkkeelle pääsyä. 

Keskeiseksi ongelmaksi tuli tietokoneita tuntemattoman ai- 
kuisväestön kouluttaminen. Pohjois-Karjalan Tietotekniik- 
kakeskus pyysi vuonna 1986 lausuntoa siitä, mitä asioita 
painottaisin aikuisten kouluttamisessa. Seuraavassa on kir- 
joittamani lausunto, joka ei kuitenkaan aikataulusyistä eh- 
tinyt mukaan käsittelyyn. Lausunto heijastelee oman 
aikansa näkemyksiä aikuisten kouluttamisesta. Näin hahmottelin aikuisten tietoteknii- 
kan opetusta. 

Miten opettaa tietotekniikkaa aikuisväestölle 30.1.1986 


Tarkastelun lähtökohtina tässä lausunnossa ovat psykologisista lähtökohdista johdet- 
tavissa olevat näkökohdat ja kokemukset, joita on saatu järjestettäessä opettajien täy- 
dennyskoulutusta. Lausunto ei tukeudu mihinkään erityisiin lähteisiin, koska 
käytettävissä oleva tutkimustieto on ristiriitaista ja tutkimuksia tietotekniikan opetta- 
misen didaktiikasta ei ole juuri tehty. Tietotekniikan opettamista tarkastellaan kolmes- 
ta näkökulmasta: koulutuksen, opetussisältöjen ja opiskelijoiden motivaation kan- 
nalta. 

Miten toteuttaa koulutus? 

Luontevin tapa opettaa tietotekniikkaa on liittää se osaksi koulutusjärjestelmää. Toisin 
sanoen tietotekniikan pitäisi olla oppiaineena koululaitoksessa kuten mikä tahansa 
muu oppiaine. Tämä tavoite on jo osittain saavutettu, sillä useimmissa lukioissa aloi- 
tettiin tietotekniikan opetus jo 80 -luvun alussa ja peruskoulujen yläasteella tietoteknii- 
kan opetus on alkamassa. Ammatillisissa oppilaitoksissa tietotekniikkaa opetetaan 
useilla opintolinjoilla. Korkeakouluissa ATK on ollut oppiaineena jo pari vuosikym- 
mentä. 

Tietotekniikan opetus koululaitoksessa on toteutettu siinä laajuudessa kuin nykyisessä 
tekniikan kehitysvaiheessa on järkevää. On vaikea yhtyä käsityksiin, joiden mukaan 
Suomen koululaitoksessa tietotekniikan opetus olisi laiminlyöty. Sen sijaan voidaan 
keskustella siitä onko tietotekniikka jollain tavalla erityisasemassa oleva oppiaine. Vai 
pitäisikö kokonaan luopua tietotekniikka nimisestä oppiaineesta ja liittää opetus mui- 
den aineiden yhteyteen. Näyttää kuitenkin siltä, että tietotekniikan opetus kouluissa on 
oikeassa suhteessa tietotekniikan merkitykseen. 

Tietotekniikan soveltamisessa työelämään on usein nähty ongelmaksi se, että nyt työ- 
elämässä olevalla aikuisväestöllä ei ole riittäviä tietoteknisiä valmiuksia. Tämän puut- 
teen korjaamiseksi järjestetään hyvin monenlaisia kursseja ja opintojaksoja 
tietoteknisen tiedon lisäämiseksi. Kurssit ovat periaatteessa kahta tyyppiä: toisaalta 
yleissivistäviä ja toisaalta tietyn työtehtävän opettamiseen liittyviä. Yleissivistävien 
kurssien tehtävänä on yleisen tietoteknisen tietämyksen lisääminen ja asenteen muut- 
taminen suopeaksi tietotekniikkaa kohtaan. Tehtäväorientoituneitten kurssien tavoit- 
teena on tietyn tarkka-alaisen työtehtävän opettaminen, jossa tietokoneella on 
pelkästään työtä avustava luonne. 

Yleissivistävien kurssien pääpaino on ollut joko BASIC-kielessä tai työvälineohjelmis- 
sa, kuten tekstinkäsittely, taulukkolaskenta ja erilaiset kortisto-ohjelmat. On ajateltu, 
että näiden ohjelmien opettamisen kautta ihmiset voivat oppia keskeisiä tietokoneen 
käyttöön liittyviä taitoja ja samalla saada hyötyä tietokoneen käytöstä. Työvälineoh- 
jelmien tai ohjelmoinnin opettamisen merkitys jää kuitenkin vähäiseksi mikäli koulu- 
tettu työntekijä ei päivittäin työssään käytä tai hänellä ei ole käytössään 
henkilökohtaista tietokonetta. Opetuksen anti jää tällöin tietokoneeseen tutustumisen 

asteelle. Tiettyyn tehtäväalueeseen sidottu koulutus saattaa vanhojen työntekijöiden 
osalta aiheuttaa pulmia, jotka ovat verrattavissa uuden työn oppimiseen. Sen sijaan 
uudet työntekijät omaksuvat tietotekniikan käytön samalla tavalla kuin minkä tahansa 
uuden työtehtävän. 

Aikuisväestölle tarkoitetussa täydennyskoulutuksessa pitäisi selvästi määritellä mihin 
koulutuksella pyritään. Kurssien päämääriä voidaan tarkastella seuraavasti: 

- Harrastus - kurssin tarkoituksena on tutustuttaa opiskelijat tietokoneeseen ja 
antaa valmiuksia omaehtoiselle erityisharrastukselle. 

- Yleissivistys - kurssien sisällöt vastaavat koulussa opetettavia oppisisältöjä. 

- Työtehtävän opettaminen - opetetaan työssä tarvittavia taitoja. 

Harrasteluontoinen koulutus pitäisi järjestää erilaisten tietotekniikkakerhojen tai työ- 
väen/kansalaisopistojen toimesta, jolloin voitaisiin paneutua sopivan suuruisissa an- 
noksissa pitemmällä ajanjaksolla erilaisiin kiinnostaviin kysymyksiin. Myös 
yleissivistävä tietotekniikan koulutus voitaisiin toteuttaa työväen- tai kansalaisopis- 
toissa. Tällaisen koulutuksen järjestämiseksi kurssiorganisaatiot ovat liian raskaita ja 
toisaalta myös liian kalliita. 

Kurssikeskusten ja kurssiorganisaatioitten tehtävänä olisi järjestää ammattiin orien- 
toitunutta täydennyskoulutusta. Koulutuksen pitäisi sisältää kahdenlaisia elementtejä: 
tietoa, joka auttaisi työelämässä olevia ihmisiä ymmärtämään tietokoneen toimintaa 
ja niitä perusteita, joiden pohjalta tietokoneohjelmat toimivat sekä työtehtäviin liitty- 
vää koulutusta. Koulutuksen pitäisi olla suhteellisen yleisellä tasolla siten, että saatu- 
ja tietoja voitaisiin soveltaa erilaisiin työtehtäviin. Pelkkä tehtäväkohtainen 
tietotekninen koulutus sisältöalueista irrallaan muodostuu hyvin useissa tapauksissa 
fragmentaaliseksi, pirstaleiseksi ja näin ollen siitä ei ole odotettua hyötyä työtehtävien 
oppimisen kannalta. 

Opettaminen 

Opetusta voidaan tarkastella kärjistetysti ottaen kahdesta näkökulmasta - kokonaisuu- 
den tai pelkästään tiettyjen osa-alueitten opettamisena. Useimmiten se koulutus, jota 
laitteistotoimittajat antavat on tiettyyn tehtävään kohdistuvaa koulutusta. Tämä on 
varsin luonnollista, koska tavoitteena on saada tietokone mahdollisimman nopeasti 
tuottavaan työhön. Tämän tyyppisessä koulutuksessa työntekijä opetetaan tekemään 
irrallisia toimintasarjoja, joiden merkitystä hän välttämättä ei ymmärrä. Laitteistotoi- 
mittajien antama koulutus ainoana ja yksinomaisena koulutuksena työntekijöille ei ole 
riittävä, vaan tarvitaan perusopetusta, jonka tavoitteena on opettaa ymmärtämään tie- 
tokoneen toimintaa. Tutustuessaan uusiin asioihin ihminen pyrkii muodostamaan niis- 
tä järkevän' kokonaisuuden, kognitiivisen kartan. Tähän hän liittää myöhemmin 
oppimansa asiat ja tarkentaa niillä alkuperäistä kognitiivista karttaa. 

Tietotekniikan opettamisen yhtenä tavoitteena pitäisi olla oikean kognitiivisen kartan 
muotoutumisen tukeminen. Opetuksen pitäisi luoda perusta, johon koulutettava voi si- 

joittaa havaintonsa tietokoneen toiminnasta. Jos opiskelijalle muodostuu hyvä tiedolli- 
nen perusta, hän voi tämän perusteella helposti oppia eri merkkisten tietokoneiden ja 
erilaisten ohjelmien käytön. Päinvastaisessa tapauksessa siirtyminen uuden tietoko- 
neen tai ohjelman käyttämiseen muodostaa aivan uuden oppimistapahtuman. 

Tietokone koetaan usein vieraana jopa mystisenä laitteena. Työntekijä saattaa osata 
hyvin työtehtäviin kuuluvat rutiinitoimenpiteet, mutta poikkeama rutiinista, erityisesti 
virhetilanteet aiheuttavat stressiä ja ahdistusta. Tällöin on kysymys siitä, että koulu- 
tuksessa on suuntauduttu liiaksi työtehtävään. Työntekijälle ei ole muodostunut tieto- 
konejärjestelmästä kokonaiskäsitystä, johon hän voisi suhteuttaa uudet tilanteet. 
Psyykkisen hyvinvoinnin kannalta on tärkeää, että kaikessa opetuksessa otetaan huo- 
mioon ihmisen tapa käsitellä tietoa, käyttää aivojaan. 

Motivaatio 

Tietotekniikan opiskelun motivaatio voidaan jakaa karkeasti ottaen kahteen käsittee- 
seen: toisaalta uteliaisuuteen uuden tiedon suhteen ja toisaalta haluun menestyä työs- 
sä, ammatissa. Koulutuksen järjestämisessä sekoitetaan usein nämä kaksi motivaation 
lajia. Mikäli koulutus ei täytä niitä odotuksia, joita koulutettava opetukselle asettaa, 
opiskelija turhautuu ja oppimistulokset ovat vähäisiä. Esim. opetettaessa tiettyä työ- 
tehtävää varten suunniteltua koulutusta opiskelijoille, jotka ovat orientoituneet lisää- 
mään omaa yleistietämystään, odotettavissa olevat oppimistulokset ovat vähäisiä. 
Motivaatiota voidaan myös tarkastella toisesta näkökulmasta: toisaalta hetkellisen 
kiinnostuksen kannalta ja toisaalta jatkuvan harrastuneisuuden kannalta. Tietotekniik- 
ka tyypillisesti uutena alueena virittää ihmisissä hetkellistä kiinnostusta, hakeutumista 
opetukseen, tietokoneen hankkimista, mutta käytännössä nämä toimenpiteet eivät 
useinkaan johda vakavaan tietotekniikan opiskeluun, pitkäjännitteisyys puuttuu. Sen 
sijaan vakavampi harrastuneisuus lähtee aidosta kiinnostuksesta tietotekniikan kysy- 
myksiä kohtaan ja sisältää paneutumista peruskysymyksiin, joiden kautta käytännön 
tavoitteet ovat saavutettavissa. 


Vuoden 2016 huomautuksia mikroelektroniikkaan 


Vuoden 2016 tulkintani mukaan Micro Elektronics in Education -kongressien anti oli 
kolmenlaista: ensinnäkin mitä jokaisen oppilaan tulisi osata pärjätäkseen teknistyvässä 
yhteiskunnassa, toiseksi nousee motivaatio - miten oppilaat oppivat paremmin ja kol- 
manneksi millaisia laitteita kouluihin pitäisi saada. Näissä kirjoituksissa mainitut asiat 
ovat kestäneet hyvin aikaa. Se, mitä jokaisen oppilaan pitäisi osata, on lisääntynyt 
muutamalla asialla, joista tärkein on internet. Sen myötä tarkastelun kohteeksi ovat 
tulleet tietoturva, käyttäytyminen internetissä, eettiset kysymykset, asiointi palveluissa 
ja lohkoketjut, esimerkiksi Bitcoin. 

Jälkimmäisen kongressin puhuja, bremeniläinen professori Haefner ennusti (tämä en- 
nustus on tehty ennen internetin aikaa) koululaitoksen kriisiä, joka johtuu tiedon tal- 

lennuksen ja haun kehityksestä. Kun tarvitsemansa voi ostaa kaupasta tai sen voi etsiä 
massamuistilta, niin opiskelumotivaatio laskee. Tämä tapahtuu, kun teknologia ja sen 
aiheuttamat haitat saavuttavat tietyn asteen. Vapaasti tulkittuna suomalaisessa koulu- 
järjestelmässä ollaan nyt, vuonna 2016 lähestymässä tätä vaihetta. Haefnerin mukaan 
näiden ongelmien ratkaiseminen vaatii koululta tilanteen uudelleen arviointia. Onko 
koulujen ns. digitalisaatio oikea tie - jää nähtäväksi. 

Vallassa olevan hallituksen yksi kärkiha nk e on koulujen digitalisaatio. Mielenkiintoi- 
nen kysymys on: Mitä digitalisaatio merkitsee koulussa? Ollaanko samankaltaisessa 
tilanteessa kuin vuonna 1979. Laitevalmistajat ja ohjelmien kehittäjät näkevät tilai- 
suuden myydä laitteistoja ja ohjelmistoja omasta ansaintalogiikastansa lähtien. Seu- 
rauksena on juopa laitteistojen, didaktiikan ja pedagogiikan välillä. Toisena 
seurauksena voi olla opettajien turhautuminen. 

Monet kaupungit ovat teettäneet selvityksiä koulujen digitalisaation tilasta puhelino- 
peraattoreilla ja ohjelmistotaloilla. En epäile näiden yritysten kykyä tehdä laitteisto- 
kartoituksia, mutta epäilen kykyä tarkastella digitalisaatio-ihniöitä oppilaan oppimisen 
ja didaktiikan kannalta. Monissa yliopistoissa on kasvatusalan tutkimusyksiköitä ja 
minusta ne olisivat oikeita organisaatioita tekemään digitalisaatioselvityksiä. Näke- 
mykseni mukaan niillä olisi paremmat mahdollisuudet paneutua digitalisaation vaiku- 
tuksiin ja kehittää kokonaisuutta, joka palvelisi parhaalla mahdollisella tavalla 
oppilaita ja yhteiskuntaa. 

Digitalisaatiossa koulussa täytyy erottaa kolme lähestymistapaa: työvälineet, opiskel- 
tavat asiat ja didaktiikka. Työvälineitä voi käyttää nettiin menemiseen, tekstin kirjoit- 
tamiseen, kirjojen lukemiseen, tehtävien tekemiseen, ylioppilaskirjoituksiin yms. 
Opiskelun kohteilla tarkoitan digitalisaation osa-alueita, jotka ovat itsessään opiskelun 
kohteita. Tällaisia voivat olla tietokoneet ja niiden rakenne, mikrokontrollerit, robotit, 
automaatio tms. Didaktiikka rakentuu projekteista, ilmiöiden hallinnasta, ajattelutapo- 
jen muutoksesta jne. Digitalisaatio on mitä suuremmassa määrin tapa ajatella. 

Teknologia on vahva kehitystä eteenpäin vievä voima. Uudet teknologiset keksinnöt 
mahdollistavat uusia sovelluksia ja tästä seuraa helposti harha, että laitteet sinänsä te- 
kevät tulevaisuuden. Kuitenkin ensisijaista on miettiä niitä tarpeita, joita koulussa tai 
yhteiskunnassa ilmenee. Teknologiset välineet ovat vain osa ratkaisua. 

Vuoden 2016 näkövi nkk elistä katsottuna 1980-luvun tietokoneiden käyttö opetuksessa 
oli arvailujen varassa. Oli joitakin kausijulkaisuja, jotka ottivat kantaa opetusjärjeste- 
lyihin ja joitain kiireellä kyhättyjä kirjoja tietokoneavusteisesta opettamisesta. Lyhyes- 
ti ajan ilmiöitä (1970/80 -lukujen taite) voisi kuvata: opetettiin kaikki kuten ennenkin 
ja tietokonetta käytettiin pääosin kuriositeetin vuoksi. Tietokonelaitteita käytettiin lait- 
teiden vuoksi, ei didaktiikan tai pedagogiikan vuoksi. 

Ohjelmointi, toinen lukutaito 


Vuonna 1981 pidettiin IFIP (International Federation for Infonnation Processing ) 
-kongressi 'Computers in education’ Lausannessa Sveitsissä. Se oli IFIP:in kolmas 
kannanotto kasvatuksen kysymyksiin. Avainpuheenvuoron käytti professori Andrei P. 
Ershov Novosibirskistä. Hänen aiheensa oli 'Ohjelmointi: toinen lukutaito'. Mikrotie- 
tokoneiden aikakauden alku toi ohjelmoinnin lähes kaikkien ulottuville ja tulevaisuu- 
dessa se tulee Ershovin mielestä olemaan lukutaitoon verrattava taito, jota jokaisen 
tulisi ainakin jossain määrin hallita. Hänen mukaansa tietotekniikan opetus kannattaisi 
aloittaa ohjelmoinnin opetuksesta. 

Illalla hotellin lobby-baarissa keskusteltiin aiheesta ja yleisnäkemykseksi jäi ajatus, et- 
tä tietokoneen käytön osaaminen on se uusi lukutaito - ei välttämättä erityisesti ohjel- 
mointitaito. Keskeisempänä taitona nähtiin ns. välineohjehnien osaaminen. Ehkä nämä 
keskustelut johtivat väärään painotukseen tietotekniikan oppimääriä luotaessa. Aina- 
kin nyt (vuonna 2016) ollaan ottamassa ohjelmointi kouluaineeksi kaikilla luokka-as- 
teilla. 

Tietotekniikan opetussuunnitelmat 



PELI- 

TIETOI 





Tietokoneet eivät olleet uusi ilmiö kouluissa 1970-luvun puolivälin tienoilla. Edisty- 
neemmät koulut olivat hankkineet ensimmäiset mikrotietokoneet tai heillä oli pääsy 
tietokoneelle päätteen avulla. Myös opetuskokeilut oli aloitettu samoihin aikoihin. 

Opetusministeriössä herättiin kouluissa ja markkinoilla vallitsevaan sekavaan tilantee- 
seen ja päätettiin ottaa tilanne haltuun. Sen vuoksi opetusministeriö asetti 6.11.1979 
työryhmän selvittämään keskiasteen oppilaitosten opetukseen liittyvän automaattisen 
tietojenkäsittelyn kehittely-yhteistyötä. Työryhmän puheenjohtajaksi opetusministeriö 
kutsui tietokonepäällikkö Auvo Sannannon opetusministeriöstä ja ryhmä otti nimek- 
seen ’ATK:n käyttö keskiasteen opetuksessa'. 

Työryhmän tehtäväksi annettiin 1) määritellä tarvittavat toimenpiteet vireillä olevien 
kiireellisten ATK-laitehankintojen viemiseksi eteenpäin, 2) tehdä selvitys keskiasteen 
opetuksen ATK:n nykytilasta sekä jatkossa tarvittavista, lähinnä hankintoihin liittyvis- 
tä hallinnollisista ja muista toimenpiteistä. Lisäksi työryhmän tuli yhdessä kotimaisten 
tietokonevalmistajien kanssa selvittää kotimaasta hankittavissa olevat ATK-laitteet ja 
ohjelmistot oppilaitoksille sekä tehdä ehdotuksia tarvittavasta kehittely-yhteistyöstä. 

Työryhmä jätti mietintönsä 30.6.1980. Loppuraportissa työryhmä peräänkuulutti ATK- 
opetuksen kokonaisvaltaista suunnitelmaa ja esitteli työryhmän käsityksen tietojenkä- 
sittelyn ja tietokoneita hyväksikäyttävän muun opetuksen kokonaissuunnitelmaksi. 
Suunnitelmaan pitäisi mm. kuulua opetuksen tavoitteiden määrittely, suunnitelma 
opettajien kouluttamiseksi, oppimateriaalille ja tietokoneohjelmistoille asetettavat vaa- 
timukset, laitteistoille asetettavat vaatimukset, suunnitelmat laitteistojen hankkimisek- 
si, oppilashallinnon tietojenkäsittelyn ja hallinnon kehittäminen sekä oppilaitosten ja 
oppilaitosmuotojen välinen yhteistyö. 

Kouluhallituksessa oli vastaavankaltainen työryhmä kuin ’ATK:n käyttö keskiasteen 
opetuksessa' miettimässä lukioissa toteutettavaa kokeilutoimintaa ja ohjelmistoille ja 
laitteistoille asetettavia vaatimuksia. 

Vuonna 1984 oli edetty tilanteeseen, jossa suurelle osalle kouluja oli hankittu jonkin- 
laiset ATK-laitteet. Oltiin vaiheessa, jossa kauppamiehet päättivät siitä, mitä kouluissa 
opetetaan. Kuten aina, asioita ja ihmisiä aletaan fanittaa. Koulussa fanituksen kohteita 
olivat tietokoneet. Muodostui harrastekerhoja eri laitemerkeille ja tietokoneet hallin- 
taansa saaneet opettajat yrittivät markkinoida omia valintojaan muille. Tämä huomat- 
tiin myös yrityksissä, jotka myivät tietokoneita. Kellokasopettajille annettiin auliisti 
tietokone 'testiin' - testausaika saattoi venähtää vuosiksi. 

Oulussa järjestettiin vuosittain Blanco-päivät. Vuonna 1984 olin puhumassa koulujen 
ATK:stä. Luultavasti minun otsikkoni ei ollut 'Koulujen ATK-opetus hakoteillä', jonka 
Lauri Kotilainen lanseerasi Kauppalehden (26.10.1984) jutussaan. Lainaan Kotilaisen 
artikkelin alkua sellaisenaan, koska se kertoo hyvin senaikaisen mielentilani koskien 
koulujen ATK-opetusta. Kotilainen tiivistää sanottavani hyvin jutun ingressissä. 

Jutun ingressi, Kotilainen kirjoittaa: "Laitteistoista ja käyttöjärjestelmistä lähtevä kou- 
lujen ATK-opetus on hakoteillä, väittää apulaisprofessori Kari Kotiranta Oulun yli- 
opistosta. Kotiranta tarjoaa tilalle tietotekniikan yhteiskunnallisen merkityksen, 
loogisen ajattelun, tietokoneen hyväksikäytön ja sivistyksellisten näkökohtien opetus- 
ta. Nykyinen opetus on kymmenen vuoden kuluttua työelämässä arvotonta, väittää 
Kotiranta.” 

"Apulaisprofessori Kari Kotiranta Oulun yliopistosta hymyilee milteipä ujosti. Laittaa 
kalvon Blanko-päivien piirtoheittimeen ja ilman ennalta käypää varoitusta lyö läskiksi 
koko nykyisen tietotekniikan opetuksen kouluissa: 

- Ei, ei, ei! Ei laitteistokoulutusta. Ei käyttöjärjestelmäkoulutusta. Ei Basicin ja 
Pascalin opetusta. Ei matematiikan opetusta. Ei näitä! 

- Siis kun kaikki eit on lueteltu, ei jäljelle jääkään oikeastaan mitään nykyisestä 
koulujen ATK-opetuksesta, Kotiranta on yllättyvinään.” 

Lähes puolen sivun juttu Kauppalehdessä ei jää huomaamatta. Seuraavana päivänä 
kouluhallituksen ylitarkastaja Martti Apajalahti soittaa ja ilmoittaa, että pitäisi vastata 
huutoonsa. Ollaan perustamassa työryhmää tekemään opetussuunnitelmia koulujen 
ATK-opetusta varten. 

Kouluhallitus perusti työryhmän 29 päivänä maaliskuuta 1985, jonka tehtävänä oli 

1) laatia peruskoulun yläasteen ja lukion tietotekniikan valinnaisen opetuksen 
oppimäärät ja 

2) laatia esitys tietotekniikan perusvalmiuksien antamisesta koko ikäluokalle 
peruskoulussa ja lukiossa integroituna eri oppiaineisiin. 

Työryhmän tuli saada kohdassa 1) mainitut oppimäärät valmiiksi 15.8.1985 mennessä. 
Muilta osin työryhmän toimikausi päättyi 28.2.1986. Työryhmän puheenjohtajana oli 
Martti Apajalahti. 

Tietotekniikan opetuksessa ei ollut pitkäaikaisia perinteitä - oli kuitenkin erilaisia ko- 
keiluryhmiä, ensimmäiset vuodelta 1976. Kokeiluryhmät toimivat enemmän tai vä- 
hemmän aktiivisten opettajien vastuulla. Nämä opettajat laativat myös koulukohtaisia 
opetussuunnitelmia. Oli myös väliaikaisia opetusmonisteita, kuten Hannu Miinalan, 
Markus Paavilaisen ja Erkki Vihervaaran julkaisema ja WSOY:n kustantamana 'Uu- 
den lukion ATK’ kokeilumoniste, jonka Kouluhallitus hyväksyi 29.6.1983 oppikirjaa 
korvaavaksi kokeilumonisteeksi. 

Monisteen esipuheesta selviää, mitkä olivat 'oppikirjan’ kirjoittamisen taustat: "Mo- 
niste on syntynyt niiden kokemusten pohjalta, Joita olemme saaneet pitäessämme 
ATK-kursseja sekä oppilaille että opettajille. Oppilaita innostavaksi olemme havain- 

neet tavan, jossa kukin oppilas voi käyttää tietokonetta mahdollisimman paljon. Tämä 
edellyttää, että varsinkin alussa edetään riittävän hitaasti, yksinkertaisia ohjelmia laa- 
tien. Näiden avulla tutustutaan konkreettisesti laitteiston toimintaan ja ohjelmoinnin 
keskeisiin periaatteisiin.” 

Oppimäärien suunnittelu vaati tutustumista työryhmien töihin ja analyysia oppiainees- 
ta, yhteiskunnasta ja oppilaista. 

Tietotekniikkaa oppiaineena voi lähestyä monelta eri kantilta, esimerkiksi tietokonei- 
den käytön, systeemisuunnittelun, ohjelmoinnin sekä laitteistojen kannalta. 

Yhteiskunnan vaatimukset voidaan tiivistää neljään taitotasoon: 

1. tulee toimeen tietotekniikan sovellusten kanssa. Osaa käyttää yleisölle 
tarkoitettuja tietotekniikan laitteita (pankkiautomaatit). 

2. osaa käyttää tietokoneita apuvälineenä työssä. Osaa tehdä annetut 
tehtävät (suoritustaso). 

3. osaa luovasti käyttää tietotekniikan tuomia mahdollisuuksia työnteon apuna - 
pystyy muuttamaan omia työskentelyrutiineja. 

4. tietotekniikan ammattilainen - hallitsee alan. 

Oppilasta lähestyttiin psykologiselta kannalta, yllä olevaan kuvioon on koottu keskei- 
set psykologiset teoriat ja näkemykset oppilaiden kyvyistä. 

Tietotekniikan oppimäärien tavoitteita määriteltäessä pitää ottaa huomioon oppilaan 
kehitystaso, oppiaineen luonne, yhteiskunnan vaatimukset sekä opetussuunnitelmalli- 
set erityispiirteet. Seuraavassa hahmotelmia kokousta varten: 

Ala-aste 

Oppilas pystyy loogiseen ajatteluun konkreettisella tasolla ja kokee mielihyvää tieto- 
jen ja taitojen hallinnasta. Tästä seuraa, että tavoitteet tietotekniikan oppimiseksi ovat 
suhteellisen vaatimattomat. 

Opetuksen tavoitteet: 

- Tutustuttaa tietokoneeseen. 

- Opettaa ymmärtämään tietokoneen ja ihmisen vuorovaikutuksen luonteen (tieto 
koneen toiminta perustuu ihmisen antamiin käskyihin). 

- Opettaa käyttämään yksinkertaisia ohjelmia. 

- Opettaa näkemään tietokoneen apuvälineenä koulutyöskentelyssä. 

Yläaste 

Oppilas pystyy hallitsemaan abstrakteja asioita, mutta ei ole erityisen motivoitunut tie- 
tojen ja taitojen hallinnasta sinänsä. Kiinnostuksen alue valikoituu harrastusten mukai- 
sesti, sosiaaliset suhteet ovat etusijalla. 

Yhteinen opetus 

Opetuksen tavoitteet 

- Opettaa, mikä on tietokoneja miten se toimii. 

- Antaa tietoa tietotekniikan tarjoamista mahdollisuuksista eri aineiden opiskelussa. 

- Antaa virikkeitä omaehtoisen tietoteknisen tiedon hankkimiseksi ja hallitsemiseksi. 

Valinnaiskurssit 
Opetuksen tavoitteet 

- Antaa myönteisiä, minä-identiteettiä tukevia kokemuksia tietotekniikan hyväksi 
käytössä. 

- Opettaa ymmärtämään tietotekniikan yhteiskunnallis-historiallisen merkityksen. 

- Opettaa ymmärtämään tietotekniikan käytännön sovellusten merkityksen nyky- 
yhteiskunnassa. 

- Opettaa näkemään tietotekniikan mahdollisuudet ja rajoitukset. 

Lukio 


Lukion oppilas pystyy tekemään abstraktioiden varassa loogisia päätelmiä. Minä-iden- 
titeetti alkaa selvitä. Motivaatio erilaisten asioiden opiskeluun on suhteellisen voima- 
kas. Murrosikä on ohitettu. 

Opetuksen tavoitteet 

- Tarjota myönteisiä tiedollisia kokemuksia. 

- Opettaa näkemään tietotekniikan osana yhteiskunnallis-historiallista kehitystä 
ja opettaa suhteuttamaan tietotekniikan kehityksen muun inhimillisen toiminnan 
kehitykseen. 

- Opettaa ymmärtämään tietokonejärjestelmien toimintaperiaatteita ja niiden hyväksi- 
käytön mahdollisuuksia. 

- Opettaa ymmärtämään tietotekniikan mahdollisuudet ja vaarat maailmanlaa- 
juisten ongelmien ratkaisuissa. 

Oppimäärät syntyivät aikataulun mukaan vuoden 1985 ja 1986 aikana. Tein selvityk- 
sen yliopistolle ajan käytöstä ja kirjoitin liitteen kysymys- ja vastausmuotoon. Seuraa- 
vassa selvityksen liite: 

Peruskoulu ajan tasalla - tietotekniikan opetus alkaa 

Tietokoneiden hinnat ovat laskeneet. Tietokone on jokaisen suomalaisen hankittavissa. 
Jokaisessa työpaikassa on tehtäviä, jotka voidaan hoitaa nopeasti ja täsmällisesti tie- 
tokoneen avulla. On oletettavaa, että jokainen joutuu ennemmin tai myöhemmin työs- 
sä käyttämään tietokonetta - siinä lähtökohta. 

Tältä pohjalta kouluviranomaiset ovat pohtineet tämän päivän koulua ja sen kehittä- 
mistä sekä tietotekniikan opetuksen aloittamista. 

Mitä on tietotekniikka? 

Mistä sanakummajainen tietotekniikka on tullut? Miksei puhuta suoraan ATK:sta? 
Miksi tarvitaan uusi sana? Tietotekniikka on peruskoulun ja lukion oppiaine. Sana tie- 
totekniikka on otettu käyttöön, koska ATK (automaattinen tietojenkäsittely) ei riitä ker- 
tomaan kaikkea mitä tähän uuteen oppiaineeseen kuuluu. Opetussisältö koostuu 
ATK:n lisäksi automaatiosta ja tietoliikenteestä. 

Opetetaanko peruskoulussa paljonkin tietotekniikkaa? 

Se, kuinka paljon tietotekniikkaa opetetaan, riippuu kunnanisien päätöksistä ja oppi- 
laiden valinnoista. Nykyisin laaditaan kuntakohtainen opetussuunnitelma. Tähän ope- 
tussuunnitelmaan kunnan täytyy ottaa valinnaiseksi aineeksi tietotekniikka. Opetusta 
täytyy olla peruskoulun yläasteella vähintään yksi ja enintään neljä vuosiviikkotuntia. 

Opetus ajoittuu pääasiallisesti kahdeksannelle ja yhdeksännelle luokalle. Tietoteknii- 
kan opetus ei ole pakollista kaikille yhteistä opetusta, joten oppilas voi olla myös va- 
litsematta tietotekniikkaa. 

Tietotekniikan taitaminen on koettu kuitenkin tärkeäksi - siksi on suunnitteilla tietotek- 
niikan tietoisku, joka on kaikille yhteistä opetusta ja joka opetetaan muiden aineiden 
opetuksen yhteydessä. 

Mitä peruskoulussa tietotekniikasta opetetaan? 

Oppimäärä eli suunnitelma, jolle opetus pohjautuu, koostuu kuudesta kurssista, joista 
jokainen vastaa yhtä vuosiviikkotuntia. Kunta voi valita 1-4 kurssia. Kaikkia kuutta 
kurssia ei voi valita. Kursseja on siis enemmän kuin voidaan ottaa kunnan opetus- 
suunnitelmaan. Tämä siksi, että kunnissa on erilaiset mahdollisuudet opetuksen järjes- 
tämiseksi - täytyy olla valinnanvaraa. 

Kurssit voidaan valita opetettaviksi missä järjestyksessä tahansa, mutta ensimmäinen 
kurssi pitää opettaa aluksi. Seuraavassa lyhyt luonnehdinta kursseista: 

Tietotekniikan perusteet -kurssi antaa yleiskuvan tietotekniikan käytöstä ja mahdolli- 
suuksista. Tällä kurssilla tietokonetta käytetään runsaasti havainto- ja työvälineenä. 

Tietokone ilmaisuvälineenä -kurssi opettaa oppilasta ilmaisemaan itseään tietokoneen 
avulla. Opettaa tekemään tekstiä, kuvia ja musiikkia. 

Tiedonhallinta ja tiedonsiirto -kurssi opettaa käyttämään erilaisia elektronisia kortis- 
toja sekä välittämään tietoja esim. puhelinlinjaa pitkin. 

Ohjelmointikurssi opettaa ohjelmointia lähes perinteisessä mielessä. Tällä kurssilla 
opitaan tulkitsemaan ja muuttamaan ohjelmia sekä käyttämään käsikirjoja. 

Automaatiokurs silla käsitellään mittaamista, robottien ohjaamista ja prosessin ohjaa- 
mista. Keskeistä olisi tämän kurssin aikana päästä tutustumaan teollisuuslaitokseen, 
jossa on toteutettu automaatiota. 

Tietokoneen toiminta -kurssilla opetetaan tietokoneen rakennetta ja tietokoneen kes- 
keisimpien osien toimintaa. Tämän lisäksi tutustutaan tietokoneeseen liitettäviin lait- 
teisiin ja niiden toimintaperiaatteisiin. 

Voiko peruskoululainen oppia tietotekniikkaa? 

Kysymys oppimiskyvystä esitetään aina jossain muodossa, kun jokin uudistus tai uusi 
oppiaine tulee kouluun. Ei ole kovin kauan siitä kun epäiltiin, oppivatko kaikki suoma- 
laiset lukemaan. Kokemus on kuitenkin osoittanut, että ihmiset oppivat lukemaan ja 
kokemus tulee osoittamaan, että kaikista tulee tietokoneen käyttäjiä, jos tar\>e vaatii. 

OPETUSKÄYTTÖÖN SOVELTUVAT TIETO KO NEOHJELMAT 


Jaottelu perustuu Valtion teknillisen tutkimuskeskuksen kouluhallitukselle tekemään selvitykseen 


1. AINEKOHTAISET SOVELLUSOHJELMAT 

2. OPETUKSEN YLEISSOVELLUSOHJELMAT 

3. YLEISSOVELLUSOHJELMAT 
JA VARUSOHJELMAT 

1.1 OPETUSOHJELMAT 

2.1. OPETUSKÄYTTÖÖN ERIKOISTUNEET 

3.1 YLEISET OHJELMOINTI- 

1.1.1 Tiedonvälitysohjelmat 

1.1.2 Demonstraatio-ohjelmat 

OHJELMOINTIKIELET 

2.1.1 Ohjelmoinnin opetuksen kielet 

KIELET 

1.1.3 Harjoitteluohjelmat 
1.1. *1 Testausohjelmat 

2.1.2 Simulointi- ja mallintamiskielet 

2.1.3 Graafisten esitysten valmistus- 

3 . 2 OHJELMAGENERAATTORIT 

1.1.5 Simulointi ohjelmat 

kielet 

3.3 TIEDONHALLINTAOHJEL- 

1.1.6 Peliohjelmat 

1.1.7 Tietokannan selailuoh- 

2.1.4 Laboratoriosovellusten valmis- 


jelmat 

2.1.5 Keskusteluohjelmien valmistuskielet 

3.4 TEKSTINKÄSITTELY- 

1.1.8 Opastusohjelmat 

2.1.6 Opetusohjelmien valmistuskielet 

UHJ ELMAT 

1.2 TIETOJENKÄSITTELYN 
APUVÄLINEET 

1.2.1 Laskentaohjelmat 

2.2 OPPI- JA HARJOITUSMATERIAALIN 
VALMISTUSOHJELMAT 

2.2.1 Tekstinkäsittelyohjelmat 

3 . 5 LASKENTAOHJELMAT 

3 . 6 LABORATORIO-OHJELMAT 

1.2.2 Laboraatio-ohjelmat 

2.2.2 Diojen ja piirtoheitinkalvojen 

3.7 KUVANKÄSITTELYOH- 

1.2.3 Ohjelmoinnin apuväli- 
neet 

valmistusohj elmat 
2.2.3 Piirrosohjelmat 

JELMAT 

1.2.4 Mallintamisohjelmat 

2.2.4 Graafisten kuvioiden, symbolien ja 

3.8 ÄÄNENKÄSITTELYOH- 

1.2.5 Tietokannan luonti- 
ohj elmat 

animaatioiden valmistusohjelmat 
2.2.5 Opetusohjelmien valmistusohjelmat 

JELMAT 


2.2.6 Opetuskäyttöön tarkoitettujen 
tietokantojen luontiohj elmat 

2.2.7 Ääniefektien ja musiikkiesitysten 
valmistusohj elmat 

2.3. OPPIMISTULOSTEN ARVIOINTI- JA 
EDISTYMISEN SEURANTAOHJELMAT 

2.3.1 Oppimistulosten arviointiohjel- 
raistot 

2.3.2 Yksilöllistettyjen kurssien 
hallintaohj elmistot 

3.9 HYÖTY- JA APUOHJELMAT 


Kuvassa kerrotaan, millaiset ohjelmat soveltuvat kouluissa käytettäviksi. Koulussa käytettävät 
ohjelmat jaettiin ainekohtaisiin sovellusohjelmiin, opetuksen yleissovellusohjelmiin sekä 
yleissovellusohjelmiin ja varusohjelmiin. Luettelo on ensimmäisiä kuvauksia koulukäyttöön 
soveltuvista ohjelmista. 


Tietotekniikan opetuskäytön tutkimuksia 


’ATK:n käyttö keskiasteen opetuksessa' -työryhmän 
loppuraportissa vuonna 1980 kaivattiin kokonaisval- 
taista suunnitelmaa ja mm. suuntaviivoja ohjelmisto- 
jen ja laitteistojen käyttöönotolle. Tähän tarpeeseen 
Jyväskylän yliopiston kasvatustieteiden tutkimuslai- 
tos perusti Sitran ja opetusministeriön rahoittaman 
projektin selvittämään tietotekniikan opetuskäyttöä. 
Vuoden 1985 aikana julkaistiin yli 20 pientä raport- 
tia eri ohjelmistojen ja laitteistojen opetuskäytöstä 
sekä erilaisista kokeiluista. 

Kasvatustieteiden tutkimuslaitoksen selvityksissä 
tietotekniikan opetuskäyttö palasteltiin yksittäisten 
ohjelmistojen kuvauksiin ja niiden käyttöön eri op- 
piaineiden opetuksessa. 

Antti Kivinen ja Raimo Konttinen 


Kasvatustieteiden tutkimuslaitos 
Jyväskylän yliopisto 

Laitteistoissa käsiteltiin yksittäisiä laitteita ja tietokoneluokkia. Kiinnitettiin huomiota 
tiedonsiirtoon ja automaatioon. Kaiken kaikkiaan selvitettiin varsin perusteellisesti tie- 
tokoneen ja ohjelmistojen asemaa kouluopetuksessa. 

Näin jälkikäteen, vuonna 2016 arvioituna, monet tutkimuskohteet olivat vanhentuneita 
tai muuttuneet triviaaleiksi jo työtä aloitettaessa - oltiin liiaksi kiinni ajassa. Toisaalta 
raporttien joukossa on joitakin, jotka ovat kestäneet hyvin aikaa. Keskeisenä ongelma- 
na oli kokonaisvaltaisen näkemyksen puute. 


Vuoden 2016 huomautuksia opetussuunnitelmaan 


Vuonna 1985 valmistunut opetussuunnitelma on ollut hengeltään varsin moderni. Jos 
edes muutamia asioita olisi toteutettu alkuperäisten ajatusten mukaisesti arkipäivän 
koulutyössä, niin digitalisaatio Suomessa olisi jo toteutettu. 

Ymmärrän hyvin vaikeuksia, joiden kanssa yksittäinen opettaja on joutunut paini- 
maan. Ensimmäinen kurssi Tietotekniikan perusteet' on ollut suhteellisen helposti 
opetettavissa, mutta ohjelmointi ja automaatio on tuottanut varmasti hannaita hiuksia. 

Tietotekniikka on muuttunut viimeisten 30 vuoden aikana paljon, mutta tietokoneet 
toimivat samalla tavalla kuin vuonna 1985 - on tullut lisää käytettävyyttä, lisää no- 
peutta, lisää talletuskapasiteettia jne. On tullut uudenlaisia palveluja ja laitteita, kuten 
internet, tabletti-tietokoneet, älypuhelimet, mikrokontrollerit jne. Robotit ja automaa- 
tiokin ovat periaatteessa pysyneet ennallaan, vaikka laitteet ovat saaneet lisää älyk- 
kyyttä ja toiminnallisuutta. 

Toiminnot ja laitteet, joiden rakentaminen maksoi 30 vuotta sitten kymmeniä, jopa sa- 
toja tuhansia markkoja voidaan vuonna 2016 toteuttaa kymmenillä tai sadoilla euroilla 
ja samalla laitteiden suorituskyky on moninkertaistunut. Monissa asioissa muutos on 
ollut lähinnä kosmeettista - tietokoneen tekemät asiat näyttävät paremmilta. 

Tärkeä muutos on ollut käytettävyyden paraneminen. Käytön osaaminen ei ole kuiten- 
kaan tietokonetaitoa tietojenkäsittelyn osaamisen mielessä. Esimerkkinä tabletti-tieto- 
koneita käyttävät 2-vuotiaat lapset, heille se on lelu lelujen joukossa. 

Olen sitä mieltä, että koulussa voidaan opettaa tietotekniikasta asioita, joiden osaami- 
nen on voimassa kymmeniä vuosia. Tämä edellyttää irtaantumista teknologiahypestä 
ja perustavanlaatuisten ajatusmallien kehittämistä. Tavoitteena pitäisi olla kokonais- 
valtainen analyysi digitalisaatiosta, yhteiskunnasta ja oppilaista digitalisaation toteut- 
tajina. Tietokonetaito edellyttää syvempää ymmärrystä kuin pelkkä tietokonelaitteen 
käyttötaito. 

Opettajien opettaminen ja koulujen tietokoneet 


Jo 1970-luvun puolella jotkut koulut olivat hankkineet tietokoneita. Tietokoneiden 
hankinta oli tapahtunut 'villisti' - mitään virallisia ohjeita ei ollut koulukäyttöön tar- 
koitetuista tietokoneista. Tätä aikaa kesti aina vuoteen 1982, jolloin tulivat käyttöön 
kouluhallituksen työryhmän suositukset koulukäyttöön sopivista tietokoneista. 

Tässä vaiheessa oli jo paljon kaupallisia intressejä ja valikoima muodostui melko suu- 
reksi. Toisaalta suosituksiin vaikutti joidenkin koulujen de fakto -tilanne. Opettajat (lä- 
hinnä matematiikan opettajat) olivat myös valinneet suosikkinsa. Tilannetta hankaloitti 
se, että markkinoilla oli kymmeniä ohjelmistoltaan ja käyttöliittymältään erilaisia mik- 
rotietokoneita. Kotimaisuutta painotettiin vahvasti. 

Hyvin harvalla opettajalla oli opiskeluajaltaan opittuna tietokonetaitoja. Tarvittiin täy- 
dennyskoulutusta. Kesäyliopistot toimivat luonnollisina täydennyskoulutuspaikkoina 
ja näiden lisäksi kansalaisopistot ottivat kiinni haasteesta. Lisäksi järjestettiin erilaisia 
seminaareja, tietoiskuja ja tapahtumia. 

Tauno Moilanen piti esitelmän OSIO -ohjelmistosta (kokeiden analysointiohjelmisto) 
ainedidaktiikan seminaarissa Oulun normaalikoululla 28.4.1981. Lainaan esitelmästä 
pieniä pätkiä, koska minusta ne kuvaavat hyvin sitä tietämystä ja mielikuvaa, joka oli 
vallalla koulumaailmassa ATK:sta kiinnostuneiden opettajien keskuudessa. Esitelmän 
johdannossa kuvataan hyvin koulujen 
menossa. Esitelmänsä etulehdelle hän 
viää ajankohtaisia keskustelun aiheita. 

Moilanen kirjoittaa: ” Kansisivulle 

koottujen lehtiotsikoiden ajallinen ero 
on runsas puoli vuotta. Ne paljasta- 
vat. että tuona aikana periaatepää- 
töksestä tuoda ATK kouluihin, on 
edetty kenttäväen keskusteluun. Sa- 
maan aikaan julkista keskustelua lii- 
emmin kuulematta suunnittelevat 
asiantuntijatyöryhmät jo toteutusta. ” 

Laitteistosuosituksia Moilanen tulkit- 
see seuraavasti: ” Lähtökohtana alka- 
neelle toiminnalle voitaneen pitää 
opetusministeriön ATK-työryhmän 
mietintöä, jonka suositusten mukaan 
tulee lähivuosina olla maan kaikissa 


silloinen tilanne ja näköaloja siitä mihin ollaan 
oli koonnut muutamia lehtiotsikoita, joista sel- 

lukioissa” ... ” noin 30.000 mk maksava, mieluimmin kotimainen mikrotietokonelait- 
teisto. ” 


Olemassa olevaa tilannetta hän kuvaa: ” Viime syksynä laitteisto oli ostettu yli 60 lu- 
kiolle ja jo lähes 200 lukion budjetti ensi syksylle sisältää määrärahat laitehankin- 
taan. Myös peruskouluihin on esitetty tietokoneen hankkimista vuoteen 1985 
mennessä. Kouluhallituksen syksyllä 1980 perustama projekti ATK:n käyttömahdolli- 
suuksien selvittämiseksi lukiossa tekee parhaillaan kuluvan vuoden mittaista työtään. 
Johto- ja projektiryhmän lisäksi organisaatiossa työskentelee kahdeksan työryhmää. " 

Esitelmän aihetta OSIO-ohjehnistoa Moilanen kommentoi: "Nyt kokeiltavanamme 
oleva Kari Kotirannan ja Juhani Lindqvistin laatima OSIO-ohjelmisto on esimerkki 
"varaslähdöstä". Myös useimmat laitevalmistajat ja -markkinoijat toimittavat jo tai ai- 
nakin lupaavat toimittaa lähiaikoina vastaavia ohjelmistoja. ” 

Vielä pohdintaluvun kommentti: ” Yleisesti voidaan todeta, että mikrotietokoneiden 
kehityksen myötä sovellusten ymmärtäminen käy tärkeämmäksi kuin ATK-tietous. ” ... 
” tuntuisi järkevälle painottaa tulevaisuudessa myös koulujen ATK-sovelluksien suun- 
nittelussa ohjelmien tulostuksen tulkinnan ja hyötykäytön osaamisen merkitystä. Edel- 
leen sovellusohjelmistojen kuvailun ja ohjeiston (dokumentoinnin) olisi oltava niin 
selkeä, että kuka tahansa riippumatta ATK-perustiedoistaan voi niitä käyttää. 

Tässä mielessä kokeiltavanamme ollut OSIO on hyvä esimerkki. Tulostuksen suora 
hyöty tosin riippuu jonkin verran käyttäjän tilastotieteen tuntemuksesta, mutta välillis- 
tä hyötyä saaduista listoista opettajalle on ainakin silloin, kun koulutoimentarkastajat 
vierailevat koululla. Hehän suorastaan "rakastavat" tuollaisia papereita. ” 


Mikrotietokoneen tulo opettajankoulutukseen 


Kasvatustieteiden tiedekuntaan hankittiin ensimmäiset mikrotietokoneet vuonna 1979. 
Aikaisemmin yhteyttä keskustietokoneeseen ja tietokonepäätettä käytettiin tilastoana- 
lyysien tekemiseen ja opetuksessa erilaisiin testauksiin. Alkuluvussa kerroin, että Ou- 
lun opettajankoulutuslaitoksessa tehtiin ensimmäiset matematiikan opetuskokeilut 
mikrotietokoneen kanssa jo vuonna 1979. OSIO-ohjelmisto kokeiden analysointia var- 
ten valmistui vuonna 1980. 

Tehtäviini kuului kasvatustieteen evaluaatiokurssin pitäminen. Kurssiin kuului kokeen 
pitäminen (ryhmissä) normaalikoulussa ja kokeen analysointi: helppous, erottelevuus 
ja luotettavuus. Kaikki ne olivat asioita, jotka OSIO tuotti parilla näppäimen painal- 
luksella. Mietin, miten saisin opiskelijat motivoitua kokeilemaan mikrotietokoneen 
käyttöä kokeiden analysoinnissa. 

Motivointi oli loppujen lopuksi hyvin yksinkertaista. Annoin tehtäväksi em. kokeen 
ominaisuuksien laskemisen ja pidin pienen, ehkä tunnin esittelyn OSIO-ohjelmiston 

käytöstä ja tuloksien tulkinnasta ja kerroin, että mikrotietokone on alakerrassa ja sitä 
voi käyttää tehtävän tekemiseen, tai jos haluaa voi samat asiat laskea kynän ja paperin 
avulla ja kirjata tulokset. Seurauksena oli, että koko ryhmä teki tehtävät tietokoneen 
avulla. Opetusstrategian mukaisesti en kertaakaan käynyt tietokoneen vieressä näyttä- 
mässä, miten tehtävä tehdään - joihinkin kysymyksiin vastasin opiskelijoiden tullessa 
kysymään ohjeita. 

Kajaanin Opettajankoulutuslaitos toimi Oulun yliopiston sivutoimipisteenä. Siksi pi- 
din aika-ajoin kursseja Kajaanissa. Vuoden 1982 syksyllä Kajaaniin hankittiin mikro- 
tietokonelaitteisto. Uusi tapa opettaa ylitti uutiskynnyksen - Kaleva otsikoi juttunsa 
seuraavasti: Mi kr otietokone opetuksen apuna Kajaanin OKL:ssa (Kaleva 4.12.1982) 

Lainaan kirjoituksesta muutamia kohtia - ensin toimittajan taustoitusta ja opiskelijoi- 
den kokemuksia: ” Kajaanin opettajankoulutuslaitos on päässyt nauttimaan pienois- 
en mikrotietokoneen tuomasta onnesta erityisesti tänä syksynä, kun opiskelijat ähertä- 
vät tutkimusaineistoilleen koneen kimpussa. ” 

- ”Ei tämä aina onnelta tunnu, kun taito meinaa pettää”, neljännen vuosikurssin opis- 
kelija Anne Pelkonen Kajaanista sanoo. - ” Suuri apu mikrotietokone on meille ollut. 
Yritimme aikaisemmin laskea käsin noin 600 koehenkilön aineistoa, mutta hiki siinä 
tuli pintaan ”, Annen projektikaveri Marja Kemppainen muistuttaa. 

Sitten omat perusteluni mikrotietokoneen käytölle: ” Pienoistietokonejärjestelmä on 
täysin itsenäinen yksikkö ja helppokäyttöinen verrattuna isoihin tietokoneisiin. Pie- 
noistietokoneen käyttäjät eivät ole riippuvaisia keskustietokoneista, koska puhelinyh- 
teyksiä ei tarvita ”, ATK-kurssilaisia Kajaanissa kouluttanut Kari Kotiranta Oulun 
yliopistosta kertoo. 

Arvio tietokoneen merkityksestä: ”... peruskoulussa varsinkin ala-asteella pienoistie- 
tokone saattaa jäädä yhdeksi opetusvälineeksi, josta uutena kohutaan ja joka myö- 
hemmin on laite piirtoheitinten, projektoreiden ja muiden koneiden joukossa”, Kari 
Kotiranta arvelee. 

Mihin opettaja voi käyttää tietokonetta: ” Tavallinen luokanopettaja voi käyttää jär- 
jestelmää hyväkseen oppilasarvioinnissa sekä oman työnsä arvioinnissa. Opettaja voi 
syöttää kaikki haluamansa tiedot oppilaista tietolevylle. Kokeiden keskiarvot ja muut 
matemaattistilastolliset käsittelyt tapahtuvat nopeasti”, Kotiranta selostaa. 

” Yksi mielenkiintoisimpia, joskin itsetuntoa koettelevaa, on koulukokeiden onnistunei- 
suuden arviointi. Periaatteessa opettaja saa kaikki kokeet ” onnistumaan ” matemaatti- 
sesti, jos ajatellaan normaalijakaumaa. Mutta kun jokaisen koekysymyksen 
onnistuneisuutta tarkastellaan erottelevuuden ja luotettavuuden kriteereillä, useimmi- 
ten tulos yllättää: koe ei erottele!” 

Lopuksi toimittaja huomauttaa ” Miksi kokeen pitäisi erotella. ” 

Seuraavana vaiheena kasvatustieteiden ja opettajankoulutuksen kehittämisessä oh tut- 
kimusmenetelmäkurssien uudistaminen. Aikaisemmin metodikursseilla tilastotieteen 
opettaminen oli kaavojen johtamista ja aineistoja tutkittiin kynän, paperin ja laskuko- 
neen avulla. 

Mikrotietokoneiden tulon myötä vuonna 1981 kehitimme Juhani Lindqvistin kanssa 
PATO:n (pienten aineistojen tilasto-ohjelmisto). Seurauksena oli, että menetelmäkurs- 
sien sisältö muutettiin - opeteltiin laskemisen sijasta tutkimustulosten tulkintaa. Opis- 
kelijat saivat konkreettisen kosketuksen tutkimusaineistoonsa ja gradujen ja muiden 
opinnäytetöiden analysointi siirtyi mikrotietokoneille. 


Opettajien täydennyskoulutus 


Kesäyliopistot olivat oiva paikka järjestää opettajien täydennyskoulutusta. Suurin osa 
kurssilaisista tuli kursseille oman ammattitaitonsa kehittämisen, harrastuneisuutensa 
tai muutoksen pelon vuoksi. Haluttiin tietää, minne koulumaailmassa joudutaan tai oli 
jo osittain jouduttu. 

Puhuttiin mikrotietokoneista, kuinka ne muuttavat maailmaa ja koulua. Osalla opetta- 
jista oli hätä, miten tästä selvitään. Esimerkiksi Kajaanissa 1984 järjestetylle opetta- 
jien täydennyskoulutuskurssille 23:sta osallistujasta 20 tuli kehittämään omaa 
ammattitaitoaan. Loput kolme ilmoittivat henkilökohtaisen syyn. Avoimista vastauk- 
sista selvisi, että ammattitaidon kehittämisen taustalla oli usein oma harrastuneisuus. 

Mitä täydennyskoulutuskurssit käsittelivät? Otan esimerkiksi kurssisuunnitelman run- 
gon, jonka kaltaisia kursseja pidettiin mm. Pohjois-Pohjanmaan, Lapin ja Kuopion ke- 
säyliopistoissa vuosina 1981-84. Kurssien järjestämisen suurin pullonkaula oli se, että 
laitoksilla oli mikrotietokoneita vai pari kappaletta, mutta tätä puutetta saatiin paikat- 
tua sponsoriavulla. Laitetoimittajat kinasivat muutamia tietokoneita kurssien ajaksi. 
Tietokoneita päästiin kokeilemaan, mutta vain vähän käyttämään. Opetus perustui 
luentoihin ja keskusteluihin ja ne olivat yleensä viiden päivän mittaisia kursseja ja 
niissä käsiteltiin asioita, joita opettajien uskottiin työssään tarvitsevan. 


TIETOTEKNIIKAN OPETUS JA KÄYTTÖ KOULUISSA (30 TUNTIA) 

1 . päivä 

- tietotekniikan kehitys ja sen vaikutus yhteiskuntaan 

- tietotekniikan taloudellinen merkitys 

- tietotekniikan käyttömahdollisuudet kouluissa 

- mikä on tietokone - harjoituksia 

2. päivä 

- ohjelmointikielet ja niiden käyttö 

- ongelma ja sen ratkaisu tietokoneella 

- ohjelmoinnin alkeita, harjoituksia 


3. päivä 

- hyvä tietokoneohjelma 

- ohjelman dokumentointi 

- harjoituksia 

4. päivä 

- tietokoneen käyttö eri oppiaineiden opetuksessa 

- valmiiden tietokoneohjelmien käyttö 

- valmiiden tietokoneohjelmien muokkaaminen 

5. päivä 

- koulutietokoneen valinta 

- tietokoneohjelmien saatavuus 

- loppukeskustelu 

Opettajat: ATK-opetuksen hallinnollisiin kysymyksiin perehtynyt henkilö, ohjelmoin- 
tikieliin perehtynyt henkilö, ATK-opetuksessa mukana ollut henkilö ja tietokonelaittei- 
ta tunteva henkilö. Kurssin johtajana toimii assistentti Kari Kotiranta. 

Lähtökohtana oli opettaa mahdollisimman laaja yleiskuva, käsitys siitä mihin maailma 
oli menossa ja mitkä vaikutukset uudella teknologialla on koulumaailmassa. Opettajat 
pyrittiin hankkimaan ennakkoluulottomasti, mm. yhdellä kurssilla kirjailija Arto Kytö- 
honka piti muutaman oppitunnin. Muistan hänen kitkerät kommenttinsa ATK-kielestä 
ja sanonnoista, kuten kirjan otsikko "Hyödynnä Wordstar”. 

Lainaan muutaman rivin Kytöhongan Savon Sanomille kirjoittamasta jutusta: "Tieto- 
kone vapauttaa. Ah! Sillä kirjoittaessa ei tarvitse enää välittää alusta eikä lopusta, kos- 
ka kirjoitus elää kaikkialta. Ajatus ei ole enää sidoksissa värinauhaan ja paperiin. Kun 
kirjoituskoneella voi kirjoittaa ainoastaan paperin loppuun jo kirjoitetun perään, pää- 
see kirjoitusohjelmilla minne hyvänsä myös tekstin lomaan. Teksti elää kaikkialta, aja- 
tusta käy kasvattaminen, juttu rönsyilee ja sitä pääsee oksimaan. Kirjoittajaa eivät 
kammitsoi enää paperi ja mekaaniset kirjaimia tuottavat välineet.” 

Kouluhallituksen kurssit 

Heinolan kurssikeskus (Kouluhallituksen kurssikeskus) järjesti opettajien täydennys- 
koulutusta myös tietotekniikan käytössä ja käyttöönotossa. Olin opettamassa muuta- 
man kerran 1980-luvun alkuvuosina. Aihealueeni kursseilla käsittelivät tietokone- 
ohjelmia, niiden käyttöä koulussa ja didaktiikkaa. Esittelin mm. OSIO -ohjelmistoa ja 
kerroin niistä didaktisista perusteista, miksi oman työn tulosten seuranta on tärkeää. 

PSYKOLOGIAN DEMON STRAAT I O - OHJELMISTO 

Muista ohjelmistoista käsittelin psykologian demonstraatio-ohjelmistoa esimer kk inä 
siitä, miten sitä voitiin käyttää opetuksessa. Esimerkiksi reaktioajan mittaus oli mm. 
monipuolinen väline tarkkaavaisuuden tutkimiseen. 

Reaktioajan mittaus toimii hyvin vielä nykyäänkin (vuonna 2016). Meillä Tiedetilalla 
käy koululaisryhmiä ja heille esittelen tavallisesti vuoden 1980 versiota reaktioajan 
mittauksesta (sama versio, jota Heinolan kursseillakin esittelin). Se kätevä väline 
osoittaa, miten häiriötekijät, puhelin ja keskustelu vaikuttavat reaktioaikoihin. Ensin 
koehenkilöltä mitataan 10 reaktioaikaa keskittyneessä tilassa ja sitten toinen jakso 
reaktioaikoja siten, että kaveri tulee juttelemaan testattavana olevan oppilaan kanssa. 
Tulosten vertailussa jälkimmäiset reaktioajat ovat aina merkittävästi pitempiä. 

Suuntaa antava oli Heinolan kurssikeskuksessa pidetty ATK-tietoutta syventävä kurssi 
21.1.-25.1.1985. Silloin oltiin siinä vaiheessa, että alettiin miettiä sitä, mikä oikeasti 
on tietokoneen paikka koulussa ja visioitiin tulevaisuuden näkymiä. Keskeiselle sijalle 
nousivat työvälineohjelmat ja niiden käyttö. Esille tuli viisi ohjelmistotyyppiä: tekstin- 
käsittelyohjelmat, laskentaohjelmat, tiedonhallintaohjelmat, esi tysgra li i kkaohjelmat ja 
telepalvelut. Telepalveluissa nähtiin keskeiseksi elektroninen posti. Lisäksi visioitiin 
työkaluohjelmien integroitumisesta toisiinsa. 

Työvälineohjelmat nähtiin tärkeinä, koska ne tulisivat olemaan lähivuosina opettajien 
ja oppilaiden työkaluja, ATK-opetuksen keskeisiä opetuskohteita ja ongehnaorientoi- 
tuneen opetuksen apuvälineet eri oppiaineissa. 


65 




Sattumuksia kursseilla 


Alkuaikojen kurssien pitäjät kohtasivat myös erilaisia laiteongelmia. Rovaniemellä 
yhdessä tietolevy-yksikössä (FD2D) - niin kuin siihen aikaan sanottiin, oli vika: levyn 
pyörityshihna meni aika-ajoin päältä. Tiesin vian ja sen miten se korjataan, mutta työ- 
kaluja ei ollut mukana kurssin pitopaikalla. Käännyin ruokatunnilla talonmiehen puo- 
leen ja pyysin työkaluja, jotta saisin levy-yksikön korjattua. Työkaluja tuli pakillinen - 
putkipihtejä, sorkkarauta, jakoavaimia ja lopulta pakista löytyi isohko ruuvimeisseli, 
jolla laitteen ruuvit saatiin auki ja hihna paikalleen. 

Kerran, kun olin aloittamassa luentoani Heinolassa - siellä minua varten varattu tieto- 
konelaitteisto varoittamatta sammui eikä yrityksistä huolimatta lähtenyt uudestaan 
käyntiin. Ei hätää, minulla oli mukana piirtoheitinkalvoja, joilla oli kopioita niistä 
asioista, joita ajattelin esitellä. Siirryin piirtoheittimen viereen ja painoin virtakytkintä 
- RÄKS piirtoheittimen lamppu paloi. Onneksi ko. salissa oli liitutaulu ja se toimi. 
Ehkä luentoni ei herättänyt opettajien luottamusta teknisiin välineisiin - toisaalta ope- 
tus voi perustua monenlaisiin opetusvälineisiin, joista tietokonelaite on vain yksi. 


Ohjelmoinnin opetuksen didaktiikkaa 


Pääpaino kouluissa suuntautui sovellusohjelmien, opiskelemisen työkalujen opettami- 
seen ja mikrotietokoneen käyttöön erilaisissa opetustilanteissa. Ohjelmoinnin opetus- 
takaan ei unohdettu. Kävin muutamilla koulutuspäivillä kertomassa ohjelmoinnin 
opetuksen didaktiikasta. Seurauksena oli, että minua pyydettiin josko kirjoittaisin ai- 
heesta kirjan. Tutustuin materiaaliin ja keräsin yhden mapillisen tietoa, mutta päällim- 
mäisenä oli tunne, ettei minulla ole asiassa oikein kovin paljon annettavaa. 

Kirjoitin aiheesta vuonna 1985 lyhyehkön artikkelin, jota en kuitenkaan lähettänyt 
minnekään julkaistavaksi. Esittelen sen nyt tässä, koska se sisältää niitä näkemyksiä, 
jotka olivat vallalla 1980-luvun puolivälissä. 

Ohjelmoinnin opetuksen didaktiikkaa on käsitelty kirjallisuudessa varsin niukasti. Syy- 
nä tähän on alan uutuus ja toisaalta tietotekniikan opetuksen vakiintumattomuus eri 
koulumuodoissa. Ehkä siksi didaktiset tutkimukset eivät ole pysyneet kehittyvän teknii- 
kan mukana. 

Ennen kuin käsittelen ohjelmoinnin opetuksen didaktiikkaa - tarkastelen ohjelmointi- 
taidon merkitystä oppilaiden ja työelämän kannalta. Muutama vuosi sitten ATK-ope- 
tus ymmärrettiin ohjelmoinnin opetukseksi. Nykyisin on alettu painottaa myös muita 
tietotekniikan alueita, kuten tietokoneiden käyttöä työelämän eri tehtävissä. 

Sovelluksia tarkasteltaessa joutuu kysymään - mikä merkitys ohjelmointitaidolla on ja 
niissä laajuudessa ohjelmointia tulisi hallita eri työtehtävissä. Voi olla, että ohjelmoin- 
titaidolla on tulevaisuuden ammateissa vähemmän tärkeä kuin nyt uskotaan. 

66 



Ohjelmoinnin osaamisen tason määrityksen lähtökohtana tulisi olla arvio ammatissa 
tarvittavasta tietotekniikan hallinnasta. Ohjelmoinnin osaamisen tason tavoitteesta 
riippuen voidaan ohjelmoinnin opetukseen käyttää erilaisia menetelmiä. 

Didaktisiin lähestymistapoihin vaikuttaa myös se, kuinka paljon tietokonetyöpisteitä 
on käytettävissä. Yhden työpisteen kanssa toimittaessa täytyy opetuksen olla erilaista 
kuin kymmenen työpisteen kanssa toimittaessa. 

Ohjelmoinnin opettamista voi lähestyä useilla eri tavoilla: 

1. Teoreettisesti. Opiskellaan ohjelmointia kuten mitä tahansa ainetta esim. 
matematiikkaa. 

2. Käytännönläheisesti. Oppikurssi etenee tietokoneella tehtyjen harjoitusten kautta. 

3. Teoreettisia ja käytännöllisiä jaksoja yhdistellen. 

Teoreettisen lähestymistavan etuna on (edellyttäen, että oppilaat saa innostumaan) se, 
että ohjelmointia voi käsitellä systemaattisesti. Voidaan paneutua ohjelmointikielen 
rakenteeseen ja oppia ohjelmointikielen perussanasto, käskyt. Haittana teoreettisesta 
lähestymistavasta on käytännön ohjelmoinnin huono hallinta. 

Käytännönläheinen lähestymistapa (oppilaat istutetaan työpisteiden viereen ja anne- 
taan kehotus ohjelmoida) tuottaa ohjelmointitaitoa, mutta haittana on ohjelmointikie- 
len rakenteen huono hallinta ja matalatasoiset tuotokset. 

Teoreettisten ja käytännöllisten jaksojen vuorottelu tuottaa ohjelmointitaidon kannalta 
parhaan tuloksen. Menetelmää onkin sovellettu ohjelmoinnin opetuksessa lähes kai- 
kissa oppilaitoksissa. Se, että osaa tehdä tietokoneohjelmia ei tarkoita sitä, että osaisi 
ohjelmoida. Usein ohjelmointia tarkastellaan pelkästään sen perusteella, toimiiko tuo- 
tos, ohjelma vai ei. Oppilailla on helposti harhakäsitys omista taidoistaan, koska he 
kotonaan ovat tehneet erilaisia ohjelmia ja käyttävät niitä. 

Ohjelmoinnin opetukseen samoin kuin matematiikan opetukseen pitäisi kuulua tietty 
kurinalaisuus. Ongelman ratkaisemiseksi täytyy yksiselitteisesti määritellä, mitä halu- 
taan. Tämän lisäksi ongelmasta täytyy tehdä ratkaisumalli, vuokaavio tms., joka ku- 
vaa tehtävän toteuttamisjärjestystä ja antaa viitteitä, miten ratkaisu koodataan 
ti etokoneki el el l e. 

Harjoitusvaiheessa oppilaille annettavat tehtävät täytyy olla tarkkarajaisia, liittyä 
opetettavaan asiaan ja olla suhteellisen pieniä. Mieluummin sellaisia, joihin sisältyy 
vain yksi tai kaksi uutta käskyä. Harjoittelutunnin aikana tällaisia tehtäviä ennättää 
tehdä useita. 

Oppilaiden ehdottamien pelien yms. tekemisen voi siirtää kotona tai kerhossa toteutet- 
taviksi. Tämä sen vuoksi, että pelejä tekemällä paneudutaan suurehkoon kokonaisuu- 
teen, opitaan tekemään ohjelmaa, mutta ohjelmoinnin rakenteen oppiminen ja käsky- 
ni 



kannan hallinta jää toissijaiseksi. Tehtävä ei ole oppilaan täydellisessä kontrollissa. 
Sen sijaan kurssin loppupuolella on paikallaan tehdä laajempi projektityö, johon kaik- 
ki oppilaat tekevät moduuleja ja jotka lopussa liitetään samaan kokonaisuuteen yh- 
deksi järjestelmäksi. Tämäntyyppisen harjoituksen avulla saadaan aavistus siitä miten 
suuret ohjelmistot syntyvät ja mitä ongelmia yhteenliittämisestä syntyy. 

Ohjelmoinnin opettamista voi toteuttaa myös tarkastelemalla jo valmiita tuotteita, oh- 
jelmia. Useissa tapauksissa ohjelmakoodin lukutaito on tärkeämpi kuin ohjelman kir- 
joittaminen. Tämä siksi, että useisiin sovelluksiin on ohjelmia, joita pitäisi vähän 
muuttaa, jotta niitä voisi käyttää omiin soveUuksiinsa. Samalla voidaan kiinnittää 
huomiota ohjelman helppolukuisuuteen ja käsitellä sitä, miten ohjelmasta saisi vielä 
helppolukuisemman. 

Opetuksen avulla saavutettu ohjelmointitaidon taso riippuu siitä, miten perusteellisesti 
teoreettinen tausta (oppilailla on tieto, miten tehdään) on opittu ja kuinka hyvin ohjel- 
man eri asiat on käytännössä harjoiteltu. 

Motivaatio 

Oppilaiden motivointi on opetustapahtuman onnistumisen kannalta erittäin tärkeää. 
Ohjelmoinnin opettaminen on helposti motivoitavissa - ollaan siirtymässä tietoyhteis- 
kuntaan, jossa tietotekniikan jonkinasteinen hallinta on välttämätöntä kaikille ihmisil- 
le. Toisaalta tietokoneet ovat uusia mielenkiintoisia välineitä, jotka sinänsä motivoivat 
oppilaita. Motivoinnin ongelma on siinä, miten saada oppilaiden mielenkiinto kohdis- 
tumaan kurinalaiseen työskentelyyn, opiskeluun uudella tekniikalla leikkimisen sijaan. 

Teoreettisten opintojaksojen motivointi saattaa osoittautua hyvinkin vaikeaksi. Toden- 
näköisesti käy niin, että vähitellen tietotekniikka sulautuu oppiaineeksi muiden oppiai- 
neiden joukkoon yhtä tylsänä tai mielenkiintoisena kuin nekin. 


Vuoden 2016 huomautuksia opetuksen kehittymisestä 


Jotkut tietotekniikkaan liittyvät asiat ovat toteutuneet ja ovat käytössä opettajilla arki- 
päivän koulutyössä. Kehitystä arvioitaessa täytyy muistaa, ettei 1980-luvun alussa ei- 
kä vielä puolessa välissäkään ollut intemettiä käytössä - kuitenkin jo silloin 
ennustettiin sähköpostin tuleminen ja jossain määrin haaveiltiin tietojen saatavuudesta 
(hakukoneet). Sekä internetti että hakukoneet ovat keskeisiä uusia elementtejä tämän 
päivän kouluissa. Ne mahdollistavat opetusmateriaalin uudenlaisen käytön. Voisi sa- 
noa, että tietokonelaite ja sovellusympäristö on ihan erilainen kuin 1980-luvun alku- 
puolella. Kuitenkin monet perusasiat ovat säilyneet entisellään - jopa käyttötavatkin 
ovat lähes samanlaisia. Hyvin aikaa kestänyttä on mm. tekstinkäsittely- ja työkaluoh- 
jelmien (Office-paketit) käyttö. 


Vuodesta 1981 on kulunut 35 vuotta ja tietokoneiden käyttö koulussa on lisääntynyt ja 

muuttunut. Käyttö on muutakin kuin BASICia tai PASCALia ja työvälineohjelmia - 
oppikirjoja on 'siirretty' tietokoneelle, työväline- ja opetusohjelmat ovat arkipäivää. 

Opetusjärjestelmä on kokonaisuus, jota ei voi parantaa ottamalla mukaan 30% digitali- 
saatiota. Opettajan ammattitaito on keskeinen, riippumatta siitä käytetäänkö tietoko- 
neita vai ei. Opettaja suhteuttaa asioita - epäilee ja on samaa mieltä sekä antaa 
oppilaille mahdollisuuden ajatella itse. Tietokone on hyvä väline tiedon haussa ja tie- 
tojen kartuttamisessa, mutta se ei korvaa opettajan antamaa perusasioiden opetusta. 
Oppilas konstruoi oman maailmankuvansa, mutta maailmankuvan luominen vaatii 
pohjalle selittävää opettamista, jotta konstruoiminen olisi mahdollista. 

Suomalaiset koulut ovat kuulemma hyvin varustettuja, mitä tulee tietokonelaitteisiin. 
Kerrotaan, että digitalisaatio opetuksessa on kuitenkin vaatimatonta. Tavallisesti syy- 
tekään opettajia haluttomuudesta käyttää tietokoneita opetuksen apuvälineinä, mutta 
syyt ovat paljon monimutkaisempia. Seuraavassa hahmottelen joitakin: 

- Historialliset jäänteet - tehdään kuten ennenkin 

- Opiskelu kouluissa laitefanien varassa - tietokonekauppiaat ohjaavat opetuksen 
suuntaa 

- Kuntien ATK-keskukset jarruina - neuroottinen suhtautuminen tietoturvaan 

- Kustannuspolitiikka - pelataan varman päälle 

- Opettajien asenteet - ei näkyvissä hyötyjä 


Tekniikan murroskausina uudet ideat tulevat fanien kautta - myös kouluun. Yksittäi- 
sen ihmisen on vaikea hahmottaa, mitkä asiat ovat tärkeitä ja mitkä eivät. En ole ollen- 
kaan varma, että iMaailma, tabletit tms. ovat paras ratkaisu koulun tietotekniik- 
kaongelmiin. Ne voivat korvata kirjat ja tehostaa lisätietojen etsimistä. Ne voivat 
myös mahdollistaa oppikirjattoman koulun. Tällainen muutos vaatisi kuitenkin radi- 
kaaleja ajattelutavan muutoksia. Eivät tietokonelaitteet eivätkä pilvipalvelut tuota op- 
pimista, vaan systemaattinen opettajien antama opetus, jossa em. välineet voivat olla 
hyvä apu. 

On hyvä, että uusia ideoita kokeillaan, mutta koulun ja yhteiskunnan tarpeiden kartoit- 
taminen ja sitä kautta johtopäätösten tekeminen olisi tärkeämpää. Koulujen tietoteknii- 
kan opetusta ei saa jättää pelkästään tietokonekauppiaiden ja puhelinoperaattoreiden 
ohjailun varaan. 

Koulut ovat kunnissa joutuneet osaksi ATK-hallintoa. Tämä tarkoittaa sitä, että koulu 
on menettänyt koulussa olevien tietokonelaitteiden hallinnan. Pienikin muutos järjes- 
telmässä vaatii ”luvan” tietohallinnolta. Tämä näkyy siinä, ettei opettaja voi asentaa 
luokkansa koneisiin ohjelmistoja, jotka olisivat sillä hetkellä tarpeen. Tätä perustellaan 
tieto turvaongelmilla. Koulussa ei useinkaan voi käyttää sosiaalisen median ohjelmis- 
toja. Esimerkiksi Skypen (ilmainen puhelinohjelma) käyttö saattaa olla kiellettyä. Tie- 
tokoneissa toimii tavallisesti Microsoftin Office-paketti (tekstinkäsittely yms.) ja 
jokunen opetusohjelma sekä oppilashallinto-ohjelma. Tietojenkäsittely taidot ovat kui- 

tenkin aivan muuta. Ongelmiin törmätään, kun opettajien kädet ovat sidotut ja luova 
ongelmien ratkaisu tietokoneen avulla estyy. Tämä puolestaan turhauttaa opettajia ja 
monella ratkaisu on muotoa antaa olla. 

Suomen kouluissa pitäisi olla tarjolla mahdollisuuksia eikä vain kieltoja - elä tee niin 
tai näin. Pienet helposti ohjelmoitavat tietokoneet kuten Raspberry Pi ja Arduinot voi- 
sivat antaa tilaa kokeiluille. Irrallisina yksikköinä ne eivät muodostaisi tietoturvariskiä 
ja mahdollistaisivat oppilaiden toimimisen reaalimaailmassa. Tällaisten tietokoneiden 
hinnat ovat 20-50 euron luokkaa. Ohjelmointitaito on kuitenkin tietojenkäsittelyn ym- 
märtämisen perustaito. 

Syksyllä 2016 Tiedetilalla käyneestä lukiolaisryhmästä kukaan ei tuntenut esineiden 
internettiä eikä mikrokontrollereita - ei siis tuntenut ohjausjärjestelmien ja robotiikan 
perusteita. Toivottavasti uudet ilmiöoppimiseen perustuvat opetussuunnitelmat ja oh- 
jelmoinnin opettaminen parantavat tilannetta. Oppilaat eivät osaa orientoitua uusiin 
ammatteihin yhteiskunnassa, jos heillä ei ole mitään näkemystä siitä, mitä ne voisivat 
olla. 

Opettajien asenteissa ei välttämättä ole mitään vikaa, vaikka jokaisessa koulussa lie- 
nee vieläkin opettajia, jotka suhtautuvat nihkeästi tietokoneen käyttöön. Olen järjestä- 
nyt vuosien varrella useita opettajille tarkoitettuja tietokonekursseja - ensimmäiset 
1980-luvun alkuvuosina. Mukana on ollut kursseille pakotettuja ja innostuneita kurssi- 
laisia. Opettajan työn kannalta on tärkeää, että laitteista saadaan lisäarvoa opetukseen. 
On vaikea motivoida ihmisiä tekemään yksinkertaiset asiat monimutkaisesti. Tietoko- 
neen käytön opetus pitäisi olla kätevää ja innovatiivista, mutta rajoittavia tekijöitä, jot- 
ka johtuvat opettajasta riippumattomista syistä, on ihan liian paljon. 

Pedagogisessa mielessä täytyy erottaa virtuaalinen toiminta ja toiminta reaalimaail- 
massa. Koskettamalla talouspaperinahan kuvaa saat pyyhittyä avattaresi suun, mutta 
reaalimaailmassa sinun täytyy repäistä palaja pyyhkiä itse. 

Mielestäni keskeistä ei ole uuden teknologian käyttöönotto, vaan se miten se palvelee 
oppimista ja yhteiskuntaan sijoittumista. Ilkeästi sanottuna - ei kannata tehdä lu kk arin 
koulusta mikrotietokone - tabletti -avusteista. 



Ohjelmistot ja niiden tekeminen 


eliö World - esimerkkejä muutamista ohjelmointikielistä 


FORTRAN (vuodesta 1957) tieteellinen laskenta 

program hello 
print *, "Hello World!" 
end program hello 

COBOL (vuodesta 1959) kaupallisiin tarkoituksiin 

DENTIFICATION DIVISION. 

3R0GRAM-ID. HELLO-WORLD. 

1 simple hello World program 
^ROCEDURE DIVISION. 

DISPLAY 'Hello World!'. 

STOP RUN. 

BASIC (vuodesta 1964) yleisohjelmointikieli 

10 PRINT "Hello World!" 

20 end 

PASCAL (vuodesta 1970) proseduraalinen ohjelmointikieli 

Drogram Hello; 

3egin 

writeln ('Hello, World.') 

5nd. 

C++ (vuodesta 1998) olio-ohjelmointi, luokat 

#include <iostream.h> 
int main(void) 

{ 

cout « "Hello World!" « endl; 
return 0; 

} 

JAVA (vuodesta 1995) oliopohjainen ohjelmointikieli 

class Hello { 

public static void main(String[] args) { 

System. out. println("Hello world!"); 

} 

} 

Prolog (vuodesta 1972) logiikkapohjainen ohjelmointikieli 

¥!/usr/bin/swipl -q -t main -f 
nain 

write("Hello World!"), nl, fail. 


Ohjelmaesimerkit: Wikipedia 





Mikrotietokoneiden ohjelmistotuotantoa 1970/80 -lukujen taitteessa oli periaatteessa 
kahdenlaista: ohjelmointikoulutusta saaneiden ja 'itseoppineiden’ ohjelmoijien koodaa- 
mana. 

Ohjelmointioppia saaneilla oli perustiedot ohjelmointikielistä ja niiden rakenteesta, 
systeemisuunnittelusta sekä dokumentoinnista. Tavallisimmin ensimmäinen opittu oh- 
jelmointikieli oli FORTRAN tai COBOL. 

Itseoppineet ohjelmoijat keskittyivät varsinaisen koodin tekemiseen ja ohjelmointikie- 
lenä oli BASIC. Päätökset kouluissa opetettavasta kielestä vuosikymmenen (1980-lu- 
ku) puolivälin tienoilla nostivat PASCAL-ohjelmointikielen kouluissa pääasiallisesti 
opetettavaksi ohj elmointikieleksi. 

Keskustelu ohjelmointikielen hyvyydestä tuotti erilaisia lausuntoja. Yksi parhaista oli 
erään proffan lausunto "BASIC tuhoaa lasten aivot”. Yleisesti 'ATK-asiantuntijat' oli- 
vat sitä mieltä, että BASIC-ohjelmasta tuli GOTO-hyppykäskyn myötä risukasa, jonka 
toimivuutta ei voinut selvittää. Tilalle tarjottiin rakenteisia ohjelmointikieliä, kuten 
PASCAL. Keskusteltiin myös ADA-ohjelmointikielestä, jonka toivottiin ratkaisevan 
olemassaolevien kielten käytettävyysongelmia. 

BASIC-kielestä tuli kuitenkin keskeinen työkalu ohjelmistojen tekijöille. Tämä johtui 
siitä, että varhaiset mikrotietokoneet olivat na tiivisti BASIC-tietokoneita ts. varsinais- 
ta käyttöjärjestelmää ei ollut ja BASIC toimi myös alkeellisena käyttöjärjestelmänä. 
Tilanne muuttui, kun CP/M (julkaistu 1976) ja DOS (julkaistu 1981) -käyttöjärjestel- 
mät erottivat käyttöjärjestelmän ja sovellusohjelmat toisistaan. Ohjelmistokielet olivat 
tässä ympäristössä sovellusohjelmia. CP/M yleistyi Suomessa vasta 1980-luvulla. 
Vuonna 1981 CP/M-käyttöjärjestelmää käytti mm. ensimmäinen kannettava tietokone 
Osborne 1 ja toimistokäyttöön tarkoitettu MikroMikko. Ensimmäinen DOS-käyttöjär- 
j esteinään käyttäjä oli IBM PCI. 

Ohjelmistotuotannon kannalta erilaisten järjestelmien kirjo aiheutti sovitustyötä. Vuo- 
sikymmenen vaihteessa (1970/80) mikrotietokoneiden ohjelmistot toimivat omina sul- 
jettuina 'ekosysteemeinään'. Ohjelmistot täytyi tuottaa erikseen kaikille 
tietokonemerkeille - jopa saman merkin eri malleille. Tietystä ohjelmistosta saattoi ol- 
la myynnissä kymmeniä eri versioita ja markkinat tietokonemallia kohti saattoivat olla 
muutamia kappaleita, parhaimmillaan kymmeniä. 

Suurin osa tietokoneista myytiin ilman sovellusohjelmistoja. Joissakin koneissa (esim. 
Osborne 1 ja Kaypro) oli paketoituna tekstinkäsittely, taulukkolaskenta ja tietokanta - 
ns. WordStar-paketti. Mikrotietokoneita ostava asiakaskunta koostui pääosin oppilai- 
toksista, yksityishenkilöistä ja yrityksistä. Lähes kaikkien hankintojen takaa löytyi ak- 
tiivisesti tietokoneita harrastava henkilö, joka halusi lehtien lukemisen lisäksi saada 
fyysisen kontaktin ko. laitteeseen. Hänellä oli into kehittää yrityksensä tai oppilaitok- 
sensa valmiuksia tietokoneiden käyttöönotossa. Keskeistä oli myös halu tehdä ohjel- 
mia omiin tarpeisiin joko yksin tai ystäväporukan kanssa. 

Oppilaitoksissa innostuneet opettajat, yleensä matematiikan opettajia, tekivät pieniä 
ohjelmia opetuksensa avuksi sekä antoivat innokkaimmille oppilaille mahdollisuuden 
käyttää ja ohjelmoida tietokonetta. Oli myös kouluja, joissa oppilaita ei päästetty tieto- 
koneelle, kuten Petteri Järvinen kertoo: "Keväällä 1980 silloiseen Tampereen lukioon 
tuotiin kone, jota opettaja ei pyynnöistäni huolimatta päästänyt kokeilemaan”. 

Tietokoneita käyttävät yksityishenkilöt olivat tutkijoita, toimittajia ja muita kirjoitta- 
misella itseään elättäviä, joiden keskeisin tarve oli tekstin tuottaminen, kuten artikke- 
leita, tutkielmia, väitöskirjoja yms. Oli myös ihmisiä, jotka hankkivat tietokoneen 
ollakseen ajassa kiinni. Tietokone oli sijoitus yksityishenkilölle - se maksoi useam- 
man kuukauden palkan. 

Yrityksissä oli käytössä tekstinkäsittely, asiakasrekisteri ja myös alkeellisia taloushal- 
linnon ohjelmia. Useissa tapauksissa tarvittavat ohjelmistot tehtiin itse tai teetettiin in- 
nokkaalla harrastelijalla. Useimmiten lähipiiristä löytyi te kn isessä oppilaitoksessa 
opiskeleva 'siskon poika', joka palkattiin työhön. 


Omien ohjelmistojen tekeminen - Mikrovuo 


Juhani Lindqvistin kanssa olimme töissä Oulun yliopiston kasvatustieteiden tiedekun- 
nan käyttäytymistieteiden laitoksella. Kumpikin oli kiinnostunut tietokoneista ja nii- 
den käytöstä opetuksessa ja tutkimuksessa. 

Opetustyön lisäksi päädyttiin perustamaan ATK-alan yritys, Mikrovuo. Taustana Mik- 
rovuon perustamiselle oli rahoituksen tarve - oppimateriaalin, tietokoneohjelmien ke- 
hittämiselle ei ollut saatavissa rahoitusta ja yrityksen perustaminen antoi liikku- 
mavaraa. Sen lisäksi Oulun yliopistossa suhtauduttiin myönteisesti opettajien ja tutki- 
joiden mukanaoloon yritystoiminnassa. Positiivinen suhtautuminen yritystoimintaan ei 
ollut siihen aikaan, 1970/80 -lukujen taitteessa itsestään selvää. Olipa joitakin suoma- 
laisia yliopistoja, joissa ei saanut sivutoimilupaa yritystoimintaa varten. 

Omien ohjelmistojen tekemistä ohjasivat omat tarpeet. Oli miele nk iintoista kehittää 
työkaluja, joilla saatiin uutta ulottuvuutta opetukseen ja välineitä, jotka mahdollistivat 
oman työn onnistumisen arvioinnin. Tarpeita oh monenlaisia - psykologian approba- 
turin harjoitukset kaipasivat konkreettisempaa esillepanoa ilmiöistä, joita opetettiin. 
Kasvatustieteen laudaturin evaluaatiokurssi kaipasi kokeiden analysointimenetelmiä ja 
gradujen teko tilastomenetelmiä. Testien tekeminen eri aineissa sujuvoittamista jne. 

Psykologian demonstraatio-ohj elmat 

Psykologian demonstraatio-ohjelmien ensimmäiset versiot tein yhdessä Juhani 
Lindqvistin kanssa jo 1970-luvun puolella. Peruspakettiin kuuluivat: Muller-Lyerin 
kuvio, Reaktioaikatesti, Visuaalinen aistirekisteri, Muistin testaus ja Signaalidetektio- 
koe. Kaikki nämä olivat havaintopsykologisen tutkimuksen perustavaa laatua olevia 

ilmiöitä ja demonstroivat havainto- 
ja tavalla, joka ei ollut ennen tieto- 
koneita mahdollista tai oli ainakin 
työlästä toteuttaa. 

Psykologian demonstraatio-ohj el- 
mistosta tehtiin myytävä paketti 
käsikirjoineen ja sitä käytettiin 
useissa kouluissa psykologian ope- 
tuksen apuna. DOS-version käyttö 
jatkui melko pitkään, mutta Win- 
dowsin yleistyessä käyttö hiipui. 

Edito-tekstinkäsittelyohjelmat (vuodesta 1980 lähtien) 

Editon kehittämisen motiivina oli tehdä työkalu tekstien kirjoittamiseen ja edito uni- 
seen. Editosta oli paljon erilaisia versioita. RIKO-Data teki ohjelmasta myös ruotsin- 
kielisen version. Editoa käytettiin paljon ja se tuli j oinain vuosina varusohjehnana 
KAYPRON mukana. Vuosien myötä WordStar ja Word syrjäyttivät sen. 

Mikko Mäkinen, Mikrovuon huoltomies muisteli ensimmäisten tietokonevirusten ku- 
ten Disk Killer löytymistä - varsinaisia virustorjuntaohjelmia ei ollut käytettävissä ja 
Editoa käytettiin virustorjuntaohjelmana. Tiedostot tarkistettiin Editolla. Editon ha- 
kuun laitettiin viruksesta aiemmin löydetty teksti ja jos teksti löytyi, niin tiedostossa 
oli virus. 

Kokeiden analysointiohjelmisto (OSIO) 

Kokeiden analysointiohjelmiston tarkoituksena oli tehdä näkyväksi opettajan työn tu- 
loksellisuus. Kokeessa oli yleensä aina kysymyksiä koko opintojakson alueelta. Vas- 
tauksia analysoimalla - laskemalla helppous/vaikeus -indeksit sekä yksittäisten 
tehtävien erottelevuus, voitiin saatujen tunnuslukujen avulla päätellä, miten opettami- 
nen oli onnistunut opintojakson eri vaiheissa, ts. olivatko oppilaat ymmärtäneet opete- 
tun. Ohjelmiston avulla annettiin myös arvosanat oppilaille. 

OSIO vaati koetulosten tehtävittäin syöttämisen tietokoneelle ja se oh ylimääräinen 
työvaihe ja siksi OSIO-ohjehniston systemaattinen käyttö kouluissa ei onnistunut. 
Opettajat kokivat pienen lisätyön liian suureksi suhteessa saatuihin hyötyihin. Opetta- 
jankoulutuslaitoksissa ohjelmistoa käytettiin opetuksen apuna erilaisilla arviointikurs- 
seilla (evaluaatio) ja sen avulla saatiin esiin opetuksen onnistuminen. Keskeisin hyöty 
ohjelmistosta oli oman työn arvioinnissa ja opintojen edistämiseksi siinä oli keskeisiä 
opinnäytetöiden tekemisessä tarvittavia analyysejä. 

OSIO-ohjelmisto oh myös 'tuotteistettu' - varsinaisen ohjelmistolevykkeen lisäksi oli 
käsikirja ja oheismateriaalia. Luonnollisesti oh myös myyntiesite, jonka tekstin avulla 

esittelen tässä OSIO-ohjelmiston. Teksti on kirjoitettu vuonna 1980 ja koskee ABC80- 
mikrotietokoneelle tehtyä versiota. 

OSI O -ohjelmisto 

OSIO -ohjelmisto koostuu kahdesta osasta: tiedosto-ohjelmistosta (tietojen syöttö 
yms.) ja osioanalyysiohjelmistosta. Näissä kummassakin ohjelmat on ketjutettu siten, 
että käyttö olisi mahdollisimman vaivatonta. 

Tiedosto-ohjelmisto sisältää seuraavat ohjelmat: 

- Tietojen syöttö, jonka avulla syötetään oppilaskohtaiset tiedot tietolevylle tai kasetil- 
le. Ohjelma sisältää lyöntivirheiden korjausmahdollisuuden ja tuntee myös merkit "+" 
ja 

- Havaintomatriisin muodostus. Tietolevyllä tai kasetilla olevasta tiedostosta voidaan 
muodostaa tietolevylle havaintomatriisi ja valita tarvittavat kysymykset analyysiin. 

- Havaintomatriisin listaus. Havaintomatriisi voidaan tulostaa 

joko kirjoittimelle tai kuvaruudulle. Virheiden korjausmahdollisuus on myös tässä vai- 
heessa. 

- Osioanalyysit, jolloin siirrytään varsinaiseen osioanalyysiohjelmistoon. 

- Lopetus; nollaa muistin ja siirtää koneen komentotilaan. 

Osioanalyysiohjelmisto sisältää seuraavat ohjelmat: 

- Osioiden keskiarvot. Ohjelma laskee jokaisen osion keskiarvon, keskihajonnan, löy- 
detyn minimin ja maksimin sekä laskee pistejakauman vinouden ja huipukkuuden. 

- Osioiden indeksit. Indeksit ovat helppousindeksi ja erotteluindeksi. 

- Korrelaatiot summapistemääriin. Tämä ohjelma laskee kunkin osion pistemäärien 
korrelaatiot kokeen summapistemäärään sekä osion selitysprosentin summapistemää- 
rästä. 

- Reliabiliteetti, lasketaan kahdella menetelmällä: 

- puolitusreliabiliteettina, joka lasketaan parillisten ja parittomien osioiden summa- 
pistemäärien välisestä korrelaatiosta sekä 

- Kuder-Richards oriin menetelmällä, jonka laskemiseksi käytetään Hoytin kehittämää 
menetelmää, joka perustuu varianssianalyysiin. 

- Arvosanojen antaminen. Ohjelma laskee osallistujien yhteispistemäärät, z-pistemää- 
rät ja antaa osallistujille arvosanat halutulla vaihteluvälillä. 

- paluu tiedosto-ohjelmiin; siirtää ohjauksen tiedosto-ohjelmistolle. 

Syötettävien tietojen suurimman määrän arviointi 

OSIO-tietolevyversiossa ohjelmat on talletettu tietolevylle. Käsiteltävät tiedot (datat) 
voidaan tallettaa joko tietolevylle tai kasetille (TIETOJEN SYÖTTÖ ohjelma). Ha- 
vaintomatriisi muodostetaan syöttötiedostoista aina tietolevylle (HAVAINTOMATRII- 
SIN MUODOSTUS -ohjelma). Havaintoaineistossa voi olla korkeintaan 90 muuttujaa 
(koetehtävää) ja noin 100 havaintoyksikköä (oppilasta). 

Analysoinnin perustana olevan havaintomatriisin koko riippuu käytettävissä olevasta 
muistikapasiteetista. Muistin ollessa 16 KB (RAM) määräytyy havaintomatriisin koko 
seuraavasti (muuttujat x havaintoyksiköt) <1490. Suuremmat aineistot on ositettava. 
OSIO-ohjelmisto on yhteensopiva PATO-tilasto-ohjelmiston kanssa. 

OSIO-ohjelmistosta tuli myöhemmin DOS-versio, mutta käyttö hiipui Windowsin tul- 
tua koneisiin. Toinen tekijä, joka vaikutti käytön loppumiseen oli taulukkolaskentaoh- 
jelmien kehittyminen. 

PATO-tilasto-ohj elmisto 


PATO TIEDOSTOT ASETUKSET INFO OHJEET 


Tekstinkäsittely 
Tilastolaskuri 


KKAJAKAUflAT 
TIINTAULUK II 
TIIHTAULUK III 
AKESUHHAT 


LISÄfflIUTTUJAT 


T-TESTI (R) 

LASKUT 


ANOVA I (R) 

PUUTTUVAT 


T-TESTI (T) 

PO IN INNAT 


ANOVA I (T) 

KOODAUKSET 


ANOVA II (RT) 

■Hauaintonatr i isi 

ANOVA II (RR) 

HAUAIHTOHATR. 

F2 

ANOVA III (RRR) 

NUUTTUJAT 

F3 

KOV-ANOVA (R) 

LUOKITUKSET 

F4 

NAHOVA (R) 

ETSI HAU.HATR 

F5 

■Korrelaatiot 

YLÄVALIKKO 

Fie 

TULONONENTTIK. 

■Kuuai lu 


SPEARH. KORREL . 

KESKIARVOT 


■Osioanalyysit 

HEDIAANIT 


RELIABILITEETIT 

HISTOGRAHHIT 


EROTTELUKYKY 


KORREL. SUMAAN 

■Honinuuttu janene 

EROTTELUANALYYSI 
FAKTORIANALYYSI 
■Ei-paran. testit 
HANN-UHITNEY (R) 
KRUSKAL-UALL IS (R ) 
UILC0X0N (T) 

FRIEDHAN (T) 

iRegressioanalyys 
UALIKOIUA 
KIINTEÄ HALLI 
NALLIN TESTAUS 
FAKTORINALLI 
LIN. REGRESSIO 
KORREL. ANALYYSIT 
■Lopetus 
LOPETUS 


7 


ö 


UAINTOHATRI ISI 


UTTUJIA 

0 

LIITU 

0 

V . YKS . 

0 

INITTU 

0 

UTTUVIA 

0 

RJOITIN 


H-PROPRINTER 

LOSTUSPORTTI 

Tl. 



IK IRJASTO 


) Nikrouuo Oy 


■ ascii-tiedostojen luku ■ transponointi 


PATO (pienten aineistojen tilasto-ohjelmisto) oli toimintalogiikaltaan lähes samanlai- 
nen kuin OSIO, mutta se oli täysverinen tilasto-ohjelmisto. Alunperin se tehtiin 
ABC80-mikrotietokoneelle ja ainakin kymmenelle muulle alkuaikojen tietokoneelle. 
Useiden rinnakkaisten versioiden ylläpito tuotti paljon ongelmia. Virhepäivitykset 
yms. olivat hankalia, koska ei ollut mahdollista säilyttää kaikkia tietokonemalleja, 
joissa PATO oli käytössä eikä ollut yhteistä ohjelmointikieltä eikä tietolevyfonnaattia. 
Päivitykset tehtiin usein asiakkaiden luona. 

DOS-käyttöjärjestelmän tulo mar kk inoille helpotti ohjelmien kehitystä ja ylläpitoa. 
Voitiin käyttää samaa ohjelmointikieltä erimerkkisten mikrotietokoneiden ohjelmisto- 
tuotannossa - PATO-ohjelmiston tapauksessa ohjelmointikieli oli TrueBasic. 

Tietolevyformaateissa oli vielä jonkin verran yhteensopimattomuuksia, esimerkiksi 
MikroMikko 2:n levyke formaatti oli Nokian muokkaama eikä levykeyhteensopivuutta 
ollut. 

Ohjelmistokehitys mikrotietokoneille herätti yleistä mielenkiintoa. Kun kysyin Proses- 
sorin toimituksesta, että kiinnostaisiko artikkeli tiedonkeruusta ja tilasto-ohjelmistosta, 
niin vastaus oli - ilman muuta. 

Seuraavassa esittelen Juhani Lindqvistin kanssa kirjoittamani artikkelin PATO -ohjel- 
miston esiversiosta, KTO-ohjelmistosta vuodelta 1980. Tekstissä kerrotaan idea ja to- 
teutus tilastokäsittelyohjelmistosta ja tilasto-ohjelmiston liittämisestä tiedonkeruuseen. 
Ohjelmiston nimi KTO vaihdettiin seuraavaan versioon tultaessa, koska KTO (Käyt- 
täytymistieteiden tilasto-ohjelmisto) viittasi suppeaan sovellusalueeseen. Uusi nimi 
PATO (Pienten aineistojen tilasto-ohjelmisto) oh nimeltään vähemmän rajoitettu. 

Tietojen keräystä ABC 80 -mikrotietokoneella (Prosessori 8/1980) 

- Oulun yliopiston käyttäytymistieteiden laitoksella on suunniteltu vakiorakentei- 
seen ABC80-mikrotietokoneeseen pohjautuva tietojen keruun ja tilastokäsittelyn 
järjestelmä KTO ( Käyttäytymistieteellinen tilasto-ohjelmisto) . 

- Ohjelmisto on suunniteltu siten, että siihen voi liittää erilaisia esikäsittely oh- 
jelmia kuten psykologisia testejä, observointia jne. 

- Tilastokäsittely ohjelmiin voidaan myös liittää tietyn sovelluskohteen vaatimat 
ohjelmat. 

Mikrotietokoneet käyttäytymistieteellisen tutkimuksen apuna 

Mikrotietokoneet soveltuvat käyttäytymistieteellisissä tutkimuksissa moniin eri tehtä- 
viin. Niiden avulla voidaan esittää instruktioita, kontrolloida ja ohjata kokeita sekä 
tallentaa tutkimusten tulokset. 

Mikrotietokoneen avulla voidaan myös käsitellä saatuja tietoja tilastollisin menetel- 
min. Näin ollen suuri osa tietojen keruusta ja käsittelystä voidaan tehdä saman, hel- 
posti liikuteltavan koneen avulla. Tällöin ei tarvita tietojen pisteytystä käsin eikä 
niiden uudelleen syöttämistä tietokoneeseen. Näin vältetään inhimillisten tekijäin ai- 
heuttamat virheet tiedon siirrossa. 

Esimerkkinä käyttäytymistieteellisistä tutkimuksista, joihin voidaan soveltaa mikrotie- 
tokonetta, voidaan mainita erilaiset ob s erv ohitit eittävät kuten luokan tarkkailu ja ää- 
ninauhojen arviointi. 

Oulun yliopiston käyttäytymistieteiden laitoksella olemme kehittäneet ohjelmia, joiden 
avulla mikrotietokonetta voi käyttää tutkimuksen apuvälineenä. Lähtökohtana on ollut 
tietojen keruun ja tilastollisen käsittelyn yhdistäminen. Lisäksi suurta huomiota on 
kiinnitetty ohjelmistojen käytön helppouteen ja automaattisuuteen, sillä käyttäjillä ei 
tavallisesti ole ATK-alan koulutusta. Tässä artikkelissa käsittelemme vain ohjelmiston 
tilastollisen käsittelyn aluetta. 


Ohjelmiston suunnittelu on rakentunut seuraaville periaatteille: 


- Ohjelmiston täytyy olla helppokäyttöinen. 

- Tiedostojen tulee rakentua siten, että tietojen häviäminen voidaan minimoida. 

- Ohjelmiston täytyy olla konkreettinen sekä helposti havainnollistettava. 

- Ohjelmiston täytyy pystyä suoriutumaan tavallisimmista tilastollisista analyyseista. 

- Ohjelmien täytyy mahdollistaa vuorovaikutteinen työskentely. 


KTO.n sydämenä on havaintomatriisi, johon kerätyt tiedot talletetaan ja jonka perus- 
teella tilastolliset laskutoimitukset tehdään. Ajatus havaintomatriisin muotoisesta tie- 
dostosta ohjelmien lähtötiedostona ei ole uusi. Se on perustana lähes kaikissa 
kehittyneissä tilastollisissa tietojenkäsittelyjärjestelmissä kuten Helsingin yliopiston 
laskentakeskuksen kehittämässä HYLPS -järjestelmässä ja lääketieteellisiin sovelluk- 
siin kehitetyssä BMDP -ohjelmistossa. 


Voidaan perustellusti kysyä, mitä uutta mikrotietokoneeseen perustuva tilastollinen 
tietojenkäsittelyjärjestelmä tuo. 

Vastauksen tähän kysymykseen saa analysoimalla isojen tietokoneiden tilastollisia oh- 
jelmistoja. Esim. HYLPS ja BMDP ovat tyypillisiä eräajo-ohjelmistoja. Toisin sanoen 
ne toteuttavat annetut tehtävät ennalta suunnitellun ajojonon mukaisesti. Pienehköjä 
aineistoja käsiteltäessä jonojen luomiseen käytetty työ muodostuu suhteettoman suu- 
reksi kokonaistyömäärään verraten. Tämän lisäksi eräajon tulokset eivät ole välittö- 
mästi käytettävissä, koska ajo toteutetaan käyttäjästä riippumattomaan aikaan. 

Ongelmana on myös ohjelmistojen ja tiedostojen abstraktisuus. Levy- ja nauhaviitteit- 
ten perusteella on hyvin vaikeaa muodostaa kuvaa laskennan kulusta ja seurata toi- 
menpiteiden oikeellisuutta. Siksi pienikin virhe eräajon alkuvaiheessa saattaa tuottaa 
tuloksena sata sivua jätepaperia. Tähän liittyvä haitta on ohjelmien monimutkaisuus. 
Ohjelmien hallitsemiseksi tarvitaan suhteellisen paljon erilaisia käskyjä: osa tietoko- 
neen käyttöjärjestelmää varten, osa ohjelman suorittamista varten. Seurauksena on 
se, että automaattiseen tietojen käsittelyyn perehtymätön (käyttäytymistieteilijä) eksyy 
käskyjen viidakkoon ja työaikaa kuluu tarpeettomasti hukkaan. 

KTO.n suunnittelun lähtökohtana oli ihmiskeskeisyys. Tavoitteena oli luoda helppo- 
käyttöinen tietojen keruun ja käsittelyn järjestelmä, joka toimi jatkuvassa vuorovaiku- 
tuksessa käyttäjän kanssa. Kärjistetysti ilmaistuna KTO.n tarkoituksena oli olla 
ajattelun jatke; kun inhimillisen ajattelun mahdollisuudet tilastollisessa käsittelyssä 
ylitetään, kone muuntaa käsiteltävät asiat ymmärrettävään muotoon. 

Ihmisläheisyys on nykyisin ehkä kaikkein parhaiten saavutettavissa mikrotietokoneen 
avulla. Tämä johtuu siitä, että mikrotietokoneen käyttö on yksinkertaista, ohjelmat ja 
tiedostot ovat helposti käytettävissä (tietolevyllä tai kasetilla) ja koneen toiminta on 
ajantasaista. Ajon aikana saatavat tulokset antavat tietoa laskennan edistymisestä ja 
siten konkretisoivat aineiston käsittelyä. Tietojen säilyminen ja suojaaminen voidaan 
varmistaa ottamalla tiedostokasetti tai -levy ajon päätyttyä mukaan kotiin. 

Ohjelmiston käyttöä on yksinkertaistettu siten, että ohjelmat itse antavat seikkaperäi- 
set ohjeet niiden käytöstä ohjelman suorituksen aikana. Tämän lisäksi ohjelmiin on li- 
sätty pysähdyskohtia, joissa käyttäjällä on mahdollista tarkistaa jo tehtyjen 
toimenpiteiden oikeellisuus. Käyttäjän aiheuttamat virheet palauttavat ohjelman ta- 
vallisesti virhettä edeltäneeseen vaiheeseen. 

KTO :n edellyttämä laitteisto 

KTO on suunniteltu ABC80-mikrotietokoneeseen soveltuvaksi. ABC80-mikrotietoko- 
neen peruskokoonpano muodostuu yhdeksi kokonaisuudeksi rakennetusta näppäimis- 
tökeskusyksiköstä (16 KB RAM), tietokonekäyttöön muutetusta televisiosta, joka 
sisältää keskusyksikön virtalähteen sekä erillisestä (audio) kasettinauhurista. Käyttäy- 
tymistieteiden laitoksen järjestelmää on täydennetty kaksoistietolevy -yksiköllä (FD2) 
sekä laitoksen tietokonepäätteellä (NOP 30), joka toimii sovelluksessa kirjoittimen a. 
Tämän lisäksi on mikrotietokoneeseen liitetty V24-liitännän kautta joitain psykologi- 
sissa kokeissa tarvittavia mittalaitteita. 


79 



Käyttäytymistieteellinen tilasto-ohjelmisto (KTO) 

Ohjelmisto koostuu kahdesta osasta: tiedostojen käsittelyosasta ja varsinaisesta tilas- 
to-ohjelmistosta. 

- Tietojen syöttöohjelma, joka vastaa lävistystä. Tämä ohjelma voidaan kontata 
tietojen keruuohjelmalla, jos tietojen keruu tapahtuu mikrotietokoneen avulla. 

- Havaintomatriisin muodostusohjelma, joka kokoaa havaintomatriisin tietolevylle 
tai kasetille talletetusta havaintoaineistosta. Ohjelman avulla voidaan ottaa 
käsittelyyn joko koko havaintomatriisi tai vain osa siitä. Poiminta voi tapahtua 
sekä muuttujien että koehenkilöiden perusteella. Tämä mahdollistaa mikro- 
tietokoneen suhteellisen pienestä keskusmuistista huolimatta melko suurten 
aineistojen käsittelyn ositettuna. 

-Havaintomatriisin tulostusohjelma, joka kirjoittaa havaintomatriisin joko 
kirjoittimelle tai kuvaruudulle. Tämän ohjelman avulla voidaan myös korjata 
havaintomatriisista löydetyt virheet. Tulostusohjelmaan liittyy myös havainto- 
matriisin muunnosohjelma, joka sisältää puuttuvien tietojen käsittelyn, 
matriisin transponoinnin ja muuttujien transformoinnin. 

- Muuttujaluettelo-ohjelma, joka antaa tiedon käytettävistä koehenkilöistä ja 
muuttujista. 

- Havaintoaineiston tuho amis ohjelma, jonka avulla tietolevy voidaan vapauttaa 
muuhun käyttöön. 

- Tilastokäsittelyohjelma, joka siirtää ohjauksen tilasto-ohjelmistolle. 

- Ohjelmiston käytön lopettamisohj elma, joka nollaa muistin ja palauttaa koneen 
komentotilaan. 

Tilasto-ohjelmisto sisältää seitsemän ohjelmaa: 

- Havaintomatriisissa olevien muuttujien kuvailuohj elma, joka tulostaa muuttu- 
jittain muuttujan numeron, keskiarvon, keskihajonnan, minimin, maksimin, 
jakauman vinouden ja huipukkuuden. Muuttujien jakauman normaalisuutta 
testataan kahden viimeksi mainitun ominaisuuden perusteella laskemalla 
niille luotettavuusrajat. 

- Muuttujien luokitteluohj elma. Tässä ohjelmassa voidaan muuttuja luokitella 
haluttuun määrään tasavälisiä luokkia tai annettujen luokkarajojen mukaisiin 
luokkiin. Luokittelun perusteella voidaan piirtää histogrammi ja summahis- 
togrammi. Lisäksi ohjelma laskee muuttujien varianssin, keskihajonnan ja 
keskiarvon sekä luokkarajojen yli menevät tapaukset (puuttuvat tiedot). 

- Keskiarvotestiohjelmat (t-testit), joiden avulla voidaan tutkia joko riippu- 
mattomia tai korreloivia otoksia. 

- Varianssianalyysiohjelmat sisältävät riippumattomien otostenpa toistettujen 
mittausten yksisuuntaiset varianssianalyysit. 

- Korrelaatiomatriisiohj elma, jotka tulostaa korrelaatiomatriisin kirjoittimelle. 

Ohjelma tulostaa myös muuttujien keskiarvot ja hajonnat ( muuttujien luku- 
määrän maksimi 25). 

- Lineaarinen regressioanalyysiohj elma yhdelle riippuvalle ja 1-13 riippumat- 
tomalle muuttujalle. Tässä analyysissa voidaan mikä tahansa muuttuja valita 

riippuvaksi ja mitkä tahansa riippumattomiksi muuttujiksi. Ohjelmalla voidaan 
suorittaa vaivattomasti myös valikoiva regressioanalyysi. 

- Paluuohjelma siirtää ohjauksen tiedostojen käsittely ohjelmistolle. 

KTO : n rajoituksia ja kehitysnäkymiä 

Nykyisin käytössä olevassa versiossa havaintoaineiston muuttujien lukumäärä on ra- 
joitettu 99:ään. Havaintoaineiston sekä havaintomatriisin lukujen täytyy olla koko- 
naislukuja'<32767. Rajoitus johtuu ABC80-tietokoneen BASIC:in kokonaislukujen 
määrittelystä (maksimi 32767). Havaintomatriisin maksimikoko määräytyy seur aavan 
lausekkeen avulla: koehenkilöiden lukumäärä x muuttujien lukumäärä = 4 000. Kor- 
relaatiomatriisissa muuttujia sallitaan 25 ja regressioanalyysissa 13. 

Rajoituksina mainittujen tekijöiden eliminoimiseksi on kokeiluvaiheessa myös reaali- 
lukuohjelmisto, joka hyväksyy syöttötietoina desimaaliluvut. Ongelmana on kuitenkin 
havaintomatriisin koon pieneneminen puoleen verrattuna vastaavaan kokonaisluku- 
matriisiin. Toisena parannuksena on kehitteillä syöttöohjelma, jossa muuttujien luku- 
määrä voisi olla kaksinkertainen aikaisempaan versioon verrattuna. 

Kehitysajatuksia 

Ohjelmisto on tätä artikkelia kirjoittaessa ollut koekäytössä noin kolme kuukautta il- 
man käsikirjaa. Kokemuksen mukaan opiskelijat ovat oppineet käytön helposti lyhyen 
(noin tunnin) opastuksen aikana. Koekäytön aikana ei ole ilmennyt mitään ratkaisevia 
heikkouksia. Opiskelijoiden antamien vihjeiden perusteella aiotaan käyttöä vielä jon- 
kin verran yksinkertaistaa tekemällä joitakin ohjelmanmuutoksia. Käytössä ollut ver- 
sio on edellyttänyt, että syötetyt luvut ovat olleet kokonaislukuja <32767, mikä on 
osoittautunut riittäväksi käyttäytymistieteellisten testien ja kyselylomakkeiden analy- 
soinnissa. 

Muita Mikrovuon tuottamia ohjelmistoja 

Mikrovuon ohjelmistot olivat kolmenlaisia: tutkimuksen ja opetuksen käyttöön suun- 
nattuja, taloushallinnon ja myynnin ohjelmistot ja erilaiset ohjaus- ja testausjärjestel- 
mät. Mikrovuon ohjelmistotuotanto alkoi vuonna 1980 ja sitä on jatkunut pienimuo- 
toisena näihin päiviin saakka (vuosi 2016). Viimeisimpiä aluevaltauksia ovat olleet 
mikrokontrollereiden ohjelmat. 

Psykologiset testit 

Mikrovuolla oh psykologisten testien problematiikka tarkastelun ja mietinnän kohtee- 
na 1980-luvun puolesta välistä lähtien. Tätä kehityskohdetta päätimme Juhani 
Lindqvistin kanssa esitellä vuonna 1994 Jyväskylässä PSYKOLOGIA 94 -kongressis- 
sa. Seuraava esitelmän lyhyt versio kertoo tietokoneen käytön mahdollisuuksista ja 
haasteista psykologisten testien käytössä. 

Psykologisten testien käyttö tietokoneen avulla 

Tietokoneiden avulla esitettävät testit voi jakaa kahteen tyhmään testin alkuperän 
kannalta tarkasteltuna: perinteisiin testeihin, jotka on siirretty tietokoneella toteutetta- 
viksi ja varta vasten tietokoneelle tehtyihin testeihin, jotka käyttävät hyväkseen tieto- 
koneen ominaisuuksia. Perinteisten testien tietokonekäyttö on suhteellisen tavallista. 
Useimmilla testien valmistajilla on tietokoneversiot testistöistään. Tietokoneen mah- 
dollisuudet huomioon ottavat testistöt ovat suhteellisen harvinaisia. 

Tässä esitellään väline, jonka avulla perinteiset testilomakkeet voidaan kontata tieto- 
koneen näyttöruudulla ja näppäimistöllä. Kysymykset ja vastausvaihtoehdot on syötet- 
ty ohjelmistolle, joka esittää tehtävät ja antaa vastausvaihtoehdot. Mikä tahansa 
perinteinen testi, jossa vastaaminen tapahtuu vastauslomakkeelle voidaan siirtää jär- 
jestelmään. Rajoituksena ovat kuitenkin testien tekijänoikeudet. 

Esiteltävän järjestelmän etuja ovat: 

1. Helppo käyttää - ohjeet ruudulla tai saatavissa ruudulle. Testausympäristö on 
myös samanlainen kaikilla testattavilla. 

2. Tulosten saannin nopeus - välittömästi testauksen jälkeen psykologi saa tulokset 
halutulla tavalla ryhmiteltyinä. 

3. Tulosten virheettömyys - pisteytyksen aiheuttamat virheet eliminoituvat. 

4. Järjestelmä kerää automaattisesti normitietoja tutkittavista kohteista. 

5. Toimii arkistona. 

Tietokoneavusteinen testaus soveltuu sekä terapiatilanteisiin että perustutkimuksiin, 
joissa testattavana on suuri joukko koehenkilöitä. 

Tietokoneavusteinen testaus 

Tietokoneavusteisessa testauksessa ollaan siirtymävaiheessa, jossa vanhoja testejä 
siirretään tietokoneavusteisesti käytettäviksi ja toisaalta kehitellään testejä, jotka hyö- 
dyntävät tietokoneen mahdollisuuksia. Toisaalta on myös tapahtumassa muutos ihmi- 
sissä. 1970-luvulla syntyneet tietokoneiden kanssa eläneet ihmiset aikuistuvat ja 
tulevat työelämään. Kuilu vanhempien ja tämän uuden sukupolven tietokonetaitojen 
välillä on merkittävä, mikä heijastuu myös testimenetelmien käytettävyyteen. 

Ensimmäisiä kokeiluja perinteisten kynä-paperitestien siirtämisestä tietokoneella esi- 
tettäviksi tehtiin vakavassa mielessä jo 1980-luvun alussa. Soveltavan psykologian 
kongressissa (Congressof Applied Psychology) 1986 oli symposio, jossa esiteltiin ko- 
kemuksia ja tutkimuksia testien tietokoneavusteisesta käytöstä. Tämän jälkeen kiinnos- 
tus tietokoneavusteiseen testien käyttöön on lisääntynyt. Nykyään useat testien 
tuottajat tarjoavat testistöistään tietokoneversioita. Suomessa tietokoneavusteisten tes- 
tien käyttö ja tutkimus on ollut melko vähäistä. 

Tietokone testauksen apuna - hyödyt 

Perinteisesti testien käyttö psykologin työvälineenä vaatii runsaasti manuaalista työtä. 
Työ on rutiininomaista ja aikaa vievää. Testaukseen ja testien pisteyttämiseen kuluva 
aika on usein suurempi kuin asiakkaan kanssa käytettävä muu aika. 

Tietokoneen käyttö testauksen apuvälineenä siirtää suurimman osan työstä testaajalta 
testattavalle. Testattava vastatessaan syöttää primaari datat tietokoneelle, jossa ohjel- 
misto etsii skaalat ja laskee profiilit. Testaaja saa tiedot valmiiksi esikäsiteltyinä. Tes- 
taajan tehtäväksi jää arviointien ja päätösten teko. 

Lisäksi ohjelmisto kerää testeissä ilmenevää käyttäytymistä tietokantaan, josta voi- 
daan koota normitietoja. Yksilöä voidaan arvioida suhteessa koko materiaaliin tai 
suhteessa tutkittavaan ryhmään. Tarvittaessa voidaan yksilöiden identifiointi hävittää. 
Tämä helpottaa tiedon käyttöä tutkimuksissa irrallaan potilasaineistoista. Tietojen jat- 
kokäsittely voidaan toteuttaa tilasto-ohjelmiston (esim. PATO) avulla. 

Yleiskäyttöinen testien esittämisohjelmisto kuten MV-testausohjelma perustuu tekstien 
(toistaiseksi) esittämiseen ruudulla ja vastausten antamiseen näppäimistöltä. Ohjel- 
maa voi käyttää ainakin kolmella eri tavalla. 

1. Alkeellisin käyttötapa on testattavan vastausten syöttö tietokoneelle vastauspaperis- 
ta. Ohjelma käsittelee syötetyt tiedot annettujen sääntöjen mukaan ja tulostaa halutut 
yhteenvedot testaajalle, sekä kerää tietoa ja arkistoi. Jäljelle jää siis yksi manuaalinen 
vaihe, tietojen syöttö. Tämäkin voidaan eliminoida skannaukseen perustuvalla testilo- 
makkeiden lukumenetelmällä. Tämän lähestymistavan etuna on testin alkuperäisyyden 
säilyminen ja soveltuvuus kaikille testeille. 

2. Kompromissi, jossa käytetään materiaalia, jota ei alun perin ole suunniteltu tieto- 
koneelle, mutta tietojen syöttö, vastaaminen on siirretty tietokoneelle. Tietokone kertoo 
osion numeron ja testattava vastaa näppäimistöllä. Testaajan kannalta tarkasteltuna 
ei jää yhtään manuaalista työvaihetta. Testattavan kannalta tietokone on keskeinen 
komponentti vastattaessa. Soveltuu varauksin kaikkiin testeihin. 

3. Ohjelma esittää kysymykset ja testattava antaa vastaukset näppäimistöltä. Menetel- 
mä on testaajan kannalta helpoin, koska tietokone hoitaa koko testin esittämisen. Tes- 
tattava joutuu tukeutumaan kokonaan tietokoneeseen. Soveltuu parhaiten testeihin, 
joissa esittämistavan merkitys on pieni tai jotka on alun perin suunniteltu tietokoneel- 
la toteutettaviksi. 

Tietokone testauksen apuna - ongelmat 

Tietokoneen käyttö testauksen apuna sisältää useita ongelmallisia kysymyksiä. 


1. Millä tavalla tietokone testausympäristössä vaikuttaa testattavien käyttäytymiseen. 

Yksinkertaisia vastauksia vaativissa testeissä tietokoneen vaikutus on olematon. Mitä 
kompleksisempi vastaus (reaktio) on, sitä suurempi on tietokoneen merkitys lopputu- 
loksen kannalta. Esimerkiksi hiiren käyttö, joka tottuneelta tietokoneen käyttäjältä su- 
juu joustavasti, aiheuttaa aloittelijassa paniikin. Useissa tapauksissa, kun testiä 
sovelletaan tietokonekäyttöön, joudutaan sille tekemään uudet normeeraukset eri ih- 
misryhmille. 

2. Testien käytön laillisuus. Testit ovat pääsääntöisesti jonkun omaisuutta. Siirto me- 
diasta toiseen vaatii luvan tekijänoikeuksien haltijalta. Useilla organisaatioilla on kui- 
tenkin omia testistöjä, joiden muokkaus tietokonekäyttöön on usein perusteltua. 

3. Testien tekemisestä kertyy arkisto ja jos henkilöiden identifiointitiedot säilytetään, 
kyseessä on henkilörekisteri, joka on tietosuojalain alainen. 

Ohjelmiston suunnittelun periaatteita 

Ohjelmiston suunnittelun lähtökohtana on testattava. Testattavalla ei oleteta olevan 
käsitystä ohjelmien käytöstä eikä tietokoneista. Yksinkertaisuus sekä toiminnallisesti 
että visuaalisesti on arvostettu näyttävyyttä tärkeämmäksi ohjelman ominaisuudeksi. 
Useille ihmisille jopa kirjoituskoneen näppäimistö on lähes tuntematon, siksi vaih- 
toehtojen pitää olla helposti ymmärrettäviä. Ohjelmisto pitää tukea käyttäjää. Tarvit- 
taessa ohjeet on saatava yksinkertaisesti näkyville. Virhetilanteissa ohjelman tulee 
antaa selkeät toimintaohjeet. 


Mikrotietokoneohj elmiston suunnittelu 


Seuraavan esittelemäni artikkelin kirjoitin ou- 
lulaisten opiskelijoiden julkaisemaan 'Viihde- 
ja ammattielektroniikka' -lehteen vuonna 
1984. Tavoitteenani oli nostaa käyttäjä etusi- 
jalle ohjelmistosuunnittelussa ja kertoa niistä 
havainnoista, joita oli tehty oman ohjelmisto- 
suunnittelun eri vaiheissa. 

Perinteisesti ohjelmiston suunnittelu aloite- 
taan piirtämällä systeemikaavio ja ohjelma- 
kohtaiset vuokaaviot. Tämän jälkeen ohjelma 
on valmis koodattavaksi sovellukseen valitul- 
la ohjelmointikielellä. Näin rakennetuista oh- 
jelmista tulee rakenteeltaan selkeitä, loogisia 
ja myös toimivia. Ohjelmisto rakentuu hierar- 
kisesti - siinä on päävalinta ja jokaisella oh- 
jelmalla oma valintataulukkonsa ja näillä 
mahdollisesti vielä omat alavalintansa. Ohjel- 
mistossa on siis useita hierarkiatasoja. Valinnasta toiseen siirrytään näppäintä paina- 
malla. Ohjelmisto saattaa olla perinteisten kriteerien mukaan arvioituna erinomainen. 

Kuitenkin käyttäjät tuskailevat ohjelmiston kanssa - tarvitaan paljon käyttäjäkoulutus- 
ta - ohjelmisto on vaikeasti opittavissa, oppimiskynnys on korkea. Sen jälkeen kun oh- 
jelmisto on opittu seuraa turhaantuminen, ohjelmiston käyttö on pitkäveteistä. 

Edellä kuvatulla tavalla syntyy nykyisin suurin osa mikrotietokoneille tuotettavista oh- 
jelmistoista. Nämä omaavat myös yllä esitetyt haitat. Ongelmien syynä on se, ettei oh- 
jelmointistrategia ole muuttunut, vaikka ohjelmien käyttäjät ovat. Vielä 10 vuotta 
sitten ohjelmia käyttivät asiantuntijat, ATK-koulutusta saaneet henkilöt. Nykyään tie- 
tokoneita ja niiden ohjelmistoja käyttävät henkilöt, jotka eivät ole saaneet ehkä ollen- 
kaan ATK-koulutusta. Ohjelmat on suunniteltu ATK-ihmisten ehdoilla, ei nykyisten 
käyttäjien ehdoilla. Seuraavassa esittelen joitakin teesejä, joiden pohjalta voi etsiä 
ratkaisua em. ongelmiin. 

Ohjelmiston suunnittelu pitäisi alkaa käyttäjästä, ei ohjelman rakenteesta. Kun käyttä- 
jä otetaan ohjelmiston kehittämisen lähtökohdaksi ei riitä, että asetutaan käyttäjän 
asemaan, vaan on tutkittava millaisia käyttäjät ovat. Parhaan mahdollisuuden käyttä- 
jien tutkimiseen antaa psykologinen tietämys. 

Useimmat ohjelmat suunnataan tietylle käyttäjäryhmälle. On oletettavaa, että maan- 
viljelijä suhtautuu tietokoneen käyttöön eri tavoin kuin kirjanpitäjä; kuitenkin ohjel- 
misto saattaa olla saman suunnittelijan käsialaa. Psykologi voi tutkia, mitkä 
ominaisuudet ovat tyypillisiä tietylle ammattiryhmälle: mikä on peruskoulutus, mitkä 
ominaisuudet ovat kehittyneet omassa ammatissa, millaisia kykyjä ihmisillä on jne. 
Psykologisten tutkimusten perusteella voidaan määrittää ne rajat, joiden puitteissa 
ohjelmiston pitäisi olla käytettävissä ja ihminen ohjelmiston käyttäjänä tulisi otetuksi 
huomioon. 

Tulosteiden sekä kuvaruudulla että kirjoittimen a tulee olla selkeitä ja tyylikkäitä. Ku- 
varuututulosteiden - siis tulosteiden, joiden parissa ihminen joutuu jatkuvasti työsken- 
telemään täytyy olla selkeitä. Usein tulosteet heijastavat ohjelmiston rakennetta 
valintataulujen (menutekniikka) kautta. Seurauksena on eri hierarkiatasojen sekoittu- 
minen. Siksi kuvaruudun suunnittelu (kaikkien tulosteiden) suunnittelu on aloitettava 
ennen kuin varsinainen ohjelman suunnittelu aloitetaan. Tällöin voidaan ohjelman 
ominaisuuksien rajoittamatta valita kuhunkin tulostuskokonaisuuteen käyttäjän tarvit- 
semat tiedot. 

Tulostusten suunnittelun apuna voidaan käyttää havaintopsykologista tietoa. Miellyt- 
tävyyttä ja tyylikkyyttä tulosteisiin saadaan teollisuusmuotoilijan tai taidegraafikon 
avulla. 

Ohjelmiston suunnittelussa on tingittävä periaatteista mieluummin kuin käytettävyy- 
destä. Useissa tapauksissa käyttäjän huomioon ottaminen vaikeuttaa ohjelmiston ke- 
hittämistä. Ohjelmistosta saattaa tulla jopa sekava, kun erilaisia hierarkiatasoja 
yhdistellään käyttäjien vaatimusten mukaisesti. Ohjelmisto voidaan kuitenkin toteuttaa 
lähes traditionaalisin menetelmin. 

'Oikeiden' käyttäjien on testattava ohjelmiston käyttökelpoisuus. Ohjelmiston toimi- 
vuus on välttämätöntä, mutta se ei riitä täyttämään käytettävyyden vaatimusta. Ohjel- 
mistoa täytyy muuttaa käyttäjien kokemusten mukaisesti. Hyviä viitteitä muutoksiin 
antavat käyttäjien tekemät virheet. Erilaiset virhetyypit olisi aina rekonstruoitava, py- 
rittävä tuottamaan uudestaan, jotta ne voitaisiin ottaa huomioon ohjelmaa kehitettäes- 
sä. 'Oikeiden' käyttäjien antamat kommentit ja kokemukset antavat myös viitteitä 
koulutustarpeesta. 

Ohjelmiston käsikirjan pitäisi tukea käyttäjää. Käsikirjan tehtävä on vaativa: sen pi- 
tää johdattaa aloitteleva käyttäjä ohjelmiston käyttöön. Toiseksi sen pitää toimia vart- 
tuneen käyttäjän apuna satunnaisia pulmatilanteita selvitettäessä tai muistin tukena. 
Kolmanneksi sen tulee antaa viitteitä ohjelmiston sovellusalueesta - niistä perusteista, 
joiden mukaan ohjelmisto on suunniteltu. 

Usein kuvitellaan, että keskusteleva ohjelmisto ohjaa itse käyttäjää. Tämä pitää paik- 
kansa, jos tarkastellaan varttunutta käyttäjää. Sen sijaan ohjelmistoa opetteleva tar- 
vitsee aina käsikirjan. Käsikirja luo puitteet, joissa ohjelmaa voi käyttää. 

Koulutuksen tehtävänä ei ole ohjelman suunnittelijoiden virheiden paikkaaminen. Ih- 
minen voidaan kouluttaa hyvin monimutkaisiin tehtäviin. Nykyisin järjestetään monen- 
laista ATK-koulutusta; on peruskoulutusta, ohjelmistokoulutusta jne. Jos koulutuksen 
tehtävänä on monimutkaisen ohjelman nappulatekniikan oppiminen - voi kysyä - eikö 
olisi ollut helpompaa tehdä kunnollinen ohjelma kerralla kuin 'kouluttaa' tuhat käyttä- 
jää. Jos ohjelman käyttö vaatii viikon koulutuksen, niin kannattaa varmaan etsiä help- 
pokäyttöisempi ohjelma. 

Edellä olen ehdottanut ohjelmiston suunnittelun aloittamista ihmisestä käsin. Nykyi- 
nen tekniikka mahdollistaa varsin hyvin ihmiskeskeisen lähestymistavan - tietokoneet 
eivät pakota tiettyihin kaavoihin kuten vielä muutama vuosi sitten. On riittävästi muis- 
tia, nopeutta ja ympärys laitteita. Tulevaisuudessa tietokoneet ymmärtävät puhetta jne. 
Kuitenkin ohjelmistot ja tietokoneet eivät ole aina käyttäjän kannalta parhaita mah- 
dollisia (on tietysti jo nytkin olemassa varsin hyviä ohjelmistoja ja tietokoneita). 

Keskeisimpänä syynä käyttäjäystävällisyyden puutteeseen näkisin koulutuksen ja asen- 
teet. Ohjelmistoasiantuntijoiksi koulutetaan systemoijia, ohjelmoijia jne. mutta missä 
ovat atk-psykologit ja ohj elmistograafikot. Asenteista pahimpana näen käyttäjien vä- 
linpitämättömyyden käytettävyyden suhteen. Joskus kuulee pidettävän kätevänä, jos 
ä:n ja ö:n saa näkyviin painamalla jotain omituisella paikalla olevaa nappulaa parin 
muun nappulan kanssa ja kuvaruudulle ilmestyy hakasulku tms. Onneksi tällaisia lait- 
teita ei enää kaupata ammattikäyttöön, ei ainakaan tekstinkäsittelyyn. Ohjelmistopuo- 
lella vastaavaa käyttäjäepäystävällisyyttä tapaa, kun jonkin pienen asian muutta- 
miseksi joutuu käymään läpi useita eri valintatauluja. 

On huomattava, että yllä oleva artikkeli on kirjoitettu aikaan, jolloin graafista käyt- 
töjärjestelmää ei ollut vielä yleisesti käytössä. Applen Lisa oli tullut myyntiin ja 
Macintosh oli tulossa. Windowsin ensimmäistä versiota oltiin julkistamassa vasta 
seuraavana vuonna. Monet käsittelyssä olleet asiat toteutuivat automaattisesti graa- 
fisen käyttöliittymän myötä. 

Graafinen käyttöliittymä toi ohjelmointiin uusia ulottuvuuksia, mutta samalla kynnys 
päästä kiinni ohjelmointiin kasvoi. Ohjelmointi vaati uusia työvälineitä ja uutta 
ammattitaitoa. Vaadittiin suhteellisen tiukkaa yhteistyösuhdetta ohjelmistovälineiden 
valmistajiin - oh pakollisia kalliita koulutuksia. Seurauksena oli pienten ohjel- 
mistotalojen toiminnan vaikeutuminen ja toiminnan loppuminen. Ohjelmistotyö alkoi 
keskittyä isompiin yksikköihin. 


Vuoden 2016 huomautuksia ohjelmointiin 


Pyysin Raimo Jormalaiselta kommenttia ohjehnointiluvusta. Hän kirjoittaa seuraavas- 
ti: ”Yksi näkökulma voisi tarvita vähän korostamista. Siihen aikaan (1970/80 -lukujen 
taite) ohjelmointi oli tosiaankin yksittäisten kiinnostuneiden henkilöiden hommaa. 
Suomesta ei vannaankaan löytynyt monta, jotka perehtyivät koodaamiseen. Ryhmä- 
työvaatimukset lähtivät nimenomaan pioneerien omien työtapojen lähtökohdista. 
Muistan kun teillä oh Linkun (Juhani Lindqvist) kanssa monta kertaa kovia keskuste- 
luja siitä, millaisia ohjelmistopäätöksiä piti tehdä. Li nkk u oh tehnyt omin päin isoja 
asioita ja sitten hän koki vaikeaksi muuttaa ohjelmia sen mukaan kuin saitte päätöksiä 
aikaan. Sanotaanko näin, että nykyisistä ryhmätyömalleista esim. ketterät menetelmät 
Agile Scrum ja Kanban yms. eivät ole juuri lainkaan edistyneet. Suutarin lapsilla ei 
ole edelleenkään kenkiä vaikka on keksitty UML-kuvauskielet, versionhallinnat ja vi- 
katietokannat. Ohjelmointi on edelleen henkilöiden ajatustyön tulosta ja siten samalla 
altis meidän ihmisten rajallisuudelle kaikissa suhteissa. 

Siihen aikaan BASIC-koodi oli lähes ainoa suunnittelutyökalu mikrotietokoneissa. 
Vaikka eipä silti - tänäänkin (vuonna 2016) sillä on oma kannattajakuntansa, joka ko- 
rostaa, että toimiva koodi on se ainoa oikea dokumentointimenetehnä ja se on ainoa 
dokumentti, joka on ajan tasalla. 

Jossain vaiheessa tuli tutkijoille yleistyökaluksi R-ohjehnointikieli nimenomaan data- 
analyysiin. Siinäkin on perustana tuo havaintomatriisirakenne joka oli myös PATOssa 
ja OSIOssa.” 

Historia toistaa itseään - sanotaan. Ohjelmointiympäristö, ohjelmien tekeminen, 
koodaaminen, on muuttunut aina käsillä olevasta (BASIC-tietokoneet) sovellukseksi, 
joka pitää asentaa. Ohjelmoinnin aloituskynnys on noussut mikrotietokoneiden 
alkuaikoihin verrattuna. Ollaan palattu 'aikaan ennen mikrotietokoneita'. 
Aikaisemmista ajoista poiketen tietokoneista on tullut kulutuksen apuvälineitä. Tätä 
tukee se, että lähes kaikkiin tarpeisiin on saatavissa sovelluksia, appseja eikä ole 
välitöntä tarvetta opetella ohjelmointia omien ideoiden toteuttamiseksi. 

Uutena ohjelmointialustana ovat mikrokontrollerit. Itse asiassa ne muistuttavat 
toiminnaltaan varhaisia mikrotietokoneita. Niiden käyttö vaatii aina ohjelmointitaitoja 
kuten BASIC-tietokoneenkin. BASIC ohjelmointikielenä on useimmiten vaihtunut 
johonkin C-kielen murteeseen. Mikrokontrollerit luovat polun älykkäisiin järjestelmiin 
kotona ja teollisuudessa. Laitteiden liittäminen internettiin muodostaa esineiden 
internetin, IoT (Internet of Things). Se on yksi lähitulevaisuuden megatrendeistä. 

Edellä olevasta seuraa, että mikrokontrollerit ovat tietokoneiden ja elektroniikan 
harrastajille oiva tapa tutustua ohjausjärjestelmiin ja ohjelmointiin - robotiikkaan. 
Parasta on, että laitteet ovat suhteellisen helposti käyttöön otettavia ja ohjelmointi on 
yksinkertaista. 



Kuvassa Arduino-yhteensopiva 
mikrokontrolleri. Samalle piiri- 
kortille on sijoitettu myös WiFi- 
liitäntä. Ohjelmointi tapahtuu 
tietokoneelle asennetun ohjel- 
mointiympäristön avulla. Valmis 
ohjelma siirretään mikrokontrol- 
lerille USB-liitännän kautta. Mik- 
rokontrellerin avulla voi ohjata ja 
tarkastella useita laitteita ja lu- 
kea analogisia mittausarvoja. 
Kuvan piirikortti on luonnollises- 
sa koossa. 


/* 

ArduinoBlink: Turns on an LED on forone second, then offforone second, repeatedly. 
This example code is in the public domain. 

*/ 

// Pin 13 has an LED connected on most Arduino boards give it a name: 
int led = 13; 

// the setup routine runs once when you press reset: 
void setup() { 

Il initialize the digital pin as an output. 
pinMode(led, OUTPUT); 

} 

Il the loop routine runs over and over again forever: 
void loop() { 

digitalWrite(led, HIGH); // turn the LED on (HIGH is the voltage level) 
delay(IOOO); // wait for a second 

digitalWrite(led, LOW); // turn the LED off by making the voltage LOW 
delay(IOOO); // wait for a second 

} 

Mikrovuo - mikrotietokonekaupan pioneeri 



Mikrovuon toimisto Oulussa 1980 ja 90 -luvuilla. 

Mikrovuo Ky perustettiin vuonna 1980. Varsinaisena yrittäjänä oli Tuula Kotiranta, 
minä ja Juhani Lindqvist äänettöminä yhtiömiehinä. Myöhemmin, kun yritys muutet- 
tiin osakeyhtiöksi mukaan tuli Jormalaisten perhe. Maahantuontia varten perustettiin 
vuonna 1989 erillinen osakeyhtiö MV Microsystems Oy, jonka omistuspohja oh lähes 
sama. 

Mikrovuon perustamisen lähtökohdat eivät olleet kaupallisia - siis kuvitelmana ei ol- 
lut rikastua, vaan tarkoitus muuttaa maailmaa. Lähtökohdat olivat resursseihin nähden 
varsin idealistiset. Taloudellisessa mielessä yrityksen perustamiselle asetettiin kaksi 
toivomusta: että meillä perustajilla olisi käytössä hyvät tietokoneet ja että voisi osallis- 
tua kansainvälisiin tietokonealan tapahtumiin. Näin jälkeenpäin muistellen molemmat 
toiveet toteutuivat, mutta maailman muuttaminen on vielä kesken. 

Juhani ja minä olimme varsinaisesti päätöissä Oulun yliopiston käyttäytymistieteiden 
laitoksella. Siihen aikaan useimmissa yliopistoissa suhtauduttiin nihkeästi yliopistoih- 
misten sivutöinään vetämiin yrityksiin. Oulun yliopistossa rehtori Markku Mannerkos- 
ki oli oivaltanut, että yliopiston ympärillä toimivat yritykset lisäisivät myös yliopiston 

painoarvoa. Siksi oli joka syksy mielenkiintoista mennä kuuntelemaan rehtorin ava- 
jaispuhe ja joka syksy tuli 'toimilupa' kehotuksena opettajille ja tutkijoille osallistua 
yritystoimintaan. 

Oman näkemykseni mukaan ns. Oulun ihme - Oulun kehittymisestä teknologiakau- 
pungiksi oli pitkälti yliopiston yritystoimintaan kannustavan toiminnan kautta mahdol- 
lista. Oulun kaupunki oli myös oman elinkeinopolitiikkansa kautta aktiivisesti 
mukana. 


Ohjelmistot ja toiminta 


Mikrovuon alkuperäinen ajatus oli ohjelmistojen tekeminen ja niiden myyminen. Tut- 
kimus- ja opetuskäyttöön tarkoitetut ohjemistot PATO, EDITO, OSIO, PSYKDEMO 
ja niiden johdannaiset on mainittu tässä kirjassa moneen kertaan. Alunperin tarkoituk- 
sena oli kehittää ko. ohjelmistoja apurahalla työn ohessa, mutta apurahoja ei myönnet- 
ty. Epävirallisesti annettiin ymmärtää, että mikrotietokoneisiin ei kannata sijoittaa, 
koska niistä ei tule koskaan varteenotettavia työkaluja. Yrityksen perustaminen antoi 
mahdollisuuden kehittää ideoita ja toteuttaa niitä. 

Työhön yliopistolla kuului tutkimusten tekeminen. Mitattiin ihmisen fysiologisia reak- 
tioita suhteessa psyykkisiin ärsykkeisiin. Tätä varten toteutettiin monia koejärjestelyi- 
tä, jotka jouduttiin kehittämään itse. Lisätiedon hankkimiseksi menin opiskelemaan 
biofysiikkaa Martti Melan johdolla. Opinnot etenivät huonosti - en tainnut saada edes 
peruskurssia suoritettua, mutta harjoituksiin osallistuin innolla. Opinnot antoivat run- 
saasti instrumentointitaitoja. Martti Mela oli innostava opettaja. 

Mittaamisen osaamisen myötä Mikrovuolle tuli vuosien varrella erikoisia ohjelmointi- 
töitä: tutkittiin autojen katalysaattoreita, puhdistettiin suovesiä, tehtiin puukipsilevyjen 
laadun valvontaa yms. Monien mittausjärjestelmien haltuunotto oh seurausta yliopis- 
tolla tehdyistä fysiologisista mittauksista. 

Taloushallinnon ohjelmien tekemiseen jouduttiin omien tarpeiden ja uteliaisuuden 
kautta. Oli perus laskutusohjelmaa, leipomosovellusta, autovuokraamosovellusta, 
edustajaohjelmaa jne. Omaan käyttöön tehtiin varastonvalvonta, joka ennusti tavarae- 
rän loppumisen ja ehdotti uuden tavaraerän tilaamista ennakkoon. Kaiken kaikkiaan 
valikoima oli aivan liian suuri, jotta siitä olisi voinut tulla menestyvää liiketoimintaa. 
Ohjelmistojen tekeminen kattoi juuri ja juuri kulut. 

Mikrovuo työyhteisönä oli alkuaikoina kuin suuri perhe, joka oli muotoutunut in- 
tegroimaan erilaisia toimintoja. 

Tapani Niemi haastatteli mikro vuolaisia ja kirjoitti vuoden 1989 Näyttö-lehden syksyn 
numerossa Mikrovuon toiminnasta otsikolla Tietoteknii kk a inhimillistää työyhteisöä': 

"Yksilöllisyys lisääntyy firmoissa, kun keskusjohtoisuutta vähennetään ja omatoimi- 
suutta lisätään. Perestroika näkyy etenkin pienissä firmoissa. Näiden ilmapiiri on pal- 
jon ihmisläheisempi kuin suurten tehtaiden tai suuryritysten. Yksi inhimillinen tekijä 
on se, että pienissä Annoissa lapset usein leikkivät omissa pikku firmoissaan työpöy- 
tien alla. Toiminta muistuttaa maatalousyhteiskunnan aikoja.” 

Tapani Niemi jatkaa haastattelua ja kirjoittaa: ”Kun Jormalaisten ja Kotirantojen lap- 
set olivat vielä pieniä, he pitivät Mikrovuolla omaa toimistoa pöydän alla. Asiakkaita 
tuli, meni ja kaikki toimivat sulassa sovussa. Kari Kotiranta kertoo, että tällainen inhi- 
millinen ilmapiiri on lisääntymässä pienissä yrityksissä, joissa on alle kymmenen 
työntekijää. Lisäksi näillä yrityksillä, kuten Mikrovuollakin on erikoinen syntyhisto- 
ria. Aluksi oli pari kolme perhettä, joilla oli yhteinen harrastus. Finna oli sama kuin 
koti ja toiminnan laajentuessa yksikkö säilytti kotoisan ilmapiirin inhimilliset piirteet. 
Jos työpaikka luodaan muiden työpaikkojen esimerkin mukaan, siltä puuttuvat juuri 
nuo piirteet. Mikrovuota ei luotu, se syntyi vähitellen. 

Mikrovuon historiaa ja työnjakoa Niemi ruotii haastattelujen pohjalta seuraavasti: 
"Kymmenvuotiaan Mikrovuon ohjelmistojen kehitystä Kotiranta kuvailee leppoisasti. 

- Meillä oli tilasto-ohjelmisto, jolla oh käyttäjiä ympäri maata. Se ei juuri käynyt kau- 
paksi 1980-luvun alussa, koska ihmisillä ei ollut mikrotietokoneita. 

- Anoimme apurahaa, jotta voisimme kehittää ohjelmistoa eteenpäin. Mutta silloin ei 
nähty edes tarpeelliseksi sellaista työtä ja innovaatiota. Meillä jäi Juhani Lindqvistin 
kanssa ainoaksi mahdollisuudeksi perustaa firma, kertoo Kari Kotiranta Mikrovuo 
Oy:stä. Firma perustettiin ja se on toiminut nyt kymmenkunta vuotta. Mikrovuo on 
osallistunut Blancoillekin lähes kymmenen kertaa. 

Yhtiö aloitti vaatimattomasti, mutta on vuosien aikana laajentanut repertuaariaan, tuot- 
teitaan ja ammattitaitoaan. Siitä on kehittynyt vakavarainen yritys, jolla on hyvät suh- 
teet asiakkaisiinsa. Mikrovuolla työskentelee tätä nykyä Kari ja Tuula Kotiranta, 
Kaarina ja Raimo Jormalainen, Juhani Lindqvist ja firman huoltomiehenä Mi kk o Mä- 
kinen. 

Työnjaosta puhuttaessa Kari Kotiranta naurahtaa, että heillä on hyvin hajanainen työn- 
jako firmassa. Kaikki tekevät melkein kaikkea, vaikka työnjako on eriytynytkin jonkin 
verran halujen ja taipumusten mukaan. 

- Kaarina vastaa hallinnosta, Tuula mar kk inoinnista ja maahantuonnista, vastailevat 
puhelimeen ja huolehtivat firmaan piipahtavista asiakkaista. Minä, Li nkk u (Juhani 
Lindqvist) ja Raimo teemme ohjelmistoja. Sen lisäksi kaikki neuvottelevat ja myyvät 
kun ehtivät. 

- Olemme tätä nykyä niin pitkälle erikoistunut yritys, että suuri osa ajasta menee kon- 
sultointiin ja asiakkaiden kanssa neuvotteluun. Jokaisella on erityiset ongelmansa, oh- 
jelmistoja pitää räätälöidä, uusia ideoita pitää tuottaa, Kotiranta kertoo. 

Mikrovuo tuntuukin hyvin inhimilliseltä työyhteisöltä. Perheiden lapset ja vähän naa- 
purienkin istuvat iltaisin pelaamassa tietokonepelejä. Tunnelma on sama kuin ennen 
maalla. Eri sukupolvet elivät ja työskentelivät samoissa tiloissa, mitään jyrkkää rajaa 
työn ja vapaa-ajan vällillä ei ollut. Ilmeisesti työpaikkojen luonne muuttuu pikku hil- 
jaa. Maaseudullahan lapset voivat olla mukana hommissa, mutta tehtaisiin ei heitä voi- 
nut päästää: he olisivat olleet tiellä. Työn tuottavuus olisi laskenut ja lisäksi lapset 
olisivat olleet aina vaarassa joutua onnettomuuksiin.” 


Tietokoneiden kokoaminen 


Mikrovuolla koottiin tietokoneita vuodesta 1987 lähtien, jolloin ensimmäinen Mikro- 
vuo PC valmistui. Kyse oli lähinnä koekappaleesta, jossa oli siihen aikaan tosi nopea 
äitilevy, kellotaajuus 15 MHz - verrattuna alkuperäiseen IBM:n koneeseen (4.77 
MHz) - nopeus oli kolminkertainen. Kaikkiaan näitä koneita valmistettiin 3 kpl. Eri 
tyyppisiä alkuvaiheen Mikrovuo-tietokoneita valmistui tämän jälkeen muutamia kym- 
meniä vuosittain. 

Ohjelmistotuotteita haluttiin kehittää, käytiin neuvotteluja avustuksista, lainoituksista 
ja valtion takauksista mm. KERA:n kanssa. Lopputulos oh se, ettei ohjelmistoja halut- 
tu rahoittaa, koska mitään konkreettista realisoitavaa ei olisi liikkunut. Pelkkä henki- 
nen kapasiteetti ei ollut rahoituksen kohteena siihen aikaan. 

Sen sijaan rahoittajilta tuli 'uusi’ idea, että te voisitte ruveta kehittämään tietokoneiden 
kokoamista - siihen olisi saatavissa rahoitusta. Valuuttalainat sopisivat hyvin osien 
tuonnin rahoittamiseen. 

Hetken mietinnän tuloksena päätettiin tehdä KERAdle anomus. Seuraavassa on ote 
anomuksesta. 




Tietokoneiden kokoamista Mikrovuolla. 


Mikrovuon tähänastinen toiminta on keskittynyt tietokonelaitteiden myyntiin ja ohjel- 
mistojen kehittämiseen. Ongelmana on ollut tietokonelaitteiden suuri merkkivalikoi- 
ma, josta esittelylaitteisiin on sitoutunut suhteellisen paljon rahaa. 


Kehittämisprojektin tarkoituksena on saada tietokoneiden myynti yksinkertaisemmaksi 
(vähemmän laitemerkkejä) ja kilpailukykyisemmäksi (kilpailukykyiset hinnat). Tähän 
tavoitteeseen pyritään aloittamalla mikrotietokoneiden osien maahantuonti ja tietoko- 
neiden kokoaminen Oulussa. Tavoitteena on koota tänä vuonna 50 tietokonetta, ensi 
vuonna 500 ja tämän jälkeen noin 500 vuodessa. 


Toiminnan aloittamiseksi on otettu yksi henkilö koeajalle testaamaan prototyyppejä. 
Toiminta on tässä vaiheessa puolipäivätoimista. Toiminnan vakiintuessa tehtävästä tu- 
lee kokopäivätoiminen. Vuonna 1990 jouduttaneen palkkaamaan kaksi uutta työnteki- 
jää. 


Rahoituskuvioiden jälkeen saatiin valuuttalainaa ja valtiontakauksia yhteensä pari sa- 
taatuhatta markkaa. 


- -V.vif 

1 

Vuoden 2016 huomautus tietokoneiden kokoamiseen 


Jäljestäpäin mietittynä tietokoneiden kokoamisen laajentaminen oli typerin ratkaisu, 
mitä voi tehdä. Järkevämpää olisi ollut pitäytyä ohjelmistojen kehittämisessä ja ostaa 
tarvittavat tietokoneet muualta. Rahoituksen puutteessa ulkomaiden valloitus ohjel- 
mistoilla jäi tekemättä eikä pystytty vastaamaan riittävän nopeasti käyttöjärjestelmä- 
muutoksiin. 

Toisaalta rakentamalla omia koneita pystyttiin tarjoamaan esimerkiksi ar kk itehti- ja 
insinööritoimistoille luotettavia ja tavallista tehokkaampia työasemia. Mikrotietokone- 
verkot, joihin panostettiinkin, olisivat olleet vielä enemmän keskittymisen arvoisia. 

Mikrotietokoneverkot ja CAD 

Raimo Jormalainen kirjoitti mikrotietokoneverkoista asiakkaille jaettavaan esitteeseen 
vuonna 1981. Siitä on luettavissa Mikrovuon verkko-osaaminen. Seuraavassa kappa- 
leessa ote kirjoituksesta: 

”Uudet mikrotietokoneet tarjoavat usein monipuolisempia ohjelmistoja käyttäjille, 
mutta vain yhdelle henkilölle kerrallaan. Kytkemällä mikrotietokoneita yhteen muo- 
dostuu verkko. 

Jokainen mikro on oma viisas yksikkönsä eli ohjelmat ja toiminnot tapahtuvat jokai- 
sen työntekijän omassa koneessa. Kaapelointia tarvitaan tietojen siirtämiseksi konees- 
ta toiseen. 

Ver kk o on hajautettu järjestelmä, jossa jokainen kone sisältää riittävän määrän elektro- 
niikkaa ja kapasiteettia, jotta ne kykenevät itsenäisesti työskentelemään. 

Mi kr overkossakin on keskuskone, ns. verkkopalvelija. Sen tehtävänä on yhteisten oh- 
jelmatiedostojen ja käyttäjien tallettamien tietojen varastointi. Ohjelmat ja tiedot voi- 
vat olla myös työasemien muistissa, jos ne eivät ole yhteisiä. ” 

Novellin NetVVare hallitsi verkko- 
markkinoita vuodesta 1983 pitkälle 
1990 luvulle. NetVVaren kohtaloksi 
tulivat Mikrosoftin ryhmätyöohjel- 
mat ja Lan Manager. 

Verkkojen jälleenmyyjät siirtyivät 
nopeasti Microsoftin tuotteiden 
myyjiksi, koska Novell oli omahy- 
väinen ja kohteli jälleenmyyjiä yli- 
mielisesti. 

Mikrovuon yksi keskeisistä toimialueista oli CAD (Computer-aided design). Myy- 
tävinä tuotteina olivat AutoCAD-ohjelmistot ja niihin liittyvät suomalaisten ohjelmoi- 
jien tekemät toimialakohtaiset sovellukset. Aluksi myytiin työasemaohjelmistoja ja 
myöhemmin verkkoympäristöön asennettuja järjestelmiä. CAD-tuoteet olivat myös 
keskeinen syy omien tietokoneiden kokoamisen aloittamiseen. 



Kuvassa tyypillinen AutoCAD-työasema. 


Mikrovuo messuilla ja markkinointi 


Mikrovuo osallistui B lanko- ja Opi-päivien lisäksi myös yleismessuille ja kerran Han- 
noverin tietokonemessuille Suomen yhteisosastolla. Messuille osallistumisen tavoit- 
teena oli lisätä yrityksen tunnettuutta. 

Mikrotietokoneiden alkuaikoina 1980-luvun alussa ei ollut oikein selvää, mitkä olisi- 
vat toimivia markkinointikanavia. Mikrovuolla oli käytössä perinteiset esitteet, oma 
lehti (vuosina 1985-92) henkilökohtaiset kontaktit, messut, radiomainokset ja jälleen- 
myyjät. Lisäksi oli suhteita taiteilijoihin. Mikrovuolla järjestettiin taidenäyttelyitä Gal- 
leria Mikrovuo -nimen alla. 

Yleismessuille painatettiin tuhansia A4 sivuja ja niitä jaettiin osaston ohi kulkeville. 
Yksillä messuilla otettiin kohderyhmäksi isoisä-isoäiti -ikäiset. Ajatuksena oli, että 
kun mummu tai pappa menee kotiin, niin hän kertoo lapsenlapsille näkemästään tieto- 
koneosastosta, kaivaa esitteen esille ja kysyy mikä tämä tällainen tietokone on. Per- 
heessä keskustellaan ja otetaan yhteyttä myyjään. Kummallisinta asiassa oli se, että 
strategia todella toimi, Mikrovuon tunnettavuus lisääntyi ja kaupankäynti lisääntyi. 

Oulun taidemuseosta keskusteltiin 1980-luvun puolivälissä - pitäisikö rakentaa uusi 
taidemuseo vai saneerataanko vanha liimatehdas taidemuseoksi. Jonkinlaisena kom- 
menttina tähän keskusteluun avattiin Galleria Mikrovuo vuonna 1985. Galleristina toi- 
mi Heikki Kastemaa. Mikrovuon esittelytila varattiin näyttelyille. Mikrovuolla olleet 
näyttelyt olivat varsin korkeatasoisia. Taidemuseopäätöksiin ei näyttelyillä ollut vaiku- 
tusta. 

Radio Kaiku aloitti vuonna 1988. Mikrovuo oli mukana mainostamassa ko. radiossa 
Oulussa. Hauskin mainos oli Hei kk i Lundin laulama mainos, joka päättyi säkeeseen 
”Mikrovuo I love you”. Sen seurauksena koululaiset iltapäivällä kotiin mennessään 
lauloivat isoon ääneen Mikrovuon kohdalla: ”Mikrovuo I love you”. 

Lähes vuosittain, 1980/90 luku- 
jen taitteessa Mikrovuolta käy- 
tiin CeBIT-tietokone- ja kontto- 
ritekniikkamessuilla Hannove- 
rissa. 

Messuilta etsittiin lähinnä kom- 
ponentteja, jotka tulisivat omiin 
koneisiin tai jälleenmyyntiin. 
Henkilökohtaiset suhteet olivat 
tärkeitä taiwanilaisten myy- 
jien kanssa. 

Kuvassa neuvottelu Digicom-äitilevyvalmistajan edustajan 
Karl VVeaverin kanssa. 



Cebit'92 

Mikrovuolla oli oma osasto CeBIT ’92 -mes- 
suilla. Kirjoitin tästä tapahtumasta kiertokir- 
jeen PATO-asiakkaille: 

Hannoverissa Saksassa pidettävät CeBIT-tie- 
tokone- ja konttoritekniikkamessut ovat maail- 
man suurin alan tapahtuma. Kävijöitä mes- 
suilla oli yli 700.000. Mikrovuon osasto oli 
Suomen paviljongissa keskikäytävän varrella. 

Mikrovuon osastolla esittelimme PATO-tilas- 
to-ohjelmistoamme. Esittelyvälineinä käytim- 
me luonnollisesti luotettavia Mikrovuo 486 
tietokoneita. PATO-tilasto-ohjelmisto sai an- 
saittua huomiota osakseen. Tavoitteenamme 

oli löytää myyjiä kaikkialta maailmasta. Kiinnostuneita myyjäehdokkaita löytyi 
USA:sta, Kanadasta, Hollannista, Saksasta, Egyptistä, Puolasta ja Venäjältä. Tätä 
kirjoitettaessa neuvottelut myyntiehdoista ovat vielä kesken. 

Varsinaisia käyttäjiä kävi myös osastolla runsaasti. Viitisenkymmentä jätti yhteystie- 
tonsa ja halusi välitöntä kontaktia ostaakseen PATO.n. Ulkomaiset asiakkaat pitivät 
PATO: a hyvänä ja mielenkiintoisena tuotteena ja pitivät hintaa (1000 dollaria) koh- 
tuullisena, jopa halpana. 

Mikrovuo osallistui Cebit’92 -messuille Suomen yhteisosastolla. Tavoitteena oli lisätä 
tunnettuutta ja lisätä ohjelmistomyyntiä. Messujen tuloksena ohjelmistojen myynti ko- 
timaassa kasvoi huomattavasti - kasvulla rahoitettiin melkein messujen kulut. Messu- 
jen tuloksena saatiin myös paljon ulkomaisia kontakteja - jos englannin- tai 
saksankielisiä versioita ohjelmistoista olisi ollut, niitä olisi myyty messujen tuloksena, 
mutta vieraskielisten versioiden kehitys oh kesken eikä resurssit lama-aikana riittäneet 
kehityksen loppuun viemiseen. Mitään ulkomaankielistä PATO-versiota ei saatu kos- 
kaan kunnolla toimimaan, joten Hannoverin messujen kontaktit menivät tavallaan 
hukkaan. Toisaalta kotimaan myynti ja vakuuttavuuden kasvu paransivat Mikrovuon 
tilannetta. 


Mikrovuo ja 1990-luvun lama 


Kirjoitin vuonna 1992 Näyttö-lehden messuja varten tehtyyn lisälehteen pääkirjoituk- 
sen 'Mikrovuo-yhtiöt ja lama’. Pääkirjoitus kuuluu seuraavasti. 

Jos kertoisin, että myyn ti viimeisellä BLANCOidilla on kasvanut ja toiminta olisi mo- 
ninkertaistunut - valehtelisin. Kuitenkin voin todeta, että suurilta tappioilta on pää- 
osin vältytty - toiminnan volyymi on vain hieman laskenut. Suurimpana ongelmana 
ovat olleet luottotappiot. Jälleenmyyjiä on kaatunut ainakin kymmenen. Asiakkaat 
maksavat laskunsa hitaasti - tosin korkojen kanssa - mutta rahankulku on hidasta. 

Mikrovuo-yhtiöiden asiakaskunnasta on vaihtunut noin kolmannes, koska yksi pain- 
opistealue olivat insinööri- ja arkkitehtitoimistot. Rakennusalan lama tuntuu. Onneksi 
tilalle on saatu vientiyrityksiä, joiden rahoitustilanne on hyvä. 

Osallistuminen CeBIT-messuille omalla osastolla virkisti omien ohjelmistojen (PATO) 
kaupaa. Kontaktit ulkomaille ovat mahdollistaneet uusia kehityshankkeita. Omien oh- 
jelmien myynti on lisääntynyt kiitettävästi. 

Perinteisesti Mikrovuo on myynyt tietokonelaitteita vain yrityksille. Nyttemmin on va- 
likoimaa laajennettu siten, että voidaan tarjota yksityisille ihmisille järkeviä vaihtoeh- 
toja - edullisia, mutta hyviä tietokoneita ja oheislaitteita. 

Tietokonekaupassa minua on erityisesti ihmetyttänyt useiden yritysten lamatietoisuus: 
halutaan ostaa halvinta ja huonointa. Ei haluta myyjän asiantuntemusta eikä olla val- 
miita maksamaan siitä. Toisaalta jos yrityksen työntekijöillä ei ole järkevää tekemistä, 
voivathan he aikansa kuluksi rassata tietokoneita. Tai jos yritys aikoo tehdä konkurs- 
sin, niin samahan se on millainen tietokone on myytävänä konkurssihuutokaupassa. 

Mikrovuo-yhtiöiden etuna lamakautena ovat olleet pitkät asiakassuhteet vakavaraisiin 
yrityksiin - olemme aggressiivisella hinnoittelulla ja hyvällä asiakaspalvelulla pysty- 
neet säilyttämään asemamme keskeisenä toimittajana. 

Vuoden 2016 huomautus Mikrovuon kehityksestä 

Oikeastaan Mikrovuon 'suuruuden aikaan' 1980/90 -lukujen taitteessa meillä olivat 
käytettävissä kaikki elementit, joita mikrotietokoneiden kaupassa kaivattiin: tietoko- 
neet, verkot, ohjelmistot, huoltoja oma lehti. Lisäksi oh toimipisteet Oulussa, Helsin- 
gissä ja Forssassa. Näihin aikoihin Mikrovuo oli yhden mittauksen mukaan Oulun 
toiseksi tunnetuin yritys. 

Mikrovuo-yhtiöt (Mikrovuo ja MV Microsystems) olivat kuitenkin oman aikansa lap- 
sia. Innostuksen hiipuessa hiipui myös kaupallinen toiminta. Yhtiöön ei ollut luotu toi- 
mivaa organisaatiota, vaan toiminnot olivat osaavien henkilöiden varassa. Laman 
tuoma notkahdus myynnissä aiheutti uudelleenjärjestelyjä ja näköalattomuutta. 

MV Microsystemsin toiminnan vähenemiseen vaikutti lisäksi tukkukaupan keskitty- 
minen. Tähän vaikuttivat valmistajien vaatimukset yhä suuremmista kertaostoista - 
puhuttiin sadoista jopa tuhansista kappaleista. Suuret ylikansalliset tietokonealan toi- 
mijat ottivat tietokone- ja komponenttikaupan haltuunsa. 

Mikrovuo-yhtiöt selvisivät lamasta - kuitenkin siten, että Forssan toimipiste jäi ja 
muut lopetettiin vähin äänin. Mikrovuo ja MV Microsystems fuusioitiin - kauppaa 
käytiin aina 2010-luvulle saakka. Lama ei tappanut Mikrovuota, mutta ihmisten ikään- 
tyminen ja uudet ajatukset siirsivät sen pöytälaatikkoon. Tänäkin vuonna 2016 Mikro- 
vuolla on ollut yksi myyntitapahtuma. 

Olen myös pohtinut sukupolvenvaihdoksen ongelmatiikkaa. Yritysten, kuten Mikro- 
vuon elämä ja kuolema liittyy aikaan ja ihmisiin. Tällaisia on suuri joukko pienistä 
yrityksistä. Niistä ei saa uutta ja modernia korjaamalla. Se, mitä Mikrovuo on voinut 
antaa sukupolvenvaihdon mielessä ovat asenteet ja tapa kehittää ideoita. Ainakin on 
opittu, miten ei ainakaan kannata toimia. Virallinen itku siitä, että nykysuomessa suuri 
joukko yrityksiä loppuu, kun perustajat siirtyvät eläkkeelle, on turhaa. On helpompi 
perustaa uusi yritys uusilla ideoilla kuin yrittää jatkaa entistä puurtamista. 

Mikrovuon kolmesta lapsesta kaksi on tavalla tai toisella mukana yrittäjänä. Ainakin 
se on keskiarvoa suurempi lukumäärä. Yrittäjyys on elämäntapa. 

Korruptiota vai lobbausta 


Mikrovuolla oli aikoinaan nollatoleranssi korruption suhteen. Tai ei ihan, niille asiak- 
kaille, jotka tulivat toimistolle, juotettiin automaatista murukahvia - joskus oli jopa 
keksiä. Kerran erään suuren organisaation ostaja kertoi, että teillä on niin mukava teh- 
dä kauppaa, kun ei tarvitse tuntea itseään vaivautuneeksi lounas- yms. tarjousten 
vuoksi. Monet isot Mikrovuon asiakasyritykset olivat huomanneet tämän ja arvostivat 
reiluja kauppatapoja ilman kytkyjä. 

Oli myös toisenlaisia ilmiöitä. Mikrovuon toisena tai kolmantena vuonna - silloin, kun 
ABC802 oli tullut myyntiin ja siihen sai yhden aikansa parhaista taloushallinnon jär- 
jestelmistä. 

Puhelin soi ja toisessa päässä oli isohkon rovaniemeläisfirman talouspäällikkö, joka 
halusi keskustella tietokonejärjestelmän hankkimisesta - lounasaikaan ravintolassa. 
Heti keskustelun alussa paikanpäällä selvisi, että ko. firmalla ei ollut aikomustakaan 
hankkia uusia tietokonelaitteita, vaikka näön vuoksi talouspäällikkö keskusteli asiasta 
luontevasti. Hän oli yksinkertaisesti keksinyt tavan hoitaa 'työmaaruokailu' maksatta- 
malla ruokansa eri firmojen myyjillä. Se oh muuten ensimmäinen ja viimeinen kerta, 
kun Mikrovuolla mentiin tähän ansaan. 

Tietokoneita oltiin ostamassa kouluihin Oulussakin 1980-luvun alussa - joukko parin 
koulun opettajia oli keksinyt, että tietokoneitten paremmuutta voi verrata sillä, millai- 
sia aterioita myyjät tarjoavat. Soitettiin kaikkiin tietokoneita myyviin liikkeisiin ja eh- 
dotettiin, että neuvottelu voitaisiin pitää jossain hyvässä ravintolassa. Me Mikrovuolla 
kutsuimme opettajat kylään juomaan murukahvia ja tällä perusteella Mikrovuon ko- 
neet taisivat olla opettajien listalla viimeisenä. 

Joulun alla 1980-luvun puolessa välissä erään valtion laitoksen henkilökunta halusi 
viettää pikkujouluja - olisi tarvittu kori kossua. Vastakauppana ko. laitos olisi ostanut 
muutaman Visualin tietokonepäätteen. Sanomattakin on selvää, että ko. diiliin ei suos- 
tuttuja päätteet jäivät myymättä. 

Itse jouduin lobbauksen ja erilaisten tarjousten kohteeksi, kun yliopistolle oltiin hank- 
kimassa 1980-luvun loppupuolella uutta keskustietokonetta. Tarjolla oli ainakin Digi- 
tal ja IBM. Olin silloin laskentakeskuksen johtokunnassa. Useat lobbarit ottivat 
yhteyttä ja ehdottivat neuvotteluja lounailla ja päivällisillä - en ollut nälkäinen. 

Olin Keuruulla paikallisen yrityspalvelukeskuksen, oppilaitosten ja yritysjärjestön 'Di- 
gijohtajaksi' -han kk een Keuruun aloitustilaisuudessa syyskuussa 2016. Keskusteltiin 
siitä, miten pitää asiakkaat tyytyväisinä - siihen yksi yrittäjä heitti, että tarjoamalla 
lounaan kerran kuussa. Luultavasti kommentti oli sarkasmia, mutta kertoo siitä, että 
vieläkin jotkut odottavat kaupankäynnin ulkopuolisia palveluita. 

Kerron nämä tarinat siksi, että vielä nykyäänkin taitaa olla niin, että parasta ratkaisua 
ei valita, vaan ratkaisu, josta saa itselle eniten etuja. Varsinkin yhteiskunnan hankin- 
noissa tämä johtaa huonoihin päätöksiin ja toimimattomiin järjestelmiin, joita niitä 
riittää. Korruptio ei ole välttämättä huonojen hankintojen syy, vaan ostajien osaamat- 
tomuudella on suuri vaikutus. Toisaalta osaamaton ostaja on alttiimpi kaupankäynnin 
ulkopuolisille vaikutteille. 

Olen ollut tavallaan kaksoisagentti, koska olen ollut yhteiskunnan palveluksessa ja 
olen ollut osallisena yritystoiminnassa. Voin hyvällä omallatunnolla kertoa, etten ole 
koskaan myynyt mitään niille laitoksille, joissa olen ollut töissä enkä ole saanut laitok- 
sen ostoksista provisiota. Mikrovuolla kehitetyt ohjelmistot on luovutettu näiden lai- 
tosten käyttöön ilman korvausta. 

Ideat, näyttelyt ja tapahtumat 

Oulussa järjestettiin jo 1970-luvulla vuosittain useita näyttelyitä ja messuja sekä niihin 
liittyviä koulutuspäiviä. Osallistuin 1980-luvun alusta lähtien näihin tapahtumiin aina- 
kin kolmessa roolissa: luennoitsijana, kuuntelijana ja näytteilleasettajana. Taustaorga- 
nisaatio oli joko yliopisto tai Mikrovuo. 

Kerron tässä kappaleessa muutamasta mikrotietokoneiden alkuaikojen tapahtumasta, 
joihin olen jossain roolissa osallistunut. Tällaisia tapahtumia olivat Blanko-päivät, 
Opi-päivät, Finndidac-messut ja Hannoverin tietokonealan messut. 

Mikrotietokoneiden käytön kannalta ensimmäiset näyttelyt, joissa mikrotietokoneet 
olivat vakavasti esillä, olivat Opi-päivät Olussa ja Finndidac’81 vuonna 1981. 


Opi-päivillä noin kolmanneksella näytteilleasetta- 
jista oli esillä mikrotietokoneita. Esillä olivat ai- 
nakin ABC80, Apple, Commodore ja Sharp. 
Myynti perustui ajatukseen, että koululla on joku 
innokas opettaja, joka ’ ottaa tietokoneen haltuun- 
sa’ ja tekee tarvitsemansa ohjelmat itse. Valmiita 
ohjelmia oh tarjolla vain muutamilla tietokonetoi- 
mijoilla. Itse asiassa Mikrovuolla oli myynnissä 
lähes ainoat koulukäyttöön tarkoitetut ohjelmis- 
tot. Opi-päivien seurauksena Mikrovuon ohjel- 
mistoja portattiin useille tietokonemerkeille ja 
-malleille. 

Olin ollut kehittämässä Mikrovuon ohjelmistoja 
ja olin yliopistolla töissä käyttäytymistieteiden 
laitoksella - tästä seurasi, että minua pyydettiin 
asiantuntijaksi erilaisiin tilaisuuksiin ja näyttelyi- 

hin. Finndidac’81 oli yksi näistä tilaisuuksista. Olin siellä SOK:n koulupalvelun osas- 
tolla. Tietokoneina olivat ABC80-mikrotietokoneet ja ohjelmistoina Mikrovuon ohjel- 
mistot. Sinänsä Finndidacissa painopiste oli ihan muualla kuin mikrotietokoneissa. 

Minulla oli mukana näyttelyssä neljä ja viisivuotiaat pojat, joille näyttely oli varsinai- 
nen paratiisi. Hiljaisina aikoina pojat kiersivät näyttelyä ja ”hei” ja katse esittelijän sil- 
miin tehosi lähes aina. Näyttelykäynnin jälkeen pojilla oli piirtämistarpeita monta 
muovipussillista. 

Useammalle opettajalle tai kunnan kouluhallinnon edustajalle Opi-päivät ja Finndidac 
’81 olivat ensimmäinen kontakti mikrotietokoneeseen. Aika monet olivat sitä mieltä, 
että he eivät koskaan tule viemään luokkaan tietokonetta eivätkä halua olla sen kanssa 
missään tekemisissä. Jotkut pelkäsivät - oppiiko näin vanha vielä käyttämään tietoko- 
netta. Sitten oli tietysti heitä, jotka olivat innolla toivottamassa uuden opetusteknolo- 
gian tervetulleeksi luokkaansa. 

Blanco-päivät perustettiin 1970-lu- 
vun alussa. Alun alkaen siitä tuli 
merkittävä koulutustapahtuma. Ta- 
pahtumaan liittyvä tietokonelaite- 
näyttely oli arvostettu Pohjois-Suo- 
men keskeisenä näyttelynä. Monet 
maahantuojat toivat sinne uutuus- 
tuotteitaan esille. 

Kuvassa Mikrovuon osato 1980-lu- 
vun alusta. 



Blanko-päivät perustettiin 1970-luvun alussa. Tarkoituksena oli saattaa yhteen yliopis- 
to, yritykset ja muut sidosryhmät yhteisen koulutustapahtuman puitteissa. Blanko-päi- 
villä oh luonnollisesti myös laitenäyttely. Blankossa 1980-luvun alussa laitenäyt- 
telyissä oli mikrotietokoneita, mutta koulutuspäiviin niiden tarkastelu tuli jonkin ver- 
ran myöhemmin. Mikrotietokoneita ei oikein pidetty varteenotettavina laitteina. 

Mikrovuolla oli oma osasto lähes kaikilla 1980-luvun B lanko-päivien näyttelyissä - 
esiteltävänä oli Oulussa koottuja Mikrovuo PC -tietokoneita, erimerkkisiä muita tieto- 
koneita, oheislaitteita ja ohjelmistoja. 

Tarkastelen Blanco-päivien ideoita kirjallisen materiaalin pohjalta, joka oli jaossa kou- 
lutuspäivillä. Tarkastelujaksoksi olen valinnut vuodet 1982-1986. Esitelmät ovat sekä 
yliopistoihmisten että yritysmaailman vaikuttajien pitämiä. 

Erkki Koskela kirjoittaa vuoden 1982 Blanko-päivien kansion tervehdyksessään yli- 
opistomaailman näkökulman seuraavasti: "Kuluneet kymmenen vuotta ovat osoitta- 
neet, että BLANKO -päivien kaltaisia koulutustapahtumia tarvitaan. Jos aiomme 
säilyttää asemamme kansainvälisessä kilpailussa tai peräti vahvistaa niitä, tutkimuksen 
ja käytännön työelämän on toimittava yhteistyössä. Itseisarvoista tutkimusta uhkaa to- 
dellisuudesta vieraantuminen ja puhtaasti käytäntöön keskittyvää työelämää vanhoihin 
kaavoihin luutuminen. Kumpaankaan ei Suomen kaltaisella pienellä valtiolla ole va- 
raa. Päivät tarjoavat yliopistojen, tutkimuslaitosten ja elinkeinoelämän edustajille 
mahdollisuuden kokemusten ja tietojen vaihtoon toivoen samalla, että myös opiskeli- 
jat - huomisen vaikuttajat - saisivat tapahtumasta uusia virikkeitä. Näin BLANKO-päi- 
vät haluavat omalta - valtakunnallisesti kenties vaatimattomaltakin - osaltaan edistää 
teorian ja käytännön vuoropuhelua Suomessa.” 

Vuonna 1982 mikrotietokoneita käsitteleviä esitelmiä ei ollut koulumaailman esitel- 
mien lisäksi muita kuin Nokia Datan J. Kuuselon tulevaisuuskatsaus mikrojen käytös- 
tä. Kuuselo, Nokia Datan päätejärjestelmistä tarkastelee mikrotietokoneita ja 
mikrotietokoneiden käyttöä yrityksissä viiden vuoden näkökulmasta. Hänen mukaansa 
Suomessa mikrotietokoneiden merkitys on ymmärretty vasta muutama vuosi sitten. 
Tutkimusten mukaan (Future Computing Inc ja International Data Corporation) on en- 
nustettavissa huimaa kasvua mikrotietokoneiden toimialalla. Laitteistojen lukumäärät 
lisääntyvät 25 - 50% vuosittain seuraavan viiden vuoden aikana - vastaavasti hinnat 
laskevat 10-20% vuodessa. Sovellusohjelmien määrän kasvu noudattelee laitteistojen 
kasvun vauhtia. 

Lainaan Kuuselon väitteet mikrotietokoneiden kehityksen vaikutuksesta yritysten hal- 
lintorutiineihin. Väitteet kuuluvat seuraavasti: 

- "Mikrotietokoneet tulevat isoissa yrityksissä yhä enenevässä määrin korvaamaan 

nykyisiä päätteitä.” 

- "Maassamme tullaan henkilökohtaisten tietokoneiden avulla hoitamaan tuhan- 

sien pienehköjen yritysten hallinnollinen tietojenkäsittely.” 

- "Kilpailukykymme vaatima toimistoautomaatio voi toteutua vain halpojen, 

helppokäyttöisten ja luotettavien tietokoneiden (= mikrotietokoneiden) avulla.” 

Kuuselo esittää, että päätteitä korvaavien mikrotietokoneiden täytyy osata päätekäy- 
tössä tarvittavat liikennöintitavat, sen pitää pystyä siirtämään tietoa ja sitä pitää pystyä 
käyttämään irrallaan keskustietokoneyhteydestä. 

Vuoden 1982 Blanko-päivillä oli esillä myös 'Keskiasteen ATK-opetus’ omassa semi- 
naarissaan. Puheenjohtajana tässä tilaisuudessa oli Tietojenkäsittelyliiton kehityspääl- 
likkö Alpo Suoranta ja luennoitsijoina hänen lisäkseen ylitarkastaja Martti Apajalahti 
Kouluhallituksesta ja projektipäällikkö Reino Korpela Kunnallispaino Oy:stä. 

Keskeisiä aiheita olivat opetussuunnitelmat, mikro tietokone laitteistojen valintaperus- 
teet sekä ATK:n yhteiskunnalliset vaikutukset, sovellusalueet ja kehitysnäkymät (lu- 
vussa 'Mikrotietokoneet kasvatuksessa olen käsitellyt koulun ATK-kehitystarpeita 
laajemmin). 

Mielenkiintoista oh havaita, että vuonna 1982 yritysmaailmassa mikrotietokoneille ei 
ollut oikein sijaa, vaikka mikrotietokoneet alkoivatkin olla arkipäivää kodeissa. Aika 
monessa kodissa oh Telmac, Commodore Vie, ABC80 tms. Tehokkaampiakin konei- 
ta oh tarjolla kymmeniä yrityssovellusten kera. Toinen mielenkiintoinen havainto oli 
se, että koulumaailma Kouluhallituksen johdolla oli hyvin ajan hermolla - tosin men- 
tiin laitteiden ehdoilla didaktiikan ja koulun perustarpeiden asemasta. 

Lainaan vielä Blanko 82 -esittelyn lopuksi Alpo Suorannan oraakkelimaisen ennustuk- 
sen, jonka hän on kirjoittanut monistetun tekstin kirjasimista päätellen tavallisella kir- 
joituskoneella: 

"Ennen henkilö pystyi toimimaan samassa ammatissa koko ikänsä, ja työ opetti teki- 
jäänsä. Nyt olemme tilanteessa, jossa ammattien vaatima tieto- ja taitorakenne voi 
muuttua jopa useita kertoja yhden henkilön työelämässä olon aikana. Koko koulutus- 
järjestelmämme on merkittävässä muutosvaiheessa. Pitäisi pystyä antamaan entisten 
tieto/taito valmiuksien lisäksi riittävät eväät selviytyä tulevassa elämässä. Erityisesti 
tarvitaan valmiuksia omatoimiseen tiedon hankintaan. Uuden tekniikan käyttö edellyt- 
tää jatkuvasti päivittyvien tietojen hankintaa sekä rohkeaa kokeilumieltä. Erittäin ras- 
kaana tämän tullevat kokemaan tietotekniikan erityisammateissa toimivat 
asiantuntijat.” 

Mikrotietokoneiden kannalta tarkasteltuna Blanko 83 oh aivan erilainen edelliseen 
vuoteen verrattuna. Mikrotietokoneet olivat tulossa osaksi suurten yritysten repertuaa- 
ria. Nokia esitteli MikroMikko 2:n, Tietotehdas esitteli mikroa systeemityön välineenä 
ja mikrotietokoneverkotkin olivat esillä. 

Blanko 84 esitelmien perusteella ko. vuotta voi pitää mikrotietokoneiden läpimurto- 
vuotena. Edellisinä vuosina mikrotietokoneisiin liittyviä esitelmiä oli vain muutama, 
mutta vuonna 1984 mikrotietokoneita käsitteleviä esitelmiä oli parikymmentä. Oli pu- 
hetta erilaisista ohjelmistosovelluksista, yritysmikroista sekä kasvatuksesta ja koulu- 
tuksesta. Digital esittelee oman sähköisen postinsa ja yhdessä seminaarissa 
tietoturvallisuus nousi näyttävästi esille. 

Tietoturvaseminaarissa käsiteltiin tietoturvaongelmia varsin monipuolisesti: lainsää- 
däntöä, ATK-riskejä ja niiden hallintaa, ATK-tuvallisuuden uhkia ja niiden torjuntaa 
yms. 

Asianajaja Tapani Taskinen nosti yksilön tietosuojan keskustelun kohteeksi. Hän näki 
asian seuraavasti: ”Tietosuojaproblematiikan on tehnyt ajankohtaiseksi automaattinen 

tietojenkäsittely. Kun uuden tekniikan avulla yhä useammat voivat saada yhä enem- 
män tietoa yksityishenkilöistä, seurauksena on ollut ainakin pelko siitä, että oikeus yk- 
sityisyyteen on tullut vakavasti uhatuksi.” 

Valtion teknillinen tutkimuskeskuksen Kari Leppälä kertoi esitelmänsä ’Mikrotietoko- 
netekniikan nykytila ja katsaus tulevaisuuteen’ alussa: "Mikrotietokoneet ovat olleet 
markkinoilla pyöreät kymmenen vuotta. Tänä aikana mikrotietokone on muuttunut 
leikkikalusta ja kuriositeetista vakavasti otettavaksi laitteeksi. Itse asiassa mikrotieto- 
konetekniikka on tämän päivän ja tulevaisuuden tietokonetekniikan valtavirta.” 

Edellä mainittu lainaus näkyy seuraavien vuosien Blanko-päivillä siten, että mikrotie- 
tokoneet itsenäisenä esitelmien kohteina jäivät lähes historiaan. Mikroista tuli tietojär- 
jestelmien osia tai työasemia. Puhuttiin verkkojärjestelmistä, tiedonsiirrosta yms. 

Kerola - tietotekniikka ihmisen ehdoin 

B lanko-päiviltä sai myös ajattelun aihetta. Professori Pentti Kerola piti vuoden 1986 
Blanko -päivien avausluennon aiheesta Tietoteknii kk a ihmisen ehdoin’. Hän käsitteli 
aihetta tietojärjestelmätieteen ja sen taustatieteiden näkökulmasta. Tietotekniikan so- 
veltaminen on järkeistämisen muoto ja tästä Kerola johdatteli perimmäisiin kysymyk- 
siin: 


- ”onko järkiperäistäminen päämäärä sinänsä - itseisarvo?” 

- ”onko järkiperäistäminen keino jonkin korkeamman inhimillisen 

tarpeen (ehdon) tyydyttämiseksi?” 

- "kenen arvojen ja ehtojen mukaisesti toimitaan?” 

- "mitä arvoja tavoitellaan?” 

Kerola otti laajemman näkökulman - tietojenkäsittelyä on ollut ihmisyhteisöissä kym- 
meniä tuhansia vuosia ja on kehitetty erilaisia välineitä elämän helpottamiseksi. Tieto- 
koneiden kehitys on ollut varsin nopeaa ja ihmisten mukana pysymisessä kehityksen 
vauhdissa on ollut vaikeuksia. 

Tietotekniikan kehitys on mennyt normaalin kehityksen mukaan - siinä on löydettä- 
vissä kaksi lähestymistapaa, tuottajanäkökulma ja käyttäjänäkökulma. Kerola kirjoit- 
taa: "Alkuvaiheessa ko. tekniikan tuottajien näkökulma, arvot ja asiantuntemus ovat 
korostuneet. Asteittain tietotekniikan käyttäjien tietämys käyttötarpeista ja -kokemuk- 
sista on kehittynyt korkeammalle tasaantuvalle tasolle. Ihanteellisessa tilanteessa tämä 
tietämys on heijastunut edelleen tuottajien uusissa ideoissa, tuotteissa ja palveluissa.” 

Olen pohtinut tuota dilemmaa vielä tänä vuonna, vuonna 2016 - miksi tietokoneet tu- 
livat ensin kouluihin tietokonemyyjien ehdoilla ja miksi käyttäjien, opettajien ja oppi- 
laiden tarpeet jäivät toissijaisiksi. Näyttää siltä, että Kerolan em. tulkinta selittää 
ilmiön. Voi sanoa, että tietokoneiden tulo kouluihin on toimiva esimer kk i teknologian 
kehittymisen ehdoista Kerolan esittämien ajatusten mielessä. 

Usein nähdään tietokoneen ja ihmisen suhde pelkkänä välinesuhteena. Kerola tulkitsee 
Turklen teosta ’The Second self- Computers and the human spirit’ vuodelta 1984. Sii- 
nä Turkle päätyy lapsia tutkiessaan kolmeen pääkategoriaan, jotka heijastavat ihmisen 
ja tietokoneen suhdetta. 

"Tietokone (ohjelmistoineen) on yliluonnollinen (metafyysinen) olio" 

"Tietokone (ohjelmistoineen) on työkalu, väline, jonka hallintaan pyritään" 

"Tietokone (ohjelmistoineen) on ihmisen toinen minä, heijastus käyttäjästään, keino 
itsensä tiedostamiseen" 

En perustele Turklen kategorioita sen paremmin, mutta lukija voi miettiä omia ja ystä- 
viensä tiekonekokemuksia tässä valossa. Kerolan mukaan ”kyse on yksilön henkilö- 
kohtaisen tietämyksen oma-arvoisesta kehittymisestä”. 

Tietokoneen käyttö on parhaimmillaan omien resurssien vapauttamista ongelmien 
määrittelyyn ja käsittelyyn. Tietokone tekee yksinkertaiset mekaaniset asiat nopeasti ja 
tarkasti - ihminen voi keskittyä ajatteluun. Kerolan mukaan ihmisen ja tietokoneen 
suhde on aina dialektinen. Se sisältää toisilleen vastakkaisia asioita, joista ratkaisu voi- 
daan johtaa. 

Ihmisen ja tietokoneen suhde toisaalta psykologiselta, toisaalta sosiologiselta kannalta 
pitäisi ymmärtää kokonaisuutena suhteessa ympäristöön. Kriittinen yhteiskuntateoria 
voi antaa osittaisia vastauksia. Habermas määrittelee kolme tiedon intressiä: teknisen, 
hermeneuttisen (kommunikatiivinen) ja emansipatorisen (vapauttava). 

Tekninen tiedonintressi suuntaa sopeutumiseen. Tietokoneen ja ihmisen välinen suhde 
on ilman muuta teknisen tiedonintressin alaista toimintaa ja se ohjaa tietokoneiden ke- 
hitystä. Kerola ennustaa kuitenkin: ”Kommunikaatiointressi on nousemassa ja sen vai- 
kutukset ovat suorastaan huikeina nähtävissä edessämme jo lähivuosina kansain- 
välisten tietokoneverkkojen jne. muodossa. Mutta miten on kolmannen perusintressin 
laita? Ketkä, mitkä organisaatiot sitä ajavat? Olemmeko vielä sillä kehitysasteella, et- 
tei ko. intressiä edes tiedosteta ihmisen ehtoina tietotekniikan soveltamiselle?” 

Kerola lopettaa esityksensä: ”Me ajattelemme ja ymmärrämme, että kanssaihmiset 
voivat ajatella toisin - jopa vastakkaisesti; sen vuoksi me olemme olemassa" 

Vuoden 2016 kommenttina voisi todeta, että Habermasin toisen tiedon intressin tulkin- 
ta kommunikaationa on toteutunut Kerolan ennustamalla tavalla Facebookissa, 
Googlen palvelussa, Twitterissä, Tinderissä jne. Tämä tiedon intressi voidaan tulkita 
kommunikaation lisäksi tulkintana ja ymmärryksenä. Meidän pitäisi ymmärtää, että 
kanssaihmiset voivat ajatella toisin - jopa vastakkaisesti. Ymmärrys ei ole kuitenkaan 
toteutunut Kerolan toivomassa muodossa - nettikeskustelut ovat täynnä epäymmärrys- 
tä ja vihapuhetta. 


105 



Tiedetilan tietokonemuseo 



Tiedetilan tietokonemuseo ei oikeastaan ole museo, vaan kokoelma. Tämä selvisi, kun 
Keski-Suomen museon kanssa selvitettiin, millaisia kylttejä pitäisi tienvarteen laittaa. 
Päätökseksi tuli, että laitetaan hannunvaakuna, joka kertoo, että tienvarrella on nähtä- 
vyys. Ehkä nähtävyys on parempi kyltti - ei niin pelottava kuin museo. Virallisesti 
Tiedetilan tietokonemuseo avattiin vuonna 2007, kuten ensimmäisen kauden mainos- 
tekstissä kerrotaan: 

Tiedetila-ScienceFarm avataan 1.5.2007. Tiedetila tarjoaa uudenlaista toimintaa lap- 
siperheille ja kaikille tieteestä kiinnostuneille. Lähtökohtana ovat mielenkiintoiset tie- 
teen sovellukset ja tietokonemuseo, jotka mahdollistavat kävijän omakohtaisen 
toiminnan ja antavat oivalluksellisia elämyksiä. Kävijä voi tutustua näyttelyihin, puu- 
hailla toimintanurkkauksissa sekä tutustua suomalaisiin kasveihin ja luontoon. Tilaan 
kuuluu yksityinen luonnonsuojelualue, jonka läpi kulkee luontopolku vanhaa tienpoh- 
jaa pitkin. 

Tiedetila on Pihlajavedellä Keuruun kaupungissa. Tila sijaitsee harvaan asutulla alu- 
eella - sinne pääsee kuitenkin helposti. Keskisen kyläkauppaan matkaa kertyy 60 km, 
Ähtärin eläinpuistoon 30 km ja Haapamäen höyryveturipuistoon 15 km. Maantieteelli- 
sen sijainnin lisäksi Tiedetila toimii internetissä. 

Mainostekstissä puhutaan lapsiperheistä, mutta ylivoimainen enemmistö kävijöistä on 
ollut vuosien saatossa 'entisiä nörttejä', jotka ovat tehneet elämäntyönsä elektroniikan 
ja tietokoneiden parissa. Minusta parhaita kävijöitä ovat olleet 'isoisä-pojanpoika' -pa- 
rit. Tyttöjäkin on mahtunut sekaan. 

Se, miksi aloin puuhata 'tietokonemuseota' johtuu siitä, että minulla on ollut huoli his- 
torian katoamisesta, ei yksittäisten esineiden katoamisesta. Tiedetilan tietokone- 
museon kokoelmat on saatu pääosin lahjoituksina tai sitten konkurssipesistä muiden 
tuotteiden mukana ostettuina. Lahjoitukset ovat usein tulleet ihmisiltä, joille on muo- 
dostunut henkilökohtainen suhde mikrotietokoneeseensa ja tälle on haluttu uusi hyvä 
koti. Organisaatioilta on saatu tietokoneita evästettynä toivomuksella, että kone olisi 
käytettävissä, jos heiltä löytyy vielä jotain materiaalia, jota sillä pitäisi lukea. 

Peruskokoelma muodostuu pääosin Mikrovuon ja Benesoftin keräämistä laitteista ja 
oheismateriaalista. Yksittäisiä lahjoittajia on kymmeniä - suuri kiitos kaikille. Tulok- 
sena on yksi hienoimmista historiallisista mikrotietokonekokoelmista Suomessa. 

Painotan sanaa historiallinen, koska tavoitteena ei ole kerätä kaikkia tietynlaisia tieto- 
koneita, vaan tallettaa aikakaudelle tyypilliset laitteet ja ne asiat, jotka ovat muuttaneet 
kehityksen suuntaa tai vieneet kehitystä eteenpäin. Laitteet sinänsä ovat mielenkiintoi- 
sia. Mutta vielä mielenkiintoisempia ovat kaikki ne asiat, jotka laitteiden ympärillä 
ovat olleet, kuten julisteet, mainokset, ohjelmistot ja oheislaitteet sekä tietokoneiden 
mukana kulkevat tarinat. 


Tietokonemuseo tekeillä jo 1990-luvulla 


Tapani Niemi kirjoitti Näyttö-lehteen arti kk elin vuonna 1990: 'Eivätkö tietokonesuku- 
polvet olekaan sukupolvia?' Lainaan artikkelista muutamia kohtia, joissa käsitellään 
museohaaveita. 

Niemi aloittaa kertomuksen: ”Mikro tietokone- ja tietokonefirmoja on mennyt nurin ta- 
vaton määrä. Siksi tuntuu ihmeelliseltä, että jonkin firman toimitusjohtaja tai työnteki- 
jä puhuu oman yrityksensä menneisyydestä jo historiana tyyliin "se oh vielä sitä aikaa 
jolloin..." tai "sen ajan vehkeet ovat jo antiikkia". Kotiranta puhuu tosiaankin oman 
yrityksensä historiasta. 

Niemi referoi keskustelua seuraavasti: 

- ”Tapasin yhden tutun konttoritekniikkamessuilla ja hän kertoi tuntevansa Mikrovuon 
jo kymmenen vuoden takaa. Sen sijaan hänellä oli jo kolmas firma menossa, vaikka 
oli ollut alalla yhtä kauan kuin mekin.” 

- "Olemme väittäneet, että Mikrovuo on Suomen vanhin alunperin mikrotietokoneiden 
alalla työskentelevä yritys. Mikään muu yritys ei ole yrittänyt kiistää väitettämme tai 
ilmoittanut olevansa vielä iäkkäämpi.” 

”Mikrovuon porukka suunnitteleekin mikrotietokonemuseota. He ovat säilyttäneet joi- 
takin kappaleita omasta menneisyydestään. 

- Meillä on kaksi kellaria täynnä vanhoja laitteita; ensimmäiset 1970-luvulta ja sitten 
näyte lähes jokaista niin sanotun uuden sukupolven laitteistoa. 

Kotiranta korostaa, että ATK-ala on hyvin nuori mutta nopeasti muuttuva, joten histo- 
riallisia jäänteitä syntyy vuosittain. Emme voi hänen mielestään ymmärtää itseämme 
ilman historiaa, ilman historiallisia jäänteitä. Vanhoja tietokoneita ei vielä osata arvos- 
taa, vaikka ne ovat samaa kansanperinnettä, mitä Paulaharjun kirjat ovat.” 

Niemi lainaa ko. artikkelissa Bertrand Russellia. ”Hän sanoi eräässä teoksessaan, että 
ihmiskunta ja inhimillinen kulttuuri romahtaisivat, jos menettäisimme yhtäkkiä henki 

sen perintömme; kirjat, arkistot, taiteelliset luomukset. Sen sijaan kaikki rakennettai- 
siin ennalleen, mikäli vain koneet häviäisivät.” 

Tätä kirjoitettaessa (vuonna2016) olen havainnut, että monissa asioissa luotetaan pil- 
vipalveluihin ja tietokoneisiin. Seurauksena on Russellin ajatuksen vastainen tapahtu- 
ma -jos tietokonejärjestelmä romahtaa, niin kulttuuri palaa aikaan ennen tietokoneita. 

Kirjoitin tietojen häviämättömyyden illuusiosta Uuden Suomen puheenvuoroblogiini 
9.7.2013 otsikolla 'Nettikö ikuista - ei ole’. Historia on aina fragmentteja - siis pala- 
sia, mitä on säilynyt. Tietokoneiden ajan historia on huonommin säilyvää kuin varhai- 
semmat ajanjaksot. Arti kk eli toiminee perusteluna sille, miksi tietokoneiden historiaa 
kannattaa säilöä. Säilyneiden koneiden avulla pystytään mahdollisesti pelastamaan 
myös kadonneita ajatuksia. 

Nettikö ikuista - ei ole 

Nykyisin kerrotaan tarinaa, että jos jotain laittaa nettiin, niin se säilyy siellä ikuisesti 
- ei säily. Tämä kirjoitus on muistopuhe AltaVistalle ja muille manan majoille men- 
neille palveluille ja laitteistoille. Nettiin laitettu tieto säilyy käyttökelpoisena muuta- 
mia vuosia -parhaimmillaan vuosikymmeniä. 

Aloin opiskella tietokoneen käyttöä vuonna 1969. Aikana jolloin Jyväskylän yliopistol- 
la ei ollut omaa tietokonetta. Harjoitustyöt ajettiin Valmetin Rautpohjan tehtaan tieto- 
koneella periaatteella yksi pakka päivässä, siis reikäkorteille lävistetty ohjelma. Niiltä 
ajoilta minulla on muutama nippu kortteja, mutta ei laitteita, joilla niitä voisi lukea. 

Vuosien saatossa laitteistot ja mediat ovat vaihtuneet, on ollut lerppuja, korppuja, zip- 
pejä, MO-levyjä, cd-levyjä, dvd-levyjä, kasetteja, nauhoja yms. Niin ja näistä kaikista 
on ollut erilaisia formaatteja satoja ja tuhansia. Museoista esim. Suomen Tietojenkä- 
sittelymuseoyhdistykseltä, Tiedetään tietokonemuseolta tai vaikkapa Janakkalan tieto- 
konemuseolta saattaa löytyä laitteita, joilla voidaan lukea vanhoja medioita. 

Mutta nyt on toisin, kun on internet ja tieto on kaikkien ulottuvilla ja säilyy pilvi- yms. 
palvelimilla - säilyykö? Keväällä suosittu blogipalvelu Posterous lopetti ja miten kävi 
Posterous blogeille - ne hävisivät - kuvat, tekstit - kaikki, mitä oli säilötty Posterouk- 
seen: Posterous Spaces is no longer available. Joku aika takaperin kuvien tallennus- 
palvelu hukkasi asiakkaittensa kuvat - lopullisesti. Tätä kirjoitettaessa AltaVistan 
hakukoneet ovat pysähtyneet ja osoite linkittyy Yahoon sivulle. Sosiaalista mediaa ja 
hakupalveluita käytettäessä täytyy muistaa, että me käyttäjät olemme raaka-ainetta - 
osa big-dataa, josta palveluita tarjoava yritys jalostaa tuotteita myyntiin. Siitä seuraa, 
että palvelu on toiminnassa juuri niin kauan kuin käyttäjistä saadaan raaka-ainetta tai 
ne tuovat mukanaan asioita, joita voidaan myydä, kuten esim. kuvat. 

Facebook on nyt vakaa ja varma - samoin Google ehkä Microsoftkin. Nokian kanssa 
on jo vähän niin ja näin. Kun joskus tulevaisuudessa Facebook tekee kuolemaa, se 

sulkee palvelinsalinsa ja tietokoneille tallennettu tieto on mennyttä. On paljon tilantei- 
ta, jolloin markkinajohtajasta on tullut altavastaaja - kuten Nokiasta. Yrityskaupat ra- 
jaavat myös käyttökelpoisen tiedon. Tieto, jota ei voida hyödyntää, hukkuu. Tietoa 
tuhoavat siis erilaiset yritysjärjestelyt kuten konkurssit, saneeraukset ja yrityskaupat. 
Nykyisessä maailmassa kenelläkään ei ole vastuuta tiedon säilymisestä. Jos et itse säi- 
lytä kuviasi, tekstejäsi, niin ne saattavat olla huomenna mennyttä. 

Meistä näyttää, että sama tieto löytyy useasta eri paikasta, mutta useimmiten se on 
harhaa. Linkki tietoon on olemassa, mutta kun alkuperäinen lähde tuhoutuu, niin link- 
ki ei johda mihinkään. On järjestelmiä, jotka tallentavat tietoa säilytys- tai vakoilutar- 
koituksessa, mutta ne eivät välttämättä ole helposti tavoitettavissa. 

Tietoon, nykyisenä maailman aikana, täytyy suhtautua kuten kivikautisiin esinelöytöi- 
hin. Tulevaisuudessa löytyy vain fragmentteja siitä valtavasta tietomäärästä, jota me 
tuotamme. Ero on oikeastaan siinä, että kivikaudesta on kulunut tuhansia vuosia - 
meidän ” esineemme ” tuhoutuvat kymmenissä vuosissa. 


Laitteet 


Laitteita ja niiden kehitystä lähestyn useammasta näkökulmasta: mikro tietokonelaittei- 
den kehityksen sekä PC:n synnyn ja historian näkökulmasta. Toisaalta tarkastelen pio- 
neerien aikaa ja globalisoitumasta. Suurin osa kirjoituksessa mainituista laitteista on 
fyysisesti nähtävissä Tiedetilan tietokonemuseossa. 

Mikrotietokonelaitteiden kehitys 

Tietokoneiden kehityksessä on erotettavissa kaksi ajanjaksoa: pioneeriaika sekä kau- 
pallinen käyttöönotto ja globalisoituminen. Pioneeriaikaa leimaa innostus keksiä ja 
löytää parhaita ratkaisuja muista toimijoista välittämättä. Joskus vallalla on jääräpäi- 
nen usko omien ideoiden kantavuuteen. Kaupallinen käyttöönotto, globalisaatio tapah- 
tuu erilaisten standardien muodostumisen kautta. Se helpottaa tietokoneiden valmis- 
tusta ja jokapäiväistä käyttöä. 

Mikrotietokoneiden alkuaikojen, 1980-luvun alun mainokset ja julisteet käsittelivät 
usein ehkä kärjistäen mikrotietokoneiden käytettävyyttä ja jopa haaveita tietokoneen 
käytöstä. DAVAn julisteessa tietokone pussailee käyttäjän kanssa ja vakuuttaa, että 
tietokone tykkää ihmisestä. Atarin julisteessa tietokone tuodaan käyttäjälle 
tarjottimella. IBM:n juliste kertoo yksinkertaisesti vaaleanpunaisen pantterin sanoin 
'Helppo’. Luxor ABC:n mainoksessa painotetaan nopeutta ja verrataan tietokonetta 
ralliautoon. 

Tietokoneteollisuuden globalisoitumisen ja internetin ajan alkua kuvastaa Forssan 
seudun puhelimen Surffi.netin mainoslause 'Irti ajastaja paikasta'. 

Pioneerien aika 



Kuvakollaasissa tietokoneet ovat ikäjärjestyksessä riveittäin. Ylärivissä vasemmalla on Tel- 
maceja, joista ensimmäinen Telmac 1800 valmistui rakennussarjana 1977. Seuraavana on 
1978 markkinoille tullut ABC80. Toisen rivin ensimmäisenä on HP 85 (Hewlet Packard). Seu- 
raavat ovat Sinclaireja, jotka ovat luultavasti ainoita tietokoneita, jotka ovat tuoneet kehittä- 
jälleen ritarin arvon ja nimen eteen aatelisarvoa ilmaisevan liitteen - Sir Clive Sinclair. Kuvassa 
ovat mallit ZX 80 ja ZX 81 . Alarivissä on ensimmäisiä kannettavia Osborne 1 ja Kaypro II. 
Telmaceissa oli yksinkertainen monitoriohjelma. ABC, HP ja Sinclair olivat natiiveja BASIC- 
koneita. Osborne ja Kaypro olivat CP/M-koneita. 

On hieman tulkinnallista, milloin ensimmäiset mikrotietokoneet tulivat Suomeen. En- 
simmäisenä mikrotietokoneena maailmassa pidetään Edward Robertsin suunnittele- 
maa Altair 8800. Kone oli vaikea ohjelmoida ja tähän tulivat avuksi Honeywellin 
ohjelmoija Paul Allen ja Harvardin 19-vuotias opiskelija Bill Gates, jotka koodasivat 
koneeseen sopivan BASIC-tulkin. BASIC-tulkin olivat alun perin koodanneet John G. 
Kemeny and Thomas E. Kurtz. BASIC-tulkin syntymäpäivänä pidetään toukokuun 1. 
1964. 


Altairista kiinnostuivat Gatesin ja Alienin lisäksi myös Steven Jobs ja Steve Wozniak, 
jotka joutuivat perustamaan oman yrityksen, kun mikään merkittävistä yrityksistä (HP, 

Atari) eivät kiinnostuneet 'lelusta' nimeltä Apple I. Apple II valmistui vuonna 1977. 
Apple II tuli pian tämän jälkeen myös Suomen markkinoille. Applen kehityksen kan- 
nalta merkittävin julkaisu tämän jälkeen oli Macintosh, jonka Apple julkisti tammi- 
kuussa 1984. 

Vuonna 1977 esiteltiin Commodoren ensimmäinen henkilökohtainen tietokone, PET 
(Personal Electronic Transactor). Prosessorina oli MOS Technologiesin 6502. Malli 
tuli myyntiin myös Suomessa. Varsinainen menestys koitti vuonna 1981, kun Commo- 
dore esitteli Vie 20 -mikrotietokoneen. Menestys jatkui, kun Commodore 64 -kotitie- 
tokone tuotiin mar kk inoille vuonna 1982. 

Usein mikrotietokoneiden historiasta kerrottaessa unohdetaan suomalaiset pioneerit. 
Ensimmäinen näistä oh Osmo Kainulainen, joka suunnitteli TELMAC-mikro tietoko- 
neen rakennussarjan. Se perustui RCA 1802-suorittimelle. Telercas Telmac 1800 -mik- 
rotietokone julkistettiin lokakuussa 1977. Tehnac-tietokoneita myytiin kaikkiaan noin 
2000 kappaletta, joista puolet meni ulkomaille. Tehnacin jälkeen Kainulainen suunnit- 
teli OSCOM Nanon. Tehnacit oli se lähtölaukaus Suomessa, josta mikrotietokoneaika- 
kauden voi laskea alkavan. Rakennussarjan seuraajaksi tuli Telmac 600, joka oli 
Suomessa suunniteltuja valmistettu kotitietokone. Sen valmistus alkoi vuonna 1982. 
Sitä valmistettiin vain 600 kappaletta, koska ulkomaiset kilpailijat olivat selkeästi hou- 
kuttelevampia. 

Ruotsalaisyritykset, Scandia Metric Ab ja Dataindustrier Ab (DIAB), päättivät raken- 
taa ruotsalaista tekoa olevan mikrotietokoneen. Tämä tapahtui vuonna 1978 ja siinä oli 
Zilogin Z80-prosessori. Ensimmäinen ABC (Advanced Basic Computer) valmistui 
elokuussa samana vuonna. Suomessa ABC80:tä edusti Scandia Metricin sisaryhtiö 
Finn Metric. ABC80 oh melko suosittu kouluissa ja yrityksissä. Siihen oli myös saa- 
tavissa kattava ohjaus- ja mittauskorttivalikoima. ABC80 seuraajaksi tuli 1980 julkis- 
tettu ABC800. 

Luxor ABC 80: n tarina ja kehittämisen loppu 

ABC80 oli kansallinen projekti, jossa tarkoituksena oli synnyttää tietokone amerikka- 
laisten mallien mukaan. Sen piti olla helposti ohjelmoitava helppokäyttöinen tietoko- 
ne. Projektipäällikkönä 'Hemdator' -projektissa oli Hans Lönnqvist. Apumiehenä ja 
innostajana projektissa oli Gunnar Markesjö, joka oli USAissa käydessään tutustunut 
sikäläisiin mikroprosessoriprojekteihin. Hänen kerrotaan olleen tulta ja tappuraa vaa- 
tiessaan ruotsalaisen tietokoneen aikaansaamista. 

Kokous, jossa päätettiin ”hemdatorin” tekemisestä, pidettiin Esson moottorihotellissa 
Norrköpingissä tammikuussa 1978. Työnimenä oli Hemdator 80. Kokouksessa olivat 
paikalla kirjailija Gunnar Markesjö, Lars Karlsson Dataindustrier Ab: stä ja Karl-Juhan 
Börjesson Scandia Metric Ab:stä sekä Alf Björklund, Leif Ohlin ja Bengt-Arne Alb- 
rektsson Luxor Abista. 

Prosessoriksi valittiin Zilogin Z80-prosessori 3 Mhz:n kellotaajuudella, muistiksi tuli 
16 KB tavanmukaisen, senaikaisen 4 KB:n asemasta. Tarkoituksena oli, ettei muisti 
koskaan loppuisi kesken. 

Näyttönä oli muunneltu mustavalkotelevisio, jossa pystyttiin näyttämään 40 merkkiä 
rivillä ja näppäimistönä tietokoneen kanssa samaan koteloon rakennettu Keytronicin 
näppäimistö. Ohjelmat ja datat talletettiin tavallisella radiokasettinauhurilla c-kasetille. 

Elokuussa 1978 ensimmäiset tietokoneet valmistuivat. Nimi muutettiin vetävämmäksi: 
ABC80 (Advanced Basic Computer). Tietokoneen julkistusvaiheessa projekti oli pa- 
hasti keskeneräinen. Tulostusta ei oltu ajateltu. Ohjelmia ei ollut. Ruudulla oli vain 40 
mer kk iä rivillä. Joulukuussa 1978, kun ABC80 tuli kauppoihin, sen hinta oli 6900 
kruunua ilman arvonlisäveroa. Suomeen tietokone ehti varsinaisesti vuoden 1979 alus- 
sa. Suomessa hinta oli 5900 markkaa. 

ABC-innostus oli valtava - mukaan tulivat kirjakustantajat, jotka julkaisivat oppikirjo- 
ja ja oppaita. Koulut ottivat omakseen ABC80:n. Oli runsaasti ohjelmoinnin ja mui- 
denkin oppiaineiden oppikirjoja. Monissa oppikirjoissa oli lyhyitä ohjelmaesimerk- 
kejä, koska ohjelmointi oli siihen aikaan keskeisin tietokoneen käyttötaito. 

Ruotsissa mar kk inoinnin hoiti aluksi Scandia Metric. Myöhemmin Luxor muodosti 
tietokoneen myyntiin kykenevistä televisiokauppiaista Team 100 -myyntiorganisaa- 
tion. Kahden vuoden aikana tietokonetta myytiin Ruotsissa yli 10000 kappaletta. 

ABC80:n jälkeen kehitettiin koko joukko ABC-tietokoneita, seuraavassa tärkeimmät: 
1980 tuli myyntiin ABC800 ja vuonna 1983 julkistettiin ABC802 ja ABC806. Viimei- 
set ABC-tietokoneet saatiin valmiiksi 1985. Ne lanseerattiin sloganilla: ”Kuka tarvit- 
see IBM-yhteensopivuutta”. Ne 
olivat UNIX -pohjaiset (ABCXe- 
nix) ABC 1600 ja ABC9000. 

Kansallinen kriisi syntyi Ruotsissa, 
kun Nokia osti Luxorin vuonna 
1985 ja ajoi alas ABC-tietokonei- 
den kehitystyön seuraavana vuon- 
na. Luovuttiin UNIX-pohjaisesta 
käyttöjärjestelmästä ja siirryttiin 
Microsoftin DOS-käyttöjärjestel- 
mään. 

Kerrotaan, että kun Nokia ilmoitti 
Team 100 -jälleenmyyjätilaisuudes- 
sa ABC:n kehityksen lopettamisesta, niin suurin osa kauppiaista marssi välittömästi 
ulos kokouksesta. Noin sadasta Team 100 -jälleenmyyjäketjun kauppiaasta jäi jäljelle 
vajaa 10. 



Kuvassa on Luxor ABC802 mikrotietokone. 

Syntynyttä luottamuspulaa yritettiin paikata myymällä Mikromikko 3 -tietokonetta 
Ruotsissa nimellä ABC 1200. Se ei kuitenkaan korvannut omaa ABC-tietokonetta ei- 
vätkä ruotsalaiset hyväksyneet tätä. 

Henkilökohtainen käsitykseni on, että taitamattomalla toiminnallaan Nokia tappoi tie- 
tokoneteollisuuden sekä Suomesta että Ruotsista. Luxor ABC-tietokoneissa oli paljon 
innovaatioita, jotka ovat tulleet käyttöön muissa tietokoneissa vasta paljon myöhem- 
min. Täytyy kuitenkin mainita, että Nokian Kilon tietokonetehdas sinnitteli useamman 
omistajavaihdoksen avulla melkein 2000-luvulle. 

Globali soi tumin en alkaa 

Nokia Data valmisti 1980-luvun alusta alkaen yrityskäyttöön tarkoitettuja pöytätieto- 
koneita. Sarjan ensimmäinen konemalli MikroMi kk o 1 julkistettiin Mikonpäivänä 29. 
syyskuuta 1981. Siinä oli CP/M-käyttöjärjestehnä ja Intelin 8085-prosessori. Seuraa- 
vassa mallissa, Mikromikko 2:ssa vuodelta 1983 oli MS-DOS-käyttöjärjestehnä ja In- 
telin 80186-prosessori. 

Jonkinlaiseksi standardiksi muotoutui 
1970-luvun lopussa Digital Researc- 
hin CP/M-käyttöjärjestehnä, joka tuki 
64 kilotavun keskusmuistia ja oli tehty 
8-bittiselle Zilogin Z80-prosessorille. 

Microsoftin MS-BASIC:ia käyttivät 
koneissaan lähes kaikki mikrovahnis- 
tajat. Applen Visicalc-taulukkolasken- 
ta ja WordStar-tekstinkäsittelyohjelma 
toivat mikrotietokoneet yrityksiin ja 
kouluihin. 


Muutoksen tuulet alkoivat 1980-luvun 
alussa. Isoilla tietokoneilla mainee- 
seen noussut IBM päätti tehdä mikro- 
tietokoneen, IBM PC:n. Tästä voi 
katsoa globalisoituneen tietokoneiden 
rakentamisen alkaneen. 

Kansalliset projektit päättyivät tai kaa- 
tuivat. Tietokoneiden suunnittelu ja 
valmistus eriytyi. Samalla tietokonei- 
den valmistus siirtyi halvan työvoi- 
man maihin. Hintojen laskiessa tieto- 
koneista tuli vähitellen kehittyneissä 
maissa jokaisen kansalaisen työkalu. 

PC:n historia 


PC:n historia ei ole sama kuin mikrotietokoneiden historia. Itse asiassa mikrotietoko- 
neita oli ollut saatavilla 5-6 vuotta ennen kuin PC julkistettiin. PC käsitteenä syntyi, 
kun isoilla tietokoneilla maineeseen noussut IBM päätti tehdä mikrotietokoneen. Laite 
julkistettiin elokuussa 1981. IBM PC koottiin standardiosista ja sai nimen PC (Perso- 
nai Computer). Standardiosat ja Microsoftin suunnittelema PC-DOS (MS-DOS) -käyt- 
töjärjestelmä mullistivat muutamassa vuodessa koko mikro tietokoneteollisuuden ja 
PC: siä tuli yleisnimike kaikille mikrotietokoneille. 

Ensimmäinen PC (IBM) oli koottu peltikoteloon, prosessorina oh Intelin 8088, kello- 
taajuus 4.77 Mhz, muistia joko 16 tai 64 kilotavua ja sitä saattoi laajentaa 256 kilota- 
vuun. Koneessa oli kaikkiaan viisi ISA-laajennuskorttipaikkaa. IBM PC menestyi 
ammattikäytössä, vaikka se oli ensisijaisesti tarkoitettu kilpailemaan kotitietokone- 
markkinoista. Kotitietokonetaustasta kertoivat niin. ROM-muistiin tallennettu BASIC- 
tulkki ja kasettiaseman käyttäminen perustallennusvälineenä. 

Vuonna 1983 julkistettiin paranneltu IBM PC /XT (eXtended Technology). Tällä mal- 
lilla IBM halusi suuntautua ammattikäyttöön. Koneessa oli vakiona levykeasema ja 10 
megatavun kiintolevy ja muistin saattoi laajentaa aina 640 kilotavuun asti. Näytönoh- 
jaimena oli joko 16 KB:n CGA (Color Graphics Adapter), joka osasi näyttää 16 väriä 
(4-bittiä) tai 4 KB:n (Monochrome Display Adapter), joka kykeni näyttämään vain yk- 
siväristä tekstiä, mutta merkit olivat katsottavampia. 

Hercules-niminen yhtiö toi mar kk inoille 
HGC-näytönohjaimen (Hercules Grap- 
hics Card), joka tarjosi MDA-yhteenso- 
pivan tekstitilan lisäksi myös tarkan 
yksivärisen grafiikkatilan, jonka maksi- 
miresoluutio oh 720x350 pikseliä. Se ei 
ollut yhteensopiva CGA:n grafiikkatilo- 
jen kanssa, josta syystä CGA-grafiikal- 
le tehdyt ohjelmat eivät toimineet tämän 
näytönohjaimen kanssa. HGC-näytönoh- 
jaimesta tuli varsin suosittu PC-yhteen- 
sopivissa tietokoneissa. 

. , IHIIIIIIIIIIIIII 

IBM:n joko tarkoituksellisesti tai vahin- 
gossa tehtyjen päätösten vuoksi PC:n ko- 
pioita sai valmistaa laillisesti - tästä 
seurauksena suuri joukko valmistajia 
aloitti ns. IBM PC-kloonien valmistuk- 
sen. CP/M-käyttöjärjestehnässä pitäyty- 
nyt Kaypro tuli mukaan PC-kisaan varsin Kuvassa IBM XTj josS a 10 MB umpilevy. 
myöhään, marraskuussa 1985. Vastapai- 

nona myöhäiselle julkistamiselle Kaypro PC oli kehittyneempi kuin IBM PC/XT. Kel- 
lotaajuus oli 4,77 MHz tai 7,54 MHz, muistia voi osoittaa 728 KB:a 640 KB:n ase- 
masta - lisäksi Kayproon sai suuremman kiintolevyn (20 MB). 

Vastauksena PC-klooneille IBM kehitti Intelin 80286-prosessorin pohjalta tietoko- 
neen, jolle annettiin nimi IBM Personal Computer/ AT - AT tulee sanoista Advanced 
Technology. AT julkistettiin vuonna 1984. Sen kellotaajuus oli 6 MHz (myöhemmissä 
malleissa 8 MHz), siinä oli 16-bittinen AT-väylä lisäkortteja varten, muistia 512 KB 
(maksimissa 15 MB), 1.2 MB levykeasema, 20 MB kiintolevyjä mahdollisuus valita 
EGA (Enhanced Graphics Adapter) -näytönohjain, jossa oli 16 väriä 64 värin paletis- 
ta ja resoluutio 640x350. 


AT-kloonien valmistajat seurasivat vuonna 1985 omilla tietokoneillaan. HP Vectra 
(45945A) oli HP:n ensimmäinen IBM-yhteensopiva tietokone. Prosessorina oli Intelin 
80286 kellotaajuudella 8 MHz, muistia 265 KB ja 20 MB tai 40 MB kiintolevy. Tan- 
don edusti koteloa myöten kloonattua AT-mallia. Ja oh ominaisuuksiltaan hyvin lähel- 
lä esikuvaansa IBM AT: ta. 


Compaq Deskpro 386 oli ensimmäinen 32 
bittisellä 80386-prosessorilla varustettu tieto- 
kone. Se julkistettiin vuonna 1986. On huo- 
mattava, että julkaisija oli Compaq eikä IBM. 
Olivetti M300-10 noudatteli Compaqin linjaa 
- vähän omaa erikoisuutta, mutta perusyh- 
teensopivuus IBM PC:n kanssa oh säilytetty. 

Suomessa ensimmäiset IBM-kloonit koottiin 
jo vuonna 1983/84. Valmistajina olivat pienet 
yritykset, jotka toivat osia Kauko-Idästä - lä- 
hinnä Taiwanista. Mikrovuo PC oli tyypilli- 
nen 386-klooni. 

Suomessa teollisessa mittakaavassa tietoko- 
neita teki Nokia. CP/M-käyttöjärjestehnällä 
toimivan MikroMikko l:n jälkeen Nokia jul- 
kisti vuonna 1983 Mi kr oMikko 2:n, joka ei 
ollut IBM-yhteensopiva. Siinä oli 80186-pro- 
sessori ja Nokian versio MS-DOS-käyttöjär- 
jestelmästä. AT-malli Mikromikko 3 julkis- 
tettiin 1986 - siinä oli 80286-prosessori ja 
Hercules-näyttö. MikroMikko 3 TT m 215 
julkistettiin vuonna 1987. Siinä oli Intel 
80386/33 MHz:n prosessori, 4 Mt RAM, 1.44 
Mt 3.5" levykeasema, 40 Mt kiintolevy ja 
MS-DOS 5.0 -käyttöjärjestelmä. 



Kuvassa ylhäältä lukien: Nokian MM 3TT, 
Olivetti M300 ja HP Vectra. 

IBM yritti palauttaa menetettyä asemaansa uuden teknologian avulla ja toi markkinoil- 
le PS/2 (Personal System 12 ) -tietokoneet vuonna 1987. PS/2 toi tullessaan uudenlaiset 
hiiret ja näppäimistöt (pienet pyöreät liittimet) ja mikrokanavaväyläarkkitehtuurin te- 
hokkaampiin PS/2-malleihin. 

IBM PS/2 malli 30 ( 8530) käytti kuitenkin ISA-väylää ja 8086-prosessoria ja olikin 
oikeastaan vain IBM PC uudenlaisessa paketissa. Uutta oli 720 KB 3.5” levykeasema 
ja MCGA-grafiikka (Multicolor Graphics Adapter), joka myöhemmin opittiin tunte- 
maan VGA -grafiikkana (Video Graphics Array). Lisäksi tulivat hiiren ja näppäimistön 
uudenlaiset liittimet. 

Jotkut valmistajat lisensoivat IBM:n uuden mikrokanavatekniikan - mutta suurempaa 
menestystä se ei saanut muiden valmistajien tietokoneissa. Kaiken ka ikk iaan PS/2 ei 
ollut IBMdle suuri menestys eikä IBM saanut palautettua asemaansa mikromar kk inoi- 
den j ohtavana toimij ana . 

Aptiva-mallistollaan (PS/l) IBM suuntautui kotikäyttäjiin. Tällöin ilmestyi kuvaan 
mukaan myös Home Office -termi, kotitoimisto. Aptivat julkistettiin 1994 ja niiden 
prosessorina oh aluksi 80486 ja myöhemmin Pentium. Kotikäyttöön soveltuvana piir- 
teenä mukana oli multimediaominaisuuksia ja 14.4 Kbps modeemi. Muistia koneissa 
oli 8 MB:sta ylöspäin ja kiintolevykoko oh 400 MB:sta aina 800 MB:iin. Aptiva oli 
IBM:n IBM klooni vakio-osista koottuna. 

Väyläratkaisut olivat kilpailuvaltti markkinoinnissa ja niiden kehittyminen lisäsi 
tietokoneen ja esimerkiksi näytönohjaimen nopeutta. 


Väyläratkaisut - laajentaminen (lisäkorttien liittäminen) 

ISA (Industry Standard Architecture), 8-bit, 1981, IBM PC, laajennus XT BUS 1983 
AT (Advanced Technology), 16-bit, 1984, IBM AT 

EISA (Extended Industry Standard Architecture), 32 -bit, 1988, IBM PC yhteensopi- 
vien valmistajat 

MCA (Micro Channel Architecture), 1987, IBM PS/2 

VLB (VESALocal Bus), AT-väylän laajennus, yleinen 486-tietokoneissa 

PCI (Periferial Component Interconnect), 1992, Intel 

AGP (Accelerated Graphics Port), 1997, Intel 

PCIe (PCI Express), 2004, Intel 


Kehityksen irrationaalisuus 


Usein ajatellaan, että kehitys on lineaarista ja sillä on joku päämäärä. Kuitenkaan tiet- 
tynä ajan hetkenä tekniikan kehityksessä ei ole ennustettavaa päätepistettä tai kehitys- 
kulkua edes parin vuoden tähtäimellä. Jäljestäpäin 'museoesineitä' tarkkailemalla, 

voidaan havaita kehityskulkuja, jotka näyttävät järkeviltä ja loogisilta. Oikeastaan lo- 
giikka rakentuu useiden sattumien kautta, jotka johtavat tilanteesta toiseen. 

En malta olla kertomatta tarinaa tietolevyn, levykkeen tai lerpun historiasta. Se kertoo 
sattumanvaraisista tapahtumista ja kertomus on luultavasti tuloksiltaan tosi, mutta var- 
maankin asioita on paranneltu tehon lisäämiseksi. Tämä versio on minun kokoamani 
useammista lähteistä. 

Levykkeen historiaa 


Alan Shugart IBM: Itä kehitti työryhmi- 
neen levykeaseman vuonna 1967. Aluk- 
si levykkeet olivat 8” kokoisia ja ne 
olivat vain luettavia ja kalliita. Niitä 
käytettiin mikrokoodin välittämiseen 
IBM System 370 -asiakkaille. Kapasi- 
teetti oh 80 KB. IBM:n uusi levykease- 
maversio oli vuodelta 1973. Sen 
kapasiteetti oli 256 KB ja sillä voitiin 
lukea ja kirjoittaa dataa. 

Shugart lähti IBM: Itä ja perusti vuonna 
1973 Shugart Associates yhtiön. Wang 
Laboratories kehitteli vuonna 1976 teks- 
tinkäsittelykonetta ja 8” levyke tuntui fyysisesti isolta. Yksi Shugartin työntekijöistä, 
Jim Adkinsson neuvottteli Mr Wangin kanssa ja kysyi, minkä kokoinen disketin pitäisi 
olla - Mr Wang otti lautasliinan ja sanoi, että tämän kokoinen. Lautasliina oh 5.25”. 
Tällä perusteella Shugart kehitti 5.25” levykeen ja levykeaseman Wang Laboratorie- 
sin tarpeisiin. Vuonna 1978 oli yli kymmenen valmistajaa, jotka tekivät 5.25” levykea- 
semia. Vuonna 1978 Tandon julkisti myös kaksipuolisen levykeaseman. 

Levykeasemasta tuli keskeisin muistiväline 1970-luvun lopun ja 1980-alun mikrotie- 
tokoneisiin. Useimmiten se oli ainoa massamuistiväline. Levykeasema oli myös kes- 
keisellä sijalla IBM:n henkilökohtaisessa tietokoneessa, joka julkistettiin elokuussa 
1981. Näiden PC:ssä käytettävien diskettien tai tuttavallisemmin lerppujen kapasiteetti 
oli 360 KB. Seuraava kehitysvaihe oli 96 uraa tuumalle tallentava levykeasema - sen 
kapasiteetti oli 1.2 MB. Tämä tuli käyttöön IBM PC/AT mallien myötä vuonna 1984. 

Levykeasema muuttui, kun Apple Computer otti käyttöön Sonyn kehittämän 90x94 
millisen kovakuorisen levykkeen vuonna 1984 julkaistussa Macintosh-tietokonees- 
saan. Tästä levykkeestä, joka nimettiin 3.5” levykkeeksi tuli ajan myötä vallitseva 
standardi (ensin 720 KB ja sitten 1.44 MB). 

Levykeasemissa oli myös muita kehitelmiä - Amstrad ja Sinclair käyttivät 3” asemia, 
mutta laajempaa menestystä ne eivät saaneet. 

Mikrotietokonemuseossa on tietenkin mikrotietokoneita. Tiedetilalla niitä on esillä 
noin 150. Hyllyt notkuvat ohjelmistoja - ehkä 300 erilaista alkuaikojen ohjelmistoa. 
Oheislaitteita, kirjoittimia, esitystekniikkaa, modeemeja jne. 

Kuitenkaan keskeistä eivät ole yksittäiset laitteet, vaan muutos, jota nimitetään histo- 
rian kuluksi. Voi jäädä miettimään pakkaustiheyttä tiedon tallennuksessa - montako 
rekka- autollista tarvitaan reikäkortteja, jotta voisi tallettaa saman määrän dataa kuin 
16 GB:n muistitikulle. Voi myös miettiä, miten Mooren laki - alun perin Gordon E. 
Mooren tekemä havainto, jonka mukaan transistorien lukumäärä halvasti toteutettavis- 
sa mikropiireissä kaksinkertaistuu noin kahden vuoden välein - on toteutunut. Sama 
laki näyttäisi purevan myös tietokoneen nopeutumiseen ja muistitilan kasvuun. Voi 
myös miettiä, montako nykyistä digikuvaa saisi mahtumaan alkuperäiselle IBM:n 
kiintolevylle. 

Oikeastaan vielä tärkeämpää on menneisyyden ymmärtäminen ihmisille, jotka suun- 
nittelevat uusia laitteita ja ohjelmistoja. Nyt, vuonna 2016 ollaan taas uuden kehitys- 
harppauksen lähtökuopissa. 

Millainen tulevaisuus? 

Olen lueskellut vanhoja kirjoituksiani, joita olen kirjoittanut vuosikymmeniä sitten. 
Tämän Toteutuvatko ihmisen utopiat' -arti kk elin kirjoitin vuonna 1980 oululaiseen 
kulttuurilehti Kaltioon. Tarkoituksena oli silloin koota yhteen niitä ajatuksia, jotka oli- 
vat vallalla mikrotietokoneiden valtakauden alussa. 

On oikeastaan turhauttavaa, kun jo vuonna 1980 pystyttiin ennustamaan tämän ajan 
ongelmat yleisellä tasolla. Me tiesimme miten tulee käymään, mutta emme tehneet mi- 
tään asioiden saattamiseksi oikealle tolalle. Vai pitäisikö sanoa, että meidät ohitettiin. 
Toisaalta utopiat ovat toteutuneet, mutta osa ihmisistä on jätetty vanhaan maailmaan. 

Tiedettiin, että työ ja tulonjako täytyy erottaa tavalla tai toisella toisistaan - puhuttiin 
kansalaispalkasta. Kriittisen yhteiskuntateorian kannattajat olisivat halunneet luoda 
vaihtoehtoisia yhteiskuntamalleja markkinatalouden ja Neuvostoliiton ihailun rinnalle, 
mutta näin ei tapahtunut. Poliitikot, puoluekannasta riippumatta, ovat puhuneet vain 
yhdestä vaihtoehdosta - vain nyansseissa on ollut eroa. 

Nyt on herätty puhumaan digitalisaatiosta, jopa hallitusohjelmassa asia on nostettu 
kärkiha nkk eeksi. Kouluissa aletaan nyt opettaa ohjelmointia, 'toista lukutaitoa', joka 
oli professori Andrei P. Ershovin avainpuheenvuoron aihe vuonna 1982 IFIPin Com- 
puters in Education -kongressissa. Ei voi sanoa, ettei asiasta olisi tiedetty, koska kou- 
luhallituksesta oli useamman hengen edustus ko. kongressissa. Täytyy tunnustaa, että 
olin mukana tietotekniikan oppimäärien suunnittelussa - emme uskaltaneet silloin ot- 
taa ohjelmointia pakolliseksi aineeksi, valinnaiseksi kyllä. Uskalluksen lannisti osaa- 
vien opettajien puute ja yleinen vastustus. 

On totta, että tekniikka on kehittynyt - nykyisin saa ohjausjärjestelmän murto-osalla 
siitä hinnasta, mitä se maksoi 35 vuotta sitten. Silloinkin pystyttiin tekemään lähes sa- 
moja asioita kuin nykyään. 

Kulttuurilehti Kaltioon kirjoittamani artikkeli antaa sekä positiivisen että negatiivisen 
kuvan tulevaisuudesta - ehkäpä asioista, jotka nyt alkavat toteutua. 

Toteutuvatko ihmisen unelmat? (Kaltio, 1980) 

- havaintoja mikroelektroniikan ja automaation vallankumouksesta 

Mikroprosessori on sana, joka on viime aikoina sanottu mitä erilaisimmissa yhteyksis- 
sä. Toisten mielestä se on kirosana, joka lausuttaessa tuottaa onnettomuutta. Toisten 
mielestä se on taikasana, jonka avulla voidaan täyttää ihmisen vuosituhantiset toiveet. 
Mielenkiintoista tässä näkemysten vastakkain asettamisessa on se, että pahuuden ja 
siunauksen katsotaan alkavan samasta asiasta: teollisuuden automaatiosta. Automaa- 
tion seurauksena teollisuuden tuottavuus kasvaa ja työvoiman tarve vähenee - seu- 
rauksena on työttömyyttä. Toisaalta vaaralliset ja yksitoikkoiset työt voidaan siirtää 
automaattien tehtäviksi, jolloin voidaan välttää näistä töistä ihmiselle aiheutuvat hai- 
tat - työn orjuus vähenee. 

Teknisesti ja taloudellisesti voidaan suunnitella optimaalisia ratkaisuja tuotantoa ja 
kannattavuutta silmällä pitäen. Samaa ajattelua voitaisiin ehkä soveltaa myös yhteis- 
kuntapolitiikkaan. Esimerkiksi työttömyysongelmaa voitaisiin helpottaa lyhentämällä 
työaikaa ja jakamalla jäljellä olevat työt tasan kaikkien työntekijöiden kesken. Työttö- 

myyden taloudelliset seuraukset voitaisiin poistaa erottamalla työ ja palkka toisistaan, 
ts. kaikilla taattaisiin kohtuullinen toimeentulo (kulutustaso) riippumatta siitä tekeekö 
työtä vai ei. Esimerkkinä tämän suuntaisista toimenpiteistä voidaan pitää suunniteltua 
sosiaalietuuksien verotusta. Asiallisesti työttömyyskorvauksen osalta tämä merkitsee 
työttömyyspä! kkaan siirtymistä. 

Teknistymisen ja automaation ongelma sivuvaikutuksineen ei rajoitu pelkästään talou- 
dellisiin kysymyksiin, vaan sillä on myös tärkeitä psykologisia ja kasvatuksellisia ulot- 
tuvuuksia. Julkisessa keskustelussa nämä seikat on sivuutettu maininnalla tai niitä ei 
ole lainkaan käsitelty. Tämän artikkelin tarkoituksena on käsitellä teknistymisen seu- 
rauksia ihmisen kannalta. 

Korvataanko ihminen? 

"Koneita" on ollut olemassa niin kauan kuin ihminenkin on ollut olemassa. Välineiden 
käyttö on ihmiselle tyypillinen piirre, joka on harvinainen eläinkunnassa. Aikojen ku- 
luessa koneet kehittyivät. 

Ihmisen avuksi koneiden pyörittämisessä otettiin ensin vesi, sitten höyry. Nykyisin val- 
ta-asema koneiden pyörittämisessä on sähköllä ja öljyllä. Yhteiskunnan muuttuminen 
maatalousyhteiskunnasta teollisuusyhteiskunnaksi alkoi Englannissa 1700 ja 1800 -lu- 


120 


kujen taitteessa. Käsityö korvattiin koneiden työllä. Käsityöläisistä tuli teollisuustyö- 
läisiä. Koneet olivat nopeita ja tehokkaita - seurauksena oli työttömyyttä. Tarvittiin 
vähemmän ihmisiä tuottamaan koneiden avulla enemmän tuotteita. Työläiset kapinoi- 
vat - koneet nähtiin orjuuttajina ja leivän riistäjinä. Vähitellen yhteiskunnat muuttui- 
vat ja työsuojelu kehittyi: vieraalla voimalla toimivat koneet hyväksyttiin ihmisten 
palvelijoiksi. Oli hyväksytty, että ihmisen fyysinen työ voidaan kotkata koneen työllä. 
Ihminen oli vapautunut suurta voimaa vaativista ponnistuksista. 

Äly ja mieli ovat ihmiselle arkaa aluetta. Tämä ilmenee mm. siinä, että on paljon kun- 
niakkaampaa sairastaa sydänvikaa kuin olla vähä-älyinen tai mielisairas. Mikropro- 
sessori korvaa ihmisen älyn yksinkertaisissa työsuorituksissa. Ennen tietokoneitten 
keksimistä tämä ei ollut mahdollista. Mikroprosessori (tietokoneen pienempi veli) on 
halvan hintansa vuoksi mahdollistanut älyn korvaamisen, automaation yleistymisen 
yhä useammissa sovelluksissa. Mikroprosessoriohjatut, "älykkäät" automaatit, robotit 
tekevät 24-tuntista työpäivää ja tekevät työnsä sellaisella tarkkuudella, että ihminen 
voi tuskin kilpailla työtuloksissa niiden kanssa. 

Tullessaan työpaikalle ne syrjäyttävät aina yhden tai useamman ihmisen. Tämä ai- 
heuttaa luonnollisesti ahdistusta työntekijöissä, ihmisissä. Kun vielä todetaan, että au- 
tomaattien “sielunelämä" on hyvin monimutkaista ja että se pysyy useimmille 
työntekijöille salattuna, niin seurauksena on ahdistuksen lisääntyminen entisestään. 
Työntekijä joutuu kysymyksen eteen: Olenko minä tarpeeton, voiko kone kontata mi- 
nut? Jos kontattava työ olisi pelkästään fyysistä, voisi lohduttautua sillä, että fyysisesti 
raskas työ ei ole sopivaa ihmiselle - mutta jos on kyse kevyehköstä työstä, johon sisäl- 
tyy jonkin verran päätöksen tekoa, on koneella korvatuksi tuleminen henkisesti raskas- 
ta. Nykyisellä automaation asteella koneeseen ohjelmoidun älyn avulla voidaan 
(kannattaa) korvata vain suhteellisen yksinkertaisia töitä. On kuitenkin odotettavissa, 
että lähi tulevaisuudessa voidaan monimutkaisen tietokonejärjestelmän avulla korvata 
melko kallispalkkainenkin päätöksentekijä. Uhka työn menettämisestä on siis todelli- 
nen, ei ainoastaan yksinkertaisissa töissä vaan vaativammissakin tehtävissä. 

Voidaanko ihminen korvata, "ottavatko robotit vallan "? 

Näyttää siltä, että on paljon töitä, joita robotit tekevät ihmistä nopeammin, paremmin, 
tunnollisemmin ja ennen kaikkea halvemmalla. Täytyy kuitenkin muistaa, että kone, 
automaatti, pystyy tekemään vain töitä, jotka on ohjelmoitu sen muistiin. Ihmisellä on 
mahdollisuus, jota koneella ei ole, yhdistellä asioita luovasti - luoda uutta. Näin ollen 
joudutaan tulevaisuudessa käymään raja uudelleen ihmisten töiden ja koneen töiden 
välillä. Tällöin on keskeistä se, että kaikki ihmisarvoiset työt ovat puolustamisen ar- 
voisia. Samoin joudutaan harkitsemaan työn tuottavuutta uudelleen: töiden ei tarvitse 
alla tuottavia käsitteen nykyisessä merkityksessä. Tämän lisäksi joudutaan tarkista- 
maan myös suhtautumista itse työhön. Voi olla, että vanha viisaus, "ken ei työtä tee - 
sen ei pidä myöskään syömän ", joudutaan hylkäämään vanhentuneena. 

Tulevaisuusshokki 


Mitä tapahtuu, kun tämän päivän koululainen tulee menneisyyden koulusta tulevaisuu- 
den yhteiskuntaan - kysyttiin mikroelektroniikan ja kasvatuksen välisiä yhteyksiä poh- 
tineessa kongressissa toukokuussa 1979 Lontoossa. Todettiin, että koidu voi opettaa 
tulevaisuuden taitoja, mutta ei voi kehittää oppilaiden ajattelua ja näkemyksiä eikä 
valmentaa heitä tulevaisuusshokin varalta. 

Koulumaailmassa keskustellaan parasta aikaa työrauhaongelmista. Tässä yhteydessä 
puhutaan yhteiskunnan nopeasta muuttumisesta, vaikeista kotioloista jne. Ovatko nä- 
mä ongelmat tulevaisuusshokin heijastumia? Kotona on työttömyyttä, vanhempien vä- 
liset suhteet kiristyvät, tulee avioeroja. Näissä oloissa nuori ei näe koulunkäynnille 
mieltä: "Mitä hyötyä on käydä koulua, kun ei saa kuitenkaan duunia?" Ajatusta voisi 
jatkaa seuraavasti: on ihan sama, onko käynyt koulua vai ei nostaessaan armopaloja 
(= työttömyyskorvausta) . 

Itsetunnon kannalta saattaa olla jopa helpompi olla työttömänä ilman koulutusta kuin 
koulutettuna “Eihän meikäläinen mitään työtä saa, kun en ole koulujakaan käynyt. " 
Koulumaailmaan palautettuna tämä merkitsee sitä, että oppilaiden ongelmia pitäisi 
tarkastella suhteessa heidän tulevaisuuden odotuksiinsa. 

Tulevaisuuteen valmistautuminen edellyttää kuitenkin koulutusta. Koulutus onkin ai- 
noa keino auttaa ihmistä selviytymään tulevaisuuden yhteiskunnassa. Voidaan sanoa, 
että mitä enemmän ihmisellä on koulutusta sitä paremmin hän pystyy orientoitumaan 
uusiin tilanteisiin. Tässä mielessä suomalainen peruskoulujärjestelmä on ollut kauko- 
näköinen ratkaisu. Peruskoulun ongelmana on kuitenkin se, ettei järjestelmä pysty 
seuraamaan nopeasti muuttuvaa maailmaa. Opetussuunnitelmat painottuvat voitto- 
puolisesti nykypäivän työelämän kannalta merkityksellisten tietojen omaksumiseen, 
kun taas vapaa-ajan taidot ja jatkuva itsensä kehittäminen ovat jääneet syrjään. Tämä 
on valitettavaa, koska tulevaisuuden yhteiskunta näyttää olevan lisääntyvän vapaa- 
ajan ja uudelleen koulutuksen yhteiskunta. Peruskoulun pyrkimys laaja-alaiseen yleis- 
sivistykseen on kannatettava se mahdollistaa joustavan uuden tiedon omaksumisen 

Toisella, paljon keskustelua herättäneellä uudistuksella - korkeakoulujen tutkinnonuu- 
distuksella - näyttää olevan päinvastainen pyrkimys: Se kapeuttaa tietämisen aluetta. 
Uudistetussa tutkinnossa opiskelu suuntautuu niihin tietoihin, joita tarvitaan tietyssä 
ammatissa. Ns. mielettömät aineyhdistelmät karsiutuvat pois. Kuitenkaan eivät edes 
ns. akateemiset ammatit selviä kolhuitta automaatiosta, vaan tarvitaan uudelleen 
orientoitumista ja "mielettömät” aineyhdistelmät voisivat antaa uusia näkökulmia. 

Ihmisen mahdollisuudet 

Kysymys automaation vaikutuksista voidaan muuttaa kysymykseksi ihmisen onnelli- 
suudesta Lisääkö automaatio ihmisen onnellisuutta vai onko se kirous, joka tuhoaa ih- 
misen? 

Ihmisen utopioista kirjoitettuja kirjoja lukiessa kohtaa jatkuvasti pyrkimyksen työstä 
vapautumiseen. Ihanteena pidetään ajattelun vapautta, itsensä toteuttamista jne. Ras- 
kaat ruumiilliset työt kuuluvat orjille tai koneille. 

Teollistuneissa maissa elämme aikaa, jolloin utopioiden toteutuminen on lähempänä 
kuin koskaan aikaisemmin. Utopioiden toteuttaminen vaatii kuitenkin ihmisen kasvua 
ihmisenä ja kansalaisena sekä tulonjaon uudistamista. 

Utopioiden toteutumisen esteenä on kuitenkin tekijöitä, joista osa johtuu ihmisestä it- 
sestään, kuten sodat ja taloudellinen kuilu kehittyneiden maiden ja ns. kolmannen 
maailman välillä. Tämän lisäksi ehtyvät luonnonvarat ja luonnon saastuminen saatta- 
vat ehkäistä unelmien toteutumisen. Luonnossa on jo nyt nähtävissä hälyttäviä merk- 
kejä taloudellisen kasvun ja elintason kasvun sivuvaikutuksista. 


Tietokonealan futurologiaa - konkretiaa laitetasolla 

Ennustaminen on vaikeaa, varsinkin tulevaisuuden ennustaminen - sanoi muuan suo- 
malainen poliitikko vuosikymmeniä sitten. Kirjoitin futurologia-artikkelin luultavasti 
Näyttö-lehteä varten, mutta jostain syystä sitä ei julkaistu. Artikkelissa olen yrittänyt 
ennustaa erilaisten tietokonelaitteiden ja ohjelmistojen kehitystä 1990-luvulla - osit- 
tain huonolla ja osittain hyvällä menestyksellä. Otan arti kk elin mukaan tähän tekstiin, 
koska se heijastelee niitä lähestymistapoja, jotka olivat vallalla erilaisilla messuilla ja 
tietokonealan lehdistössä. On tietysti mahdollista, että olen poiminut ne asiat, jotka 
ovat tukeneet minun ajatuksiani. 

Itse ihmettelin sitä, että en ole maininnut artikkelissa internettiä, koska vuosikymme- 
nen vaihteessa (1980-luvun lopussa) olin Oulun yliopiston laskentakeskuksen johto- 
kunnassa tekemässä päätöstä intemettiin liittymisestä. Toisaalta kaupalliset toimijat 
aloittivat internetin jakelun suuressa mitassa vasta tuon ajankohdan jälkeen. Internetin 
käyttö oh vaikeaa pitkine osoitteineen kunnes Mosaic-selain julkaistiin Windowsille ja 
Applelle loppuvuodesta 1993. Mosaic oli yksi varhaisista graafisista WWW-selaimis- 
ta ja ensimmäinen, joka osasi näyttää kuvat tekstin kanssa samassa ikkunassa. 

Selitykseksi internetin unohtamiselle kelvannee, että internet tuli ensin yliopistoihin 
ARPAnet-tietoverkon (Advanced Research Projects Agency) muodossa jo 1970-luvul- 
la - samoihin aikoihin, kun järjestelmää alettiin nimittää internetiksi. Kuluttajille 
'myynti' alkoi 1993 selainten kehittymisen myötä. Internetin tulo on esimerkki hitaasti 
tapahtuvasta muutoksesta ihmisten käyttäytymisessä. 

Laitteiden kehittyminen - ennustuksia (kirjoitettu toukokuussa 1992) 

Tällä vuosikymmenellä tapahtuu suuri murros tietokoneiden kehityksessä. Siirrytään 
pois vanhoista konstruktioista ja tilalle tulee uusia ennestään tuntemattomia laitteita 
ja ohjelmistoja. Pitkään vallalla ollut yhteensopivuus päättyy. Ohjelmistoista tulee ai- 

nakin jossain määrin konekohtaisia ja vaihtoehtojen määrä lisääntyy. Kilpailu omi- 
naisuuksilla jouduttaa tietokoneiden kehittymistä. Toisaalta valmistajien määrä vähe- 
nee ja sarj ätuotantotietokoneet vahaavat markkinat. 

Tietokoneet 

IBM PC -yhteensopivat tietokoneet ovat tulossa tiensä päähän. Suurimpana ongelma- 
na on Intellin prosessori, joka rajoittaa muistin käsittelyä ja apuprosessorien käyttöö- 
nottoa. Intellin prosessorien suuri etu, ohjelmistojen ylöspäin yhteensopivuus kääntyy 
ennen pitkää haitaksi. Uudet viritetyt prosessorit, kuten 80586 eivät ratkaise peruson- 
gelmaa, vaan antavat jonkin verran lisäaikaa konstruktiolle. Intell 80XXX-pohjaisten 
tietokoneiden kausi päättyy vuoden -94Z-95 taitteeseen. 

Apple Macintosh-tyyppisten koneiden suosio on ollut kasvussa. Motorolan 68000-sar- 
jan prosessorit ovat toiminnaltaan Intellin prosessoreita joustavampia - helpompi 
muistin hallinta ja apuprosessoreiden käyttö. Ongelmana Maceillä on pieni suoritus- 
kyky suhteessa hintaan. Motorolan sarjan tehokkaimpien prosessorien käyttö paran- 
taisi tilannetta. Mikäli Maceille tulee kakkosvalmistajia, konstruktiosta tulee vahva 
kilpailija IBM PC -yhteensopiville tietokoneille. Motorola-pohjaisesta Atarista saattaa 
tulla kilpailija Macille. Apple ja Atari -tyyppisten tietokoneiden suurin ongelma on 
suljettu konstruktio, joka rajoittaa lisälaitevalikoimaa ja vaikeuttaa liittymistä tieto- 
järjestelmiin, kuten PC-verkkoihin. 

Työasemakoneet, joissa on RISK-prosessori lisäävät vetovoimaansa, koska ne tarjoa- 
vat suorituskykyä ympäristössä, jossa ei ole prosessorien asettamia rajoituksia muis- 
tille eikä apuprosessoreille. Työasemakoneet ja niistä johdetut henkilökohtaiset 
tietokoneet tulevat yleistymään vuoden 1994 alkupuolella. 

IBM:n ja Applen yhteiset suunnitelmat luoda yhteistä mallistoa kariutuu sellaisena 
kuin sitä nyt on markkinoitu. Syntyy laajempi yhteenliittymä, joka määrittelee yhteen- 
sopivuuden tietokoneelle, joka perustuu RISK-prosessoriin ja joka tulee erilaisina ver- 
sioina markkinoille vuonna 1995. 

Mielenkiintoisia näkymiä vuosikymmenen loppupuolella tarjoavat japanilaisten kehit- 
tämät järjestelmät kuten TRON-arkkitehtuuri. TRON:in tavoitteena on tehdä kattava 
tietojärjestelmä. 

Käyttöjärjestelmät 

MS-DOS itsenäisenä käyttöjärjestelmänä jää historiaan vuoden -93 aikana, mutta se 
sisältyy ohjelmiston osana Microsoftin NT-ohjelmistoon ja IBM:n OS/2 käyttöjärjes- 
telmään. MS-DOS ohjelmistoja voidaan käyttää vielä pitkään uusien käyttöjärjestel- 
mien kanssa. 


Peruskäyttöjärjestelmän luonne säilyy DR-DOS:silla (Digital Research). Sen käyttö 

jopa yleistyy erikoissovelluksissa, kuten teollisuudessa ja kannettavissa mikroissa. 
Syynä tähän on käyttöjärjestelmän helppo muunnettavuus PROM-piireille sopivaksi. 
On oletettavaa, että Digital Research kehittää graafista käyttöliittymää, joka soveltuu 
erityisesti verkkoympäristöön (Novell). 

Windows-ohjelmistosta tulee aikanaan (-93) NT-versio. On kuitenkin luultavaa, että 
Microsoftin ohjelmien suosio laskee suhteessa IBM:n OS/2-käyttöjärjestelmään. Win- 
dows tarjoaa graafisen käyttäjäliitynnän ja multimediaominaisuuksia sekä jonkinas- 
teisen moniajoympäristön. Runsas ohjelmistotarjonta takaa suosion vuosikymmenen 
loppupuolelle. 

IBM:n OS/2 on hyvin kilpailukykyinen ja varteenotettava käyttöjärjestelmä. Sen etuna 
on DOS ja Windows-ohjelmien yhteensopivuus. OS/2 tarjoaa kehittyneen moniajoym- 
päristön, jossa erityyppisiä ohjelmia voi ajaa joustavasti. Suurimpana ongelmana 
IBM: n tuotteiden yleistymiselle on ollut jakelu omien jakelukanavien kautta, kun OS/2 
jakelu on järjestetty siten, että kaikki tietokonekauppiaat voivat sitä myydä. OS/2 
myynti ylittää Windowsin myyntimäärät -94/95 tienoilla. 

UNIX-käyttöjärjestelmän yleistymistä on odotettu pitkään. Yleistymisen esteenä on ol- 
lut vaikea käyttö ja ylläpito. Uudet UNIX-versiot sisältävät apuohjelmia, jotka tuovat 
graafisen käyttäjäliitynnän ja helppokäyttöisyyden UNIX. iin. UNIX-käyttöjärjestelmä 
yleistyy tehokkaimmissa laitteissa ja on vuosikymmenen puolivälissä yleinen CAD-työ- 
asemissa. Keskeistä on moniajoympäristö, ei niinkään monen käyttäjän sovellukset. 
Mielenkiintoisia uusia tulokkaita on esim. SUNin Solaris-käyttöj ärj estelmä, joka toi- 
mii myös PC-laitteissa. UNIX-käyttöjärjestelmällä varustettujen laitteiden käytettä- 
vyyttä parantaa kyky toimia kaikentyyppisissä verkoissa. Muutokset 
tietokonemaailmassa ovat suhteellisen nopeita ja perustuvat ostajien mielikuviin, siksi 
on muistettava, että on myös muita kehitteillä olevia käyttöjärjestelmiä, kuten TRON, 
jotka saattavat vaikuttaa tietokonemaailmassa tällä vuosikymmenellä. 

Verkot 

Verkkotopologiat pysyvät lähes samanlaisina kuin nyt koko loppu vuosikymmenen. 
Vallitsevin verkkotopologia Suomessa on ETHERNET. Suuremmissa verkoissa paksu 
ETHERNET ja PC-verkoissa ohut ETHERNET. ARCNET säilynee mukana lähinnä 
uusien kevytohjelmistojen ansiosta. IBM:n TOKEN RING lisää markkinaosuuttaan 
jonkin verran. Parikaapeliverkot ovat myös yleisiä. Lisäksi on huomattava 3 COM ja 
UNGERMANN-BASS verkkotuotteet, joilla on vankka sija julkishallinnon verkoissa. 

PC-verkko-ohjelmistojen markkinajohtajana säilyy Novell. Novell soveltuu erityisesti 
keskisuuriin ja suuriin verkkoihin. Kevytverkot vahaavat alaa pienissä sovelluksissa. 
Mikrosoftin LAN MANAGER säilyttää myös asemansa. Tulevaisuudessa LAN MANA- 
GERIN ominaisuudet saattavat sisältyä Microsoftin käyttöjärjestelmätuotteisiin. On il- 
meistä, että tulevaisuudessa (-95) verkko-ohjelmistot ja käyttöjärjestelmät inte- 
groituvat. 

Verkottamisessa täytyy ottaa huomioon uusien laitteistojen ja käyttöjärjestelmien vaa- 
timukset. Tulevaisuudessa samaan verkkoon täytyy saada kiinni työasemakoneita, 
IBM-yhteensopivia, Macejä, multimedialaitteita, faxeja yms. Joustavuutensa ansiosta 
ETHERNET-kaapelointi palvelee hyvin em. tarkoituksia. TOKENRING toimii hyvin 
IBM-ympäristössä. ARCNET ja parikaapeli ovat rajoittuneempia. PC-verkkojen käy- 
tön perusteeksi tulee toimivuus (ei kustannussäästöt) . Yrityksen toiminta voidaan aja- 
tella tapahtuvaksi verkossa. Verkko mahdollistaa tarvittavan tiedon läsnäolon siellä 
missä sitä kulloinkin tarvitaan. Käyttöoikeuksilla voidaan rajata käyttäjille sallittu tie- 
to. Yhteisten tietojen käyttö ja kerryttäminen on yrityksen toiminnan kannalta olen- 
naista. 

Tietoliikenne 

Tietoliikenteen tarve kasvaa sitä mukaa, kun siirrytään paperittomaan toimintaan 
esim. pankit. Yhteydet hoidetaan modeemien avulla joko yksittäiskoneesta tai verkon 
kautta. Kehittynyttä tietoliikennettä tarvitaan myös asioitaessa erilaisissa tietopan- 
keissa. 

Ohjelmistot 

Ohjelmistojen kehityksessä ei ole näköpiirissä mitään mullistavaa. Vanhoista ohjel- 
mista tulee uusia versioita, joka ovat monipuolisempia ja usein jopa hankalampia 
käyttää. Yleisohjelmistojen tuottaminen keskittyy muutamalle harvalle valmistajalle. 

Tämän rinnalle kehittyy uudenlaista ohjelmistotuotantoa, jonka tarkoituksena on tuot- 
taa yrityskohtaisia sovituksia. Tavoitteena on yrityksen tietojen kokonaisvaltainen hal- 
linta. Moniajokäyttöjärjestelmät mahdollistavat usean sovelluksen samanaikaisen 
käytön ja joustavan tietojen siirron sovelluksesta toiseen. Useissa tapauksissa luovu- 
taan massiivisista sovelluksista ja otetaan käyttöön tarkoitukseen suunniteltu helppo- 
käyttöinen ohjelma. Järjestelmä tekee automaattisesti tietojen muokkauksen ja 
tallennuksen. 

Uutena ohjelmistotyyppinä kehittyvät mutimediaohjelmistot. Ohjelmistot, jotka on tar- 
koitettu kuvan ja äänen käsittelyyn. 

Oheislaitteet 

Uusista oheislaitteista keskeisimpiä kahden seuraavan vuoden aikana ovat erilaiset 
CD-muistilaitteet. Multimedia ja kuvankäsittely vaativat paljon halpaa massamuistia 
ja CD-laitteista kehittyy sellaisia. Halpa CD-levy mahdollistaa tietokantojen jakelun. 
Tällöin tuoteluettelot yms. ovat mahdollisia tuottaa CDJlä. Toinen tärkeä uusi oheis- 
laiteryhmä on multimediakortit, kuvan ja äänen käsittelyyn tarkoitetut laitteet. Näiden 
tuotteiden avulla voidaan saada tietokoneelle tietoa erilaisista lähteistä kuten videol- 
ta, kameralta, scannerilta, sähköuruilta jne. Tällä vuosikymmenellä näistä laitteista 
kehittyy toimivia tekstin, kuvan ja puheen tunnistuslaitteita. 

Kuvien käsittelyn pullonkaulana on kunnollisten ja kohtuuhintaisten harmaasävy- ja 
värikuvatulostuslaitteet. Harmaasävylasertulostimet paranevat ratkaisevasti lähim- 
män vuoden aikana sen sijaan väritulostimien kehitys on vielä pahasti kesken. Kun- 
nollisia kohtuuhintaisia väritulostimia saataneen kolmen vuoden sisällä. 

Vuoden 2016 näkemyksiä digitalisaation historiaan 

Näyttää siltä, että tietojenkäsittelyn historia on jo ehtinyt niin pitkälle, että jokaisella 
sukupolvella on tarve kirjoittaa se uudelleen painottamalla eri asioita. Joidenkin mie- 
lestä digitalisaation historia alkaa 1990-luvulta. Oma näkemykseni on, että siinä on 
useita kehitysvaiheita, jotka seuraavat toisiaan. On perusteltua puhua digitalisaation 
neljästä aallosta. 

Mielestäni ensimmäinen vaihe alkaa Eniacista 1946 (oli muitakin) - se oh tietokone, 
jonka avulla ratkaistiin ’sata tieteellistä ongelmaa’, joita ei aikaisemmin oltu pystytty 
ratkaisemaan. Suomessa oli Esko (1960), Postipankin IBM 650 (1958) ja isoissa yri- 
tyksissä oli lähes 200 tietokonetta 1960-luvulla, mutta keskeisimmäksi tapahtumaksi 
digitalisaation tässä vaiheessa katson vuonna 1970 Suomen pankin ylijäämärahoilla ja 
Sitran avustuksella hankitut yliopistojen tietokoneet: Univac 1108 keskuskoneeksi ja 
Honey well 1640-sarjan tietokoneet usealle yliopistolle. Kyse oli keskitetysti hallituis- 
ta tietokoneista, jotka palvelivat käyttäjiä ’postin’ tai päätteiden välityksellä. Tämä en- 
simmäinen digitalisaation vaihe mahdollisti tutkijoiden ja opiskelijoiden joustavan 
tietokoneen käytön. 

Toinen digitalisaation vaihe alkaa mikrotietokoneista. Ensimmäinen ohjelmoitava lai- 
te, pöytätietokone oli Olivetti programma 101, joka julkistettiin vuonna 1964. Vuonna 
1971 valmistui Intelin 4004-mikroprosessori. Siitä tehtiin laskimia yms. - varsinaiset 
mikrotietokoneet Altair, Apple, Commodore yms. tulivat mar kk inoille 1970-luvun lo- 
pulla. Suomessa digitalisaation toisen vaiheen katson alkaneen Osmo Kainulaisen 
suunnittelemasta Telmac 1800-mikrotietokoneen rakennussarjasta. Se oli unelmien 
täyttymys sadoille suomalaisille tietokoneharrastuksesta kiinnostuneille - alan kerhoja 
syntyi kai kk ialle Suomeen. Väittäisin, että pohja Suomen tietokoneosaamiselle syntyi, 
kun valikoimaa täydennettiin mm. Commodore 64-tietokoneella vuonna 1982. 

Digitalisaation kolmas vaihe alkaa tablettien ja älypuhelinten vallankumouksesta. No- 
kian Communikaattori oli tämän ajan airut vuonna 1996. Nokian matkapuhelimia oli 
ollut vuodesta 1991. Varsinainen maailman valtaus alkoi 2007. Kehitys jatkuu edel- 
leen. 

Neljäs digitalisaation vaihe on aluillaan. Tähän kuuluvat itsekseen kulkevat autot ja 
robotiikka ja teollisuusautomaatio. Aika näyttää mihin kaikkeen se johtaa. 

Historia ja tulevaisuus samalla dimensiolla 


Aloin kirjoittaa tätä kirjaa, koska minun näkökulmastani tietotekniikan ymmärtämises- 
sä vallitsee historiattomuus. Tekniikka vanhenee vuodessa parissa, mutta vanheneeko 
se, miksi tietotekniikkaa käytetään ja kehitetään? Ovatko arkipäivän ilmiöt muuttuneet 
ratkaisevasti? 

Tietoteknii kk a rajaa keskustelun tietoon ja tekniikkaan. Nykyinen muotisana digitali- 
saatio on harmaa käsite, jonka alle voidaan sijoittaa melkein mitä tahansa kissan kas- 
vatuksesta avaruusmatkoihin. Digitalisaatio muotikäsitteenä symboloi myös ykkösiin 
ja nolliin liittyvää historiattomuutta. Harva muistaa George Boolen (1815-1864) ja hä- 
nen kehittämänsä ykkösiin ja nolliin sekä logiikkaan perustuvan ns. Boolen algebran, 
mikä on luonut pohjan kaikelle tietokoneilla tapahtuvalle laskennalle ja näin ollen 
myös digitalisaatiolle. Vaikka tietokoneet tulivat käyttöön vajaa sata vuotta myöhem- 
min, niin opiskelemalla Boolen algebraa oppii enemmän tietotekniikasta kuin luke- 
malla ympäripyöreitä esityksiä digitalisaatiosta. 

Kerrotaan, että kun ensimmäinen kaupallinen mikroprosessori Intel 4004 valmistui 
vuonna 1971, kellään ei ollut aavistustakaan siitä, mihin suuntaan kehitys olisi menos- 
sa. Piiri soveltui taskulaskimiin, mutta mikrotietokoneista ei uskallettu uneksiakaan. 
Toisaalta, mitä sellaisilla olisi voinut tehdäkään. 

Mitä on tietokonetaito? 

Vielä kymmenen vuotta sitten tietokoneosaaminen oli samaa kuin osata tehdä jotain 
työhön tai harrastukseen kuuluvaa pöytäkoneella tai kannettavalla tietokoneella. Osaa- 
minen oli arvostettua, koska tietokoneita ei ollut kaikilla, ne olivat kalliita ja sovel- 
lusohjelmat olivat vaikeakäyttöisiä. Tietokoneen käyttäjä oli uuden ajan airut. 

Tämän ajan, vuoden 2016 tilanne on toinen. Tietokonelaitteista on tullut uusia ja uusia 
malleja, käyttötarkoitukset ovat muuttuneet ja tietokonelaitteet ovat käytössä hyvin 
erilaisissa sovelluksissa. Näppäimistön ja hiiren lisäksi on tullut uusia tapoja kommu- 
nikoida tietokoneen kanssa. On kosketusnäyttöä, puheentunnistusta, eleitä jne. 

Pöytäkone ja kannettava tietokone ovat pitäneet pintansa sovelluksissa, joissa tarvi- 
taan paljon tietojen syöttöä. Tablettitietokone tai älypuhelin soveltuvat ehkä parhaiten 
internetin päätelaitteeksi ja pelaamiseen. "Oikeat” tietokonepelit toimivat kuitenkin 
PC:llä. Uutuutena markkinoille ovat tulleet luottokortin kokoiset pienet tavallisen tie- 
tokoneen ominaisuudet omaavat tietokoneet kuten Raspberry Pi. Tämän lisäksi tulevat 
mikrokontrolleritietokoneet kuten Arduino. Nämä pienet tietokoneet ovat oivallinen 
elektroniikkaharrastuksen jatke. Ne ovat halpoja ja niiden avulla voi tutustua ohjaus- 

järjestelmiin, päälle puettavaan älykkyyteen ja IoT-järjestelmiin (Internet of Things). 
Oman lisäulottuvuuden tuovat 3D-tulostimet ja laserleikkurit. 

Alkeellisimmillaan tietokonetaito on pyykinpesukoneen tai ompelukoneen käyttämis- 
tä. Nykyisten pesukoneiden ohjausjärjestelmä sisältää mikrokontrollerin ja ohjelmis- 
ton, jonka parametrit syötetään pesukoneen säätimistä. 

Usein kuulee sanottavan - se meidän Matti on vasta kolme ja käyttää jo suvereenisti 
tablettia. Osaa hakea lastenohjelmia ja pelejä. Itse asiassa Matin on helpompi oppia 
kokoamaan palapeli tabletin ohjelman tukemana kuin koota palapeli pöydällä. Palape- 
lin kokoaminen pöydällä voi olla kehittävämpää kuin tabletilla, koska oikeat palaset 
vaativat enemmän kolmiulotteista havainnointia. Matti osaa tabletin lisäksi käyttää ra- 
dio-ohjattavaa autoa, vaikka sihnä-käsi-koordinaatiossa on vielä ongelmia. Tabletti- 
tietokone on lelu LEGO-palasten joukossa - eikä sen käyttö vaadi varsinaista tietoko- 
netaitoa. 

Tablettitietokoneen ja älypuhelimen peruskäytön oppiminen on yhtä helppoa myös se- 
niori-ikäisillä. Elämänkokemus auttaa löytämään uusia asioita nopeasti ja saavuttaa ar- 
kipäivän käyttötaidon. 

Pöytäkoneen ja kannettavan käyttötaito vaatii huomattavan paljon enemmän opettelua. 
Täytyy oppia käyttämään näppäimistöä ja hiirtä. On hallittava silmien, käden ja kurso- 
rin liikkeet. Kouluikäisten motivaatio oppia tietokoneen käyttö on yleensä hyvä ja se 
saavutetaan käytön kautta. Seniori-ikäiselle hiiren hallinta voi tuottaa ongelmia. Pienet 
tietokoneet ovat verrattavissa pöytäkoneisiin ja mikrokontrollerit ohjelmoidaan toisen 
tietokoneen avulla. 

Muistan, kun 1980-luvun alussa joku tietokone- tai elektroniikkalehti esitteli koulu- 
käyttöön tarkoitettua tietokonetta (Visiotek). Toimittaja totesi, että on hyvä, kun tieto- 
koneessa on teollisuusstandardin mukainen käyttöjärjestelmä (CP/M). On tärkeää, että 
koulussa on samanlaisia tietokoneita kuin työelämässä. Kuitenkin kävi niin, että yksi- 
kään niistä lapsista ja nuorista, jotka saivat opetusta näillä koneilla, ei ole käyttänyt 
työssä ko. järjestelmää. Tietokoneiden kehitys on niin nopeaa ja koko ajan tulee pa- 
rempia ja parempia sovelluksia ja laitteita. Tietokonetaidon oppimista ei voi rakentaa 
koulussa nykyisten laitteiden varaan. Pitäisi löytää jotain perustavaa laatua olevaa op- 
pia. 

On puhuttu koodaamisen opettamisesta kouluissa - opetetaan ohjelmointia. Tietoko- 
neen tapa ymmärtää koodia on lähes samanlainen kuin 1960-luvun alussa. Näköpiiris- 
sä ei ole radikaaleja muutoksia. 

Tietokonetaidot määrittelisin seuraavasti: käyttötaito, tietokoneen toiminnan ymmärtä- 
minen ja tietokoneen hallinta ja ohjelmointi. 


Ohjelmien kirjoittamisen ongelma on siinä, ettei ohjelmaa voi kirjoittaa, ellei ole on- 

gelmaa, joka sen avulla ratkaistaisiin. Ongelman olemassaolo vaatii usein perehtymis- 
tä sovellusalueeseen, jota varten ohjelma kirjoitetaan. Ohjelmistotuotannossa tehdään 
määrittelyt, joiden perusteella ohjelma kirjoitetaan. Koululaisen pitäisi liittää ohjel- 
mien tekeminen osaksi omia harrastuksiaan ja ratkoa siellä esiin tulevia ongelmia. 

Ihmisen tietojärjestelmälle asettamat vaatimukset 

Tietokoneiden käyttöönotto aiheuttaa usein ongelmia. Ihmiset suhtautuvat varaukselli- 
sesti uuteen tekniikkaan. Syitä on useita. Toiset epäilevät, etteivät he opi käyttämään 
tietokonetta, toiset eivät halua opetella ja jotkut pelkäävät työpaikan menettämistä. 
Ratkaisuksi tähän on usein tarjottu tietokonejärjestelmää, joka simuloi jo olemassa 
olevia toimintoja tai järjestelmää, joka pyrkii olemaan käyttäjäystävällinen. 

Tarkasteltaessa ihmisen tietojärjestelmälle asetettavia vaatimuksia, täytyy tarkastelun 
kohde purkaa kolmeen kysymykseen. Mikä on ihminen? Mikä on tietojärjestelmä? 
Mikä on ihmisen ja tietojärjestelmän suhde? Digitalisaatio harmaana käsitteenä kattaa 
nämä kaikki. 

Kysymys ihmisestä ja tietojärjestelmästä 

Kysymykseen ihmisestä on yritetty vastata vuosisatojen ajan filosofisissa tarkasteluis- 
sa. Antiikin aikana ihmistä pidettiin höyhenettömänä kaksijalkaisena. Filosofisessa 
antropologiassa ihmisen keskeisimpänä ominaisuutena pidettiin henkisyyttä - ihmisen 
tajunnan itseään tarkastelevaa näkökulmaa. Ihminen pystyy tarkastelemaan omia teko- 
jaan ja niiden perusteita. Filosofiset lähestymistavat auttavat jonkin verran ymmärtä- 
mään ihmistä tietokoneen käyttäjänä, mutta niiden pohjalta ei ole johdettavissa, 
millainen pitäisi olla ihmisen ja tietojärjestelmän suhde. 

Lupaavimmaksi lähestymistavaksi, viitekehykseksi tarjoutuu ihmisen lajikehitys, en- 
nen kaikkea kulttuurievoluutio. Lähtökohtana on, että ihminen on muotoutunut ny- 
kyihmiseksi vuosimiljoonien aikana vuorovaikutuksessa ympäristönsä kanssa. 
Säilyäkseen hengissä alkuihminen on oppinut suhtautumaan epäilevästi kaikkeen uu- 
teen ja outoon, mutta olemaan samalla utelias uusien asioiden suhteen. Sama lajikehi- 
tyksen aikaansaama suhtautumistapa vaikuttanee ihmisen ennakkoluuloiseen tai 
innostuneeseen suhtautumiseen tietokonelaitteisiin. 

Tietojärjestelmän määrittäminen on huomattavasti helpompaa. Tässä tietojärjestelmän 
käsitettä käytetään hyvin laajasti - kiveen merkkejä hakkaava alkuihminen ymmärre- 
tään tietojärjestelmän käyttäjäksi. Ihmisen ja tietojärjestelmän suhde pelkistyy muuta- 
miin kysymyksiin, joita tarkastelen edempänä tässä luvussa. 

Tutkimuksen ongelmat 

Kysymykset 'Mikä on ihminen?', 'Mikä on tietojärjestelmä?’ ja 'Mikä on ihmisen ja 
tietojärjestelmän suhde?' antavat myös viitteitä tieteistä, joiden alaan käsiteltävät asiat 

kuuluvat. Kysymys ihmisen olemuksesta kuuluu ilmiselvästi filosofian alaan, tietojär- 
jestelmän tarkastelu viittaa tietojenkäsittelytieteeseen ja ihmisen ja tietojärjestelmän 
suhde on psykologiaa. 

Tutkittaessa ihmisen taitoa hallita tietojärjestelmää ajatellaan tavallisesti, että hyvä tie- 
tojärjestelmä on sellainen, joka on mahdollisimman lähellä ihmisen aikaisempaa koke- 
musmaailmaa. Tutkimuksissa on saatu tätä käsitystä tukevia tuloksia. Toisaalta 
ihminen uteliaana oliona etsii uusia virikkeitä ja näitä uudet tietotekniikan laitteet tar- 
joavat useissa eri muodoissa. Jotta ymmärrettäisiin ihmisen käyttäytymistä eri tilan- 
teissa pitäisi pystyä vastaamaan kysymykseen: miten ihmisen kokemusmaailma on 
muotoutunut? 

Evoluution kannalta tarkasteltuna asian voisi ilmaista seuraavasti: jos ympäristö olisi 
ollut toinen, ihminen (lajina) olisi toisenlainen. Yksilön kannalta tarkasteltuna voidaan 
sanoa, että kasvuympäristö yhdessä perimän kanssa määrää ihmisen fenotyypin, ilmia- 
sun. 

Kulttuuri on tuottanut ihmisen ympäristöön elementtejä, jotka kuuluvat lähes jokaisen 
ihmisen kasvuympäristöön. Tällaisia elementtejä ovat radiot, televisiot, kirjoitusko- 
neet, älypuhelimet jne. Tietokonelaitteet ovat myös ihmisen ympäristön elementtejä. 
Kokemus tietokonelaitteista jakaa ihmiset kolmeen ryhmään. Ensimmäiseen ryhmään 
kuuluvat ihmiset, jotka eivät ole joutuneet tekemisiin tietokoneiden kanssa. Toisen 
ryhmän muodostavat ihmiset, jotka ovat aikuisiällä joutuneet tietokoneiden kanssa te- 
kemisiin. Kolmannen ryhmän ihmisten kasvuympäristöön tietokoneet ovat kuuluneet 
olennaisena osana. 

Tutkittaessa tietokoneen käyttäjiä pitäisi kontrolloida heidän kokemuksensa tietoko- 
neista. Millainen asema tietokoneilla on ollut heidän elinympäristössään. 

Kahden erilaisen tietojärjestelmän vertailut käyttäjien, tutkijoiden tai asiantuntijoiden 
toteuttamina tuskin antavat tietoa siitä, millainen käyttäjäystävällisen tietojärjestelmän 
pitäisi olla. Ollaan hakoteillä, jos kiinnitetään huomiota hiiriin, vali kk oihin, näppäin- 
ten toimintoihin tai objektien sijoitteluun kosketusnäytölle. Tällöin ollaan tutkimassa 
käyttäjäystävällisyyttä niissä rajoissa kuin 'teollisuusstandardi’ antaa myöten. 

Ihminen on lajikehityksensä myötä joutunut sopeutumaan mitä erilaisimpiin ympäris- 
töihin. Siksi on oletettavaa, että kun tietokoneet tulevat osaksi ihmisen elinympäristöä, 
ihmiset sopeutuvat niiden käyttöön riippumatta siitä kuinka vaikeita tai monimutkaisia 
ne ovat käytöltään. 

Onko ihmisläheinen tietojärjestelmä mahdollinen? 

Ihmisläheiselle tietojärjestelmälle asetetaan usein vaatimukseksi opittavuus, helppo- 
käyttöisyys, intuitiivisuus ja ohjaavuus. Kaikille näille vaatimuksille on yhteistä se, et- 
tä ne painottavat aikaisempia kokemuksia. Keskeinen ajatus on muuttumattomuus. 

Ihmisläheinen tietojärjestelmä voisi perustua myös vanhan hylkäämiseen. Tällöin pi- 
täisi sijoittaa rahaa psykologiseen perustutkimukseen. Pitäisi tutkia ihmisen oppimis- 
kykyä, ihmisen psyykkisiä ominaisuuksia ja ihmisen hermojärjestelmän toimintaa. 

Ei ole itsestään selvää, että ihmisen nykyinen ympäristö olisi otettava huomioon tieto- 
järjestelmää suunniteltaessa. On olemassa rajaton määrä transsendentaalisia ympäris- 
töjä, joiden toteutuminen riippuu ihmisten päätöksistä. Tietokoneet voivat toimia 
uutena ympäristönä, joka ei ole sidoksissa nykytodellisuuteen. Tästä on hyvänä esi- 
merkkinä orastava lisätyn todellisuuden suosio (Pokemon Go). 

Vuonna 2005 tuli iPod - Applella oli päädytty jalostamaan tuotteita, joiden keskeise- 
nä tavoitteena oli tehdä ihmisistä passiivisia informaation vastaanottajia - osta ja 
kuuntele. Samaa linjaa jatkoi vuonna 2007 julkistettu iPhone. Näihin aikoihin Nokia 
näperteli näppäimistöjen kanssa muistellen 'Mi kr oMikon valintaperusteita', kun taas 
Apple keskittyi tuottamaan ihmisille kulutettavaa materiaalia. Tapahtui kulutuskäyt- 
täytymisen muutos, aineettomat hyödykkeet, esim. ladattavat musiikkikappaleet 
nousivat yhtä haluttaviksi kuin musiikkikaupasta ostetut äänilevyt. 

Muiden muassa Asus yritti tehdä vuosia tablettitietokoneita, mutta ne eivät menesty- 
neet. Applen vuonna 2010 julkaisema iPad menestyi. Menestymisen syy ei ollut tekni- 
nen etevämmyys vaan käytettävyys kuluttamisessa. Tabletti nimeltä iPad menestyi, 
koska sen avulla voi ostaa lukemattomia palveluita, kuten musiikkia, elokuvia, pelejä, 
sovelluksia jne. - kaikkea sitä minkä kanssa ihminen voi rentoutua ja lopettaa ajattele- 
misen. 

Applen i-alkuisia laitteita ei ole tehty aktivoimaan, vaan apuvälineiksi mahdollista- 
maan hyväksyttävän passivoituneen elämäntavan. Tosin täytyy sanoa, että sovelluk- 
sista löytyy myös aktiivisen elämän elementtejä, mutta pääasiallinen tavoite on 
passiivisessa kuluttamisessa. 

Edellä olevasta seuraa, ettei tietojärjestelmien suunnittelussa ole välttämätöntä ottaa 
huomioon aikaisempia käytäntöjä, vaan niiden suunnittelu voi pohjautua ihmisen kan- 
nalta tarkasteltuna täysin aikaisemmista poikkeaviin lähtökohtiin. Monet nykyisin 
markkinoilla olevista tietokonelaitteista ja ohjelmistoista sisältävät viitteitä ihmisen 
uudesta ympäristöstä. Valtaosa tuotteista noudattelee kuitenkin erilaisia 'teollisuusstan- 
dardeja' ja tukeutuu käsitykseen ihmisen muuttumattomuudesta. 


Blue Sky Products 

Muistan ajan, jolloin Nokia etsi työntekijöitä ilmoituksella, jossa hakijaa pyydettiin 
kertomaan, mitä osaa. Ilmoitus jatkui - saatamme tarvita sinua. Tämä tapahtui niihin 
aikoihin, kun Nokiasta oli tulossa 'maailman mahti’. Tuohon aikaan Nokia etsi uusia 
ideoita ja uusia tuotteita. Silloin ei sanottu ensimmäiseksi, että noita ei kukaan tarvitse. 

Meille kotiin ostettiin televisio melko myöhään 1960-luvun lopulla - se oli 'täystran- 
sistori ASA’. Se oli kuitenkin iso möti kk ä kaapin päällä. Tiesin, miten televisio toimi - 
tarvitaan kuvaputki yms. Kotirannan Esko, isäni, oli sängyssä selällään ja katseli sei- 
nälle ja sanoi, että tulee aika, jolloin televisio on kuin taulu. Sen voi sitten laittaa vaik- 
ka tuonne seinälle. Teknii kk aa tuntevana mietin, ettei kuvaputkea saada millään niin 
litteäksi eikä muuta teknologiaa ollut tiedossani - niinpä sanoin, että älä hulluja puhu. 
Pitkän perustelun jälkeen tulin tulokseen, ettei se ole mahdollista. Tänä päivänä kaikki 
tietävät kumpi oli oikeassa. 

Sinisen taivaan tuotteet ja niiden merkityksen opin Kari Jääskeläiseltä, joka konsultoi 
forssalaisia elokuvahankkeita 1990-luvun loppupuolella. Olosuhteista, kaupungin vir- 
kamiehistä, päättäjistä tai konsultista johtuen ha nkk eesta ei syntynyt yhtään sinistä 
ideaa - tuloksena oli ajatuksellisesti vanhentuneet elektroniikan harjoittelutehdas ja 
call-center. Ehkä Forssassa ei ollut rohkeutta elokuvastudion toteutukseen. Vastaavan- 
lainen hanke toteutettiin sitä vastoin Villilässä Nakkilassa. Forssasta on kuitenkin 
mainittava toimiva 'Elävien kuvien teatteri', mykkäelokuvajuhlat ja forssalaisten nuor- 
ten videotapahtuma 'May the Forssa be with yoy' rauhan puolesta v. 2016. 

Applen iPhone ei syntynyt markkinatutkimusten tuloksena, vaan Steave Jobsilla oli 
mielessään tuote, jonka kaikki haluavat. Tosin kosketusnäyttöisiä laitteita oli ollut jo 
kauan, mutta niiltä oli puuttunut 'sielu'. Applen iPhone antoi puhelimelle uuden ulottu- 
vuuden, josta oli vain haaveiltu. 

Blue sky products, sinisen taivaan tuotteet tai palvelut ovat asioita, joita ei vielä ole 
olemassa. Taisi olla Karl Marx, joka puhuttaessa he nk isestä ja materiaalisesta tuli tu- 
lokseen, että kaikki mikä on kuviteltavissa on myös materiaalista (vapaa tulkinta). 
Siis, jos pystymme kuvittelemaan uusia asioita - ne ovat myös toteutettavissa olevia. 
Itse asiassa nykyiset teknologiat tukevat tätä käsitystä. 

Nykyinen käsitys kännykän kaikkivoipaisuudesta on luultavasti fiktio. Valot on hel- 
pompi laittaa päälle katkaisijasta kuin kännykkää naputtelemalla. Sama pätee niihin 
satoihin appseihin, joiden avulla elämää yritetään helpottaa. Älypuhelinten aika on 
vain välivaihe siirryttäessä uuteen aikakauteen. 

Nyt, vuonna 2016 ratkaisuehdotus on IoT (Internet of Things, esineiden internet). Esi- 
neiden internet on huuhaata niin kauan, kun esimer kk inä on jääkaappi, joka osaa ker- 
toa, että maito on lopussa tai juusto vähissä. Tilannetta ei paranna tulostin, joka osaa 
ostaa uusia värikasetteja kalleimpaan mahdolliseen hintaan. 

Onko IoT vanhan lämmittelyä? Olen ollut mukana projekteissa, joissa ohjausjärjestel- 
miä on liitetty tietoliikenteen yhteyteen - siis eikö mitään uutta. Uutta ovat välineet - 
uusi teknologia, joka kustannustehokkaasti mahdollistaa asioiden yhteen liittämisen. 
Puuttuu vain sinisen taivaan tuotteita olemassa olevia ratkaisuja väheksymättä. 

Mitä sitten olisivat nämä uudet tuotteet? Jokainen voi tehdä kuten Kotirannan Esko - 
maata selällään sängyssä ja miettiä, millaiset asiat parantaisivat nykyistä olotilaa. Bio- 
hakkerit seuraavat jokaista sydämen lyöntiään. Minulle riittäisi, kun laitan käteni hiiri- 
matolle ja se niittäisi verenpaineen, veren sokerin, hemoglobiinin yms. veriarvoja. 
Sitten se voisi kertoa pitääkö minun konsultoida lääkärin kanssa. Lääkäri soittaisi mi- 
nulle hiirimaton kanssa sovittuun aikaan. Talo tietää missä olen menossa ja kysyy vas- 
tataanko puheluun - voin nojatuolissa istuskellessani puhua lääkärini tai ystävieni 
kanssa. Voin tietysti siirtää puhelun luurille, jos haluan enemmän yksityisyyttä. Nämä 
'uutuudet' ovat olleet science fictioneissa 'arkipäivää' jo vuosikymmeniä, mutta nyt ne 
kaikki ovat realistisesti saavutettavissa olevia asioita. 

Piste historiassa 

Jokainen hetki muodostaa oman kiinnekohtansa aikajanan tarkastelussa. Riippuu siitä, 
mistä kohdasta historian dimensiota tarkasteluhetki vahtaan, voidaan tulla keskelle 
erilaisia tilanteita - keskelle historiallista kaaosta tai järjestäytynyttä historian toteutu- 
mista. Mikrotietokoneiden historia tarjoaa molempia sekä kaaosta että järjestystä. 

Vuonna 1980 kukaan ei tiennyt, millaisia mikrotietokoneet tulevat olemaan. Oli erilai- 
sia käyttöjärjestelmiä ja erilaisia rakenneratkaisuja. Vuosikymmenen lopulla kaaos oli 
muuttunut järjestykseksi. Mikrosoft ja IBM olivat ottaneet haltuunsa ohjelmisto- ja 
laitealustat. Mikrotietokoneista oli tullut IBM-klooneja. Ohjelmistotuotanto vakiintui 
eivätkä uudet ideat saaneet jalansijaa. 

Ala kaaostui uudelleen, kun puhelimista tuli tietokoneita ja uudentyyppiset laitteet ot- 
tivat markkinaosuutta. Uusien laitteiden, kuten tablettien myötä syntyi myös uusia so- 
vellusalueita. Maailma on täyttynyt erilaisista appseista. 

Tätä kirjoittaessani on meneillään mielenkiintoinen historian hetki. Muutama tunti sit- 
ten Donald Trump äänestettiin Yhdysvaltojen 45. presidentiksi. Vaalilupauksissa oli 
teollisuuden palauttaminen Yhdysvaltoihin, infrastruktuurin kohentaminen ja isku- 
lauseena on 'Make America Great Again’. Mikä on presidentin vaalin merkitys, on 
tulevaisuutta - haaveita ja pettymyksiä. 

Voi olla, että uudella presidentillä Yhdysvalloissa ei ole merkitystä mikrotietokonei- 
den kehityksen kannalta. Erilaiset protektionistiset päätökset saattavat kuitenkin hidas- 
taa ajatusten vaihtoa ja tekniikan kehitystä. Seurauksena saattaa olla, että Kiinasta 
tulee johtava teknologiamaa myös tuotekehityksen kannalta tarkasteltuna. 

Pienillä mailla kuten Suomi pitäisi olla kykyä ja halua lukea historian merkkejä - ei 
vain ennustaa tulevaa, vaan katsoa kehitystä kokonaisuutena. Se saattaisi olla voima- 
vara tulevaisuuden rakentamiseen. 

Viestisivu 

Tämä kirja on kirjoittajan näkemys siitä, mitä tietokoneiden historiassa on tapahtunut. 
Se ei ole historiankirjoitusta, vaan kertomuksia siitä miten minun mielestäni tapahtu- 
mat ja tietokoneiden kehitys eteni. 

Tarkoituksena on, että kirja saa jatko-osan - työotsikkokin on valmiina: Tarinoita tie- 
tokoneista, käyttäjistä ja käyttötavoista’. Tätä kirjaa varten pyytäisin apua: 

Ensinnäkin toivon kommentteja tästä kirjasta. Mitkä asiat eivät menneet esitetyllä 
tavalla ja mitä asioita muistat lisää. 

Toiseksi haluaisin Tiedetilan tietokonemuseon arkistoon kuvia ja tekstejä, joita voi- 
si mahdollisesti käyttää seuraavissa julkaisuissa, seuraavassa kirjassa. Tekstit voivat 
olla aiemmin kirjoitettuja tai nyt kirjoitettuja muistelmia. 

Olisin onnellinen, jos niitä tulisi postissa tai sähköpostissa. 

Valitettavasti emme pysty maksamaan kuva- tai kirjoituspalkkioita, koska Tiedetila on 
yksityiseen harrastukseen perustuva museo eikä saa julkista eikä muutakaan rahoitus- 
ta. Saatuja kuvia ja tekstejä käytetään historian arkistointiin ja Tiedetilan julkaisuihin. 
Tiedetilan julkaisut, kuten tämäkin kirja, lisensoidaan pääsääntöisesti Cretive Com- 
mons -lisenssillä. Siksi toivonkin, että kerrot miten lähettämääsi aineistoa saa käyttää. 

Tiedetila 

Alkulantie 265, 42930 Katajamäki 

tiedetila@gmail . com 
www.tiedetila.fi 

Tiedetilan tietokonemuseon toimintaa voit tukea maksamalla tästä kirjasta vapaaehtoi- 
sen maksun. Laskun saat haettua netistä osoitteesta: 

www.tiedetila.fi/lasku 

Muistathan kertoa tutuillesi ja ystävillesi tästä kirjasta - li nkk i pdf-versioon on 
osoitteessa: 

www.tiedetila.fi/tietokoneidenhistoriaa 

Mikä Tiedetila on? 



Tiedetila, ScienceFarm toimii Keski-Suomessa entisen Pihlajaveden kunnan alueella. 
Alue on harvaan asuttua maaseutua noin yksi henkilö neliökilometrillä - kesäaikaan 
jokaiselle neliökilometrille tulee lisäksi yksi mö kk iläinen. Alueen maapinta-ala on 416 
neliökilometriä ja vakituisia asukkaita vähän yli 400. Tiedetilan kotipaikka on 
erämaan keskellä. Tiedetilaan kuuluu metsätila mukaan lukien kaksi yksityistä 
luonnonsuojelualuetta. Tiedetilan keskeisiä periaatteita ovat ekologisuus, kierrätys, ja 
kestävä kehitys. 

Päämääränä on tutkia ja kerätä henkilökohtaiseen käyttöön tarkoitettujen 
tietokoneiden, mikrotietokoneiden historiaa. Toiseksi Tiedetilalla vaalitaan ja 
kasvatetaan kotimaisia luonnonkasveja sekä syötäviä että katseltavia. Tiedetilalla on 
myös esimerkkejä havaintopsykologiasta ja harhoista sekä erilaisista tieteellisistä 
kokeista. 

Tiedetilalla järjestetään tapahtumia, kursseja ja työpajoja. Keskeiset kaksi aihealuetta 
ovat: tietotekniikka ja puutarhanhoito. Kohderyhminä ovat kaikenikäiset ihmiset, 
painopisteenä kuitenkin seniori-ikäiset. Näyttelyt ovat avoinna yleisölle 
kesäkuukausina, muina aikoina sopimuksen mukaan. Tiedetilan arkistot ovat 
tutkijoiden käytettävissä ympäri vuoden. 

Tiedetilalla järjestetään vuosittain seminaareja ja osallistutaan valtakunnallisiin 
tapahtumiin. 

Kesäkauden avajaisseminaari (entisten nörttien päivä) on vuosittain touko- kesäkuun 
vaihteessa. Seminaarin osallistujat pitävät spontaaneja esitelmiä tietotekniikan 
historiasta, nykypäivästä ja tulevaisuuden näkymistä. 

Puutarhaan liittyviä tapahtumia ovat ’Luonnonkukkien päivä’ ja 'Avoimet Puutarhat’ 

- valtakunnallinen puutarhapäivä. 

Nettisivu: www.tiedetila.fi sähköposti: tiedetila@gmail.com 

